
ROMEO IR DŽULJETA, III veiksmas, I scena 


PIRMAS SKYRIUS 


Buvo pavakarys. Ilgi tingūs saulės spinduliai palietė invalido ve- 
žimėlyje snaudžiančio Marko viršugalvį, paglostė retus žilus svei- 
kosios rankos gyvaplaukius ir pranyko sterblėje tarp chalato klos- 
čių. Tarpduryje stovėjo Džilė ir žiūrėjo į vyrą laukdama ženklo, kad 
jis ją pajuto. 

— Markai? Ar tu mane girdi? 

Tik kelios jo kūno dalys galėjo judėti, ir nė viena nesujudėjo. 
Nekrustelėjo dešinės rankos pirštai, kurie spaudydavo vežimėlio 
valdymo mygtukus, nesutrūkčiojo pusė burnos, nevirptelėjo kairy- 
sis, normaliai atsimerkiantis ir užsimerkiantis vokas. Kitos akies 
vokas su negyvu centru — vyzdžiu, kaip paprastai, buvo pusiau už- 
merktas ir pusiau atmerktas. Net kai jis nemiegodavo, niekas tikrai 
nežinodavo, į ką jis žiūri ar kiek mato. Kartais Džilė manydavo, kad 
tiesiai į ją spoksanti akis kaltina, o kartais atrodydavo, kad jai links- 
ma prisiminus kažkokį ironišką pokštą praeityje ar įsivaizdavus šio- 
kią tokią pramogą ateityje. „Ji nieko nemato“, — pasakė daktaras. — 
„Neabejoju, kad jūs klystate, daktare. Ji žiūri“. — „Ta akis negyva“. 

Negyvoji akis, kuri nieko nematė, iš kito kambario galo stebėjo 


Džilę. Ji nė nekrepštelėjo. Kilimu eidavai tyliai lyg per žolę. 

— Apsimeti miegąs, kad manęs atsikratytum, tiesa, Markai? O aš 
neišeisiu. Neišeisiu, matai? 

Matai? Negyvoji akis nematė, gyvoji tebesislėpė po voku. 

Džilė palietė vyrui kaktą. Šią vagojo į randus panašios raukšlės, 
sakytum, kanibalas būtų pradėjęs žiaumoti mėsą, suleidęs į ją na- 
gus ir palikęs žymes lyg nuo šakutės. | 

— Aš nervinuosi, kai žmonės apsiinetinėja, — tarė Džilė. - Man 
regis, 1msiu spiegti. 

Bet nesuspiegė. Kai tik suklykdavo, atlėkdavo Marko slaugytojas 
Ridas, pradėdavo staugti sodininko erdelterjeras, o ūkvedė Violeta 
Smit imdavo leipėti. Violetos Smit alpuliai buvo įsimintini lyg „Ti- 
taniko“ galas. 

— Violeta Smit sako, kad mes valgom per daug mėsos, todėl šįva- 
kar vėl bus žuvis. — Turėtų suveikti. Jis negali pakęsti žuvies. — 
Markai? 

Nei grasinant klyksmais, nei žuvimi, jo kvėpavimo ritmas nepa- 
sikeitė. 

Džilė laukė. Buvo karšta, jai labiau norėjosi truputį pasėdėti ve- 
randoje glostomai vėjelio, kuris beveik kiekvieną pavakarį tokiu 
laiku pradėdavo pūsti nuo vandenyno. Bet veranda visiškai priklausė 
Markui. Nors Džilė ją suprojektavo ir pastatė, bet jautėsi ten ne- 
smagiai. Dėl to kaltino augalus. Jų buvo pilna visur, jie augo akme- 
ninėse urnose ir raudonmedžio dėžėse ant grindų, jie kybojo nuo 
gegnių terakotos puoduose, samanų krepšiuose, surištuose viela, ir 
jūržolių bei palmių lapų kraitėse. 

Markas gana lengvai manevruodavo tarp jų, bet Džilės blauzdos 
amžinai atsitrenkdavo į puodus su fuksijomis, o plaukai įsiveldavo 
į chlorofito ūselius. Marko veranda buvo patogi tik invalidų veži- 
mėliams, vaikams arba nykštukams. Marko slaugytojas Ridas keik- 
davosi iš pasalų užpultas nematomų smidro spygliukų arba pagie- 
žingų šiurkštuolės dyglių, ir net niekad nesiplūstančiai Violetai Smit 
išsprūdo iš lūpų nevisiškai nekalta frazė, kai bandydama išsisukti 
nuo švelnių, gundančių šertvės raukinių, ji įlervojo į kūdrą su leli- 


jomis. 

Nykštukams, vaikams, luošiams kaip Markas veranda buvo sma- 
gi vieta, kurioje suaugusiesiems galima paspęsti spąstus ir papras- 
tus žmones paversti kvailais griozdais. Žinoma, jos nematė joks vai- 
kas. Nei nykštukas. Tik Džilė, Ridas, Violeta Smit ir kartais gydytojas, 
kuris mažai ką sakydavo ar darydavo, nes kai išmokė Džilę leisti vais- 
tus, nelabai buvo ko sakyti ar daryti. (Ji mokėsi badydama apelsinus, 
kol pasidarė visiškai lengva įsmeigti adatą į stangrų minkštimą. „Del 
Viešpaties mano Išganytojo, — pasakė Violeta Smit, — kvaila gadinti 
brangius apelsinus, kai galima nė kiek ne blogiau išbandyti sau“. — 
„Užsičiaupk arba išbandysiu tau“, - atšovė Džilė.) 

Stumdomosios durys į verandą buvo atdaros, ir augalai šnarėjo 
bei krutėjo, lyg šnibždėtųsi tarpusavy. Galbūt juos erzino žuvies 
smarvė, per veją sklindanti iš virtuvės. Augalai buvo Marko, galbūt 
jie nemėgo žuvies kaip ir jis, o jų protestas buvo toks pat silpnas ir 
sunkiai suvokiamas kaip jo. Tiktai iš protestų nebūtų buvę jokios 
naudos: Violeta Smit neseniai tapo sekmininke ir kone kas savaitę 
parsinešdavo naujų idėjų. Šią savaitę tai buvo žuvis. 

— Po valandėlės ji čia atneš tau vakarienę, Markai. 

Jo kvėpavimas padažnėjo, ir dabar ji tikrai žinojo, jog jis nemie- 
ga, tik paprasčiausiai nenori, kad ji jam kvaršintų galvą dėl maisto. 

— Jei tau nepatiks, atnešiu ko kito, kai Violeta Smit išeis į susirin- 
kimą. Tu alkanas? 

Viena jo burnos pusė krustelėjo ir išsprūdo kažkoks garsas. Tokių 
neskleidė nei gyvūnai, nei netgi augalai verandoje. Tai buvo daržo- 
vės garsas, sklindantis iš daržovės. „Apgailėtinas padaras“, — daž- 
nai pasakydavo Violeta Smit Marko akivaizdoje, lyg insultas, para- 
lyžiavęs jam balso stygas ir beveik visą kūną, būtų jį dar ir 
apkurtinęs. Taip nebuvo. Džilė gerai žinojo, kad jis ausylas kaip 
lapė. Ji su Ridu turi būti labai atsargūs ir derinti savo pasimatymus 
prie Marko piliulių ir injekcijų. 

— Kaip tau patiktų šįvakar valgyti „Ferrari“? — Džilė visada kal- 
bėdavo apie invalido vežimėlį it apie kokį sportinį automobilį. Iš 
dalies tai turėdavo jį pralinksminti, iš dalies sušvelninti jai nuolati- 


nį ir grėsmingą to daikto tikrumą. Ridas ją aprūpindavo pavadini- 

mais, kurių dauguma jai buvo nežinomi: „Maserati“, „Lotus Euro- 
pa“, „Aston Martin“, „Lamborghini“, „Jensen-Healey“. 

Jis lėtai ir sunkiai atmerkė dešinę akį, lyg vokas per pogulį būtų 
buvęs užklijuotas. Iš akių negalėjai pasakyti, pralinksmėjo jis ar 
ne. Turbūt ne. Pokštas buvo ne kažin koks, o jis — didelis ligonis. 
Bet Džilė negalėjo nuleisti rankų. Tokia buvo iš prigimties, lygiai 
kaip Markas iš prigimties buvo linkęs pasiduoti. Jis neteko vilties 
gerokai anksčiau už insultą. Šis buvo tik taškas sakinio pabaigoje. 

— Gerai, tebus „Ferrari“. „Lamborghini“ ar taip, ar taip garaže, 
reguliuojamas variklis... Suvalgyk truputį žuvies, kad būtum stip- 
resnis... Nori į tualetą? 

Dešinės rankos pirštai atsisakė. 

— Daktaras mano, kad turėtum gerti daugiau vandens, jei gali. 

Jis negalėjo. Nenorėjo. Pasidavė. Alko tik piliulių, troško tik skys- 
čio iš švirkšto. 

Į kambarį įėjo Violeia Smit su padėklu, kaulėtu užpakaliu užda- 
rydama duris. Tai buvo aukšta šviesiaodė indėnė iš Pietų Dakotos, 
Oklahomos, Mičigano, Arizonos, destis koks jos ūpas ir apie kurią 
valstiją tuo metu rašo laikraščiai. Po smarkaus viesulo Oklahomoje 
ji galėjo pratrūkti pasakojimais apie nuolatinės grėsmės kupiną vai- 
kystę, kai tekdavo lakstyti iš vienos slėptuvės į kitą. Tuo metu jos 
blausios rudos akys sublizgėdavo lyg nušveista bronza, o lygus rim- 
tas veidas iš susijaudinimo persimainydavo. Ji užmiršdavo visas 
anketas, kurias užpildė darbo agentūroje, atsiuntusioje ją Džilei ma- 
žiau kaip prieš metus. Duomenys buvo paprasti: Violeta Smit, ketu- 
riasdešimt dvejų metų, gimė, augo, mokėsi ir dirbo Los Andžele. 
Džilė spėjo, kad ji kojos nebuvo iškėlusi į rytus nuo Disneilando ar 
į šiaurę nuo tos vietos, kurioje yra dabar, — Santa Felisijos. 

— Šį jūrų ešerį šįryt ką tik sugautą nupirkau prieplaukoje. — Vio- 
leta Smit atkišo padėklą su sidabro dangčiu ir didžiuodamasi, ir 
teisindamasi. — Turėtume valgyti tai, ko mums Viešpats duota jūro- 
se ir upėse, užuot specialiai auginę baisybę karvių ir kiaulių, 0 pas- 
kui jas žudę. 


— Neužsiimk prozelitizmu, — tarė Džilė. 

— Negaliu to daryti, nes nesuprantu, ką tai reiškia. 

— Nesidėk nekaltu avinėlių. 

— Ar aš dariau tai, ką ji sako, pone Dekeri? Ar dariau?.. Ne? Ne. 
Ponas Dekeris sako, kad nedariau. Jis mąsto teisingai. Kaip gaila, 
kad negali skaityti. Negalėjimas skaityti Biblijos žmogų žemina. 

— Jis jos nė neturi. 

— Dar nevėlu. Jį galima akies mirksniu išgelbėti, kaip buvau iš- 
gelbėta aš, garbė Jėzui. 

— Duok padeklą ir prikąsk liežuvį. 

— Manau, kad jį galima išgelbėti. 

— Puiku, pasistenk šįvakar bažnyčioje. Bet malonėk neminėti tik- 
rosios mūsų pavardės. Nepakęsiu, kad bepročių minia viešai laidy- 
tų gerkles, girdi, mus reikia gelbėti, nes kažkuo nusidedam. Žmo- 
nės gali pamanyti, kad šie namai pilni vagių, apgavikų, žudikų. 

— Visi turime ydų, - šaltai atrėmė Violeta Smit. — Tik pažiūrėkit, 
kas dabar užsiima prozitizmu. 

— Prozelitizmu. Be to, šio žodžio prasmė ne tokia. 

— Prasmę kiekvienas savaip supranta. Man atrodo, jūs darote tai, 
ką, jūsų nuomone, dariau aš. Tiesa, pone Dekeri? Taip? Jis sutinka. 

— Paskubėk, pavėluosi į susirinkimą. 

Džilė pažvelgė į laikrodėlį, nustebo pastebėjusi, kaip sulyso ir 
susiraukšlėjo jos rankos, lyg kūnas trauktųsi ir sentų iš gailesčio 
Markui, nesvarbu, kiek ji suvalgo ar kiek kartų Ridas tvirtina jai, 
kad esanti dar jauna. „„Neatrodot nė diena vyresnė negu keturias- 
dešimties“, — sakydavo Ridas. — „Todėl, kad aš ne diena, o dešim- 
čia metų vyresnė negu keturiasdešimties“. — „Ft, nekalbėkit niekų. 
Negi kas skaičiuoja?“ Ji skaičiavo. Jis skaičiavo. Visi skaičiavo, 
nesvarbu, prisipažindavo ar ne. Amžius — antras dalykas, kurį iš- 
moksta vaikas. Kuo tu vardu, mergyte? Kiek tau metų? Džilda Greisė 
Deker. Penkiasdešimt. 

Violeta Smit uždėjo padėklą ant reguliuojamo metalinio staliuko 
šalia Marko krėslo ir nustatė reikiamą aukštį. 

— Užmiršau perduoti žinią nuo pono Smedlerio. Sakė, kad rytoj 


vienuoliktą valandą kontoroje jam tinka. 

— Dekui. 

— Kai kurių advokatų sekretorės esti labai atžarios. 

— Taip, esti. Labanakt, Violeta Smit. 

— Labanakt, ponia Deker. Ir jūs, pone Dekeri. Melsiuos už judu. 

Džilė palaukė, kol durys užsidarė. Paskui kuo nerūpestingiau pa- 
sakė Markui: 

— Tau nera ko jaudintis, brangusis. Turiu pasikalbėti su Smedle- 
riu apie akcijas, obligacijas ir panašius dalykus. Labai nykios teisi- 
nės šnekos. 

Nei nykios, nei teisinės, bet dabar ne laikas pasakyti vyrui. Rei- 
kės atskleisti pamažu ir atsargiai, kad jis suprastų, jog tai nėra vien 
jos užgaida. Ji mąstė apie tai — ne, planavo jau keletą mėnesių. 
Sulig kiekviena diena vis labiau atrodė, kad tai teisinga, kol tapo 


daugiau negu teisinga. Tapo neišvengiama. 


ANTRAS SKYRIUS 


Naktį pakilo vėjas „santa ana“, iš dykumos anapus kalno ėmė 
nešti smėlį ir dulkes. Rytą miestas atrodė kaip užpustytas. Žmonės 
spietėsi tarpduriuose dangstydamiesi veidus šalikais ir nosinėmis. 
Automobilių stovėjimo aikštelėse riogsojo paliktos mašinos, o nuo 
apverstų ir sulaužytų laikraščių skydų nuplėšti popieriai plaikstėsi 
gatvėje kildami ir leisdamiesi lyg balti pamušti paukščiai. 

Smedlerio kontora buvo siaurame trijų aukštų pastate miesto vi- 
dury, per kvartalą nuo teismo rūmų. Dviejuose apatiniuose aukš- 
tuose įsikūrė ne tokie svarbūs firmos darbuotojai. Smedleris, pasta- 
to savininkas, pasiliko trečią aukštą. Po žemės drebėjimo prieš keletą 
mėtų jis pertvarkė pastatą taip, kad iš vidaus į jo kabinetą būtų 
galima patekti tik liftu grotuotu priešakiu. Toks pertvarkymas sutei- 
kė Smedleriui nemažai slaptumo ir galios, nes elektros srovės per- 
traukiklis buvo greta jo stalo. Į viršų kylant pernelyg susijaudinu- 
siam ar šiaip nepageidaujamam klientui, Smedleris vienu rankenėlės 
stumtelėjimu galėjo išjungti srovę ir duoti įstrigusiam tarp aukštų 
klientui laiko kitaip įvertinti padėtį. 

Džilė nieko nežinojo apie srovės pertraukiklį, bet ji liguistai bijo- 


jo liftų, jos nuomone, panašių į mažus kalėjimus, slankiojančius 

aukštyn žemyn. Vietoj lifto ji pasirinko lauko duris ir itin stačius 
siaurus laiptus, įrengtus kaip atsarginis išėjimas statybų inspekto- 
riui nuraminti. Viršuje durys buvo užrakintos, ir Džilei teko laukti, 
kol Smedlerio sekretorė, Čeriti Nelson, jas atrakins. 

Čeriti naudodavo sklendę panašiai, kaip Smedleris — srovės per- 
traukiklį. | 

— Kas ten? 

— Ponia Deker. 

— Kas? 

— Deker. De-ker. 

— Ko jums reikia? 

— Vienuoliktą valandą susitariau susitikti su ponu Smedleriu. 

— Kodėl nevažiavot liftu? 

— Aš nemėgstu liftų. 

— O aš nemėgstu mokesčių, bet moku. 

Čeriti atrakino duris. Tai buvo peržengusi šešiasdešimt maža lie- 
sa, raumeninga moteriškė tankiais žilais antakiais, tokiais judriais, 
palyginti su kitais veido bruožais, kad atrodė, juos valdo kažkokia 
išorinė jėga. Buvo užsidėjusi moliūgo spalvos peruką: ne kam nors 
apkvailinti - dažnai jį nusiimdavo užnižus galvai, atšilus orui ar kai 
būdavo itin daug darbo, - tiesiog oranžinė buvo jos mėgstamiausia 
spalva. Išdirbo Smedleriui trisdešimt metų, atlaikė penkias santuo- 
kas — dvi savo, tris jo. 

— Tiesą sakant, ponia Deker, verčiau būtumėt pasikėlusi liftu, 
kaip visi kiti. Tada man nebūtų reikėję keltis nuo stalo, eiti per visą 
kambarį atrakinti durų ir vėl grįžti. 

— Atleiskite, kad sutrukdžiau. 

— Liftukas toks dailus, ir oro gaudyt nereikėtų. Galvą guldau, kad 
be perstojo rūkot, teisybė? 

— Aš nerūkau. 

— Tiesiog prastos formos, a? Turėtumėt bėgioti. 

— Šiuo tarpu man labiau patinka karatė, —- atšovė Džilė. 

Ji svarstė, kodėl šiais laikais tiek daug darbuotojų elgiasi taip, 


lyg dirbtų vyriausybei ir neturėtų niekam rodyti pagarbos. Čeriti 

elgsena išvis liudijo, kad ją pasamdė mokesčių departamentas, CŽV, 
FTB ir galbūt Dievas, be to, Smedleris, Daunsas, Kaslbergas, Mak- 
fis ir Pauelas. 

— Smedleris jūsų laukia savo kabinete. — Čeriti paspaudė skam- 
butį. — Po valandėlės ateis Aragonas. 

— Kas tas Aragonas? 

— Jis jums dirbs. Juk reikalavote dvikalbio. N'est-ce pas?* 

— N'est-ce pas. Privačiai, konfidencialiai kalbėdamasi su ponu 
Smedleriu. 

— Visi skambučiai Smedleriui eina per mane. Aš — patikima jo 
sekretorė. 

— Jūs dar ir pasipūtusi kaip kalakutas. /'est-ce pas? 

Tankūs Čeriti antakiai nėrė į peruką ir valandėlę slėpėsi po oran- 
žinėmis garbanomis it išgąsdintos pelės. Kai jie vėl išlindo, atrodė 
mažesni, lyg toks akibrokštas būtų juos sugniuždęs. 

— Storžieviška. 

— Bet veiksminga. 

— Pažiūrėsim. 

Džilė įėjo į Smedlerio kabinetą. Iš už stalo pakilo ir priėjo pasi- 
sveikinti aukštas gražus, šeštą dešimtį bebaigiąs vyriškis. Jis pa- 
žinojo Džilę trylika metų, nuo tos dienos, kai ji ištekėjo už B. Dž. 
Lokvudo. Smedleris, senas B. Dž. draugas nuo mokyklos laikų, 
buvo pabrolys abejose jo vestuvėse. Jis vargiai beprisiminė pir- 
mąsias — su aukštuomenės dama, vardu Etelė, — bet apie antrą- 
sias dažnai pagalvodavo su nemaža nuostaba. Džilė nebuvo jauna 
ar itin graži, bet tą dieną ilga balta nėrinių suknele ir šydu ji tie- 
siog švietė. Beprotiškai įsimylėjusi. B. Dž. buvo mažas, storas, 
šlakuotas, ir iki tol niekas į jį nežiūrėjo rimtai. Tačiau Džilė, gero- 
kai per trisdešimt ir tikrai pakankamai subrendusi, kad nekvai- 
liotų, vos pažvelgusi į jį sušvytėdavo it kolibris. Vėliau Smedleris 
nusprendė, kad jos išvaizda — tiesiog makiažo dalykas: vienur 


brūkštelėta rausvai, kitur sidabriškai, akių mėlynė paryškinta vyz- 


* Tiesa? (Pranc.). 

džių plečiamaisiais lašeliais. (Paskui dvylika metų žmonės daž- 
nai girdėdavo jį sakant, kad su keisčiausiais partneriais suveda 
ne politika, o santuoka.) 

Išskyrus atsitiktinius susitikimus dėl verslo ar per futbolo rungty- 
nes, Smedleris po vestuvių Džilę ir B. Dž labai retai matydavo. Sky- 
rybas prieš aštuonerius metus tvarkė užmiesčio firma, ir Smedle- 
riui apie jas slaptų žinių suteikė vien Čeriti: B. Dž. pabėgo su jauna 
mergina. Sklido gandai, kad Džilė labai sunkiai išgyvena skyrybas, 
nors nera to blogo, kas neišeitų į gera. B. Dž., aiškiai jausdamasis 
kaltas, kaip paprastai, nepasižymėjo sveiku protu ir dalydamasis 
bendrą turtą buvo itin dosnus. 

— Sėskit, mieloji, sėskit. Į dryžuotąjį krėslą, jis patogesnis. 

Pasakė jai, kad žaviai atrodanti (melas), kad jos rusvai geltono 
šilko su linu kostiumėlis labai elegantiškas (tiesa) ir kad džiaugiasi 
ją matydamas (truputį). 

Tiesą sakant, jis veikiau suglumo, negu džiaugėsi ar nesidžiaugė. 
Vakar kalbėdama telefonu, ji pasakė kai kurias smulkmenas: norin- 
ti pasamdyti jauną vyriškį, kuris moka ispaniškai ir yra patikimas, 
atlikti vieno darbelio, veikiausiai Meksikoje. Kodėl veikiausiai? — 
svarstė Smedleris. Ir kokio darbelio? Jokio verslo dalininke į pietus 
nuo sienos, tuo labiau už šalies ribų, ji nebuvo, išskyrus nedidelę 
aukso kasyklą Kanadoje, į kurią žūtbūt reikia įdėti pinigų. Bet jis 
per ilgai dirbo advokatu, kad eitų tiesiai prie reikalo. 

— Kaip ponas Dekeris? 

— Taip pat. 

— Vis dar nėra vilties? 

— Mano ūkvedė vakar vakare bažnyčioje meldėsi už jį. Tai jau šis 
tas, kai vilties trūksta taip kaip man. 

Smedleris ją matė prieš kokius keturis mėnesius, ir per tokį trumpą 
laiką ji smarkiai suseno. Tačiau ne visi to padariniai buvo neigiami. 
Veidas pasidarė lyg ir ryžtingesnis, o laikysena labiau pasitikinti. 
Be to, ji smarkiai suliesėjo. Smedleris visada žavėjosi jos skoniu, — 
kad ir kokį kostiumėlį ji vilkėtų, sunku įsivaizduoti, kad jis tiktų 


dar kam nors, — o liesumas pabrėžė individualybę. 

— Jūsų vakarykštis skambutis, — tarė Smedleris, — buvo gana pa- 
slaptingas. 

— Toks ir turėjo būti — maža kas galėjo klausytis jūsų ar mano 
telefono. 

— Nesirūpinkite dėl manojo. Aš nieko neslepiu nuo Čeriti. 

— O aš slepiu. 

— Ji labai apdairi. 

— Anot mano ūkvedės, apdairumą kiekvienas savaip supranta. 

— Taip. Tiesa. 

— Papasakokite man apie tą jaunuolį. 

— Jo pavardė Aragonas. Tomas Aragonas. Dvidešimt penkerių me- 
tų, gabus, gražios išvaizdos, ispanų kalba jam kaip gimtoji, praėjusį 
pavasarį baigė teisės mokyklą. Mano nuomone, kiek pedantiškas, 
nors galbūt taip elgiasi tik su manimi, nes aš jo viršininkas. Bent 
formaliai. 

— Kiek turiu jam moketi? 

— Tai visiškai priklausys nuo užduoties, kurią jam pavesite. Nese- 
niai baigusio mokyklą specialisto darbą mes įkainojame doleriais 
už valandą. 

— Šiuo atveju mokėti už valandas būtų per daug sudėtinga. Jis 
turės dirbti man vienai kokias dvi ar tris savaites, gal ilgiau. Koks 
Aragono mėnesinis atlyginimas? 

— Tiksliai nežinau. Pakvieskim Čeriti ir... 

— Ne. Kategoriškai „ne“. 

— Man regis, jūs neteisingai elgiatės su Čeriti. 

— Veikiau teisingai, — atsakė Džilė. — Tarkim, aš sumoku jūsų 
kontorai jo atlyginimo dydžio sumą ir komisinius už naudojimąsi jo 
paslaugomis. Paskui dėl užmokesčio atskirai susitariu su Aragonu. 
Tai bus mūsų asmeninis susitarimas. 

— Iš kur toks slapumas, mieloji? 

— Jei papasakočiau daugiau, mėgintumėt mane atkalbėti. 

— Galbūt ne. Yra proga įsitikinti. 

— Ne. | 

Valandėlę jie tylėdami žiūrėjo vienas į kitą — ne priešiškai, bet ir 
ne draugiškai. Paskui Smedleris atsidusęs pakilo ir nuėjo prie di- 
džiojo lango. It erdvėlaivių virtinė dangumi sklendė debesys. Apa- 
čioje, gatvėje, negalinčioje pakilti nuo žemės, eismas tebebuvo men- 
kas ir vangus. Smedleris nežiūrėjo nei aukštyn, nei žemyn. 
„Perkūniškai užsispyrusi moteris. Puiku, aš galiu būti perkūniškai 
užsispyręs vyras“. 

— Jūs draugavot su B. Dž., - tarė Džilė. - Bet visada buvot apie jį 
nekokios nuomonės. Elgėtės su juo taip, lyg būtų buvęs mielas, sma- 
gus žmogeliukas be smegenų. 

— Čia dabar, velniai rautų... norėjau pasakyti, iš kur tokios min- 
tys? Ką tai turi bendra su šiuo reikalu? Net jei būtų tiesa, nors taip 
nėra... 

— O, tai tiesa. Jūs to nė kiek neslėpėt, ir buvo skaudu. Spėju, kad 
man —- labiau negu B. Dž., nes jis pasitikėjo savimi ir savo gabu- 
mais ne daugiau negu jūs.Bet aš pasitikėjau. Aš buvau kupina pasi- 
tikėjimo. 

— Po galais, Džile. Einam prie reikalo. 

— Dalykas paprastas. Jei pasakyčiau, kokiam darbui samdau Ara- 
goną, jūs viso labo pavadintumėt mane kvaile. 

— Pamėginkit. 

— Ne. 

— Kategoriškai „ne“? 

Ji neatsakė. 


— Dievaži, — tarė Smedleris, — man reikia išgerti. 


Tomas Aragonas uždarė lifto duris su geležinėmis grotelėmis ir 
priėjo prie Čeriti stalo. Aukštas, liesas jaunas vyras su akiniais ra- 
giniais rėmeliais, dėl kurių nuolat atrodė nustebęs. Jis atėjo į Smed- 
lerio firmą tiesiai iš teisės mokyklos, todėl bemaž visą laiką tikrai 
buvo nustebęs. Jam pavedami darbai iki šiol retai siedavosi su tre- 
čiu aukštu ir jį valdančia moterimi. Tačiau sklido gandas, kad ji 


turinti humoro jausmą, tik reikia jį rasti ir atkapstyti. 

Čeriti turėjo girdėti, kaip žvangėdamos atsidaro ir užsidaro lifto 
durys, bet nepakėlė akių nuo popierių ant stalo ir niekaip neparodė 
pajutusi, kad kambaryje dar kas nors yra. 

— Labas, — tarė Aragonas. - Ar mane prisimenat? 

— O taip, — pakėlė ji galvą. - Naujasis berniukas iš apačios. Ir 
gana dailus. Tik nebandyk apžavėti. Ko nori? 

— Bosas sakė, kad jūs man atversit akis. 

— Apskritai į pasaulį ar turi omeny ką nors konkretaus? 

— Kas per viena šita ponia Deker? 

— Geriau neklaustum mano nuomonės. Ji ką tik pasake, kad aš 
pasipūtusi kaip kalakutas. Ką manai apie tai? 

— Manau, kad tai orientacinis klausimas, į kurį teisme man nerei- 
kėtų atsakyti. 

— Čia ne teismas. Čia mielas, jaukus kabinetukas, kuriame tėra 
du žmonės, ir vienas iš jų ką tik kai ko paklausė, o antrasis tuojau 
atsakys. 

— Ką gi. Galbūt ponia Deker teisi. Mes per trumpai pažįstami, 
kad galėčiau spręsti. 

Čeriti nusmaukė į šoną peruką ir mąsliai pasikasė kairės ausies 
lezgelį. 

— Jaunesni firmos darbuotojai, ypač jauniausieji, paprastai sten- 
giasi man įsiteikti, o prieš Kalėdas tiesiog iš kailio neriasi. 

— Kalėdos dar toli. Galbūt iki tol ir aš patobulėsiu. 

— Tikiuosi. 

— Dabar grįžkim prie ponios Deker. 

— Džildos. Džildos Greisės Lokvud Deker. Lokvudas buvo jos pir- 
masis vyras, juokingas žmogeliukas, atrodydavo it girtas kerubas 
net tada, kai būdavo nė lašo neragavęs. Žinoma, jinai ištekėjo už jo 
dėl pinigų, nors Smedleris taip nemano. Smedleris - nepataisomas 
romantikas, turiu omeny jo verslą ir santuokų skaičių. Šiaip ar taip, 
Lokvudas seniai dingęs.:. Po skyrybų Džilė daug keliavo, taukšta 
apie visokius meilės nuotykius įvairiuose pasaulio kraštuose. Nie- 
ko rimto, bet Paryžiuje ji susipažino su šituo tipu, Marku Dekeriu. 


Tada bam bam vėl suskambo vestuvių varpai. Ji telegrafavo Smed- 

leriui atsiųsti per „American Express“ pinigų kraičiui. Nieko sau 
kraitis. Matyt, supirko pusę Prancūzijos naktinių marškinių ir kve- 
palų. Spėju, kad vargšas Dekeris neatlaikė. Per medaus mėnesį San 
Tropeze jį ištiko insultas. Taigi Džilė su paralyžiuotu jaunikiu įstri- 
go tarp Žžavių nuogų jaunų prancūzų. 

— Kodėl tie prancūzai buvo nuogi? 

— Brangus berniuk, tai atsitiko San Tropeze. Žmonės ten važiuoja 
tam, kad pamatytų kitus žmones nuogus. 

— Lyg ir toloka važiuoti pasižiūrėt nuogalių. 

— Na, žinoma, į San Tropezą važiuoja tik diduomenė. Prastuo- 
menė, tokie kaip tu ir aš, viso labo nusivelka drabužius ir atsistoja 
prieš veidrodį... Štai kokia liūdna Džilės istorija. Ji Dekerį parsive- 
žė, įtaisė baisybę brangios aparatūros, kad galėtų jį namie laikyti, ir 
pasamdė slaugytoją juo rūpintis. Ir taip toliau. 

— Ką reiškia „ir taip toliau“? 

— Galvą guldau, kad jos paryžietiški naktiniai nedulka užmiršti. 
Dar bus klausimų? 

— Vienas, — tarė Aragonas. 

— Gerai, rėžk. 


— Koks juokdarys jus pavadino Čeriti*? 


* Angl. charity - „geraširdiškumas“. 


TREČIAS SKYRIUS 


Baseinas verandos vidury buvo didesnis už Krikščionių jaunuo- 
lių asociacijos plaukyklą, kur vaikystėje Aragonas išmoko plaukti. 
Dugne drybsojo keraminė nėrovė, kurios nebūtų pakentusi jokia 
KJA. Mat rodė ne tik dantis, bet ir visa kita. 

Baseiną siurbliu valė gražus tamsiaplaukis vyriškis itin trumpom 
ir ankštom maudymosi kelnaitėm. Jo judesiai buvo kupini įtampos 
ir irzulio. Stumdė siurblį nėrovės veidu, lyg mėgindamas išdildyti 
jai vypsnį. Tuo pačiu metu pyškino monologą, kuris, Aragono su- 
pratimu, buvo skirtas jam. 

— Niekas netvarko šitos vietos. Ji tiesiog netvarkoma. Apsidairyk, 
tik užmesk akį. Šlykštu. 

Aragonas apsidairė. Ankstyvo ryto vėjas iš dykumos užnešė ant 
vandens dulkių plėvelę ir prikrėtė jį pušų spyglių, rožių ir palisan- 
dro žiedlapių, kiparisų šakelių ir eukaliptų ankščių, žodžiu, augalų 
lapų, lukštų ir likučių. 

— Turim du sodininkus, valytoją, padienininkę, baseino prižiūrė- 
toją, ateinantį dukart per savaitę, ir parankinį, gyvenantį virš gara- 
žo. Ir kas darosi? Parankiniui artritas, sodininkai sako, kad čia ne 


jų darbas, padienininkei ir valytojai negalima patikėti nieko, sudė- 

tingesnio už šluotą, o baseino prižiūrėtojas šią savaitę turi parašyti 
biologijos kursinį. Spėk, kas liko? Ridas. Bičiulis Ridas. Tai aš. 

— Sveikas, bičiuli Ridai. 

— Kas tu? 

— Tomas Aragonas. Susitariau susitikti su ponia Deker. 

— Aragonas. Buvo kadai boksininkas tokia pavarde. Prisimeni? 

— Ne. 

— Per jaunas, a? Tiesą sakant, aš irgi. Man apie jį pasakojo moti- 
na. Ji mėgo kumštynes. Garbės žodis, mirsiu neužmiršiu — ar girdė- 
jai ką panašaus? — kaip ji boksuodavosi su manimi, kai buvau šeše- 
rių ar septynerių metų. Keista senutė. 

Jis vėl pertraukė siurbliu per nėrovės veidą, paskui staiga metė jį 
į baseiną ir toliau varė savo monologą. 

— Dabar tik spalio vidurys. Ar gali būti, kad studentas turėtų ati- 
duoti kursinį darbą antrą mokslo metų savaitę? O parankinio artri- 
tas... po perkūnais, aš — diplomuotas slaugytojas, artritą iš tolo at- 
pažįstu. Esama aštuoniasdešimties įvairių rūšių, bet jo artritas 
nepriskirtinas nė vienai. Jis tiesiog pagiringas — kaip vakar, užva- 
kar, praėjusį mėnesį ir pernai. Jei šiuose namuose būtų tvarka, jį 
išspirtų lauk. O viso šito reikalo esmė tokia — aš dažniausiai naudo- 
juosi baseinu, taigi jei noriu, kad būtų švarus, galiu, po perkūnais, 
Jį pats ir valyti. 

Jo kalba darėsi panaši į niurzgaus senio. Aragonas spėjo, kad jam 
ne daugiau kaip trisdešimt penkeri. Dar spėjo, kad blogas Rido ūpas 
menkai susijęs su baseino valymu. Ridas netiesiogiai patvirtino: 

— Džilė liepė man luktelėti, kol pats atsirasi. Teko atsisakyti penk- 
tos valandos kulinarijos kursų. Ketinau išmokti taisyti jautieną pa- 
gal Velingtono receptą ir rytietišką špinatų suflė. Čionykštis mais- 
tas bjaurus. Jei tave pakvies pietų, mikliai dink. Džilė pasamdė 
pusprotę virėją, kuriai galva amžinai pramušta įvairioms dietoms. 
Mes jau savaitę neragavom geros mėsos su krauju. Nežinau, ko Dži- 
lė iš manęs tikisi, gal kad tave įvertinčiau. Kartais ją labai sunku 
suprasti. 


— Na, tai įvertink. 

Ridas įsmeigė akis. Žalias drumzlinas akis - lyg purvinos mažos 
kūdros. 

— Atrodai padoriai. 

— Dėkui. 

— Žinoma, šiais laikais sunku pasakyti. Praėjusį ketvirtadienį dvi 
lėlytės neregėtai nekaltais veideliais man nušvilpė piniginę. Eik 
tiesiai per verandą prie stiklinių durų ir kaip reikiant pakratyk var- 
pelį. Ji Marko kambary. Jei paskubėsiu, gal dar spėsiu bent jau į 
suflė dalį. 

— Sekmės. 

— Suflė labiau priklauso nuo tinkamos temperatūros ir laiko ap- 
skaičiavimo negu sėkmės. Tu gamini? 

— Duoną žemės riešutų sviestu aptepu. 

— Tada tau galbūt patiks čionykštis maistas, — tarė Ridas ir dingo 


už namo. 


Aragonui nereikėjo kratyt varpelio. Kambario, kuriame šeima, ma- 
tyt, ilsėdavosi, tarpdury jo laukė Džilė. Čia akcentas buvo apskrita 
duobė su rėmu mėsai kepti, lygi su grindimis ir išklota senomis 
plytomis. Plieninės grotelės buvo švarutėlės, po jomis nesimatė nei 
vakarykščių pelenų, nei anglių rytdienai. Kad duobe naudotąsi, ro- 
de tik kelios dėmės. Virš jos didžiulis varinis gaubtas atspindėjo 
įvairiai iškraipytus kambario daiktus; panašiai ir išgaubti veidro- 
džiai parduotuvėse padeda pastebėti vagišius. 

Variniame gaubte Aragonas išvydo save, truputį aukštesnį, lie- 
sesnį ir gerokai paslaptingesnį negu tada, kai žiūrėjo į veidrodį kon- 
toros vyrų tualete. Akinių raginiais rėmeliais lęšiai atrodė beveik 
nepermatomi, lyg jų paskirtis būtų užmaskuoti jo išvaizdą, o ne pa- 
gerinti regėjimą. Buvo panašus į koledžo dėstytoją, papildomai už- 
darbiaujantį šnipinėjimu, arba šnipą, prisidengus; dėstytojavimu. 

Džilė irgi atrodė kitaip. Vietoj rusvai geltono kostiumėlio ji dėvė- 
jo rausvą medvilninę pora dydžių per didelę suknelę ir avėjo es- 


padriles nutrintais virveliniais padais. Veidas buvo vos vos padažy- 

tas. Likę dažai išnyko, tušas buvo numirksėtas, raudalai nutrinti, 
lūpų dažai nušypsoti ar nukalbėti. O gal viską paprasčiausiai nu- 
plovė ašarų tvanas. Ji nešėsi didžiulį rudo popieriaus voką, ant ku- 
rio ranka juodu rašalu buvo užrašytos kelios spausdintos raidės. 

— Jūs vardu Tomas, tiesa? 

— Taip. 

— Manau, bus įdomu, kodėl atitempiau jus tokį kelią. 

— Čia netoli. 

— Koks mielas išsisukinėjimas. Iš jūsų turėtų išeiti puikus advo- 
katas. 

— Na, gerai. Man įdomu. 

— Negalėjau šįryt atvirai su jumis kalbėti, nes nenorėjau, kad nu- 
girstų Smedleris ar ta ragana iš jo kontoros. — Jos veidu it vasaros 
audra nuslinko šypsena, ir jis pažvalėjo, sušvelnėjo. — Tas senas 
velnias visur prikaišiojęs slaptų pasiklausymo aparatų. Ką jums pa- 
pasakojo apie mane? 

— Labai mažai. — „Sutik, - pasakė Smedleris. — Esu tikras, kad ji 
neprašys tavęs ko nors itin neprotingo. Vis dėlto užsidirbsi pinigų ir 
įgysi patirties, o mes išliksim jos verslo patikėtiniai. Tai viena iš 
mūsų vištų, dedančių aukso kiaušinius“. —- Nemanau, kad jo konto- 
roje prikaišiota slaptų pasiklausymo aparatų. 

— Ne? Kodėl ne? 

— Būtų neetiška. 

— Pasakykit tai Smedleriui, kai aš būsiu netoliese. Norėčiau pasi- 
žiūrėti, kaip persikreips jo veidas. — Ji padėjo rudąjį voką ant stalo 
odiniu viršum. Paskui atsisėdo ant vienos iš keturių priderintų kė- 
džių ir mostu parodė jam sėstis priešais. —- Kiek kartų prie šito stalo 
žaidžiau bridžą, žodžių loto, triktraką, monopolį. Šis žaidimas bus 
naujiena. 

— Kaip jis vadinasi? 

— Pats pamatysit. — Ji apvertė rudąjį voką, kad jis galėtų perskai- 
tyti spausdintomis raidėmis ant jo užrašytus žodžius: B. DŽ. 
NUOTRAUKOS. PAŽYMĖJIMAI IR KT. - Kad būtų trumpiau, pa- 
vadinkim B. Dž. 

— O taisyklės? 

— Sukursim žaisdami... Ar Smedleris jums pasakojo apie B. Dž.? 

— Ne. 

— Kas nors pasakojo? 

— Čeriti užsiminė. 

— Turiu būti su jumis atsargi, jūs iš tiesų mokat išsisukinėti. Ką ji 
sakė? 

— Kad tai jūsų pirmasis vyras, B. Dž. Lokvudas, ir kad jis seniai 
dingęs. 

— Seniai dingęs. Taip, seniai dingęs, — pakartojo ji, rodos, ragau- 
dama žodžius, kad nustatytų jų skonį. Špinatų suflė? Sumuštinis 
su žemės riešutų sviestu? Rūgščios vynuogės? Iš jos išraiškos sunku 
buvo spręsti. — Tiksliau, aštuoneri metai. Mes buvom penkeri me- 
tai vedę ir viskas klostėsi puikiai. Galbūt ne nuostabiai kaip pa- 
sakoj: buvom nebe vaikai, jis jau buvo kartą vedęs, aš irgi vėtyta 
ir mėtyta, — bet tikrai daug geriau negu vidutiniškai. Bent aš taip 
maniau. 

— Kas pakeitė jūsų nuomonę? 

— Jis. Išdūmė su tarnaite meksikiete, kuriai buvo ne daugiau kaip 
penkiolika. Ji laukėsi. B. Dž. visada norėjo vaiko, o aš dėl daugelio 
priežasčių atsisakinėjau. Jo šeimoje paveldimas diabetas, atvirai 
kalbant, mano giminė irgi netryško sveikata. Be to, nepradedi gim- 
dyti vaikų sulaukusi beveik keturiasdešimties, nebent motinystės 
instinktas būtų velniškai stiprus, ne toks kaip mano. 

— Kaip vadinosi ta mergaitė? 

— Tula Lopes. Ar B. Dž. buvo jos vaiko tėvas ar ne, neaišku, bet 
Jinai jį įtikino ir jis pasielgė garbingai. B. Dž. visada elgėsi garbin- 
gai — impulsyviai, kvailai, absurdiškai, bet garbingai. Taigi juodu 
išvažiavo į saulėlydį. Labiausiai siuntu, kad išvažiavo naujutėliu 
autofurgonu, kurį ką tik buvau nupirkusi mudviejų atostogoms Bri- 
tų Kolumbijoje. Tiesiog žavėjausi juo. Pavadinau „Gražuoliu“. Pir- 
mą naktį, kai jį pristatė į namus, B. Dž. ir aš miegojom jame, o rytą 


virtuvytėje pataisiau pusryčius, apelsinų sulčių su javainiais. Po 

savaitės teko atsisveikinti su „Gražuoliu“, B. Dž., Tula ir tuo, kas 
buvo likę javainių dėžutėje. 

— Ko jūs iš manęs norite — kad atgaučiau javainių likučius? 

Ji nešyptelėjo. Tik susimąstė, lyg rimtai svarstytų jo klausimą. 

— Man sunku paaiškinti jums savo padėtį. Negi suprastumet? Jūs 
jaunas, jūs galit rinktis, turit alternatyvų. Niekas nėra galutina. Su- 
sergat ir pasveikstat. Prarandat darbą ar merginą, na, ir kas, susi- 
randat kitą darbą, kitą merginą. Teisingai? 

— Iš esmės taip. 

— O man penkiasdešimt. Žinoma, ne žila senatvė, bet alternatyvų 
mažiau, pasirinkimas ribotas. Daugiau „sudiev“ ir ne kažin kiek 
„sveikas“. Labai daug „sudiev“ galutinai. O „sveikas“ — na, jis 
darosi vis atsainesnis... Aš netekau vieno vyro ir netrukus prarasiu 
kitą. Prislėgta, išgąsdinta sėdžiu kambary su Marku ir klausausi jo 
kvepavimo laukdama, kada jis nutrūks. Kai nutrūks, liksiu viena. 
Viena, taškas. Turiu tik gimines ir draugus, kuriuos nusipirkau. 

— Užjaučiu. 

— Gerai. Tai jus paskatins. 

— Kam? 

Ji perbraukė pirštais per raides ant rudojo voko, lyg šios būtų 
virtusios būrimo lenta ir jai kažką pranešinėtų. 

— Norėčiau vėl pamatyti B. Dž. Manau —- nujaučiu, - kad jis irgi 
norėtų mane pamatyti. 

— Ir mano darbas — vykti jo ieškoti? 

— Taip. 

— Jūs net nežinot, ar jis dar gyvas. 

— Ne. 

— Ir ar norėtų su jumis susisiekti, jei gyvas. 

— Nežinau. 

— Gali būti, kad jis ir ta mergina, Tula, paskui iš tikrųjų ilgai ir 
laimingai gyveno su būriu vaikučių. 

— Ne. - Ji lėtai palenkė galvą ir atlošė atgal, lyg staiga būtų susu- 


kę sprandą. — Turėjo tik vieną, berniuką. Jis gimė luošas. 

— Kur jūs tai išgirdot? 

— B. Dž. prieš penkerius metus parašė man laišką. 

— Jūs jį tebeturit? 

- Jis čia. 

Ji atidarė voką ir iškratė ant stalo jo turinį: momentines nuotrau- 
kas, fotografijas, laikraščių iškarpas, notaro patvirtintus dokumen- 
tus, ryšulėlį laiškų, vieną palaidą laišką. 

Didžiausia buvo nuotakos ir jaunikio fotografija: Džilė baltų nėri- 
nių suknele, su šydu, rankoje pakalnučių puokštelė. Mina šelmiška 
kaip mergytės, lyg fotografas būtų ją įamžinęs tarp juoko priepuo- 
lių. Atrodė, kad ir B. Dž., frakuotas, dryžuotomis kelnėmis, girdėjo 
pokštą ir iš paskutiniųjų stengiasi nesijuokti. Turėjo mažą apvalų 
veidą, labai raudoną, lyg nuo tramdomo juoko kraujas iš įtampos 
būtų mušęs jam į galvą ir susitvenkęs virš aukštos apykaklės. Iš 
pažiūros geraširdis žmogelis, kuris linki gero kitiems ir mainais ti- 
kisi iš jų vien gerumo. Aragonui pasidarė įdomu, kiek kartų jis bu- 
vo nemaloniai nustebintas. 

Džilė ilgai ir įdėmiai žvelgė į fotografiją. 

— Mes buvom labai laimingi. 

— Matau. 

— Be abejo, dabar jis atrodo kitaip. Fotografuota prieš trylika me- 
tų, kai jam buvo keturiasdešimt vieneri. Galbūt mes abu taip pasi- 
keitėm, kad net nepažintume vienas kito. 

— Jūs nelabai pasikeitėt — sulysot, plaukai nebe tokie rudi, raukš- 
lės apie burną šiek tiek gilesnės. 

— Jos atsirado nuo ašarų, Aragonai. Ir jos tikrai gilesnės. Tiek 
to, norėjau jums parodyti jo nuotrauką pačiame žydėjime. Man jis 
buvo labai gražus. Žinoma, dabar matau, kad ne. Šaltoje aštuone- 
rių metų išsiskyrimo šviesoje jis gal atrodo netgi kvailokas, kaip 
manot? 

— Ne. 

— Ne, iš tiesų ir aš taip nemanau. - Jos balso tembras pasikeitė it 


staiga ėmusio detonuoti instrumento. — Ėjau dėl jo iš galvos. Aš ne 

iš tų moterų, prie kurių vyrai lipte limpa. Esu nepakankamai graži, 
nepakankamai taktiška, nepakankamai visokia. Turėjau kautis na- 
gais ir dantimis, kad nučiupčiau B. Dž. Buvo vedęs, kai su juo susi- 
pažinau. Markas irgi. Dažnai klausiu save, ar tik jų abiejų netektis 
nebus Dievo bausmė man. 

— Aš netikiu Dievo bausme. 

— Jūs dar nepažįstat Violetos Smit. — Ji įkišo vestuvinę nuotrauką 
į voką truputį drebančiomis rankomis. — Jums reikės pasiimti ke- 
lias jo nuotraukas, kai išvyksite. 

— Taigi kur ir kada turiu išvykti? 

— Kai tik pasiruošite ir susitarsime dėl sąlygų. O kur — nesu tik- 
ra... Turiu kelias geras momentines B. Dž. nuotraukas. Štai paskuti- 
nė. Pati fotografavau. Žinau, kad paskutinė, nes kai negatyvą išryš- 
kino ir grąžino man, B. Dž. buvo dingęs. 

Nuotraukoje B. Dž. sėdėjo prie prašmatnaus naujo autofurgono 
vairo. Raitytos auksinės raidės ant durelių skelbė, kad tai „Gra- 
žuolis“. 

B. Dž. tapatybės nustatinėti nereikėjo. Per penkerius metus, pra- 
bėgusius nuo to laiko, kai buvo daryta vestuvinė nuotrauka, jis ma- 
žai pasikeitė. Veidas toks pat putlus ir raudonas, jame švytėjo taiki 
šypsena, lyg jis dėl nieko nesuktų galvos, tuo labiau dėl būsimo 
pabėgimo su nėščia penkiolikmete. B. Dž. akivaizdžiai tikėjosi švie- 
sios ateities. Galbūt įsivaizdavo savo naują, tėvo, vaidmenį: kaip 
padeda sūnui mokytis vaikščioti, vedasi jį į parkus ir zoologijos so- 
dus, moko žaisti beisbolą, plaukti, buriuoti, pasakoja apie: lytinio 
„gyvenimo paslaptis ir kaip gims sesytė ar broliukas... Jie negyveno 
ilgai ir laimingai su būriu vaikučių. Turėjo tik vieną, berniuką. Jis 
gime luošas. 

— Arjūs turite merginos, Tulos Lopes, nuotrauką? —- paklause Ara- 
gonas. 

— Iš kur? Juk ji buvo tarnaitė. Tiesą sakant, dirbo čia tik kokius 
šešis mėnesius. Paaiškėjo, kad nieko nemoka ir tingi. Bet, matyt, 
laisvalaikiu darbavosi, kad net rūko. Kol prisiruošiau ją atleisti, už 


mane jau buvo nuspręsta. 

— Pirmiausia kaip jūs ją pasamdėt? 

— Iš kvailumo. Vietinis laikraštis išspausdino graudžią istoriją apie 
keletą nelegalų, kuriuos išsiųs atgal į Meksiką, jei už juos niekas 
nelaiduos ir nepasiūlys darbo. B. Dž. ir aš šokom padėti. Jis buvo 
minkštaširdis, o aš minkštagalvė, arba gal atvirkščiai. Šiaip ar taip, 
pora tokių švelniasielių kaip mudu atsakančiai privirėm košės. Vis- 
kas nelyginant kare, laimėtojų nebuvo, — mįslingai pridūrė. 

Aragonas atidėjo ant baseino tvenkinio krašto, tabaluodamas ko- 
jomis vandenyje, porą „Polaroidu“ darytų nuotraukų iš priekio ir 
pasinę fotografiją. Jose visose, net pasinėje, jis buvo beveik toks 
pat — patraukliai negražus, žmogus, kuris niekam nekelia grėsmės 
ir neginčija niekieno teisių. Tik Džilės amžiaus moteriai galėjo pa- 
sirodyti gražus; penkiolikmetė jį būtų mačiusi aiškiau. 

Džilė paėmė laišką, atskirtą nuo kitų, ir padavė Aragonui. Jis 
buvo sunkus. Vokas — adresuotas Dž. G. Lokvud, Robino Hudo 
gatvė 1020, Santa Felisija, Kalifornija, - brangaus aukščiausios 
rūšies popieriaus, su įspaudu „Dženloko Hasiendos“, Banginių užu- 
tekis, Kalifornijos pusiasalio pietūs. Popieriaus kokybė ir įspaudas 
aiškiai turėjo padaryti įspūdį, bet rašysena jį sugadino. Taip rašo 
vaikas, nepratęs naudotis parkeriu ir rašalu arba stropiai vedžioti 
raidžių. 

— Jūs įsitikinusi, kad čia B. Dž. rašysena? — paklausė Aragonas. 

— Beveik. Jis taip ir neišmoko žmoniškai rašyti, o rašomąją maši- 
nėlę pasiimti užmiršo. — Ji kreivai šyptelėjo. —- Spėju, kad tai vienas 
iš daiktų, kurių tokiomis aplinkybėmis nepastebi... Įskaitote? 

— Rodos, taip. 

— Skaitykite garsiai. 

— Kodėl? 

— Norėčiau išgirsti, kaip tai skamba pašalaičio lūpose. Galbūt 
kartą kitą nusijuoksiu. 

— Jei jis labai asmeniškas, gal apsigalvotumėt. 

— Nesijaudinkit dėl aistringų vietų, jų nėra. 


— Aš nesijaudinu. Tik nenorėčiau, kad jūs varžytumėtės. 

— Ar teisės mokykloje jus moko netrikdyti žmonių? Nebūkite toks 
pedantas. 

— Smedleris, Daunsas, Kaslbergas, Makfis ir Pauelas, - tarė Ara- 
gonas, — samdo tik pedantus. 

— Tikrai? 

— Kad saugotų jų reputaciją. 

— Na, man jų reputacija karvės šūdo neverta. Kai jūs išsiaiškin- 
sit, kokia ji, irgi nebesuksit galvos. ja 

Jis jau buvo išsiaiškinęs ir jau nebesuko, bet nenorėjo prisipažin- 
ti, ypač vienai iš Smedlerio vištų, dedančių aukso kiaušinius. 

— Ko spoksot į mane? - Ji suraukė antakius. — Gal lig tol negirdė- 
jot „karvės šūdo“? 

— Kurgi ne. Maždaug kas pusvalandį iš savo senuko, tik jis saky- 
davo caca de toro. Kitaip mamytė būtų nesupratusi. Ji taip ir neiš- 
moko angliškai. 

— Iš kur jūs kilęs? 

— Vietinis. Estero gatvės žemesniųjų sluoksnių barijas. 

— Kas yra barijas? 

— Meksikiečių kvartalas. 

— Gerai. Mokėsite elgtis su tais žmonėmis taip, kaip jie įpratę. 

— O kaip tie žmonės įpratę, ponia Deker? 

— Po velnių, nėr ko irzti dėl vienos kvailos frazės. Tas atsitikimas 
su Tula Lopes nuteikė mane prieš visą jos tautą. 

— Pamėginsiu tai ištaisyti, - tarė Aragonas. —- Manau, mes puikiai 
sutarsim. | 

— Kodėl taip manot? 

— Man už tai mokama. 

— Na, baisiai ciniška. Negi neišmokot tokių dalykų iš skautų 
statuto? Žinokit, taip jus pavadino Smedleris: girdi, jis — tikras 
skautas. 

— Kur kas švelniau už kai kurias mano jam duotas pravardes. 
Žinoma, slapčia, tarp mūsų kalbant. 


— Suprantu. Advokato ir kliento tarpusavio pasitikėjimas. 

— Turėtų taip būti. 

— Dar Smedleris sakė, kad jūs — labai malonus jaunuolis. Man 
pasidarė neramu, nes aš nesu labai maloni moteris. Įdomu, ar turim 
ką nors bendro. Ar turite humoro jausmą? 

— Kartais. 

— Tai skaitykit B. Dž. laišką, ir pasijuokim. O gal jūs nepatikėjot, 
kad jis mane prajuokins? 

— Nepatikėjau. 

— Galėjot suklysti. Juoką, sako Violeta Smit, kiekvienas sa- 
vaip supranta. Galbūt šį kartą jis man pasirodys juokingas. Na, 
skaitykit. 


KETVIRTAS SKYRIUS 


Brangioji Džile, 

Turbūt nustebai gavusi iš manęs žinelę po šitiek laiko. Norėčiau 
manyti, kad ji tave net truputelį nudžiugino, bet tai negalimas daly- 
kas po tokio beprotiško mano pabėgimo. Garbės žodis, padetis buvo 
tokia, kad nelabai ką galėjau padaryti. Tam tikromis aplinkybėmis 
vyras turi pasielgti kaip pridera, aš taip ir padariau. Žinai, Džile, 
norėjau atsisveikinti kultūringai, bet pabijojau tavęs. Na, to, kaip tu 
susijaudinsi, ir panašių dalykų. O Tula vis kartojo — greičiau, grei- 
čiau, lyg kūdikis turetų gimti tuoj pat. (Jis gime tik po šešių menesių, 
speju, kad ji tiesiog troško pasprukti nuo imigracijos pareigūnų ir 
grįžti į savo šeimą. ) 

Tai va, dabar esu sunkiai aprašomoje vietoje. Prisimeni, kaip su 
Deivu Smedleriu ir jo žmona (užmiršau, kuria) ejom į futbolo rungty- 
nes koledžo stadione? Staiga kažkas suklykė: „Banginiai!“, ir mes 
visi sužiurom į vandenyną, 0 ten sąsiauriu tiesiai už rudadumbliais 
užaugusio ruožo plauke penki ar šeši banginiai. Buvo į ką pasižiūrė- 
ti — švirkšte fontanai, gyvūnai iššokdavo į orą ir vėl pasinerdavo. 
Džile, niekaip neaispėsi, kur jie keliavo. Čia. Kaip tik čia, už kelių 


šimtų jardų nuo tos vietos, kur aš sėdžiu ir rašau tau laišką. Bahia 

de Ballenas (tai reiškia „Banginių užutėkis“) yra žavi įlankele, ir 
pilkieji banginiai plaukia čia iš Kalifornijos vaikuotis. Sužinojau tik 
čia atsidūręs. Tiesą sakant, man ne netoptelejo, kad banginiai irgi 
dauginasi, bet, suprantama, dauginasi. Jiems nesvetima niekas, kas 
žmogiška, - kaip ir mums. 

Įlankos vanduo melynas melynas, kaip buvo tavo akys, Džile. Spe- 
ju, kad ir tebera, kodel gi ne? Vis mąstau, kaip seniai tave mačiau, 
nors iš tiesų ne trejų metų nepraejo. Laikas šitaip prailgsta del to, 
kad vietove baisiai svetima ir žmones kitaip gyvena. Nepramokau jų 
kalbos ir nepripratau prie jų abejingumo purvui, parazitams ir pana- 
štems dalykams. Dažnai prisimenu, kad tu triskart per dieną mau- 


dydavaisi po dušu. Buvai tikrai švarus žmogus. 


— „Buvai tikrai švarus žmogus“, — pakartojo Džilė. - Manau, kad 
juokinga, tiesa, Aragonai? 

— Taip. 

— Aš — švarus žmogus mėlynom kaip užutėkis, kuriame poruojasi 
ir veda vaikus banginiai, akimis. Koks žavus komplimentas. 

— Girdėjau ir prastesnių. 

Ji nuėjo prie barbekiu duobės ir valandėlę stovėjo žiūrėdama že- 
myn lyg į senų užmirštų laužų pelenus. 

— Aš niekad nesimaudžiau po dušu triskart per dieną. Iš kur jis 
ištraukė? — Ji atsisuko ir staigiai iš pačių širdies gelmių išspjovė 
vardą. — Etele. Dievaži, jis sumaišė mane su Etele. Kaip jums patin- 
ka? Jis ne tik negali prisiminti, kuri Smedlerio žmona ėjo su mumis 
į stadioną, — jis net negali prisiminti, katra jo žmona tris kartus per 
dieną maudydavosi po dušu. 

— Jūs turit tą laišką jau penkeri metai. Vėloka dabar dėl to ner- 
vintis. 

— Ji iš tų, kurios tris kartus per dieną maudosi po dušu. Kas ner- 
vinasi? 

— Turiu įrodymų, kad jūs. 


— Puiku, jei dedatės advokatu, pateikite savo terminų apibrėžimą. 

— Nervinimasis yra nereikalingas, beprasmiškas irzlumo rodymas, 
nesunkiai galintis virsti nesivaldymu. 

— Gerai, aš nervinuosi, po velnių. 

— Skaityti toliau? 

— Taip. 


Dži Dži, nesuprask neteisingai mano žodžių. Čionykščiai žmonės 
man atrodo savotiški, visiems taip atrodytų, bet vietove tiesiog nuo- 
stabi, vanduo melynas, dangus melynas, be lietaus. Panašu į kali- 
fornietiškos dykumos plotą, na, kad ir Jukos slenį, tiktai ji prie pat 
vandenyno, lyg Santa Felisija. Įsivaizduok, kaip užtikrintai veikia 
toks derinys, todel aš ir rizikuoju. Tiesą sakant, likau vienais marš- 
kiniais! 

Žinau, kokia tu dalykiška ir praktiška, todėl daugiau nekalbėsiu 
užuolankom tr tiesiai išklosiu, koks šito laiško tikslas. Pastebėjai spaus- 
dintą adresą? Gal nesuvokei ryšio, bet į pavadinimą įeina dalis mano 
pavardes, „lok“ žodyje „Dženloko“ yra mano. Aš ir toksai Dženkinsas 
(baisiai sumanus, o puikių minčių turi tiek, kad tiesiog ner kur deti) 
kartu emėmes šito projekto. Sukišau baisybę pinigų. Bet, anot Džen- 
kinso, ne per dieną ir ne už penkiasdešimt pesų Roma pastatyta, o jei 
nori uždirbti pinigų, turi jų ir išleisti. Pridedu brošiūrą apie „Dženloko 
hasiendas“. Prisispausdinsim daugiau, kai prasimanysim pinigų. Jau 
nemažai tšsiuntinėjom suinteresuotoms šalims. 

— Kur brošiūra? — paklausė Aragonas. 

— Suplėšiau. | 

— Kodėl? 

— Aš greit užsiplieskiu. 

— Kas pakišo degtuką? 

— Akivaizdus masalas - išpūsti valčių prieplaukos, pramogų cen- 
tro, golfo aikštės, pačių hasiendų aprašymai, o jie turėjo tik plotą 
dykumos ir aibę banginių. Norėjau eiti pas Smedlerį su brošiūra ir 
prašyti, kad ištirtų. Bet tiktai suplėšiau. Jau sakiau, kad greitai už- 


siplieskiu. Be to, spaudžiu centus. 

— B. Dž. prašė pinigų? 
— Ko gi dar? Skaitykit toliau. 


Man reikia šimto tūkstančių dolerių. Iš tiesų daugiau, bet su tiek 
galiu bent jau pradeti dengti dabartines išlaidas ir apmoketi kai 
kurias senas sąskaitas, kurių vis daugėja. Tik jau nemanyk, kad aš 
prašau tos sumos. Tiesiog siūlau tau progą investuoti į, mano nuo- 
mone, tikrai perspektyvų verslą. Jei norėtum verčiau paskolinti da- 
bartinėmis palūkanų normomis, irgi gerai. Man labiau tiktų pir- 
masis variantas. Vel būtume šiokie tokie partneriai. Nesvarbu, kaip 
tu juos atsiųsi, Dži Dži, tik prašom atsiųsti, man tikrai žūtbūt jų 
reikia. | 

Tikiuosi, nepamanysi, kad aš maldauju pinigų. (Valandelę taip 
lyg ir atrode, a?) Tai labai puiki investicija. Visa laime, kad aš pir- 
mas pralaužiau ledus. Tačiau bet kokiam projektui įgyvendinti rei- 
kia daug daugiau pinigų, negu iš pradžių manai, o „Dženloko ha- 
stendos“ — ne koks paprastas projektas. Jis aukščiausios klases. 
Tikimes, kad kai amerikiečiai išgirs apie Jį, užvers mus pasiūly- 
mais pensininkai, kuriems atsibodo smogas, sportininkai, ieškan- 
tys namo atostogoms (žūkle ypač sekminga nuo gegužės iki rugse- 
Jo) ar tiesiog gamtos myletojai, norintys pabūti su gyvūnija ir 
augalija. Tačiau vienas klausimų, kuriuos reikia išspręsti norint 
pagarsinti projektą, yra pinigai —- reikia pirkti pavardžių sąrašus, 
spausdinti skelbimus laikraščiuose ir žurnaluose, galbūt užsakyti 
vieną kitą televizijos reklamą. Pajudetų visas reikalas. Gal gale- 
tum išsiųsti atsakymą (prašom atsakyti, nesvarbu, teigiamai ar nei- 
giamai) registruotu paštu? Antraip galiu laukti laiško savaites, me- 
nesius arba taip tr nesulaukti. 

Aš daug galvojau apie mudu, Dži Dži, ir apie tai, kas atsitiko. 
Prikrečiau aibę kvailysčių, del kurių dabar apgailestauju, na, kad ir 
pasūmtas „Gražuolis“. Labai prašau atleisti del jo, nes žinau, kad 
buvai suplanavusi atostogas ir t. t. Bet Tula pasake, kad neturėsim 


kur gyventi, ir tai buvo tiesa. Kai atvažiavom, čia radom tik daugybę 

senų lūšnų, kuriose žmonės gyvena susikimšę kaip silkės statinėje. 
Man niekad neateidavo į galvą, kad žmonės gali šitaip gyventi, o 
dabar ir pats taip gyvenu. Tulos šeima pamažu persikraustė pas mus, 
tr aš tapau silke, kaip visi kiti. Žinoma, laikinai. Kai prasides „Džen- 
loko hasiendų“ statyba, ketinu įsikurti pirmojoje, kuri bus užbaigta, 
tai bus 1r kontora, ir gyvenamasis namas. Ž inai, aš niekad nebuvau 
emesis verslo ir nekantrauju išskleisti sparnus. Laukiu greito atsaky- 
mo, Dži Dži. 

Kupinas vilties, mylintis, atsiprašineėjantis B. Dž. 

P S. Man baisiai svarbu praturtėti iš šio projekto ne vien del savęs, 
bet 1r del berniuko. Jei mirsiu jo neaprūpinęs, Pablui ateis sunkūs 
laikai. Jis gimė luošas. Buvai teisi nenoredama nuo manęs vaikų. 


Mano kraujas netikęs... 


Abu valandėlę tylėjo. Kambario garsus, rodos, nuslopino se- 
niai dingusio B. Dž., luošo vaiko, svajonės šmėklos. Paskui pra- 
bilo Džilė. 

— Jo ne tik kraujas netikęs, jo nuovoka irgi netikusi. Nenusiun- 
Čiau jam nė cento. 

— Atsaket į laišką? 

— Ne. Jam nereikėjo šiaip atsakymo. Jam reikėjo palankaus atsa- 
kymo, o aš neketinau jam tokio duoti. Teisybė, mane dėl to dažnai 
graužia sąžinė. Šiaip ar taip, visi mano pinigai iš pradžių buvo jo. 

— Kas atsitiko „„Dženloko hasiendoms“? 

— Nežinau. Kartais žvilgtelėdavau į Los Andželo Times nekilnoja- 
mojo turto skyrelį, retkarčiais nusipirkdavau San Diego laikraštį, 
bet niekur neradau paminėtų nei „Dženloko hasiendų“, nei Bangi- 
nių užutėkio. Žinoma, tai nieko neįrodo. Galbūt jis iš kur nors gavo 
pinigų ir projektas susilaukė didelės sėkmės. Taip gali būti, tiesa? 

— Gali. | 

— Taigi samdau jus, kad nuvažiuotumėt ir pažiūrėtumėt. Velnias, 
gal jis pralobo, ir tada aš užsiminsiu jam apie šimtą tūkstančių do- 


lerių. 

— Reikia apsvarstyti ir kitas galimybes, ponia Deker. Jis gali būti 
iš ten išvykęs. Arba miręs. 

— Vis tiek noriu žinoti. Dar noriu žinoti, kas atsitiko berniukui. 

Šiai kaip, pamanė Aragonas, vaikas. Ji turtinga, sensta, neturi 
giminių ir labai greitai, kai Dekeris numirs, liks viena. Vaikas grą- 
žintų gyvybę šiems namams. 

— Žinoma, jis pusiau meksikietis, — tarė ji, — bet ir pusiau B. Dž., 
taigi man lyg ir giminaitis. Tiesa? 

— Pagal įstatymą ne. 

— Kam rūpi įstatymas? Aš kalbu apie jausmus. 

— Gerai. Kalbant apie jausmus, lyg ir giminaitis. Bet prašom ne- 
užmiršti, kad jis turi motiną ir kad meksikiečiai labai brangina 
šeimą. Gali būti ir taip, kad vaikas miręs, žiūrint koks tas apsigi- 
mimas, be kitų dalykų. Suprantu, jūs dabar labai prislėgta, o to- 
kiomis aplinkybėmis žmonės dažnai kuria planus nerealiai ver- 
tindami faktus. 

— Jūs tai suprantate, a? Ką gi, žinau, kad advokatai mėgsta dvi- 
dešimčia žodžių pasakyti tai, kam pakaktų vieno. 

— Galiu ir vienu. 

— Puiku. 

— Atvėskit. 

— Ką tai, tiesą sakant, reiškia? 

— Net jei rasiu vaiką, jo neparduos. 

Valandėlę ji atrodė kone priblokšta. 

— Galbūt reikėtų grįžti prie dvidešimties žodžių sistemos. 

— Ji turi kai kurių pranašumų. 

— Prie jūsų stiliaus reikia priprasti, Aragonai, bet prie manojo 
irgi. Galbūt mes galėtume maloniai bendradarbiauti. Kaip manot? 

— Aš nesirenku klientų, — atsakė Aragonas. — Jie turi pasirinkti 
mane. 

— Gerai, aš jus renkuosi. 

— Puiku. 

Ji buvo paruošusi dviejų tūkstančių penkių šimtų dolerių čekį, 


išrašytą Tomui Aragonui „už teisines paslaugas“. 

— Tiek turėtų pakakti lėktuvo bilietui, automobilio nuomai, pra- 
gyvenimo išlaidoms ir, žinoma, kyšiams. Jei kas nors paklaus, galite 
sakyti, kad dirbate vietinei policijai. Gal jumis nepatikės, bet pati- 
kės pinigais. Jūs pažįstate Kalifornijos pusiasalį? 

— Buvau Tichuanoje. | 

— Tada nepažįstate. Aš pati šiek tiek patyrinėjau. Galit skristi į 
Rio Seką ir tenai išsinuomoti automobilį. Tai paskutinis automobi- 
lių nuomos punktas iki piečiausio pusiasalio taško. Banginių užu- 
tekis maždaug pusiaukelėj. Daugumoje žemėlapių jis nepažymėtas. 
Tiesiog važiuokit į priekį ir privažiuosit. Pakrante iš pradžių eina 
naujas kelias. Jį vadina plentu, bet kažko nesitikėkit. 

Aragonas įsidėjo čekį į piniginę, o B. Dž. laišką - į voką. 

— Neprieštarausit, jei trumpam pasilaikysiu? Nuorodos gali pra- 
versti. | 

— Imkit. Beje, išsiaiškinkim vieną dalyką. Galėjau pasisamdyti 
tokiam darbui seklį kur kas pigiau, negu jūs man kainuosit. | 

— Tai kodėl nepasisamdėt? 

— Aš moku už išlaikytą paslaptį, už advokato ir kliento santykių 
slaptumą. Jūs niekam nepasakosit apie mūsų reikalą — nei Smedle- 
riui, nei valdžiai, nei žmonai. Jūs turite žmoną? 

— Taip. Tačiau retai ją matau. Ji pirmus metus dirba ordinatore 
vienos San Francisko ligoninės pediatrijos skyriuje. 

— Galvota, a? 

— Taip. 

— Kuo ji vardu? 

— Lori Makgregor. 

— Kodėl neėmė jūsų pavardės? 

— Kad jau turėjo savo. 

— Labai šiuolaikiška ir madinga. Suprantu... Ji, be abejo, daili. 

— Manau, kad taip. 

— Apibūdinkit ją ne advokato stiliumi. 

— Ne advokato stiliumi — gyva pagunda. 

Džilė liūdnai įsmeigė akis į savo atvaizdą variniame gaubte virš 


barbekiu duobės. 

— Kažin, jei man vėl būtų vos per dvidešimt, ar kas nors pavadin- 
tų mane gyva pagunda? 

— Remdamasis iki šiol pateiktais įrodymais, manyčiau, kad tokia 
buvote ir būtumėte taip pavadinta. 

— Malonu, Aragonai. Mudu būsim bičiuliai. Žinot, ką? Iš jūsų bus 
labai geras advokatas. 

— Na, jei ir nebus, tikiuosi, kad turėsiu labai gerą žmoną pe- 
diatrę. 

Aragonas nemanė, kad tai juokinga, bet ji kvatojo taip, lyg jis 
būtų teškęs šimtmečio sąmojį. Jis įtarė, kad naujoji bičiulė Džilė 


kiek apsvaigo nuo šitos „gyvos pagundos“. 


PENKTAS SKYRIUS 


Violeta Smit atsargiai tykino palei namą tarp karisų spyglių, dyg- 
liuotų alijošių lapų ir sterblinių žiurkių urvų vejoje. Ji pamatė ant 
kelio pastatytą Aragono automobilį ir pasuko į barbekiu kambarėlį, 
vildamasi nugirsti ką nors įdomaus, kai suskambo pono Dekerio 
varpelis. Rido darbe nebuvo, padienininkė ką tik išėjo, taigi Viole- 
tos Smit krikščioniška pareiga buvo atsiliepti į skambutį. Ponas De- 
keris norėjo į tualetą, o tai buvo bjaurus ir visą amžinybę trunkantis 
reikalas, taigi kol ji baigė švarintis, praėjo ne mažiau kaip dvide- 
šimt minučių. 

Eidama veranda, ji pasilenkė pakelti paklydėlio lapo, įstrigusio 
tarp dviejų grindų plokščių. Akies kampučiu stebėjo, kaip ponia 
Deker kalbasi su nepažįstamu vyriškiu. Žodžių nesuprato, bet jie, 
matyt, buvo juokingi, nes ponia Deker staiga prapliupo kvatotis it 
kokia lengvabūdė mergiūkštė. Violeta Smit įsidėjo lapą į uniformi- 
nės prijuostės kišenę ir atidarė stumdomąsias duris. 

Ponia Deker tuoj atsikvošėjo ir vėl atrodė, kaip pridera jos amžiui. 

— Juk matai, kad aš užsiėmusi, Violeta Smit. 

— Ponas Dekeris susijaudinęs. Manau, išgirdo atvažiuojant keliu 


svetimą automobilį ir nori žinoti, ką jis čia veikia. 

— Jis laukia pono Aragono, - šiurkščiai atšovė Džilė. 

— Ar man grįžti ir jam pasakyti? 

— Ne. Ne, tai padarysiu aš... Aragonai, prašom valandėlę čia pa- 
laukti, kol nueisiu pažiūrėti, kaip vyras, gerai? 

— Neskubėkit, - tarė Aragonas, — turiu marias laiko. 

Jai išėjus Violeta Smit atidžiai ir ilgai stebėjo Aragoną. 

— Kaip čia yra, kad turite marias laiko? Negi nedirbat? 

— Aš dirbu dabar. 

— O atrodo, kad šiaip stoviniuojat. 

— Įgūdžiai, panele Smit. Daugelio metų įgūdžiai... Ar ponia Smit? 

— Šiame ir aname pasaulyje aš vadinuosi Violeta Smit. Jei žmo- 
nės manęs taip nevadina, jų nepaisau. Nusprendžiu, kad jie kalba 
su kuo nors kitu. Smitų milijonai. 

Ji turėjo savo nuomonę, ir Aragonas spėjo, kad laikytųsi jos, net 
Jei ją pamautų ant baslio. 

— Tikiuosi, nesutrikdžiau pono Dekerio. 

— Jis susijaudinęs. Tai gali būti gerai arba blogai, destis kokios 
aplinkybės. Nesuprantu beždžioniškų jo cypavimų, neužgaulioda- 
ma sakau. Jis išgirdo atvažiuojant svetimą automobilį, o pašalaičių 
ne kažin kiek čia užsuka. 

— Kodel? 

— Ponios Deker palieptas, Ridas prikabinėjo iškabų žmonėms at- 
baidyti: „Prekeiviams įeiti draudžiama“, ,„Nepažeiskite žemės val- 
dos ribų“, „Privati nuosavybė“, „Saugokitės šunų“. Mes net netu- 
rim šunų, tiktai vienas sodininkų atsiveža erdelterjerą, kuris staugia. 
Abu sodininkai — ilgaplaukiai pagonys... Jūs išganytas? 

— Manau, taip. 

— Ar dar abejojate? 

— Tokiu dalyku negali neabejoti, kol... na, kol neatsiduri aname 
pasaulyje. 

— Jei šiek tiek abejojat, geriau išsiaiškinti dabar negu paskui. 

— Taip, manyčiau, kad geriau. 

— Žinot, jūs truputį panašus į mano sūnų. Dabar retai su juo ma- 


tausi. Nekėliau rankos prieš tą berniūkštį iki tos dienos, kai jis ėmė 

dergti Viešpatį. Užgauliojo Jėzų, taigi turėjau jį aptvatyti. Kelias 
savaites ranką skaudėjo. Vos išlaikydavau Bibliją. 

Audeklo skiautele, kurią išsitraukė iš kažkurios kišenės, ji pra- 
dėjo šluostyti dulkes nuo stiklinio stalo. Iš energingų judesių buvo 
aišku, kad tvatijusios rankos visiškai nebeskauda ir kad Violeta Smit 
pasiruošusi dar vienam raundui, kai nuaidės gongas. Tai buvo stipri 
moteriškė storais riešais ir plačiais kaip Aragono pečiais. 

— Kodėl ponia Deker nori atbaidyti žmones? — paklausė jis. 

— Kad jie nenervintų pono Dekerio. Jis mirštgyvis, tiesiog gaila 
žiūrėti. Vieną dieną nugirdau, kaip Ridas klausia daktarą, ar nebū- 
tų žmoniškiau atjungti sistemas. Nesupratau, apie ką jie kalba, kol 
daktaras paminėjo tą žodį, eutanaziją. Tada įsikišau ir pasakiau, 
kad priešinsiuos. Daktaras elgėsi mandagiai, bet to Rido liežuvis 
baisiai palaidas. Iš pareigos pranešiau apie šį įvykį poniai Deker. 
Gal nereikėjo. 

— Kodėl? 

— Vaje, ji siaubingai įtūžo, verkė, karščiavosi ir klykė, kad tada 
tegu ir jai atjungia sistemas. O paskui nusigėrė kaip dūmas. „Ponia 
Deker, — pasakiau jai, - nenuskandinsit savo bėdų svaigaluose, nes 
bėdos moka plaukti“. Taigi. Ridas turi baisią burną, bet reikėjo 
išgirsti, kaip blevyzgoja ji. Man ausys raitėsi. „Lazdomis ir akmeni- 
mis, — pasakiau jai, — lazdomis ir akmenimis galima sulaužyti man 
kaulus, bet žodžiai niekad manęs nesužeis“. Ji paaiškino, ką man 
daryti su visomis lazdomis ir akmenimis nuo čia iki Siatlio. 

— Matyt, buvo vienas iš nelemtesnių jūsų vakarų. 

— Ai, aš jai atleidau. Supratau, kad ji tiesiog bijo, kaip ir visi, 
kurie nepažįsta Jėzaus. Bijo, kad senis nenumirtų ir nepaliktų vie- 
nos, bijo, kad pati nemirtų. Be to, aš pripratusi prie jos blevyzgų. Ji 
nėra tikra dama, kaip pirmoji ponia Lokvud. Ponia Deker buvo ant- 
roji ponia Lokvud. 

— Jūs pažįstate pirmąją? 

— Du kartus per savaitę matau ją bažnyčioje. Mudvi dažnai nau- 
dojamės vienu giesmynu. Ji sopranas, bet ne šaižus, o švelnus ir 


poniškas, kaip pritinka jos kilmei. 


GALI RYTOJUI UŽSAKYT MAN KARSTĄ | 43 


— Arji žino, kad dirbat pas ponią Deker? 

— Žinoma. Per vakaro susirinkimus mes skatinami stotis ir kalbėti 
apie savo nemalonumus ir rūpesčius. Paskui visi susėdam ratu ir 
padedam vienas kitam. 

— Arba ne. 

— Arba ne, - gyvai pritarė Violeta Smit. - Žinot, mes ne genijai. 
Svarbu jausmas, supratimas, kad nesi vienišas, kad dar kažkam rū- 
pi ir tau norima padėti. 

— Jūsų bažnyčios susirinkimai turėtų būti labai įdomūs. 

— Ū, taip ir yra. Iš tiesų jie mane ir atvertė. Neprieštaraudama 
išsižadėjau geidulingumo, papuošalų ir kruvinos mėsos mainais į 
draugystę ir pomirtinį gyvenimą. 

— Manau, teisingai nusprendėt. 

— Tikrai? 

— Taip. 

— Jūs nesišaipot kaip Ridas ar ponia Deker? 

— Ne. 

— Džiaugiuosi. Žinot, kai beveik visą laiką tūnai tokioje vietoje 
kaip ši, reikia turėti kokį nors gyvą, viltingą dalyką už jos sienų. 
Mirties namai — štai kaip juos vadina kai kurie darbininkai. Gra- 
žiausios gėlės ir medžiai, saulės šviesa, plaukykla, paukščių gies- 
mės — viskas nesvarbu, kai lauki, kada žmogus numirs. Nori pa- 
liepti paukščiams nutilti, saulei nusileisti, o žiedams suglausti 
žiedlapius ir nubyrėti. Įsivaizduokit, kaip galima paliepti paukš- 
čiui nutilti. Bet vieną dieną aš tai padariau. Ant televizijos antenos 
čiulbėjo mažas raudongalvis padarėlis, ir aš suspiegiau: „Liaukis, 
nutilk, negi nežinai, kad čia miršta žmogus?“ 

— Ar jūs pasakojat apie šiuos jausmus bažnyčios susirinkimuose? 

— Ne. Jie pamanytų, kad man galvoje kliuka... Klausykit, girdžiu 
grįžtant ponią Deker. Ji įtari. Apsimeskit, kad neištariau nė žodžio, 
nė vieno žodelio, sutarta? 

— Sutarta. 

Džilė įėjo į kambarį pro šonines duris, už kurių buvo pagrindinė 


namo dalis. Išraudusi, lyg būtų uoliai sportavusi ar sujaudinta. 

— Matyt, Violeta Smit visas ausis išūžė? 

— Ne. 

— Keista. Visiems kitiems išūžia. 

— O ne, - šaltai atrėmė Violeta Smit ir išėjo į lauką, iš visų jėgų 
paleidusi duris. 

Džile palaukė, kol ji dingo už namo. 

— Mano vyras jaučiasi gerai. Kartais sunerimsta, kai Ridui laisva 
diena arba kai atsitinka koks nors neįprastas įvykis. 

— O aš esu neįprastas įvykis? 

— Markui — taip. Norėčiau, kad su juo susitiktumėt. Jis kasdien 
mato tuos pačius žmones, ir neabejoju, jog naujas veidas jį nudžiu- 
gins. Nesvarbu, ką jums įteigė Violeta Smit, Markas girdi, o dažnai 
ir supranta ne blogiau — arba beveik taip pat gerai — kaip jūs ar aš. 

— Gal būtų geriau susitikti su juo kada nors vėliau. 

— Aš noriu dabar, tučtuojau. Turiu priežasčių. 


— Puiku, ponia Deker. Jūsų valia. 


Džilė švelniai pašaukė jį vardu. 

— Markai? 

Valandėlę niekas nesikeitė. Paskui invalido vežimėlis, atsuktas į 
verandą, staiga be garso apsigręžė, ir Aragonas pirmą kartą pamatė 
Marką Dekerį. Šis atrodė mažesnis, negu paprastai būna žmonės. 
Veidas išblyškęs ir susiraukšlėjęs, galva apėjusi retais šilkiniais kaip 
kūdikio plaukeliais. Per chalatą kyšojo keliai, beveik tokie pat liesi 
1r smailūs kaip alkūnės. Pečius gaubė moherio šalikas, priekyje su- 
segtas didžiuliu žiogeliu, tokiu paprastai susegami vystyklai. Tai 
dar labiau pabrėžė senuko, metų labirintu grįžtančio į kūdikystę, 
įvaizdį. 

Aragonas pirmą kartą susidūrė su merdinčiu žmogumi ir aiškiau 
suvokė, apie ką kalbėjo Violeta Smit. Mirties artumas keitė daiktų 
prasmę. Augalai už lango atrodė tiesiog šlykščiai sveiki, kolibriai 
tarp fuksijų — per daug žvitrūs ir žvilgantys, saulės šiluma nevaisin- 


ga, netgi užgauli. Aragonas pajuto, kaip kūnas priešinasi, kaip plūs- 

teli adrenalinas, pagreitinantis širdies plakimą ir duodantis raume- 
nims ženklą kautis ar bėgti. Spruk, žmogau. Leiskis, saule. Nutilk, 
paukšti. 

— Markai, mielasis, čia Tomas Aragonas, jaunuolis iš advokatų 
kontoros. 

— Sveiki, pone Dekeri, — tarė Aragonas. 

Vienas Marko pirštas krustelėjo parodydamas, kad jis išgirdo pa- 
sisveikinimą. 

— Pamaniau, kad reikėtų supažindinti Aragoną su tavim ir tiksliai 
tau pasakyti, kodėl jį pasikviečiau, Markai, - tarė Džilė. — Mieliau 
viską nuslėpčiau, kad nesijaudintum, bet žinau — vis tiek išgirsi 
užuominų iš Rido, Violetos Smit, kurios nors kambarinės ar net ne- 
tyčia iš manęs. Kai namuose mažai įvykių, tai, kas vyksta, kartoja- 
ma ir išpučiama. Tiesą sakant, smulkmena. 

Dešinė Marko akis sumirksėjo. Judesys buvo lėtas ir vargingas, 
bet akies išraiška aiški: Paskubek, režk, aš turiu mažai laiko. 

— Nesakysiu, jei tu susijaudinsi, nes nėra labai svarbu. 

Greičiau, greičiau, na, na. 

— Tik tu nesupyk... Aš dažnai tau kalbėdavau apie B. Dž., tiesa? 
Ir kas atsitiko, papasakojau. Mes nieko neslepiam vienas nuo kito. 
Taigi aš vis pagalvodavau, o gal B. Dž. Meksikoje prasikūrė, turiu 
omeny, tapo tikru pinigų maišu. Kai kurie žemės supirkėjai staty- 
boms susišluoja milijonus, ir nors jis visuomet buvo niekam netikęs 
verslininkas, galbūt šį kartą jam nusišypsojo laimė. Kalbėjausi su 
Smedleriu. Jis pasakė, kad kvaila būčiau nepamėginusi pasipelny- 
ti, jei tai iš tikrųjų susiję su dideliais pinigais. Jis pasakė, kad turė- 
čiau suieškoti B. Dž. 

Aragonas žvelgė į ją išpūtęs akis. Jos mina nė truputėlio nepasi- 
keitė, balsas nė nevirptelėjo — niekas nerodė, kad ji ką tik pasakė 
tris sakinius ir visi trys buvo grynas melas. 

— Taigi dabar žinai, ką čia veikia ponas Aragonas. Jis renka me- 
džiagą apie B. Dž., kad žinotų, kur pirmiausia ieškoti, ir panašiai. 


Parodžiau jam kelias B. Dž. nuotraukas ir paskutinį laišką, kurį ga- 

vau nuo jo prieš penkerius metus. Štai ir viskas. Neturėtum dėl to 
nuliūsti, taip? 

Paralyžiuotoji Marko akis tebebuvo pusiau atmerkta, bet sveikoji 
užsimerkė. Galbūt jis užmigo iš nuovargio ar nuobodulio; galbūt 
numirė. 

— Nedaryk taip. Neapsimesk užmigęs, Markai, tik tam, kad aš 
išeičiau. Tuojau išeisiu, tik baigsiu tau aiškinti... Klausyk, jis ne- 
gražiai su manimi pasielgė, beveik sužlugdė mane. Tai buvo seniai, 
dabar viską reikėtų užmiršti ir atleisti. Bet nieko panašaus. Jis man 
skolingas. Noriu pasižiūrėti, kaip atlygins dar vieną kitą nuostolį. 

Invalido vežimėlis, kaip pirmiau, be garso apsigręžė ir vėl buvo 
atsuktas į verandą, augalus, paukščius, saulę. 

— Gerai, Markai, aš išeinu. Daugiau tau netrukdysiu. - Ji atidarė 
duris ir išėjo į koridorių. Paskutinį kartą dirstelėjęs į vyriškį invali- 
do vežimėlyje, Aragonas nusekė įkandin. — Gal ir nereikėjo jam 
sakyti, bet jaučiau, kad geriau bus pasakius. Jis elgsis visiškai pro- 
tingai, kai apsipras su šia mintimi. Bet protingai elgsis ar ne, vis 
tiek turiu įgyvendinti šį sumanymą. Seniai galvoju apie jį ir neketi- 
nu atsisakyti. Jūs manot... galbūt manot, kad šito ėmiausi iš keršto. 

— Galbūt. 

— Tiesą sakant, neabejojat. 

— Na, aš tik svarsčiau, kiek dabar kainuoja svaras žmogaus mėsos. 

— Tiek pat kaip visada, — tyliai tarė Džilė. - Svar4 žmogaus mėsos. 

Vėjas lauke nurimo, banguojantys debesys suplyšo, ir danguje 
karojo jų skutų girliandos. Plastikinė plaukyklos siurblio žarna plū- 
duriavo vandenyje, kur ją buvo numetęs Ridas. Ji buvo panaši į 


didžiulę baltą jūrų gyvatę, susirangiusią kirsti. 


Vėlai vakare jis paskambino žmonai Lori į San Francisko ligoni- 
nę. Garsai fone ir jos ryžtingas pasitikintis balsas rodė, kad ji budi 
palatoje. Tokiu profesiniu balsu ji baugindavo mikrobus ir vyriau- 
siąsias seseris, ramindavo išgąsdintus vaikus ir jų tėvus. 


— Alio. Daktare Makgregor. 

— Čia Tomas Aragonas. Prisimeni tokį? 

— Miglotai. Apibūdink. 

— Tamsiaplaukis, keistokos išvaizdos, išblyškęs, galbūt jam rei- 
kėtų kreiptis į gydytoją. 

— Atleiskit, bet čia ne tas Tomas Aragonas, kurį pažįstu, maniškis 
labai gražus, dailiai sudėtas, sveikas, protingas... 

— Klausyk, mes prasimanėm pinigų, Lori. 

— Apiplešei banką. 

— Ne. 

— Šantažavai senutę. 

— Beveik. Viena Smedlerio klientė nori, kad surasčiau jos pirmąjį 
vyrą, kuris yra kažkur Kalifornijos pusiasalyje. Kodėl, tiksliai neži- 
nau. Ji nurodė krūvą priežasčių, kokiom penkiom per daug. Bet 
apsiėmiau — ir pinigus paėmiau, o ryt rytą išskrendu į Rio Seką. 

— Kada paskutinį kartą skiepijaisi nuo raupų? 

— Neprisimenu. 

— Verčiau prisimink. Visa laimė, kad šią vasarą pakartotinai skie- 
pijaisi nuo stabligės, kai plaukiodamas susidūrei su medūza. 

— Del Dievo, Lori, vėl pradėsi kvakšet kaip perekšlė? 

Šio klausimo ji nepaisė. 

— Su vandeniu Meksikoje juokauti negalima. Negerk jo. Net dan- 
tų juo nevalyk. Naudok alų. 

— Neteko girdeti, kad kas valytų dantis alumi. 

— Galėtum būti naujos mados pradininkas. 

— Klausyk, aš tavęs pasiilgau. 

— Pataupyk švelnius žodžius vėlesniam laikui. Taigi nė nedirste- 
lėk į jokią nevirtą daržovę ar neluptą vaisių. Jau sutrikęs skrandis 
yra gana bjaurus reikalas, — gali dėl viso pikto nusipirkti „Lomo- 
til“, — bet infekcinis hepatitas dar bjauresnis, tiesą sakant, kartais 
mirtinas... Aš irgi tavęs pasiilgau... Ar žinai, kad Meksikoje yra vie- 
tovė, kur paplitusi Hanseno liga? 

— Kas ta Hanseno liga? Gerai pagalvojus... 


— Raupsai. 

— Daugiau nieko nepasakok, arba aš tuoj pat mesiu tą darbą ir 
grąžinsiu poniai Deker pinigus. 

— Ne. Pinigai mums pravers. Tik būk atsargus. Hanseno liga ne- 
užkrečiama, bet pasiimk kelias halazono tabletes, kritišku atveju 
ištirpinsi vandenyje. Ar turi kokių antibiotikų pasiimti į kelionę? 

— Nežinau. 

— Paieškok vaistinėlėje tetraciklino arba ampicilino. Ir kokio pre- 
parato vabzdžiams atbaidyti, geriausia su DDT. Plaukus verčiau nu- 
sikirpk trumpai. Mažesnė tikimybė užsikrėsti pedikulioze. 

— Nesiryžtu klausti... 

— Plaukų utėlėmis. 

— Plaukų utelemis ? 

— Juk žinai, kad apsistosi ne „Rice“. Tai ar prisiminsi viską, ką 
sakiau? 

— Žinoma. Neabejotinai. Aš užsirašinėju. 

— Nemeluok, - nusijuokė ji. 

— Būčiau užsirašęs, jei turėčiau pieštuką, popieriaus ir mokėčiau 
užrašyti visus tuos vaistus... Kaip sekasi darbas? 

— Puikiai. Viršvalandžiai, gyvas vargas, šlykštus maistas. Bet vai- 
kai šaunūs. Dabar man ant kelių kaip tik sėdi vienas, vietnamietis 
našlaitėlis. Mažutis labai serga, bet kol kas nors nešioja jį arba lai- 
ko ant rankų, visiškai ramus. Kaip manai, Tomai, ar mes kada nors 
turėsim vaikų? 

— Dabartinėmis aplinkybėmis vargiai. 

— Aplinkybės keičiasi 

— Vis tiek tavo valia. Mano minimalus vaidmuo nusipelno tik da- 
lelės balso. 

— Vis dėlto ką tu nuspręstum? 

— Nežinau, ar rizikuočiau turėti vaiką, kuris paveldės mano trum- 
paregystę ir tavo polinkį verkti kine. 

— Aš kine nebeverkiu. 

— Kodėl? 

— Neturiu kada žiūrėti filmų. Laisvalaikiu miegu. Paprasčiausiai 


miegu. 

— Tu negali miegoti paprasčiausiai, Lori. Tu miegi labai gražiai. 

— Ko tu nori — kad mesčiau darbą ir atkurnėčiau pas tave? 

— Nieku gyvu, - rimtai atsakė jis. - Galbūt man reikės žmogaus, 
kuris mane išlaikytų. 

— Smagu bus, a, kai aš pakabinsiu privačia praktika besiverčian- 
čios gydytojos, o tu — advokato iškabą? 

— Bent iškabos bus kartu. Galbūt jos susilauks mažų iškabėlių. 

— Tomai, tu nesiskundi, a? 

— Ne. 

— Garbės žodis? 

— Aš nesiskundžiu. Viso labo pasiilgau tavęs ir norėčiau, kad bū- 
tum čia arba aš ten, ir velniai terauna pirmąjį ponios Deker vyrą. 

— Aš irgi tave myliu. Klausyk, turiu eiti, kviečia mano numerį. 
Būk atsargus. Pažadi? 

— Pažadu valyti dantis alumi ir saugotis plaukų utėlių bei raup- 
suotųjų. Palinkėk nuo manęs labos nakties mažyliui, kuris sėdi tau 
ant kelių. 

— Palinkėsiu. Labanak, Tomai. Tu baisiai mielas. 

Padėjęs ragelį, jis sėdėjo ir spoksojo į telefoną lyg tikėdamasis, 
kad šis vėl suskambės. Kad ir kaip dažnai, kad ir kaip ilgai kalbė- 
davosi su Lori, pokalbis visada atrodydavo nebaigtas. Norėjo pa- 
kelti ragelį ir vėl jai paskambinti, bet prisiminė palatoje laukian- 
čius vaikus, nuovargį, prasimušantį pro jos ramų profesinį balsą, ir 
kaip savanaudiška reikalauti iš jos paramos ir viską jai dar labiau 
apsunkinti. 

Jis nuėjo prie šaldytuvo ir įsipylė stiklinę alaus iš pradėto kvor- 
tos talpos butelio. Alus buvo šiek tiek išsivadėjęs, pats tas dantims 


valyti. Pratindamasis paskalavo burną. 


ŠEŠTAS SKYRIUS 


Rio Seke išlipęs iš lėktuvo, Aragonas lengvai perėjo prie ispanų 
kalbos. Tai buvo jo vaikystės, jo šeimos ir draugų, gatvių, kuriose 
žaisdavo, net mokyklos per pertraukas, prieš ir po pamokų kalba. 
Per pamokas oficiali kalba buvo anglų. „Jūs gyvenate Jungtinėse 
Amerikos Valstijose, vaikai, ir iš jūsų tikimasi, kad kalbėsite Jung- 
tinių Amerikos Valstijų kalba“. Jie ir kalbėdavo mokytojai girdint. 
Negirdint jaunesnieji sakydavo ()uė, mujer tan fea*, o vyresnieji — 
Chinga tu madre**. 

Automobilis, kurį jis telefonu užsisakė iš Los Andželo, nedidukas 
„Ford“, iš pažiūros senesnis, negu rodė kilometražo skaitiklis, jo 
laukė. Patikrinęs aptiko, kad alyva besibaigianti, dvi padangas rei- 
kia pripūsti, o benzino bakas pustuštis. Salameras, žmogus, lyg ir 
vadovavęs nuomos punktui, patikino jį, kad per visus jo darbo me- 
tus, štai jau greitai bus vieneri, niekad anksčiau nebuvo taip neap- 
sižiūrėta. Salameras kalbėjo ispaniško ir angliško žargonų mišiniu, 
kartais vadinamu spanglų kalba. Aragonas paklausė, kaip nuva- 
žiuoti į Banginių užutėkį. 


* Kokia bjauri moteris (isp.). 


** "Toks keiksmažodis. 

— Banginių užutėkis, ko jums ten važiuoti? Tokia skylė. 

— Aš ketinu pirkti žemės. 

— Mano žmonos pusbrolis čia netoliese turi nuostabios žemės, 
kurią ketina pigiai parduoti, taip pigiai, kad nepatikėsit. 

— Teisingai, nepatikėsiu, — tarė Aragonas. - Dabar apie Banginių 
užutėkį. 

— Gerai, gerai, važiuojat kokius du šimtus kilometrų į pietus, kol 
kelias pasuka į krašto gilumą. Sustojat. Atsiduriat vietovėje, vadi- 
namoje Vinjadaku, dar vienoje skylėje, bet joje yra namelių turis- 
tams, kavinių, degalinių. Įsipilat benzino, vandens ir vėl iškeliau- 
jat. Dabar važiuojat lėtai, labai lėtai, antrąja pavara, nes plentas 
lekia į rytus, o jūs į vakarus. 

— Ar esama kokių kelio ženklų? 

— Ne, ne, ne. Paklausiate ko nors. Jums atsako, ir jūs maloniai 
šnekučiuojatės, galbūt išgeriat puodelį kavos, truputį pabendrau- 
jat. Tai daug geriau negu ženklai. 

Aragonas pabandė įsivaizduoti tokio bendravimo poveikį Holi- 
vudo greitkeliui. Iš pradžių kiltų chaosas, bet žmonėms, kurie nie- 
kur neskuba, gal būtų visai malonu. 

— Dėl alyvos ir padangų nepakišit liežuvio agentūrai JAV? - neri- 
mastingai paklausė Salameras. 

— Ne, bet turėtumėt būti atidesnis. 

— Taip, taip, taip, be abejo, būsiu. Kiekvieną dieną asmeniškai 
patikrinsiu kiekvieno automobilio kiekvieną dalį. 

— Bendravimas nukentės. 

— Jūs mane įtikinot, kad turiu pareigų klientams. Be to, galiu 
kalbėti tikrindamas. Visi Salamerai geba vienu metu dirbti du dar- 
bus... Kada grąžinsite automobilį? 

— Po savaitės, galbūt greičiau. 

— Keliaukit su Dievo padėjimu. 

— Dėkui. 

Jis sumokėjo užstatą už „Ford“ ir savaitės nuompinigius. Kai pa- 
leido variklį, buvo beveik dvi. 

Kokius dvidešimt kilometrų už Rio Seko kelias buvo gana geras. 


Paskui pamažu pradėjo blogėti, lyg būtų nustojęs dominti prižiūrė- 

tojus, brigadininkus ir stropiausius darbininkus, vienas po kito iš- 
nykstančius. 

Eismas buvo didesnis, negu Aragonas tikėjosi, bet vis dėlto men- 
kas: aptriušę pikapai, maži automobiliukai ir mažagabaritės dvie- 
jų durelių mašinytės su Meksikos numeriais, naujesni automobi- 
liai, daugiausia iš vakarinių valstijų, furgonai, sunkvežimiai su 
namukais kėbule ir ištisi namai ant ratų kaip „Gražuolis“. Kelias 
buvo nutiestas negalvojant apie „Gražuolius“ ar greitkelio grei- 
čius. Jis buvo siauras, posūkiai prastai išlenkti, o kelio sankasa 
nepakankamai suplūkta. Vairuotojai, pripratę prie amerikietiškų 
standartų, per greit darydavo posūkius ir netikėtai nerdavo į dau- 
bas per plačiais ir per sunkiais savo automobiliais. Anot draudi- 
mo kompanijos lėktuve išdalyto lankstinuko, avarijų procentas la- 
bai didelis. 

Jis pradėjo suprasti, kodėl išsinuomotasis „Ford“ atrodo daug se- 
nesnis, negu yra. Nuo žemų plikų kalvų rytuose ir pakrantės kopų 
vakaruose per kelią lėkė smėlis, braižydamas automobilio paviršių 
ir skverbdamasis pro uždarytus langus. Kartais jis būdavo toks smul- 
kus ir baltas, kad praūždavo pro šalį lyg talko miltelių pūga. Arago- 
nas juto, kaip jis limpa prie gomurio ir nosies gleivinės. Jis draskė 
akis po vokais, o ant vairo susimaišė su rankų prakaitu, aptraukda- 
mas jį lipniu molio sluoksneliu. Į šiaurę važiuojantys automobiliai, 
furgonai ir nameliai ant ratų visi staiga pabalo. Jie šliaužė pro šalį it 
avarijų šmėklos. Už kelių kilometrų milteliai vėl virsdavo smėliu. 
Jei važiuočiau į priešingą pusę, jau būčiau pusiaukelėje į San Fran- 
ciską. Galbūt Lori pavyktų išsiprašyti porai dienų ir mes, spjovę į 
kainas, apsistotume „Klifte“. Tiesiog būtume. Jokių naktinių klubų, 
Jokių teatrų, Jokių prašmainių vakarienių... 

Jis paspaudė stabdį, kad nepartrenktų skersai kelio šokuojančio 
didžiųjų veislės kiškio. Išskyrus vieną kitą virš galvos praskren- 
dantį kirą, kiškis buvo vienintelis kelyje pasimaišęs gyvūnas. Kraš- 
tas nesvetingas. Daugiausia augo tik kreozotinių krūmų guotai ir 
opuncijų smailės, vienur kitur pamarginti vilnūne ir „liūdnuoju me- 


džiu“, panašiu į pilkų dūmų debesį. 

Nuvažiavus beveik du šimtus kilometrų, gamtovaizdis staiga pa- 
sikeitė; tai reiškė, kad esama gėlo vandens ir šiokios tokios drėki- 
nimo sistemos. Pupelių ir aitriųjų paprikų laukai kaitaliojosi su pal- 
mių giraitėmis. Virš plaušamolio namukų, šalia kurių žaidė vaikai, 
o tarp jų palaidi slampinėjo viščiukai, ožkos ir asilai, stūksojo ap- 
leistas cukraus fabrikas. Iškaba prie degalinės, kur sustojo Arago- 
nas, skelbė, kad čia Vinjadako kaimas. 

Degalinėje dirbo visa šeima. Kol vyras pylė į baką benzino, žmo- 
na valė priekinį stiklą, o dvi mažos mergytės — užpakalinį. Ne vy- 
resnis kaip penkerių metų berniukas sudriskusia marškinių ranko- 
ve nušluostė priekinius žibintus, o du paaugliai pakėlė gaubšlę, it 
specialistai įbedė akis į variklį ir daugiau nieko nedarė. Jie buvo 
metisai, pusiau indėnai vario spalvos oda ir švelniais veido bruo- 
žais, juodomis akimis ir lygiais juodais plaukais. Didingas jų oru- 
mas priminė Aragonui Violetą Smit. 

Jis paklausė moterį, kaip nuvažiuoti į Banginių užutėkį. 

— Ten niekas nevažiuoja. 

— Aš važiuoju. 

— Bet kelias suka į kitą pusę, prie įlankos. Be to, jau vėlu, greit 
sutems. Galite įklimpti smėlyje arba paklysti. 

Priežastys buvo svarios, bet tikrąją ji nuslėpė: namelis, kurį nuo- 
modavo turistams, kaip tik stovėjo tuščias. Žinoma, nieko prašmat- 
naus, nei vandentiekio, nei elektros, užtat yra mielas, švarus pata- 
las. Kaina už šitą mielą švarų patalą maždaug prilygo liukso 
kambariams Beverlio „Hiltone“. Senjora pripažino, kad kaina di- 
delė, bet nepasiūlė jos sumažinti, o Aragonas nesiginčijo. Pinigai 
Džilės. Jei ji panorės atvažiuoti čia derėtis, ką gi. Jis buvo pavargęs 
ir alkanas. 

Pavalgė artimiausioje batų dėžės dydžio kavinukėje su langais į 
tvenkinį, kur vandenyje plaukiojo ir ant kranto ieškojo lesalo koks 
tuzinas laukių. Kai buvo mažas, dažnai valgydavo laukius, kuriuos 
motina vadindavo juodaisiais gaigalais. Skambėjo gražiau, bet nuo 


to nei skonis, nei struktūra nepagerėdavo. Valgydamas jam patiektą 

machaca, patiekalą iš mėsos gabalėlių ir daržovių, bandė atpažinti, 
iš ko jis pataisytas. Gal laukiai, turbūt džiovinta ožkiena ir aiškiai 
čilis, mažų žalių iš pažiūros nepiktų ankštinių pipiriukų rūšis, nuo 
kurios jam užsidegė burna ir gerklė, o iš akių liepsnai užgesinti 
ištryško ašaros. Deserto buvo keptų pupų patiekalas ir kaktuso vai- 
sius saldžiu sultingu minkštimu. Jis išgėrė du butelius alaus ir nu- 
sipirko dar du kelionei, jei labai apsiveltų dantys. 

Jis grįžo į degalinę ir Vinjadako „Hiltoną“. Senjora paliko jam 
degančią žibalinę lempą, dubenį, ąsotį vandens ir du rankšluostėlius. 
Nusirengęs ir nusiprausęs jis atsisėdo išgerti alaus. Beveik iškart 
paaiškėjo, kad Vinjadako „Hiltonas“ turi vieną dalyką, kurio neturi 
Beverlio „Hiltonas“, — uodus. Pirmasis įkandimas sutapo su pir- 
muoju diegliu pilve. Jis nuėjo gulti bandydamas prisiminti, ką Lori 
primygtinai siūlė pasiimti: antibiotikai... plaukų uteles... alus dan- 


tims... Lori, aš tavęs pasiilgau... 


Pabudo auštant. Kaip ir visi kaimo vyrai, moterys, vaikai ir gyvu- 
liai. Vaikai dainavo, asilai bliovė, gaidžiai giedojo, šunys lojo. Ara- 
gonas atsikėlė ir atidarė duris. Švietė saulė, o nuo jūros pūtė vėsus 
drėgnas vėjas. Tokią dieną norisi pradėti kuo greičiau. 

Naktį senjorą, matyt, graužė sąžinė: ji pasirodė prie durų su puo- 
deliu kavos, dviem tortiljomis su guajavų uogienės įdaru ir puodu 
karšto vandens. 

— Jūs alkanas? 

— Taip. 

— Ir jums reikia karšto vandens. Kodėl amerikiečiams amžinai 
reikia karšto vandens? 

— Nusiskusti. 

— Jūs nelabai turit ko skusti. Ir kas į jus žiūrės tame užkampyje? 
Aš niekad ten nebuvau, bet girdėjau, kad tenykščiai žmonės labai 
juodi ir neišprusę. 

Kol jis skutosi, ji nusakė jam, kaip nuvažiuoti į Banginių užutėkį 


ir net, pasiskolinusi parkerį, nupiešė žemėlapėlį. Jis nelabai pasiti- 

kėjo žemėlapiu - parkerį ji laikė taip, lyg rašytų pirmą kartą gyve- 
nime. 

Be to, naktį kažkas — turbūt du paaugliai, kurie dabar nerūpes- 
tingai ramstėsi į degalinės sienas, - nuplovė „Ford“. Jis buvo už tai 
dėkingas, bet automobilis, deja, stovėjo didžiulėje baloje. Jis nusi- 
avė, nusimovė kojines, perbrido balą ir įsitaisė prie vairo. Kojos 
maloniai atsigaivino. Žmonių, išsiregistruojančių iš Beverlio „Hil- 
tono“, automobiliai galbūt laukia prie durų, bet jiems niekas ne- 
duoda tortiljų su guajavų uogiene, kojoms vonių atsisveikinant ir 
tiek gryno oro, kiek tik gali įkvėpti. 

Jis stabtelėjo prie kavinės, kur vakar vakarieniavo, ir nusipirko 
tuziną butelių alaus. Jei senjoros pranašystė išsipildys ir jis paklys, 
bent paklys prašmatniai. Nuvažiavęs šunkeliuku porą mylių į pie- 
tus nuo Vinjadako, sustojo pasižiūrėti į žemėlapį ir suvokė, kad sen- 
jora užmiršo grąžinti parkerį. Galės paprašyti važiuodamas atgal, 
žinoma, jei nuvyks į tokią vietą, iš kurios grįžtama. Arba dar geriau, 
įtrauks į išlaidų sąrašą; tai bus nedidelis Džilės įnašas tarptauti- 
niams santykiams plėtoti, be abejo, įneštas nenoromis. Pati sakė, 
kad spaudžia centus. 

Valandėlę kelias ropštėsi į kalvą palei uolas, paskui vėl nusileido 
į smėlio kopas, kartais dingdavo visiškai, bet už kelių jardų vėl at- 
sirasdavo lyg fokusininko šalikas. Vienoje vietoje kelias išsišakojo, 
žemėlapyje to nebuvo pažymėta. Rytine atšaka iš pažiūros buvo daž- 
niau naudojamasi negu vakarine. Jei senjora buvo teisi tvirtinda- 
ma, kad į Banginių užutėkį niekas nevažiuoja, geriau rinktis vaka- 
rinę atšaką. Jis taip ir padarė. 

Saulė, auštant švelni ir bičiuliška, pamažu virto nepermaldauja- 
ma ir nevaldoma pabaisa. Jis nežinojo, kur ar kodėl sugedo „Ford“ 
kondicionierius, bet staiga pajuto, kad važiuoja orkaitėje, įkaitinto- 
je kiek tik įmanoma, ir kad kuo greičiau turi ką nors daryti. Sustojo 
skurdžioje vilnūnės paunksnėje, atidarė visus langus ir atkimšo du 
butelius alaus. Alus irgi pabuvo orkaitėje kartu su juo, taigi trošku- 
lio nė trupučio nenumalšino, bet vis dėlto pagerino perspektyvas 


nuo siaubingų iki blogų. Jis paklydo ar bent jau atsidūrė nežinia 

kur. Kelią, kuris ir šiaip tebuvo kelios provėžos, dabar galėjai įžiū- 
rėti tik vietose, kurių užgaidus vėjas nebuvo užpustęs smėliu. Jis 
svarstė, kaip B. Dž. nusikapstė į Banginių užutėkį „Gražuolio“ dy- 
džio furgonu. Žinoma, mergina, Tula, gyveno šiose vietose su savo 
giminaičiais ir buvo prie jų pripratusi. Ji žinojo, kuriuo keliu neva- 
žiuoti, o tai, be abejo, svarbiausia. 

Mišrus kirų ir mažesnių, judresnių jūros paukščių pulkelis ne 
kartą žemai praskrido virš automobilio lyg ankstyva sargyba. Jie 
atrodė ramūs ir pasitikintys, tarsi puikiai žinotų, ką daro. Aragonas 
vėl paleido variklį ir nusekė jiems įkandin. 

Artimiausios kopos viršūnėje prieš akis iškilo Banginių užutėkis, 
pusratis žaižaruojančio mėlyno vandens, apsupto dykumos. Prie su- 
kiužusios prieplaukos buvo pririštos kelios žvejų valtelės. Įlankos 
vidury buvo matyti dar vienas laivas, išmetęs inkarą, pilkas, grakš- 
tus kaip delfinas, vienstiebis burlaivis. Jis buvo iškėlęs ir Ameri- 
kos, ir Meksikos vėliavas, trikampę purpurinę su baltu jachtų klubo 
vėliavėlę ir jachtų klubo komandoro vėliavą. [lankos pakrašty sto- 
vėjo keletas sūraus vandens gėlinimo rezervuarų, senas, iš pažiūros 
apleistas žuvų konservų fabrikas ir pustuzinis medinių lūšnų. Kiek 
aukščiau dunksojo mažos plaušamolio misijos griuvėsiai. Plotą tarp 
misijos ir lūšnų, kaip įprasta, užpildė dulkėtų vaikų, viščiukų, šunų 
ir ožkų kratinys. Lyg nematoma ir neperžengiama užtvara būtų sky- 
rusi švarų, skaidrų įlankos vandenį nuo purvino kaimelio ir jo gy- 
ventojų. 

Vaikai, kurių amžius svyravo nuo tik pradėjusio vaikščioti kūdi- 
kio iki dvylikos trylikos metų mergaitės, buvo skarmaluoti ir basi 
kaip Vinjadako metisai, tik kitokios išvaizdos. Šių oda buvo tam- 
sesnė, bruožai apvalesni, o rudos akys švelnios ir išraiškingos. Kū- 
nai po nešvariom drapanom atrodė įmitę ir sveiki, išskyrus vieną 
berniuką nudžiūvusia kaire koja. 

— Sveika, — kreipėsi į mergaitę Aragonas. 

— Sveikas. 


— Čia Banginių užutėkis? 

Ji linktelėjo. Kiti vaikai sukikeno, lyg niekad anksčiau nebūtų 
girdėję tokio juokingo klausimo. Ar čia Banginių užutėkis? Žino- 
ma. Kaipgi kitaip. Kitos tokios vietos nėra. 

— Kuo tu vardu? 

— Valerija. O tu? 

— Tomas. 

— Turiu viščiuką, vardu Tomas. Jis nededa kiaušinių ir piktas. 

— Berniukai nededa kiaušinių. 

— Vištos deda. 

— Berniukai viščiukai ne. 

— Pati žinau. Aš tik tau pasakiau, kad jis nededa. 

— Gerai, gerai. Kad ir ką žaistume, tavo viršus. 

Pergalę ji vertino ramiai kaip čempionė. 

— Aš suaugusi. Kitais metais galbūt ištekėsiu už pusbrolio Rau- 
lio. Jis gyvena tikrame name štai ten už kalvos. 

Ji parodė pirštu. Aragonas nematė jokio namo, o visiškai vienodų 
kalvų buvo kelios. Jis susidomėjo berniuku nudžiūvusia koja. 

— Kuo tu vardu? 

— Gerai gerai. 

— Tave taip vadina? 

— Gerai gerai. 

Staiga berniukas įkišo ranką pro automobilio langą ir paspaudė 
signalą. Vaikai pasipylė į šalis plyšdami juokais, o įkandin nulėkė 
kudakuojanti, lojanti, bliaunanti gyvulių palyda. Jis išlipo iš auto- 
mobilio ketindamas eiti paskui juos, bet jį sustabdė balsas, plonas, 
gergždžiantis labai seno žmogaus balsas: 

— Labas rytas. Gal galiu kuo padėti? 

Aragonas atsisuko. Griūvančios misijos tarpduryje stovėjo vyriš- 
kis. Jis buvo su šiaudine skrybėle, rudus vienuolio abito likučius 
susijuosęs virvagaliu. Buvo mažutis ir sudžiūvęs, sakytum per ilgai 
laikytas saulėkaitoje. Viena akis pasruvusi krauju ir ašarojo, ašaros 
ritosi giliausia skruosto raukšle. Kai atsismaukė skrybėlę, veide su- 


blizgo sūrus ankstesnių ašarų takas. 
— Paklydot, bičiuli? 

— Čia Banginių užutėkis? 

— Taip. 

— Tada nepaklydau. Jo ir ieškojau. 

— Nedaugelis mūsų ieško. Maloni staigmena. Kuo jūs vardu? 

— Tomas Aragonas. 

— Mane visi vadina padre. Kadaise turėjau tikrą vardą, bet jis 
man kartais iškrenta iš galvos. Nesvarbu. Smulkmena ten, kur visi 
vieni kitus pažįsta. Gal užeisit į vidų, bus vėsu? 

— Dėkui, padre. 

— „Padre“ sakoma tik iš mandagumo. Aš seniai palikau bažnyčią, 
bet ji manęs nepaliko. Man leista čia gyventi. Aš gerbiu kaimie- 
čius, o jie mane. Guodžiu juos, kai galiu, ir drumsčiu jiems ramybę, 
kai reikia. 

Tarpduris buvo toks žemas, kad Aragonas turėjo pasilenkti norė- 
damas įeiti. Vyriškis pastebėjo, kad jis delsia. 

— Nebijokit, bičiuli, neužgrius. Šitos sienos pergyvens ir mane, ir 
jus. Tokiame klimate plaušamolis — puikiausia statybinė medžiaga. 
Tvirtas. Be to, praktiškas, dieną sugeria karštį, o naktį jį skleidžia. 

Kambarys buvo vos vos didesnis už namelį, kuriame praėjusią 
naktį Vinjadake apsistojo Aragonas, bet vėsus ir patogus, jame sto- 
vėjo lova, stalas, kėdės ir plaušamolio suolas prieš altorių. Kamba- 
rys ir jame esantys daiktai atrodė mažuliukai, palyginti su natūra- 
laus dydžio neapsakomai bjauria Švč. Mergelės Marijos skulptūra. 
Ji buvo pilka it mirties angelas. 

Padre meiliai pasižiūrėjo į skulptūrą. 

— Aš pats ją padariau. Originalas nugriuvo ir sudužo per žemės 
drebėjimą, todėl sugaišau kelerius metus, dešimt, galbūt dvylika ar 
trylika, — tempus fugit*, — darydamas pakaitalą. Tai vienintelė ma- 
no dovana kaimo gyventojams, kai numirsiu. 

— Labai įspūdinga. 

— Taip. Manau, taip. Į vidų, kad stovėtų, prikroviau akmenų, vai- 


kai padėjo pririnkti. O medžiaga lipdymui ta pati, iš kurios mes 


* Laikas bėga (lot.). 

statome krosnis: karšti pelenai, užpilti vandeniu ir išmaišyti. Kas- 
dien, kaskart, kai kūrendavau ugnį, po truputį pridėdavau, ir štai ji 
stovi. — Jis persižegnojo. — Dabar nebe taip nerimauju, kad kaimie- 
čiai atitrūks nuo Dievo, kai numirsiu. Jiems liks Palaimintoji Mer- 
gelė ir primins... Ketinau pietauti. Gal pavalgysite su manimi? 

— Dėkui. 

— Valgis paprastas — truputis kefalės, kurią išsiviriau rytą, ir kak- 
tuso vaisius. Amerikiečiai La Pase vadindavo šią rūšį vargonų vamz- 
džio kaktusu, taigi visiškai tinka jį valgyti mano mažoje bažnytėlė- 
je, tiesa? 

— Taip. 

— Atleiskit, užmiršau jūsų vardą. Senstant atmintis suprastėjo. 

— Tomas Aragonas. 

— Ar galėčiau jus vadinti Tomu? 

— Man būtų malonu. 

Vyrai susėdo vienas prieš kitą už medinio stalo. Padrė palaimino 
gabalą kefalės ant aplankstytos skardinės lekštės ir nuvaikė aplink 
zvimbiančias muses. Nors žuvis žalsvai mirguliavo, bet buvo skani, 
o kaktusas priminė patiektąjį Vinjadako kavinukėje, tik buvo sal- 
desnis ir sultingesnis. Pavalgęs Aragonas nuėjo prie automobilio ir 
atsinešė kelis butelius alaus. 

— Visi šventieji ir prakeiktieji! - šūktelėjo padre. - Nuostabi staig- 
mena. 

— Labai šiltas, gal jums nepatiks... 

— Oi ne, ne, ne. Man patinka visoks. Tecate*. Šimtą metų neraga- 
vau. Štai ir pasitaikė proga atšvęsti, Tomai. Reikėtų paskelbti tostą. 
Kokį siūlai? 

— [ jūsų sveikatą, padre. 

— Už sėkmingą kelionę, Tomai. 

— Už jūsų kaimą ir jo vaikų ateitį. 

— Tai geriausias tostas. Už jų ateitį. 


Abu vyrai išgėrė. Alus buvo restorano arbatos temperatūros. 


* Viena garsiausių meksikietišku alaus rūšių. 

— Viena mergaitė jau numačiusi savo ateitį, — tarė Aragonas. — 
Ištekės už pusbrolio Raulio ir gyvens tikrame name. 

— Turbūt Valerija. Visada viską numato, jau moteris. 

— Aš nemačiau tikrų namų Banginių užutėkyje. Gal ji svajoja. 

— Gal. Dabar atleisk, turiu trumpam išeiti ir užkasti maisto likučius. 

— Leiskit, aš jums padėsiu. 

— Ne. Ilgai neužtruksiu. Sėdėk ir mąstyk apie Palaimintąją 
Mergelę. 

Tame mažame kambarėlyje būtų buvę sunku mąstyti apie ką nors 
kita, todėl Aragonas padarė kaip lieptas. Nors alus buvo stiprus, 
Mergelės skulptūra nepagražėjo. Jos veide atsispindėjo gąsdinantis 
ryžtas, primenantis Violetą Smit. Sekmadienis. Po kelių valandų 
Violeta Smit išsiruoš į bažnyčią giedoti — dalysis giesmynu su pir- 
mąja B. Dž. žmona, Etele, - o paskui stos prieš susirinkimą išsakyti 
savo bėdų ir rūpesčių. Galbūt papasakos apie jauną vyriškį, kurį 
slaptam darbui pasamdė antroji B. Dž. žmona, išklos pavardes, vie- 
tas, datas ir kitas smulkmenas, kurias jai galbūt pavyko išpešti iš 
Džilės ar Rido, nugirsti papildomu telefonu ar pro nesandariai už- 
darytas duris. 

Kai padre grįžo, oras šniokšdamas veržėsi jam iš plaučių lyg iš 
seno skylėto akordeono. 

— Ar jūs mokote vaikus? — paklausė Aragonas. 

— Kai ir kur galiu. 

— Pastebėjau, kad vieno berniuko koja nesveika, o jis pats elgiasi 
kaip silpnaprotis. . 

— Dievo vaikas. 

— Jo oda atrodo šiek tiek šviesesnė negu kitų. Jo tėvai... 

— Jis našlaitis. 

— Kur gyvena? 

— Meksikoje visi žmonės myli vaikus. Pablas gali gyventi bet kur. 

— Bet kur jis gyvena? 

— Bus daug širdies skausmo, jei jį išveš. Jei tau kilo tokia mintis, 
jei priežastis tokia... 


— Ne. Ne tokia. 

— Jį, vaiką, paženklintą Dievo, labai myli. —- Padre persižegnojo, 
paskui valandėlę raukėsi, pro atviras duris žvelgdamas į dangų, lyg 
būtų suabejojęs Dievo sveiku protu. - Jis gyvena su seneliais, teto- 
mis, dėdėmis, pusbroliais ir pusseserėmis. Laiminga šeima. Būtų 
gaila sudrumsti jiems ramybę. 

— Kur jo tėvai? 

— Dingę. Jie išvyko iš čia prieš daugelį metų. Negalėjo pasiimti 
berniuko, nes neleido valdžia. Tu kartais ne valdžios atstovas? 

— Ne. 

— Tada manau, jog neturėčiau atsakinėti į tolesnius klausimus. 
Gali pasirodyti, kad liežuvauju... Kai įvyksta tragedija, visi mėgsta 
apie ją pašnekėti, tokia žmogaus prigimtis. Bet visa tai atsitiko toli- 
moje praeityje. Pablas neprisimena motinos. Prisimena tik tai, kas 
atsitiko prieš dešimt minučių, prieš valandą, daugiausia vakar. Net 
jei būtų normalus, niekas jam jos neprimintų. Ji pateko į nemalonę. 

— Ar su šeima bendrauja? 

— Ne. Ji ir nenorėtų, bet jei norėtų, čia nėra nei telefono, nei 
pašto. Kadaise, kai ketinta pradėti statybas, buvo kalbama apie 
paštą. Nei iš statybų, nei iš pašto nieko neišėjo. Nesvarbu, mes 
pragyvenam. 

— O berniuko tėvas? 

Padre tylom svarstė klausimą, vėl akies kampučiu dirsčiodamas į 
dangų, šį kartą patarimo. 

— Jis amerikietis. Matot, Tula trumpam buvo išvykusi į Ameriką. 
Jai netikėtai pasitaikė proga praturtėti. Čia turto ne kažin kiek, ir 
kai Tulai pasitaikė proga gauti darbo Amerikoje, ji nežiopsojo. 

— Kas jai suteikė tokią galimybę? 

— Per vienas Kalėdas sunkvežimiu, prikrautu senų drabužių, pa- 
talynės ir kitokių daiktų — muilo, konservų, atvažiavo sutuoktinių 
pora, dalijanti visą tą gerą atokesnių pusiasalio kaimų žmonėms. 
Tula įkalbėjo tuodu ją pasiimti. Ji buvo labai graži, ne per daug 
galvota, bet suokti mokėjo. Taigi tie žmonės sutiko, ir ji išvažiavo. 
Nieko apie ją negirdėjom metus ar daugiau. Paskui ji parvyko tikru 


iškilmių vežimu, ištekėjusi už turtingo amerikiečio. Visi šventieji ir 


62 | MARGARET MILLAR 


prakeiktieji, atrodė kaip vizija, išsipusčiusi it karalaitė, mosavo pro 
to vežimo langą. Kai kurios moterys pradėjo klykti. Jos pamanė, 
kad Tula numirė ir įžengė į dangų, o čia jos dvasia. O, buvo didi 
diena. Visi nusigėrė. 

— Kas atsitiko vežimui? 

Padre jaudulys atslūgo. Didi diena baigėsi, visi išsiblaivė, veži- 
mas sulūžo, o karalaitė seniai dingo. 

— Jis daugiau nepajudėjo. Ratai įklimpo smėlyje, variklis sugedo, 
be to, nebuvo kuro. 

— Dabar tai ir yra „tikras namas“, kurį minėjo Valerija, kalbėda- 
ma apie vedybinius planus? 

— Taip. Bet neik ten, sudrumsi šeimai ramybę. 

— Pablas gyvena su jais? 

— Su juo tikrai negalėsi pasikalbėti. Jis nesupranta. Jis kaip pa- 
pūga, kartoja išgirstus garsus. O šeima nenorės kalbėti apie Tulą, 
nes ji pateko į nemalonę... Bet matau, kad tu manęs negirdi, Tomai. 

— Girdžiu, padre, - atsakė Aragonas. — Tik klausyti jūsų man per 


didelė prabanga. 


SEPTINTAS SKYRIUS 


Tik kelios pavadinimo raidės, vos vos įžiūrimos ant vieno šono, 
rodė, kad nuniokotas gremezdas yra Džilės „Gražuolis“. Ratai su- 
smego į žemę, o dauguma langų buvo išdaužyti. Dažus nudraskė 
opuncijos ir kreozotiniai krūmai, aptraukė rūdimis rūkas ir drus- 
kingas oras, subraižė vėjo nešamas smėlis. 

Ant stogo gulėjo senas saulės nublukintas, šlapimu suterštas čiu- 
žinys. Jo vidury tupėjo vieniša višta ir nerūpestingai kapojo snapu 
kamšalą. Nebuvo matyti nė gyvos dvasios. Tačiau Aragonas neabe- 
jojo, kad viduje tūno žmonės ir su romiu priešiškumu, lyg jau žinotų 
jo apsilankymo tikslą, stebi, kaip jis artinasi. Tai atrodė neįtikima, 
nors žinojo, kad įmanoma. Vietovėse, kuriose trūksta modernesnių 
ryšio priemonių, gandai sklinda greit ir veiksmingai, ir nors kalbė- 
damasis su padre jis nematė prie misijos jokio žmogaus, tai dar 
nieko nereiškė. 

— Sveiki! Ei, jūs ten, viduje! Girdit mane? 

Jis nesitikėjo atsakymo, jo ir nebuvo. Bet mėgino toliau. 

— Paklausykite manęs. Aš atvažiavau iš Jungtinių Valstijų ieškoti 
pono Lokvudo, Bairono Džeimso Lokvudo. Ar kas nors gali suteikti 


man žinių apie jį arba apie Tulą? 

Jei ir galėjo, neketino. Tyla darėsi vis gūdesnė: akivaizdu, kad 
Tula pateko į didelę nemalonę, ir visam laikui. 

— Padre patvirtins, kad aš niekam nepakenksiu. O už žinias siū- 
lau pinigų. Negi niekam nereikia pinigų? 

Niekam nereikėjo. Pinigai beverčiai žmonėms, kurie neturi kur 
jų išleisti arba netrokšta pakeisti savo likimo. 

Jis luktelėjo dar valandėlę. Vienintelis gyvybės ženklas tebebuvo 


čiužinio kamšalą snapu kapojanti višta. 


Padre, jo laukė. Jis atkimšo dar vieną butelį alaus, veidas buvo 
įraudęs, o akys truputį žvairavo. 

— Labai greit grįžai, Tomai. 

— Taip. 

— Paprastai mūsų žmonės itin palankūs pašalaičiams. Jei tu išim- 
tis, atsiprašau. 

— Aš — išimtis, dėkui. 

— Primeni jiems negerus dalykus, ir jie bijo. Gal ir aš šiek tiek 

"bijau. Tu ieškai to amerikiečio, Lokvudo? 

— Taip. 

— Kodel? 

— Lokvudo žmona nori jį surasti. — „Lokvudo žmona“ nelabai tiks- 
liai apibūdino Džilę, bet pasiteisino. 

Padre buvo pritrenktas. 

— Maniau, kad Tula... nežinojau, kad jis turėjo dar vieną žmoną. 

— Dar dvi žmonas. Jį surasti nori tik viena. 

— Tai Pablas nesantuokinis? 

— Taip. 

— Tuo labiau jis Dievo vaikas, — tarė padre, bet iš balso atrodė 
sukrėstas. - Žinoma, kaimiečiams šito nesakysim. Iš to nebus jo- 
kios naudos, o berniukas gali be reikalo nukentėti. Nelengva būti 
Dievo vaiku. 


— Kiek laiko Lokvudas gyveno čia, kaime? 

— Kokius ketverius metus. Malonus žmogus buvo, meiliai elgėsi 
su mažyliais ir labai mylėjo savo sūnų. Jis dėjosi, kad vaikas nor- 
malus, gal ir sau apsimetinėjo, tikrai nežinau. 

— Ne, jis žinojo, kaip yra. Antroji ponia Lokvud gavo iš jo laišką, 
kuriame minimas berniukas. 

— Tuo labiau jis buvo malonus žmogus, ar ne taip? 

— Tikriausiai. Visiems, su kuriais kalbėjausi, jis, rodos, patiko. — 
Išskyrus Smedlerį; bet su juo nėra ko skaitytis, nes jam niekas ne- 
patinka. — Ar buvo laimingas gyvendamas tokiomis sąlygomis, ku- 
rios jam, be abejo, atrodė primityvios? 

— Bet jis ketino pakeisti tas sąlygas. Turėjo didingų sumanymų 
dėl kaimo, didingų svajonių. Misija turėjo būti atnaujinta, aikštė 
išgrįsta, pastatytos hasiendos ir nauja prieplauka didelėm turistų 
laivėm privilioti. Dar turėjo būti nutiestos gatvės, tikros gatvės gra- 
žiais pavadinimais, iškaltais akmeninėse kolonose. Gatvės buvo nu- 
tiestos ir keletas kolonų iškalta, kai atvyko valdžia. Ir staiga viskas 
baigėsi. 

— Kas atsitiko? 

— Jį suėmė kartu su partneriu, Dženkinsu, kuris buvo tikrasis ne- 
naudėlis. Bet valdžia nekvaršino sau galvos, kas kaltesnis: 807 
Dženkinso kaltės, 2070 Lokvudo. Ne, abu vienodai suėmė. 

— Kuo juos kaltino? 

— Lyg ir buvo apgauta daugybė žmonių. Jie siuntė pinigų pirkti 
sklypams, kuriuose turėjo būti pastatytos hasiendos, ,„Dženloko ha- 
siendos“. 

— Sukčiavimas nekilnojamuoju turtu. 

— Negalėjau patikėti, kad ponas Lokvudas tyčia ką nors apgautų. 
Bet nesvarbu, kuo aš tikėjau... Visas kaimas atsisveikindamas susi- 
rinko čia, bažnyčioje, pasimelsti už jį. Ta proga jis buvo pasipuošęs 
geriausiu kostiumu, pasirišęs kaklaraištį su deimantiniu segtuku, 
su prašmatniu rankiniu laikrodžiu, auksiniu sutuoktuviniu žiedu ir 
žiedu su rubinu ant mažojo pirštelio. Atrodė didingai, kaip ir tą 
dieną, kai atvyko iškilmių vežimu. Niekas negalėjo įsivaizduoti, kad 


jį suims, galbūt ir jis pats negalėjo įsivaizduoti. Taip gali būti? 

— Gali. 

— Jį išvežė purvinu senu kledaru, lyg ir kokiu autobusu grotuotais 
langais, toli šaukia iki iškilmių vežimo. Autobusui išvažiuojant, jis 
su Dženkinsu sėdėjo ramiai, bet Tula mojavo mums pro langą lygiai 
taip kaip tą dieną, kai atvyko čia su Lokvudu. 

— Kodėl Tula išvažiavo kartu? 

— Man regis, kad paspruktų iš kaimo, kuriame jai buvo nuobodu, 
ir nuo vaiko, kurio gedijosi, o ne kad būtų su Lokvudu. 

— Ji vis tiek negalėjo būti su juo, tiesa, jei jį išvežė į kalėjimą? 

— Ne, galėjo, jei tik norėjo. Rio Seko kalėjimas smarkiai skiriasi 
nuo Amerikos kalėjimų, kuriuos mačiau Ensenados kino teatre. Kar- 
tais jame drauge gyvena ištisos šeimos. Kalinys, jei turi pinigų, gali 
užsisakyti maisto iš laisvės arba paleistuvių. Pastarasis dalykas man 
nepatinka. Bet tas kitas — kas čia blogo? Tai kur kas žmoniškesnis 
būdas tvarkytis kalėjime negu amerikonų, sutinki? 

— Sutinku, kad žmoniškesnis kaliniui, bet nebūtinai jo šeimai. 

— Neužmiršk, kad daugelis kalėjime sėdinčių žmonių nepadarė 
jokio nusikaltimo, jie tik laukia, ko! bus išnagrinėtos jų bylos. Dau- 
guma teisės pažeidimų atvejų negalima paleisti už užstatą, nes pa- 
gal Meksikos įstatymus nekaltumo prezumpcija, kaip jūsų šalyje, 
negalioja. Žmogus laikomas kaltu ir neturi teisės į jokį prisiekusių- 
jų teismą. Kaltas jis ar nekaltas ir koks nuosprendis, sprendžia tei- 
sėjas. Jį gali laikyti kalėjime ištisus metus, kol byla bus pradėta 
nagrinėti. Vargšams, kurie neišgali duoti kyšių, baisus dalykas, bet 
kai poną Lokvudą išvežė, visi tikėjosi, kad jis po kokios savaitės 
parsiras. Manėm, jog jis dar turi šiek tiek pinigų ar bent kad gali 
pasiskolinti iš savo draugų Amerikoje sumokėti teisėjui už palankų 
sprendimą. Galbūt jis taip ir padarė. Galbūt jį paleido iš kalėjimo ir 
jis tiesiog nusprendė nebegrįžti. Daugiau mes apie jį nieko negir- 
dėjom. 

— O apie merginą? 

— Nieko. Tačiau atsitiko keistas dalykas. Praėjusį rudenį, maž- 
daug prieš metus, iš šiaurinės pakrantės atplaukė sportinis žvejų 


laivas ir nuleido įlankoje inkarą. Kažkoks vyriškis valtele atsiyrė 

prie kranto ir paliko vaikams kelias dėžes drabužių, žaislų, kramto- 
mosios gumos ir vitaminų žirnelių. 

— Ar tai galėjo atsiųsti Lokvudas? 

— Galbūt, nors, manyčiau, jis būtų įdėjęs naudingesnių dalykų. 
Vaikai sulaužė žaislus per savaitę, o vitaminus sušėrė ožkoms. 

— Ar nepaklausėte to vyriškio su valtele, kas jį pasiuntė? 

— Jis nemokėjo ispaniškai, o aš labai prastai kalbu angliškai. 
Mes ir anksčiau gaudavom labdaros — prisimeni sunkvežimį, ku- 
ris išvežė Tulą į Ameriką? Taigi gal čia tik sutapimas, kad dėžės 
atiteko mums. 

— Žinoma, atsitiktinumų pasitaiko, — tarė Aragonas. - Bet mano 
profesijos atstovai paprastai į juos žiūri įtariai. 

— Mano profesijos irgi. - Kad padre šypsosi, rodė tik pagilėjusios 
raukšlės apie burną. — Taigi mes įtarūs, ir tu, ir aš. Norėčiau, kad 
būtų kitaip. 

— Kas atsitiko Dženkinsui? 

— Niekas nežino ir nesiskubina sužinoti. Jis darė ponui Lokvudui 
blogą įtaką. Atvažiuodavo į kaimą džipu, atsiveždavo romo, tekilos 
ir pilną portfelį brėžinių, projektų ir laikraščių. Po kelių dienų vėl 
dingdavo išsiveždamas krūvą pono Lokvudo pinigų. Kiekvienas būtų 
supratęs, kas per paukštis tas Dženkinsas, tik ne ponas Lokvudas. 
Dženkinsas nesuko galvos del kaimelio gyventojų. Jis nemokėjo ir 
nesistengė slėpti, kaip niekina žmones, kurie nemoka skaityti ar 
rašyti. O man, skaitančiam ir rašančiam geriau už jį, žiauriai išdė- 
davo, ką mano apie žmones, išspirtus bažnyčios. Niekas manęs ne- 
varė. Pats išėjau. Išėjau savo noru, nes pasidaviau kūno geiduliams. 

Padre užsidengė veidą rankove, ir Aragonas nežinojo, ar jis aša- 
ras šluosto, ar prakaitą, ar bando paslėpti savo gėdą. 

— Dabar tau papasakojau viską, Tomai, daugiau, negu prašei. Aš — 
senas kvailys, sprogstantis nuo alaus ir paskalų. 

— Jūs man labai padėjot. 

— Viliuosi. Labai norėčiau vėl pamatyti poną Lokvudą. Mes daž- 
nai maloniai pasikalbėdavom ir klausydavomės jo radijo, kol bate- 


rijos nusilpo. Ar neperduosi jam žinelės nuo manęs? Pasakyk, kad 

jo ilgimasi. Pasakyk jam... Ne, užteks. Jo ilgimasi. Tiesą sakant, 
nenorėčiau, kad žinotų, kaip stipriai, nes galbūt nuliūstų, jei aplin- 
kybės tokios, jog jis negali grįžti. 

— Norit pasakyti, jei jis tebėr kalėjime? 

— 0, neabejoju, kad ne, jis - nusipelnęs žmogus, kuriam netrūks- 
ta nei doros, nei pinigų. 

— Negaliu spręsti apie jo dorą, — tarė Aragonas. — Tačiau žinau, 
kad prieš penkerius metus jam labai reikėjo pinigų. Anot jo, „„žūt- 
būt“. 

— Bet jis turėjo draugų, ar ne - turtingų draugų Amerikoj ? 

— Turtingų draugų Amerikoj susirasti sunku, ypač kai ištinka 
bėda. 

— Sakai, buvo vedęs. Žmona irgi amerikietė? 

— Taip. 

— Ir turtinga? 

— Taip. 

— Galbūt jis... 

— Ne. Negavo. Ji atsisakė jam nusiųsti pinigų. 

— Tikrai gaila. - Padre atsiduso ir vėl nusišluostė veidą. - Taigi 
visų pirma važiuosi į Rio Seko kalėjimą jo ieškoti. O jei jo ten 
nebus? 

— Turėtų būti kokie nors dokumentai. 

— Nesapnuok, Tomai. Kokie dar dokumentai? Kas kiek sumokėjo 
kuriam teisėjui? 

— Vienintelė viltis - ką nors sužinoti iš merginos. 

— Taigi išvyksti. Kada? | 

— Turėčiau grįžti į Rio Seką šiandien vėlai vakare. Dabar norė- 
čiau pasidairyti po kaimą. 

— Palydėčiau tave, Tomai, bet kojos šiek tiek pinasi, be to, dabar 
siesta. Saulė labai kaitri. Turi skrybėlę? 

— Ne. 

— Štai imk manąją. 

— Ne, - tarė Aragonas. — Ne, dėkui. - Būtų negražu priminti mie- 


lajam žmogeliui apie plaukų utėles. 

— Laimingos kelionės, Tomai. Mūsų pokalbis buvo toks malonus, 
kad baigiu jį labai nenorom. Ar dar kada atvažiuosi? 

— Turbūt ne. 

— Aš jau tokio amžiaus, kad kiekvienas, kuris klausosi mano tauš- 
kalų, rodos, yra senas draugas. Klausydamasis mano prisiminimų, 
tapai jų dalimi. Tikiuosi, nepneštarauji. 

— Man labai patinka ši mintis. 

— Sudiev, bičiuli. 

— Geros sveikatos ir Dievo palaimos, padre. 

Vyrai atsisveikino. Aragonas pasuko prieplaukos ir lindynių gre- 
ta apleisto žuvų konservų fabriko pusėn. 

Žiauri saulė visus aliai vieno kaimiečius suvarė į lūšnas, lyg būtų 
užėjusi audra ar maras. Niekur, net burlaivyje, nuleidusiame įlan- 
koje inkarą, nebuvo matyti jokių gyvybės ženklų. Tik vaiko verks- 
mas, sklindantis iš vienos lūšnos, rodė, kad jos gyvenamos. 

Už lūšnų, ant kalvelės, iškilusios virš įlankos, jis rado tai, ko ieš- 
kojo: „Dženloko hasiendų“ pradžią — ir pabaigą. „Turėjo būti nu- 
tiestos gatvės, — pasakė padre, — tikros gatvės gražiais pavadini- 
mais, iškaltais akmeninėse kolonose“. Gatves, jei jos ir buvo 
nutiestos, užpustė smėlis, bet kolonos su pavadinimais stovėjo. Vė- 
jas, nulaupęs „(Gražuolio“ dažus, nušveitė kolonas taip švariai, lyg 
jos būtų antkapiai rūpestingai prižiūrimose kapinėse. Visi keliai 
baigėsi aklaviete — prospektai rytuose ir vakaruose, gatvės šiaurėje 
ir pietuose: Apžavų sodo gatvė, Taikos balandžio gatvė, Žaliojo ro- 
jaus prospektas, Aukso karūnos prospektas, Džildos prospektas. 

— Džildos prospektas, — garsiai pakartojo jis pavadinimą, lyg nuo 
to šis pasidarytų realesnis. Akmuo buvo tobulai simetriškas, gotiš- 
kos raidės iškaltos kruopščiai ir meistriškai. 

Jis grįžo prie automobilio. Pro atviras misijos duris buvo girdė- 
ti, kaip knarkia padre. Įnešė vidun likusius alaus butelius ir pali- 
ko ant stalo. Palaimintoji Mergelė paskutinį kartą nuožmiai dėb- 


telėjo į jį. 

Jis atvyko į Rio Seką apie pirmą valandą nakties ir įsiregistravo 
viešbutyje. Buvo per vėlu skambinti Džilei. Be to, nelabai ko turėjo 
jai pasakyti, o ir tai, ką turėjo, nebūtų jos nudžiuginę: B. Dž. ir jo 
partneris Dženkinsas sėdo į kalėjimą; mažasis Pablas ne tik luošas, 
bet ir protiškai atsilikęs; tarp poros milijonų kubinių pėdų smėlio 
stūkso antkapis su iškaltu jos vardu. 


Jis nuėjo miegoti. 


AŠTUNTAS SKYRIUS 


Kalėjimas stovėjo Rio Seko centre, lyg būtų buvęs pirmas stati- 
nys, aplink kurį radosi miestas. Jis buvo depo formos, apjuostas 
akmeninėmis dvidešimt penkių ar trisdešimties pėdų aukščio sie- 
nomis, kurios davė jam vardą: Akmenų skaldykla. „LA CANTERA, 
PENITENCIARIA DEL ESTADO“* — buvo iškalta virš pagrindi- 
nių vartų, kur kartu su kitais žmonėmis stovėjo Aragonas, laukda- 
mas, kol įleis. | 

Rytas buvo ankstyvas, bet eismas didelis, o minia prie kalėjimo 
milžiniška — keletas įvairaus amžiaus vyrų, bet daugiausia moterys, 
nešinos kūdikiais, šiaudiniais krepšiais ir į laikraštį suvyniotais pa- 
ketais, ir saujelė prostitučių mini sijonais, maksi perukais. Vaikai, 
nepaisydami signalizuojančių automobilių ir cypiančių padangų, 
žaidė gatvėje arba, užbėgę akmeniniais laiptais, čiuožė geležiniais 
turėklais žemyn. Atskirai nuo minios stovėjo pagyvenusių ameri- 
kiečių pora, tvarkingai apsirengusi ir tyli, susikibusi už rankų, lyg 


prilaikytų kits kitą. 


* Akmenų skaldykla, valstybinis kalėjimas (isp.). 

Vienas iš trijų budinčių sargybinių, jaunas vyras kaubojiška skry- 
bėle ir per dideliais batais, atrodančiais kaip vyresniojo brolio nuo- 
dėvos, guviai atsakinėjo į klausimus: „Dar dešimt minučių, ne aš 
nustatinėju taisykles, senjora... Karlosas Gonsalesas išleistas pra- 
ėjusią savaitę... Kavinė atsidaro devintą... Galit eiti namo, mergai- 
tės, dar per anksti. Leiskite vaikinams nusiprausti... Nieko nežinau 
apie jokius Gonsaleso paliktus raštelius... Ar kam nors reikia šauk- 
lio? Dešimt centų už šauklį, penkiolika centų už pirmarūšį šauklį“. 

Amerikietis pakėlė ranką. 

— Taip. Prašom. 

— Už kiek? 

— Penkiolika centų. 

— Pavardė? 

— Sandra Boid. 

— Sandra Boid. Gerai, dar kas nors?.. Dešimt centų už Sesilijų 
Martinesą... Penki centai už Manuelį Isidrą. Tai kuždesys, gal jūs 
nenorit, kad jis išgirstų... Dešimt centų už Fernandą Eskobarą... 
Dešimt už Inosentę Santaną. Šioje vietoje uždaryta daugybė ino- 
senčių*. Ne vienos kaltos, cha cha... Karlas Gonsalesas. Be reikalo 
mėtot pinigus, senjora. Sakiau, kad jis paleistas. Gerai, dešimt už 
Gonsalesą. 

— Lokvudas, — tarė Aragonas. —- B. Dž. Lokvudas ir Haris Džen- 
kinsas. 

— Čia dvi pavardės. 

— Taip. 

— Negalima iškart šaukti dviejų pavardžių. Reikia už kiekvieną 
mokėti atskirai. 

— Gerai, trisdešimt centų. 

Pusę devynių Skaldyklos vartai buvo atkelti, ir minia siūbtelėjo 
vidun. Niekas nieko nemėgino apklausti, iškrėsti ar apieškoti pake- 


tų. Tokiomis aplinkybėmis būtų buvę neįmanoma. Stumdymasis, 


* Nekaltas (isp.). 

grumdymasis ir klyksmai priminė Aragonui didžiuosius išpardavi- 
mus kai kuriose gimtosios Amerikos krautuvėse. 

Viduje irgi buvo įnirtingai prekiaujama. Kalėjimo prekybininkai 
emė įkyriai siūlyti savo dirbinius: molinius indus, odos gaminius, 
niekučius, valgį ir gėrimą, žaislus. Gatvės dainininkų trio traukė 
„Gvadalachara, Gvadalachara“, todėl atrodė, kad patekai į mugę. 

Dainininkai pasirinko Aragoną pirmuoju šio ryto taikiniu. 

— Norite išgirsti kokią nors dainą, senjore? 

— Dėkui, ne. 

— Mes padainuosim viską, ko pageidausit. 

— Ne dabar. 

— Mes mokam šimtą dainų. 

Aragonas sumokėjo dvidešimt penkis centus, kad neišgirstų nė 
vienos. 

Kalėjimo korpusai ratu supo milžinišką pasivaikščiojimų kiemą, 
kuriame šiuo tarpu kaliniai žaidė futbolą. Laukdamas eilėje prie 
informacijos langelio geležinėmis grotomis, jis stebėjo varžybas. Abi 
komandos vilkėjo vienodai, todėl buvo sunku sekti žaidimą. Tačiau 
reginys buvo labai spalvingas, mat be teisėjų. 

— Gvadalachara, Gvadalachara... 

— Pirkite takų*, senjore. O gal empanados**? 

— Tikros rankų darbo odinės rankinės ir diržai bedieviškai mažo- 
mis kainomis. 

— Balionai, lėlės, madonos, apyrankės, cigaretės. 

Susipešė du vyriškiai, prekiaujantys tokiomis pat veršenos pini- 
ginėmis. Palyginti su futbolu, peštynės buvo vangios, be užsidegi- 
mo ir didelio dėmesio nesusilaukė. Už muštynes, smarkias žodžiais, 
o ne smūgiais, kalinius akivaizdžiai labiau domino futbolas. 

Šaukliai jau darbavosi: 

— Osvaldai Fernandesai, ei, Osvaldai Fernandesai, ei, Fernan- 


desai! 


* Tortilja su mėsos įdaru. 


** Kimštinis pyragas. 

— Krusai Rivera, ei, ei, Krusai, ei ei, Rivera, ei ei ei ei, Krusai 
Rivera! 

— B. Dž. Lokvudai... Lok-vu-dai! 

— Hari Dženkinsai... Tave šaukia, Hari Dženkinsai! 

— Chuanita Marija Plasensija, eikš čia, Chua-ni-ta! 

— Sandra Boid, malonėkit... Sandra Boid... Sandra Boid! 

— Amelijau Gutjeresai, atsiliepk šaukiamas! 

Kai atėjo Aragono eilė, jis padavė įgaliojimą uniformuotam vyriš- 
kiui už informacijos langelio. Pasitaręs su bendradarbiais, vyriškis 
pasiuntė žmogų pakviesti kalėjimo viršininko pavaduotojo padėjėjo. 

Tasai prisistatė esąs vyresnysis inspektorius Perdisas. 

— Niekad negirdėjau apie tuos du amerikiečius, kurių klausiate. 
Geriau ateitumėt vėliau, kai bus viršininkas. 

— Kada vėliau? 

— Trečiadienį. Jis dirba labai sunkiai ir ilgais savaitgaliais atgau- 
na jėgas savo viloje prie jūros. 

— Kas vadovauja, kai nėra viršininko? 

— Pavaduotojas. Jis grįš rytoj, antradienį. Jam nereikia tokių ilgų 
savaitgalių, nes jo atsakomybė ne tokia didelė. 

— Tikriausiai jis irgi turi vilą pajūryje. 

— Ne. Jis mėgsta vykti į kalnus. Oras gaivesnis. Čia, Rio Seke, 
oras užterštas. Užuodžiat? Fui! 

Aragonas pauostė. Mašinų smarvė, žmonių kūnų tvaikas, kalėji- 
mo kvapai, išmetamosios dujos, prakaitas, česnakas, šlapimas, ci- 
garečių dūmai, antiseptikas. 

— Fui, — pakartojo Perdisas. — Ar jums taip neatrodo? 

— Atrodo. 

— Tada suprantat, kad ilgi savaitgaliai užmiestyje tiesiog būtini? 

— Žinoma. 

— Taigi mes visiškai sutariam. Žmogui, net užimančiam kuklią 
padėtį kaip manoji, reikia sodybos kaime, kad savaitgaliais pakvė- 
puotum jūros ar kalnų oru. Norėčiau nusipirkti tokį namą, bet iš 
mano algos neįmanoma. 


— Ar dešimt dolerių būtų šiokia tokia paspirtis? 

— Šiek tiek didesnė suma galbūt įkvėptų norą asmeniškai pasido- 
mėti jų bylomis. Kaip manot, kiek vertas mano rūpestis? 

— Penkiolika dolerių. 

— Jūs labai malonus. 

Perdisas paėmė kyšį iškilmingai ir oriai. Juk influyente* duoti 
mordida — sistemos dalis, o jis juk influyente. 

— Palaukit čia. 

Aragonas laukė. Dar valandėlę stebėjo futbolo varžybas ir nusi- 
pirko piniginę iš pralaimėjusio muštynes prekeivio, limonado skar- 
dinę ir lėlę iš dviejų suvytusių apelsinų — ji buvo gvazdikėlių aki- 
mis, nosimi ir džiovintų ankštinių pipirų rankomis ir kojomis. 
Nesuprato, kuriam galui nusipirko tokį kvailą daiktą, kol paėmęs į 
rankas įdėmiai neapžiūrėjo: panaši į Pablą, apvaliaakė, tuščiu vei- 
du, abejinga, nepasiekiama. 

Šaukliai tebesidarbavo. Nors vieno pastangos nebuvo tuščios — 
amerikiečių pora kalbėjosi su išblyškusia jauna moterim šiurkščiais 
plaukais, užsimetusia nudriskusį pončą, beveik siekiantį kulkšnis. 
Kalbėjo vien vyras, vyresnioji moteris verkė, jaunesnioji, rodos, nuo- 
bodžiavo. 

Grįžo Perdisas. Ne vienoje byloje B. Dž. Lokvudas neminimas. 

— Turėjot jį užregistruoti, — tarė Aragonas. — Jis buvo suimtas. 

— Iš kur žinot? 

— Man sake. 

— Kas sakė? 

— Kunigas. 

— Kunigas. Tada tikriausiai buvo suimtas. Bet galbūt įvyko klai- 
da. Galbūt jis nepadarė nieko blogo ir jį paleido. Jei mes registruo- 
tume visus, kurie nepadarė nieko blogo, visas kalėjimas būtų pri- 
kimštas popierių. Popierių kalėjimas, ar ne juokinga? 

— Mirk vietoj, — pritarė Aragonas. Džilė jau neoficialiai prisidėjo 
ir prie namo paplūdimyje, o gal trobelės kalnuose statybos, bet prie 


B. Dž. nė per plauką nepriartėjo. - O Haris Dženkinsas? 


* Įtakingas žmogus (isp.). * 

— Apie jį irgi nieko neradau. Atvirai kalbant... norit atvirai? 

— Taip. 

— Puiku, kalbėsiu atvirai. Mes nemėgstam registruoti amerikie- 
čių. Gadina tarptautinius santykius. Pasvarstykit, kas svarbiau: ke- 
li popiergaliai ar didelis karas tarp valstybių. 

— Nemanau, kad dėl Hario Dženkinso kas nors pradėtų net labai 
mažą karą. 

— Niekad negali žinoti. Šiandien taika, rytoj karas. 

— Taip. Ką gi. Dekui už rūpestį, Perdisai. /r tegu tavo namą pa- 
plūdimyje nušluoja potvynio banga, o tavo trobelę kalnuose užverčia 


griūtis. 


Per minią jis pradėjo brautis prie didžiųjų vartų. Eidamas pro 
amerikiečių porą, pamatė, kad jau verkia ir vyras, ne tik vyresnioji 
moteris, bet merginos mina nepasikeitusi. Ji išsiblaškiusi suko dvi 
plaukų sruogas. Aragonas impulsyviai įteikė jai lėlę iš džiovintų 
apelsinų ir čilių, panašią į Pablą. Ji iškart iškrapštė gvazdikėlius, 
įbestus vietoj akių, ir įsimetė į burną. Niekas neištarė nė žodžio. 

Jis buvo jau beveik priėjęs vartus, kai pajuto, kad kažkieno ranka 
palietė nugarą tarp mentikaulių. Staigiai atsisuko tikėdamasis nu- 
tverti nepatyrusį kišenvagį. Tačiau išvydo kokių trisdešimties metų 
moteriškę tamsiomis liūdnomis akimis ir šiurkščiais juodais plau- 
kais, kurie lindo iš galvos it maištaudami. Jos rankos buvo nusėtos 
įvairiausio dydžio, formos ir spalvos randais, lyg būtų susižeidusi 
ne tuo pačiu laiku ir skirtingomis aplinkybėmis. 

— Girdėjau, kaip šauklys kvietė Harį Dženkinsą. - Jos balsas bu- 
vo užkimęs, tarsi būtų kalbėjusi per garsiai ir per ilgai. — Paklau- 
siau, kas jį pasamdęs, o jis atsakė: „Amerikietis dideliais akiniais 
ir mėlynais dryžuotais marškiniais“. Tai jūs. 

— Aš. Tomas Aragonas. 

— Kodel norite susitikti su Hariu? 


— Kodėl jums reikia žinoti, ko aš noriu susitikti su Hariu? 

— Aš Emilija, gera Hario draugė. Labai gera, ypatinga. Vieną gra- 
žią dieną mes susituoksime bažnyčioje, bet teks luktelėti. Dabar aš 
kalėjime, o jis laisvėje. Prieš tai aš buvau laisvėje, jis kalėjime, o 
dar anksčiau abu sėdėjom. Ką Haris jums padarė? 

— Nieko. 

— Tai kam jo ieškot? 

— Iš teisybės, ieškau jo draugo. Pamaniau, kad Haris galėtų man 
suteikti — arba parduoti — kokios nors informacijos. 

— Jūs perkat informaciją? 

— Kartais. 

Jos lūpos prasišiepė parodydamos du šiek tiek atsikišusius prie- 
kinius dantis. Tai turėjo reikšti, kad Emilija šypsosi. 

— Aš turiu informacijos. 

— Kokios? 

— Visokios. Geriausios. Skaldykloje su pertraukom sėdžiu nuo pen- 
kiolikos metų. Mane išleidžiant visi maldauja: „Emilija Ontiveros, 
grįžk, grįžk“. Jei atsisakau, prikergia kokį nors nusižengimą, kad 
vėl patupdytų, nes esu puiki virėja. Vyriausioji Skaldyklos kavinės 
virėja. 

Tai paaiškino, iš kur randai. Šie nudegimai ir įpjovos kaupėsi 
daugelį metų. 

— Ar turit žinių apie Harį Dženkinsą, Emilija? 

— Gyvatė. Šitiek galiu pasakyti nemokamai. Visa kita kainuos. 

— Norėčiau su jumis pasikalbėti. Ar nėra kokios nuošalesnės vie- 
telės? 

— Yra pokalbių kambarys. Tai kainuos pinigų. Penkiasdešimt cen- 
tų. Bet doleris būtų geriau. 

Turbūt tai buvo pagrindinis Skaldyklos dėsnis: doleris geriau ne- 
gu penkiasdešimt centų, bet ne taip gerai kaip du doleriai, o šie kur 
kas menkesni negu dešimt. 

Už dolerį jiems davė porą medinių taburečių pustuščiam kamba- 
ry, kuriame dauguma žmonių priklausė penkiasdešimties centų, ar- 
ba stovinčiųjų, luomui. Emilija sėdėjo sugniaužtas randuotas ran- 


kas susidėjusi ant kelių. 

— Gyvatė, - pakartojo. — Nors niekad nepamanytum į jį pasižiūrė- 
jęs. Labai nuoširdžios mėlynos akys, lygutėliai dantys. 

— Žinot, kur jis gyvena? 

— Cha! Mano žmonės seka jį kasdien, kas akimirką. Žinau, ko- 
kiais drabužiais vilki, ką valgo pusryčių. Jis pakelio cigarečių ne- 
gali nusipirkti taip, kad aš nesužinočiau. Kvailas buvo, jei manė, 
kad galės mane pamesti, kai už jo paleidimą paklojau gražaus pini- 
go. Kai vėl mane išleis, išakėsiu jam snukį. 

— Maniau, ketinate tuoktis bažnyčioje. 

— Iš pradžių duosiu jam į sprandą. Paskui susituoksime. 

Be abejonės, ji kalbėjo rimtai. Hario, kas jis bebūtų, ateitis neat- 
rode labai šviesi. 

— Santuoka galbūt sušvelnintų mano būdą, — mąsliai pridūrė 
ji. - Netenku kantrybės prie krosnies, užsiutusi ant puodų ir kep- 
tuvių, nes jie mane nudegina. Tada ištrankau juos, jie mane vėl 
nudegina, taip ir eina per amžių amžius. Kaip manot, santuoka 
pataiso gyvenimą? 

— Kartais. 

— Kiek jūs ketinat man sumokėti? 

— Kol kas nepasakėte nieko naudingo. 

— Ką norit sužinoti? 

— Sakėt, kad sėdėjot vienu metu su Dženkinsu. 

— Taip mes ir susipažinom. Vieną dieną atgabeno tuos du ameri- 
kiečius, ir kai tik išvydau Harį, įklimpau iki ausų. 

— Kitas amerikietis buvo Lokvudas? 

Emilija linktelėjo. 

— Tas buvo baisus rėksnys, amžinai triukšmavo tai dėl šio, tai dėl 
ano. Sargybiniai kišo jam visokį šlamštą, kad užsičiauptų. Haris 
buvo tikras vyras, dėjosi, kad jam nusispjaut į tai, ką valdžia pada- 
rys ar kiek laiko jį čia laikys. 

— Kuo jį kaltino? 

— Kažkokiu kvailu sukčiavimu. Taip įprasta. Kas nors tave ap- 
gauna, ką nors tu apgauni. 


— Kaip Dženkinsas išėjo iš kalėjimo? 

— Aš padėjau. Turėjau susitaupiusi šiek tiek pinigų — vyriausio- 
sios virėjos alga nemaža, o čia nelabai yra kur ją išleisti. Atkalėjusi, 
kiek priklausė, išsinuomojau jaukų butelį, paskui viens du sumo- 
kėjau Hario baudą ir drauge įsikūrėm. Kurį laiką gyvenom kaip du 
balandėliai. Bet mano balandėliai niekad ilgai neištveria. Nebeliko 
pinigų, nebeliko ir Hario. Teisingiau pasakius, jis mėgino dingti. 
Nutvėriau pakuojantį daiktus ir aptvatijau, nesmarkiai, jis tik ligo- 
ninėje atsidūrė. Nepakišo liežuvio — žinojo, kad gavo ko nusipel- 
nęs, bet daktaras pranešė policijai, ir mane vėl atgabeno čia, į Skal- 
dyklą. Žinoma, visi nudžiugo, nes mano tamaliai* gardžiausi 
mieste... Kiek jūs ketinat man sumokėti? 

— Kad pasakei, jog tavo tamaliai gardžiausi mieste? Nieko. Tokia 
informacija man neturi jokios vertės. 

— O kokios jums reikia? Tik pasakykit, kaipmat išklosiu. Matot, 
aš taupau pinigus, kad galėčiau išsipirkti ir grįžti pas Harį. 

— Sumalti jam snukio. 

— Galbūt ne. Galbūt man širdis suminkštės, kai jį vėl pamatysiu. 

Aragonas nebūtų už tai davęs nė sudilusio skatiko. Emilijai širdis 
užvirdavo kur kas greičiau, negu apsaldavo. 

— Ar Dženkinsas vis dar gyvena bute, kurį išsinuomojot? 

— Iš ko jis mokės už butą be mano pagalbos? Ne, jis nuomoja 
kambarelį virš batsiuvio Reinoso dirbtuvės Gubernatoriaus pros- 
pekte. Prastas rajonas, vien vagys ir prostitutės, bet Haris neturi 
nieko, ką būtų verta pavogti, o prostitutės nelenda, nes jis žlugęs. Iš 
kur žinau? Čia, ten ir visur pilna mano šnipų, sekančių jį. Šią aki- 
mirką jis... - Emilija žvilgtelėjo į vyrišką rankinį laikrodį, kurį išsi- 
traukė iš suknelės kikliko, — ... miega. Šiai koks tas Haris. Visi 
aplink juda kruta, o Haris knarkia lovoj, net sienos dreba. 

— Ką jis veikia, kai nemiega? 

— Valkiojasi po barus ir kavines, ypač tas, kuriose lankosi ameri- 
kiečiai: „Domino“, „Baladėse“, „,„Linksmuolyje“. Jis — ne girtuok- 


lis, velnio lašai nėra jo silpnybė, vaikšto ten su reikalais. 


* Kukurūzinių miltų bandelės su aštriu mėsos įdaru. 


80 | MARGARET MILLAR 


— Kokiais reikalais? 

— Kokie šauna į galvą. Labai gudrus, bet vis nusvyla pirštus. Ir 
turistai nebe tokie patiklūs kaip seniau, kai jam tereikėdavo sugal- 
voti kelias pasakėles. Išlaidų vis daugėja, o turistai darosi vis įta- 
resni ir šykštesni. 

Aragonas prisiminė apie „Hiltono“ kainas už lūšną Vinjadake ir 
nesistebėjo, kad turistai vis mažiau tiki Hario pasakėlėmis. 

— Kas atsitiko Lokvudui? — paklausė. 

— Nežinau. Jį staiga išleido. Daug anksčiau, negu aš sumokėjau 
Hario baudą ir ištraukiau jį iš kalėjimo. 

— Ar jis užsuko aplankyti Dženkinso? 

— O kam? Jie nebuvo draugai, tik partneriai. Jis kaltino Harį, 
girdi, šis įvėlęs jį į bėdą. Kaip galima žmogų įvelti, jeigu jis nenori? 

— Nepastebėjot, ar Lokvudą kas nors lankė? 

— Čia amžinai sėdi amerikiečių, o Amerikos konsulatas kartkar- 
tėm atsiunčia ką nors pasižiūrėti. Galbūt Lokvudą ištraukė kas nors 
iš konsulato. 

— Ar jo byla buvo nagrinėjama? 

— Kai juos atgabeno, jo ir Hario byla buvo viena. Bet kai teisėjas 
galų gale pradėjo ją nagrinėti, liko vienas Haris. Lokvudas buvo 
dingęs. 

— Jūs manot, kad jis mirė? 

— Daugelis miršta, — filosofiškai pareiškė Emilija. — Juk buvo 
senas, per penkiasdešimt, ir amžinai lupdavo ožius. 

— Negi Dženkinsas nemėgino sužinoti, kas jam nutiko? 

— Jei ir mėgino, man nesakė. Dviejų balandėlių laikais buvo įdo- 
mesnių temų pokalbiams. O kai susukdavom snukius, visiškai ne- 
sikalbėdavom. 

Ji pakartojo Dženkinso adresą: Gubernatoriaus prospektas, virš 
batsiuvio Reinoso dirbtuvės. Aragonas padėkojo jai ir davė dešimt 
dolerių. Neatrodė, kad suma būtų ją itin nudžiuginusi, bet ji nors 


nemėgino išakėti jam snukio. 


DEVINTAS SKYRIUS 


Grįžęs į „Pilies“ viešbutį, jis stabtelėjo registratūroje rakto ir mies- 
to žemėlapio, tokius Amerikos degalinėse dalija veltui. Žemėlapis 
kainavo du dolerius, raktas buvo nemokamas. Iš savo kambario an- 
trą kartą tądien bandė prisiskambinti Džilei. Visos linijos užimtos 
daug skubesniais reikalais negu jo, užsiminė telefonininkė. 

Užgerdamas alumi pietus viešbučio kavinėje, jis tyrinėjo Rio Se- 
ko žemėlapį. Gubernatoriaus prospektas buvo čia pat, būtų mielai 
ėjęs pėsčias — ir norėdamas prasimankštinti, ir išvengti pamišėliš- 
ko miesto eismo. (Viena iš automobilių amžiaus keistenybių yra tai, 
kaip geraširdžiai, lėtapėdžiai žmonės virsta irzliais greičio fanati- 
kais, vos tik atsiduria prie vairo.) Bet prospektas driekėsi palei upę 
keletą mylių, ir jis neturėjo supratimo, kurioje vietoje Reinoso dirb- 
tuvė. Telefonų knygoje ir viešbučio parduotuvių bei paslaugų sąra- 
še jos nebuvo. 

Kai jis ją privažiavo, paaiškėjo, kodėl. Tai buvo, galima sakyti, 
vien anga sienoje raudonųjų žibintų kvartalo pakrašty, kur porno- 
barai ėjo pramaišiui su prostitučių kambariukais. Aplinkui buvo 
tylu, o Reinoso dirbtuvė uždaryta. Ir seksas, ir batsiuviai popiet 


ilsėdavosi. 

Maždaug Pablo amžiaus berniukas pasisiūlė pasaugoti automobilį, 
kad niekas nepavogtų ratų gaubtų, stiklo valytuvų ir radijo antenos. 

— Ei jūs, pasaugoti automobilį? Dvidešimt penki centai už auto- 
mobilio saugojimą. 

— O) kas saugos tave? — paklausė Aragonas. 

Jis juokavo, bet berniūkštis į klausimą pažiūrėjo rimtai. 

— Mano brolis Chose. Jis dirba kitoje gatvės pusėje. 

— Kodėl tu ne mokykloje? 

— Šiandien šventė. 

— Kokia šventė? 

— Nežinau. Kažkas man pasakė: „Ei tu, šiandien nereikia eiti į 
mokyklą, šiandien šventė“. Pasaugoti mašiną už dvidešimt penkis 
centus? 

— Gerai. 

Jis sumokėjo. Vaikėzas užsiropštė ant automobilio, atsišliejo prie- 
kinio stiklo ir užsidegė gatvėje rastą nuorūką. 

— Tu čia visą laiką saugai mašinas? 

— Žinoma. 

— Galiu lažintis, kad pažįsti daugybę šio kvartalo gyventojų. 

— Aš juk turiu akis, a? 

— Ieškau amerikiečio, vardu Haris Dženkinsas. Man sakė, kad jis 
gyvena virš Reinoso dirbtuvės. 

— Tas, kas tau sakė, irgi turi akis. Haris Dženkinsas tikrai ten 
gyvena. Nagas. Nė karto man nė dešimties centų nedavė. 

— Reinoso dirbtuvė uždaryta. 

— Taip, žinau. 

— Gal pasakysi už vieną iš tų dešimties centų, kurių Dženkinsas 
tau niekad nedavė, kaip užlipti į jo kambarį? 

— Jūs sukčius? 

— Tarkim, mano profesijos žmones kartais vadina sukčiais. 

— Nejaugi? Tada gerai. Už keturių penkių namų yra skersgatvis, 
kuris veda tiesiai prie Reinoso laiptų. 

Berniokas įsidėjo dešimt centų į kišenę ir vėl atsirėmė į priekinį 


stiklą, gardžiuodamasis paskutiniu cigaro coliu. 

Dženkinso durys buvo užrakintos. Kai Aragonas beldėsi, jos pa- 
sirodė jam plonos kaip kartonas, atsiremk smarkiau, ir įluš. Jis pa- 
rašė raštelį ir pakišo po durimis. 

„Pone Dženkinsai, 

Siūlau gražius pinigus už bet kokią informaciją apie B. Dž. Lok- 
vudą. Jei jus tai domina, prašom paskambinti man į „Pilies“ vieš- 
but. 

T. S. Aragonas“ 


Jis grįžo į viešbutį ir bandė trečią kartą prisiskambinti Džilei. 
Telefonininkę, matyt, atgaivino siesta, nes ji kalbėjo beveik žmo- 
niškai. 

— Norite asmeniškai pasikalbėti su ponia Marko Deke:, teisingai? 

— Taip. 

— Gal dabar rasiu laisvą liniją. Luktelėkit. 

Po geros valandėlės tauškalų dviem kalbom atsiliepė vyriškis. 

— Sveikas. — Irzlokas tonas išdavė, kad tai Ridas Robertsonas, 
Marko Dekerio slaugytojas. 

— Aš užsisakiau asmenišką pokalbį su ponia Marko Deker. Ar 
ponia Deker čia? 

— Luktelėk. — Ridas pakėlė balsą kokia oktava. —- Operatore, čia 
ponia Deker. Aš atsiliepsiu. 

— Jūsų pašnekovė klauso, pone. Kalbėkit. 

— Sveikas, Ridai. 

— Čia tu, Aragonai? 

— Taip. 

— Ji baseine. Violeta Smit ką tik nunešė chalatą, po valandėlės 
bus čia. Klausyk, drauguži, ji įtūžusi, nes tu nieko nepraneši. 

— Greit įtūžta. Dar tik pirmadienis. 

— Aptikai kokius nors B. Dž. pėdsakus? 

— „Pėdsakai“ bene bus viskas. Tačiau aš radau jo buvusį partnerį. 

— Harį Dženkinsą. 

— Matau, ponia Deker tau išdavė visas paslaptis. 

— Moterys turi su kuo nors šnekėtis. Teko rinktis arba mane, arba 
Violetą Smit. Aš laimėjau. Jei tai galima pavadinti laimėjimu. 

— O kaip galima pavadinti? 

— Būdu pragyventi, —- atsake Ridas. — Na, tai kur gyvena Džen- 
kinsas, oro pily? 

— Virš Reinoso batų dirbtuvės Gubernatoriaus prospekte. Galė- 
čiau pasakyti „plikas basas“, jei mėgčiau prastus kalambūrus. 

— Taigi „Dženloko hasiendos“ taip ir neatsiplešė nuo žemės? 

— Ne. Visos kitos naujienos irgi blogos. 

— O kokios? 

— Aragonai? — ragelį pakėlė Džilė. — Kokios blogos naujienos? 
Radot B. Dž.? 

— Ne. 

— Tai nėra visiškai blogai, a? Na, tokia žinia nieko nereiškia. Ko- 
del blogai? 

— B. Dž., rodos, dingo. 

— Iš kur? 

— Iš Rio Seko kalėjimo. 

— Ar pasakėt „kalėjimo“? 

— Taip. 

— Ką jis veikė kalėjime? 

— Kaip ir visi kiti: laukė, kol paleis. 

— Nešmaikštaukit, po velnių. 

— Stengiuosi to nedaryti, —- atsakė Aragonas. —- Man neką malo- 
niau pranešti tokias žinias, negu jums išgirsti. 

— Kodėl jį uždarė į kalėjimą? B. Dž. nė musės nebūtų nu- 
skriaudęs. 

— Musės neinvestuoja į statybas. Žmonės investuoja, o paaiškė- 
jus, kad juos apmovė, kreipiasi į policiją. B. Dž. ir Dženkinsą su- 
emė Banginių užutėkyje. Jiems laukiant teismo, B. Dž. kažkur din- 
go. Viena kalinė pasakojo, jog buvęs ligotas ir prislėgtas, o sargyba 
kišusi jam visokį šlamštą, kad aprimtų. Ji sakė „šlamštą“. Tai gali 
reikšti bet ką. 

— O Dieve, vargšas B. Dž. 

Ji pravirko. Aragonas girdėjo, kaip Ridas bando ją raminti: „Aukš- 
čiau nosį, moteriške. Liaukis. Štai, išgerk. Šaunuolė...“ 

Kai viskas nurimo, Aragonas kalbėjo toliau: 

— Galbūt šįvakar ar rytoj sužinosiu daugiau. Dar nesišnekėjau 
su Hariu Dženkinsu, bet sužinojau, kur jis gyvena, ir palikau jam 
raštelį. 

— Palikot raštelį? Turėjot laukti jo, sėdėti ant slenksčio, jei pri- 
reiks. 

— Jis neturi slenksčio. Durys irgi nestebuklingos. 

— Duokit man jo telefono numerį. Noriu pati su juo pasikalbėti. 

— Rodos, manęs nesuprantat, ponia Deker. Dženkinsas žlugęs. 
Todėl ir tikiuosi, kad atsilieps. Pasiūliau jam pinigų už informaciją 
apie B. Dž. 

Stojo ilga tyla. Paskui: 

— Kur ta mergina, Tula? 

— Naujų žinių apie ją neturiu. Kai abu vyrus areštavo, ji išvažiavo 
su jais į Rio Seką. Kalbama, kad norėjusi pasprukti iš Banginių 
užutėkio ir nuo vaiko. 

— Nuo savo vaiko? 

— Jis ne tik luošas, bet ir silpnaprotis, ponia Deker... Tik vėl ne- 
pradėkit ašaroti. Berniukas neprapuls, jį prižiūri giminaičiai. Jau 
minėjau, kad meksikiečių šeimos labai draugiškos, o silpnapročių 
vaikų niekas nelaiko nepageidaujamais. 

— Negi neturit man pasakyti nieko gero, nieko malonaus? 

— Mano nuomone, gera ir malonu, kad Pablu rūpinamasi. Dauge- 
liu atžvilgių jis laimingesnis už savo pusbrolius amerikiečius. 

— Kada jie jį paliko? 

— Prieš ketverius metus. Jam dabar aštuoneri, bet protelis kaip 
trimečio. Jam nėra ko veikti jūsų gyvenime, ponia Deker. 

— Aš taip ir nemaniau, - tyliai tarė ji. - Tik turėjau truputėlį vil- 
ties. Jei jis būtų tiktai luošas, būčiau galėjusi pasamdyti daktarų, 
apmokėti operacijas... Žinoma, dabar suprantu, kad neįmanoma. 
Geriau būčiau nieko apie jį negirdėjus. Galbūt B. Dž. tyčia man 


parašė apie jį, kad iš užuojautos pasiųsčiau pinigų, kurių prašė. Jei 

galėčiau tuo patikėti, būtų lengviau apsiprasti su... tuo, ką, matyt, 
išsiaiškinsite. 

— Ką turit omeny? 

— Kad jis miręs, mirė kalėjime, buvo išvilktas lauk ir užkastas kaip 
koks nusikaltėlis. — Jis išgirdo, kaip ji giliai įkvėpė lyg bandydama 
tvardytis. — Ką gi, kol kas visos naujienos blogos. Kas toliau? 

— Pasikalbėsiu su Dženkinsu. 

— Ojei jis nieko nežino? 

— Tada verčiau nebešvaistysiu jūsų pinigų ir grįšiu namo. 

— Paskambinkit po susitikimo su juo. Beje, dėkui už atvirumą, 
nors man tai nepatiko. Tiesa skaudina... Įdomu, kas pirmas tai su- 
prato. 

— Turbūt Adomas. 

— Ar mažylis atrodo laimingas? 

— Jis neatrodo nelaimingas. Jis mylimas, sočiai maitinamas ir 
turi draugų, vaikų, nedaug pranašesnių už jį, kurie su juo žaidžia. 
Jūs galėtumėt jam pridaryti didesnių bėdų negu dabartinės, ponia 
Deker. 

— Taip, suprantu. Buvau baisi kvailė, po šitiek metų įsivaizdavu- 
si, kad... ką gi, vis tiek dar kartą dėkui. Ir paskambinkit man. 

— Paskambinsiu. 

Ji padėjo ragelį. Ridas stebėjo ją atsišliejęs sienos ir sukryžiavęs 
ant krūtinės rankas. Anksčiau ji nesuvokė, kokios žiaurios jo mažos 
akytes. Jos netiko prie šypsulingo veido. 

— Vos nepradėjai rėkt, - tarė Ridas. — Moterys turi valdyti balsą. 

— Kam? 

— Kad žmonės manytų, jog jos — tikros damos. Ir kad smalsauto- 
joms, tokioms kaip Violeta Smit, būtų sunkiau viską išgirsti. Viole- 
tą Smit sudaro devyniasdešimt aštuoni procentai ausų ir burnos ir 
du procentai sveiko proto. Ji gali būti pavojinga. 

— Nepasakiau nieko, ko jai nevlia ištrimituoti visam pasauliui, 
Jei nori. 

— Nebijok, panorės. Palauk kito atlapaširdiško jos bažnyčios su- 


sirinkimo — tu ir B. Dž. būsite didžiausia pramoga, o vaiką įterps, 

kad visi susigraudintų. Beje, manęs tu nė kiek neapkvailinai. O jei 
Aragonas nebūtų toks skautas, neapkvailintum ir jo. 

— Ar aš bandau ką nors apkvailinti? 

— Dėl vaiko. Į jį nė nedirstelėtum, net jei būtų tobulai sudėtas, o 
intelekto koeficientas 150. 

— Tu pagiežingas, baisiai pagiežingas. 

— Užtat mes taip puikiai sutariam. Abu suprantam, kas yra pagie- 
ža. O štai Violeta Smit nepikta. Ji - besmegenė teisuolė, su tokia 
susitvarkyti daug sunkiau. Verčiau tuoj pat eik su ja pasikalbėti. 
Imk į nagą, bet lengvabūdiškai, nerūpestingai. Neišsiduok, kad tau 
labai svarbu. 

— Tu man įsakinėji? 

— Patariu. 

— Skambėjo kaip įsakymas. 

— Ne, mano įsakymai skamba visiškai kitaip, — tarė Ridas. - Gal- 


būt turėsi progos įsitikinti. 


Valytoja su padienininke jau buvo išėjusios, ir Violeta Smit, žiū- 
rėdama televizorių, virtuvėje viena taisė vakarienę. 

— Išjunk tą daiktą, - tarė Džilė. 

— Žmogžudystė dar tik įpusėta. 

— Išjunk. 

— Vaje, kaip šaukiat. Nežinojau, kad tai tokios neapsakomos svar- 
bos dalykas. 

— Dabar žinai. 

Violeta Smit bambedama išjungė televizorių. 

— Mano programas amžinai pertraukia tai telefonas, tai pono De- 
kerio skambutis... 

— Jei jau prabilai apie telefonus, pasakyk, ar klauseisi mano po- 
kalbio su ponu Aragonu? : 

— Jau sakiau, kad žiūriu įpusėtą žmogžudystę, o tai kur kas įdo- 
miau už viską, ką sako ponas Aragonas. 


— Atsakyk į klausimą. Slapčiom klauseisi? 

— Ne. Indėnės garbės žodis, nors ir nereikėtų taip sakyti. Etninis 
dalykas. Apie etnines grupes kalbėjo toks juodaodis bažnyčioje. 
Žmonės neturėtų vartoti etniškų posakių, kad ir „eni beni diki da- 
ki, duokim nigeriui į akį“ arba... 

— Apie ką kalbi tuose savo bažnyčios susirinkimuose, kai ateina 
tavo eilė? 

— Apie savo gyvenimą. 

— Įskaitant ir tą jo dalį, kuri praeina čia? 

— Čia Jūsų gyvenimas, ne mano. 

— Taigi neužsiminsi savo grupei apie mano asmeninius reikalus? 

— Ne. 

— Gerai. Nes tai, kas dedasi šiuose namuose, yra mano reikalas, 
ir aš nenoriu, kad apie jį būtų pasakojama Viešpaties, sielos apva- 
lymo, psičhikos sveikatos ar kokios kitos prakeiktos kvailystės la- 
bui. Supratai? 

Violeta Smit stovėjo bežadė kaip marmuro statula. 

— Supratai? 

— Norėčiau toliau žiūrėti savo žmogžudystę, jei neprieštaraujat. 

- Žiūrėk. 

— Dėkui, - tarė Violeta Smit. 

Ji luktelėjo, kol išgirdo, kaip Džilė nueina koridorium ir atidaro 
vyro kambario duris. Tada pakėlė ragelį ir surinko numerį, kurį bu- 
vo ką tik pasitikrinusi telefonų knygoje. Atsiliepė balsas, kuriuo 
Violeta Smit didžiai žavėjosi, — tylus, švelnus, visiška Džilės prie- 
šingybė. 

— Alio? 

— Čia ponia Lokvud? 

— Taip. Kas kalba? 

— Violeta Smit, jūsų bažnyčios draugė. 

— O, tikrai. 

— Sakėt, būtų malonu, jei kada nors užsukčiau paplepėti. 

— Taip. 


— Manau, tas metas atėjo, ponia Lokvud. 

Per valandą Markas suvalgė tiek maisto, kad žvirblis vargiai būtų 
pasisotinęs. 

Kartais Džilė tylėdama sėdėdavo su juo, penėdavo jį žvirbliui tin- 
kamais trupinėliais ir, žiūrėdama, kaip jis lėtai ir nevikriai kramto, 
jausdavo, kad pati griežia dantimis iš nevilties. Kartais įjungdavo 
televizorių, bet Markas jo nemėgo, nes viena sveika akimi ne kažin 
ką pamatysi. O kartais ji tiesiog kalbėdavo nugrimzdama į dabartį 
arba pjaustydama praeitį mažais, lengvai virškinamais kąsneliais. 

Tyčia ar ne, kai ką iš savo praeities ji nutylėjo, kai ką pridėjo. 
Tačiau iš esmės kalbėjo atvirai. Per ilgus vyro ligos mėnesius ji iš- 
narstė didžiąją savo penkiasdešimties metų dalį, bet kalba vis daž- 
niau ir dažniau sukosi apie laiką, praleistą su B. Dž. Pastarąją sa- 
vaitę kalbėta beveik vien apie B. Dž. Ji pasakojo, kaip akimirksniu 
jį įsimylėjo, tarkšt barkšt, iš pirmo žvilgsnio. Netikėjusi, kad taip 
gali atsitikti, ir dar jai. Jis nebuvo gražuolis, šnekovas, sportinin- 
kas, šokėjas, nemokėjo nieko, kas patrauktų moters dėmesį. Ir buvo 
vedęs. Laimingai vedęs, anot jo žmonos, kuri atėjo pas Džilę reika- 
lauti, kad ji paliktų jį ramybėje. Paliktų jį ramybėje. Kaip? Kol B. 
Dž. gyvena šiame pasaulyje, ji negali palikti jo ramybėje. 

Ligonis klausėsi. Negalėjo jos nutildyti, nebent būtų užmigęs ar 
apsimetęs miegantis, bet šitai darydavo retai. Džilė kalbėdavo taip 
karštai, kad net santechniko atėjimas virsdavo istoriniu įvykiu. Džilės 
santechnikas nebūdavo nei gražus, nei sąmojingas, nei žavingas, 
bet vis tiek nenusakomai patrauklus. Jai širdis plyšo, kad reikia su 
juo skirtis, bet dvidešimt dolerių už valandą privertė tai padaryti. 

— Duosiu Ridui kelias poilsio dienas, - tarė ji. — Jis ima nekan- 
trauti ir įsakinėti, jam reikia permainų. Paskambinau, kad atsiųs- 
tų kitą slaugytoją jo pavaduoti. Paprašysiu dviejų, jei manai, kad 
reikia. 

Jo dešinės rankos smilius krustelėjo. Užteks vieno. 

— Tada tik vieną. Susitvarkysim. Paprastai vaistus tau vis tiek lei- 


džiu aš. Gal suleisti dabar ar palauksi? 


Dabar. 

Vaistus ji leido puikiai, geriau už Ridą, tas buvo linkęs skubėti, 
lyg jo lauktų pilna palata ligonių. 

— Štai. Dabar geriau kramtysi. Paragauk žuvies. Gal šįvakar ska- 
nesnė. Liepiau Violetai Smit gerai apšlakstyti vynu... Kai Ridas da- 
rosi toks, na, supranti, įkyrokas ir įžūlokas, jį atsikvošėti priverčia 
tik trumpos atostogos. B. Dž. ir aš ruošėmės atostogų, kai... Bet aš 
tau įkyrėjau šita istorija jau kokį tuziną kartų, taip? 

Taip. 

— Taigi ėmiau ir nupirkau žavų autofurgoną, staigmeną jo gimta- 
dieniui, kad mes abu galėtume nuvažiuoti į Britų Kolumbiją, iš kur 
kilę maniškiai. Pavadinau jį „Gražuoliu“ ir pareikalavau užrašyti 
vardą kaip paskutinę pirkėjo sumanytą smulkmeną. Juk žinai, kas 
atsitiko, tiesa? B. Dž. pridėjo savo smulkmeną. Jos vardas buvo 
Tula, ne toks malonus ausiai kaip „Gražuolis“. Nebuvo ji tokia ma- 
loni ir akiai. Prisimenu tiktai kupetą tankių juodų plaukų ir riebią 
odą. Ak, taip, ir nagus. Nagus ji lakavo ryškiai raudonai, bet rankos 
visada būdavo nešvarios. Kaip ji apvyniojo apie pirštą B. Dž., neži- 
nau. Kodėl, suprasti nesunku. Ji buvo alkana. Troško gyventi kaip 
filmuose, o tai gauti galėjo tik vienu būdu. Juo ir pasinaudojo. Galų 
gale ir ji jo neteko, nors pasipainiojo ne kita moteris, o sukčius, 
vardu Haris Dženkinsas, gali įsivaizduoti? 

Ne, jis negali įsivaizduoti, susieti ar suvokti. Jis gali tiktai klau- 
sytis. 

— Kai pagalvoji, darosi juokinga - Haris Dženkinsas atėmė B. Dž. 
iš Tulos taip, kaip Tula atėmė jį iš manęs, o aš atemiau iš Etelės. Jis 
tiesiog ėjo iš rankų į rankas kaip panaudotas automobilis. Net Ete- 
le, Etelė Geroji, turbūt atėmė jį iš ko nors kito. Visada kas nors 
lūkuriavo norėdamas pasinaudoti B. Dž. Kada viskas prasidėjo? Tą 
dieną, kai jis gimė, tą dieną, kai automobilis nuriedėjo nuo surinki- 
mo konvejerio... Nagi, paragauk bulvių košės. Violeta Smit deda į 
ją tikros grietinėlės. 

Jis nenorėjo. Grietinėlė buvo netikra. 

— Manau, tikroji B. Dž. yda buvo gyventi vien dabartimi, nesidai- 


rant atgal, kad pasimokytų iš praeities, nežiūrint pirmyn, kokie bus 

padariniai. Toks tipas kaip Haris Dženkinsas akimirksniu būtų jį 
pastebėjęs minioje. Beje, Aragonas išsiaiškino, kur Rio Seke gyve- 
na Dženkinsas. Šįvakar arba rytoj jie pasišnekės. Sekam karštomis 
pėdomis. Įdomu, tiesa? Negi tau neįdomu? 

Man baisu. 


Jis nustojo kramtyti. Atsisakė ryti. Užmerkė akį. 


DEŠIMTAS SKYRIUS 


Maždaug tuo metu, kai gimtojoje Amerikoje Aragonui toptelėda- 
vo, kad metas į lovą, Rio Sekas tik pradėdavo atsidaryti nakčiai. 
Pro viešbučio langus jis stebėjo gatvę apačioje. Kavinėse ir turguo- 
se knibždėjo minios žmonių, dažnai ištisomis šeimomis, o prie kino 
teatro. nusidriekė ilga eilė. Senienų ir meno kūrinių pardavėjai, si- 
dabrakaliai, gatvės prekiautojai ir sandalų gamintojai pradėjo tik- 
rąjį dienos darbą. 

Išskyrus valandą, kai vakarieniavo, Aragonas visą vakarą laukė 
Hario Dženkinso skambučio. Parašė ilgą laišką žmonai ir trumpą 
raštelį Smedleriui. Perskaitė vakarinį laikraštį „La Daria“ ir dukart 
nulipo į registratūrą paklausti, ar jam niekas nepaliko raštelio. Nie- 
kas. Trečią kartą nulipo paprašyti insekticidų flakonėlio, kad atsi- 
kratytų uodų. Daugumoje viešbučių neįprastas prašymas „Pilyje“ 
buvo savaime suprantamas dalykas. Insekticido naktinis registra- 
torius parūpino nemokamai. 

— Šitie vabzdžiai — amžina bėda, pone. Jeigu išgalabijam, jų vėl 
prisiveisia. Jeigu negalabijam, jie niekur neišskrenda. 

— Suprantu. 


Registratorius nustebo. 

— Tikrai? 

— Aš — advokatas. 

— Tada aišku. Advokatai viską supranta, net vabzdžius, teisybė? 

— Ypač vabzdžius, - atsakė Aragonas. — Labanakt. 

Jis tol purkštė kambarį, kol visi uodai išdvėsė. Paskui turėjo ati- 
daryti langą, išsivėdinti kambarį, ir vėl įskrido naujas uodų spie- 
čius. Sėdo prie alaus, kad jiems nė per pintą nenusileistų. Kiekvie- 
nai jų išsiurbtai pintai jis irgi išgerdavo pintą skysčiams papildyti. 

Triukšmas žemai gatvėje vis garsėjo. Kad kiek būtų neišgirdęs 
beldimo į duris šiek tiek po vidurnakčio. | 

Jis atrakino. 

— Ponas Dženkinsas? 

— Tas pats, Haris Dženkinsas. 

— Aš — Tomas Aragonas. Prašom užeiti. 

— Taip ir padarysiu, tuo labiau kad jūs man pasiūlėte šiokį tokį 
atlyginimą už sugaištą laiką ir vargą. Teisingai? 

— Visiškai. 

Dženk:nsas uždarė duris. Tai buvo mažas liesas penktą dešimtį 
įpusėjęs žmogelis tamsiai mėlynu kostiumu nušiurusiais rankoga- 
liais ir tokiu blizgančiu kelnių užpakaliu, lyg būtų paslydęs ištirpu- 
sio vaško klane. 

— Tai norite pakalbėti apie B. Dž., teisybė? 

— Ne. Aš noriu, kad jūs apie jį pakalbėtumėt. 

— Vienas ir tas pats, kaip žmonės sako. Perskaitęs jūsų raštelį, 
atsisėdau pasvarstyti. Ir štai ką sumąsčiau. Vieną iš senų pinigingų 
B. Dž. draugų ėmė graužti sąžinė, kad anksčiau jam nepadėjo, ir 
dabar jis arba ji norėtų nusipirkti sielos ramybę. 

— Kalbekit, kalbėkit. 

— Kiekvienas kvailys žino, kad tai vienintelis nenuperkamas daik- 
tas pasaulyje. Todėl manau, jog moteriškė, nes joms nusispjaut į 
sveiką protą. Klausimas toks: kas ji? 

— Aš maniau, klausimas toks: ką jūs žinot ir kiek tai verta? 


— Jūs teisus, berneli. 

Dženkinsas greit ir grakščiai perėjo kambarį spyruokliuodamas 
ant pirštų kaip puslengvio svorio boksininkas tarp smūgių. Atrodė, 
visas juda, tik akys ne. Jose buvo ne daugiau gyvybės negu pilkos 
zomšos skiautelėse. 

— Jei perskaitėt mano raštelį šiandien popiet, — tarė Aragonas, — 
kodėl taip ilgai neprisiruošėt ateiti? 

— Tokia vieta kertasi su mano stiliumi. Neturiu net jai tinkamų 
drabužių. Teko skolintis šį kostiumą iš draugo. Kostiumas ne kažin 
koks, antra vertus, draugas irgi. 

— Drabužiai nieko nebereiškia. 

— Mano verslui reiškia. 

— Koks jūsų verslas, pone Dženkinsai? 

— Įvairus. Šiuo tarpu sąstingis, bet aš turiu vieną kitą sumanymą. — 
Jis suglostė retėjančius plaukus ant viršugalvio, lyg saugodamas tų 
sumanymų šaltinį. - Negaliu dirbti paprasto darbo. Neturiu noro. 
Arba dokumentų. Imigracijos valdininkai — nervingi žmonės. Viena 
maža klaidelė, ir jie šoka ant tavęs. 

— „Dženloko hasiendos“ nebuvo maža klaidelė, sutinkat? 

— Pirmas pripažinčiau. Per daug apžiojau. Kiti mano verslo pro- 
jektai ne tokie ambicingi. 

— Gal prisėsit? 

— Dėkui. 

— Išgersit su manim alaus? 

— Manau, irgi galima. — Dženkinsas stovėjo prie lango ir žiū- 
rėjo į gatvę apačioje. — Norėčiau dingti iš šito nusususio mieste- 
liūkščio. 

— Tai kodėl nedingstat? 

— Prisidirbau Albukerke ir gal dar poroj vietų. Ne visi pritaria 
mano filosofijai: atleisk ir užmiršk. Beje, kaip mane radot? 

— Nuėjau į Skaldyklą ir pasisamdžiau šauklį. Viena kalinė priėjo 
pasikalbėti. 

— Emilija. 

— Taip. 

— Ką ji jums pasakė? 

— Kad kai ją paleis, išakės jums snukį. 

— Ir išakės, — niūriai patvirtino Dženkinsas. — Nebent spėčiau 
dingti. Visada jaučiau silpnybę karštoms moterims, bet dabar, re- 
gis, nebejaučiu. — Jis gurkštelėjo alaus, vyptelėjo, lyg gėrimas būtų 
kartus kaip apgailestavimas. — Turiu nusikratyti šito miesto. Polici- 
ja, imigracijos valdininkai, Emilija — negaliu kvartale nė žingsnio 
žengti, kad kas neprisikabintų. Vienintelė viltis - kuriame nors ame- 
rikiečių bare susitikti pinigingą mulkį. Keista, bet amerikiečiai, gai- 
lintys vienas kitam brangaus laiko Čikagoje ar Luisvilyje, išmetę 
porą burnelių „Domino“ klube, tampa geriausi draugai. Taigi man 
tereikia prisigretinti prie tinkamiausio. - Dženkinsas atsisuko ir va- 
landėlę tyrinėjo Aragoną. — Kaip blogai, kad mes pažįstam vienas 
kitą. Tai kertasi su mano stiliumi. Labiau mėgstu turėti reikalų su 
nepažįstamais žmonėmis. 

— Neabejoju. 

— Šiame versle draugai tolygu mirčiai... Išgerčiau dar alaus, jei 
pasiūlytumėt, berneli. 

— Siūlau. — Aragonas atidarė dar vieną skardinę. - Kaip jūs įsivė- 
lėt į tokį stambų projektą kaip „„Dženloko hasiendos“? 

— Kaip paikšas. Noriu pasakyti, kad pats nesiveržiau. Stovėjau it 
stulpas, o jis mane apraizgė. 

— Taip ir teisėjui pasakėt? 

— Mėginau. Ispaniškai kalbu nekaip. Gal jis manęs nesuprato. 

— O gal suprato. 

— Sakau tiesą, dievaži. Prisiklausiau šnekų, kad pusiasaly prasi- 
dės ekonominis pakilimas, kai tik bus baigta tiesti magistralė. Pasi- 
skolinau truputį pinigų, išsinuomojau džipą ir nuvažiavau apsidai- 
ryti. Tai va, ekonominis pakilimas prasidėjo, ir nemažas, aš dėl to 
neklydau. Klydau dėl vietoves ir B. Dž... Po šiai dienai nesuprantu, 
kaip man pavyko paklysti. Bet paklydau. Ir atsidūriau Banginių 
užutėkyje. Girdėjote tokį? 

— Girdėjau. 

— O ten superliuksusiniame autofurgone gyveno B. Dž. ir atrodė, 
kad turi pinigų. Krūvą pinigų. Man apsisuko galva. Jokie svaigalai 

nėra taip mušę į galvą. Bet nemanykit, nebuvo panašu į nusitašy- 
mą, kai pagirioji vienas. B. Dž. nuo manęs neatsiliko. Kiekvieną 
man toptelėjusią mintį jis dar patobulindavo. Paskui aš patobulin- 
davau patobulinimą, kol galų gale atsirado ,„Dženloko hasiendos“, 
didesnės už mus abu. Man neužteko proto išsigąsti. Ne tik žaidžiau 
ne savo lygoje, bet net nežinojau, kokį žaidimą žaidžiu. 

— Jis vadinamas sukčiavimu. 

— Tai vis tiek nebūtų nieko pakeitę. Haris Dženkinsas, niekad 
gyvenime nerašęs ant kitokio popieriaus, kaip nušvilpto iš viešbu- 
čio vestibiulio, staiga išvydo savo pavardę prašmatniame lakšte. 
Aš, niekad gyvenime neturėjęs kišenėje daugiau kaip dviejų šimtų 
baksų, staiga ėmiau švaistyti pinigus, lyg rytoj ateitų pasaulio pa- 
baiga. Tai būta ilgiausio apsvaigimo žmogaus gyvenime - ir neišgė- 
rus nė lašo svaigalų. 

— Kas jus išblaivė? 

— Rytojus, — atsakė Dženkinsas. — Atėjo rytojus. Apsvaigimas bu- 
vo ilgiausias, taigi garantavo ir ilgiausias pagirias. Atsikvošėsiu tik 
dingęs iš čia. 

— Kur dabar B. Dž.? 

— Nežinau. 

— Pamėginkit atspėti. 

— Aš niekam tikęs spėjikas. Pažiūrėkit, kokia mano biografija. 

— Pamėginkit. 

— Man regis, jis nebegyvas. 

— Kodėl? 

— Kai kam Skaldykloje sekėsi visiškai neblogai, bet B. Dž. buvo 
ne iš tų. Pirma, ne tos tautybės. Nuolat reikalavo savo teisių, pa- 
leisti jį už užstatą, svaičiojo apie neteisėtą įkalinimą ir kitokias vel- 
niavas, apie kurias šioje šalyje niekas nieko negirdėjo, o jei ir būtų 
girdėję, nekvaršintų sau del to galvos. Antra, jis buvo siaubingai 
išlepęs piniguočius. Visą gyvenimą naudojosi tik tuo, kas geriau- 
sia, ir staiga jam pakiša tik tai, kas blogiausia. Sėdom abu, bet man 
nebuvo taip baisu. Jei atnešdavo pietų avies galvą, aš ją ir valgyda- 


vau, po perkūnais. B. Dž. apsivemdavo vos į ją pažvelgęs. Buvo 

perdėtai jautrus, ir tai dar ne viskas. Nuo menkiausio įdrėskimo 
kraujas žliaugdavo it skerdžiamai kiaulei. O draskydavosi jis klai- 
kiai, berneli. Uodai kasnakt puotaudavo jį pasitiekę. Girdėdavai, 
kaip juokdamiesi skraido aplink, kai tik nusileidžia saulė. Vadink 
tai kaip nori, zvimbimu, zirzimu, šnypštimu. Šiame krašte jie juo- 
kiasi. „Dženloko hasiendos“ turėjo vieną pranašumą, — ilgesingai 
pridūrė jis, — uodų ten su žiburiu nerasi. 

— Kodėl? 

— Nėra vandens. Tonos jūros vandens, bet nėra geriamo. 

— Reikėjo apie tai pagalvoti prieš sumanant statyti krūvą ha- 
siendų. 

— O, mes pagalvojom. B. Dž. pasakė, kad dėl to vargo nebus. 
Tereikia pastatyti gėlinimo įrengimus, kurie iš jūros vandens šalin- 
tų druską. Jis sukišo pinigų į tą reikalą, krūvą pinigų. Norėjo, kad 
viskas būtų kuo geriausiai. Aš tai niekad nebuvau girdėjęs apie 
vandens gėlinimo įrengimus, bet, dievaži, staiga gavau pinigų, tai 
ir pradėjau statyti tokį fabriką. Žinot, ką padaryčiau, jei reikėtų 
viską pakartoti, berneli ? 

— Pasakykit. 

— Susišluočiau viską iki paskutinio skatiko ir bėgčiau iš ten, kiek 
kojos įkabina. Sakai, bjauru? Nė kiek. Būčiau mums abiem pada- 
ręs paslaugą, užkimšęs bedugnę skylę, kuri ryte rijo pinigus. Kaip į 
balą išmetėm, tiesą pasakius. Nespėjus ištarti „gėlinimas“, viskas 
pairo. Visur prasidėjo statybos ir kainos pašoko du, tris, keturis kar- 
tus. Medžiagos turėjo būti atplukdomos jūra, bet dažniausiai jų ne- 
sulaukdavom. Darbininkus reikėjo atsivežti sunkvežimiais, vandens 
irgi. Kartais gaudavom viena, kartais kita, kartais nieko. O vyriau- 
sybė be paliovos leido naujus įstatymus dėl statybų pajūryje. Po 
galais, nesutikčiau to išgyventi dar kartą, nors duotų visą milijoną. 
Daugmaž tiek ir ketinau uždirbti, — ilgesingai pridūrė. 

— Nemažai. 

— Jau sakiau, kad buvau apsvaigęs, pakvaišęs ir apsvaigęs, nors 
nė lašo neėmiau į burną. Na, kažin ko nepraradau, tik laiko. B. Dž. 


neteko visko, paskutinių marškinių, kelnių ir batraiščių. Juokingas 

žmogelis. Tada jam buvo per penkiasdešimt, bet elgėsi, dievaži, kaip 
penkiametis vaikiukas, kuris viskuo tiki: Kalėdų seneliu, Velyke ir 
pelyte, nusinešančia dantukus. 

— Man jūs nepanašus į pelytę, Dženkinsai, nors nusinešti pinigus 
tikrai mokate. 

Dženkinso juokas buvo tylus it uodo zyzimas. 

— Taigi aš netikau tam darbui. Na, labai ir nesipiršau. Mane įsuko 
svetima svajonė. B. Dž. nuoširdžiai tikėjo „Dženloko hasiendomis“. 
Jo mintyse projektas buvo įgyvendintas ir veikė, hasiendos stovėjo 
apgyventos, aikštėje žmonės žaidė golfą, plaukiojo baseine, buria- 
vo pajūryje, net nuleisdavo vandenį tualetuose. Mus abu tikrai pa- 
tupdė į kalėjimą už sukčiavimą, bet B. Dž. kaltas ne dėl sukčiavi- 
mo, o tik dėl didelės, riebios, kvailos svajonės... Ką gi, dabar viskas 
baigta, - amen. — Pirmą kartą Dženkinso akys pagyvėjo. — Ketinau, 
jei prasimanysiu pinigų, atidaryti keptos vištienos patiekalų resto- 
raną. Tik aukščiausios rūšies produktai, ir valgomi vietoje, ir par- 
duodami išsinešti. 

— Per skystos blauzdos, Dženkinsai. 

— Galbūt pražiopsote progą susikrauti turtą. Meksikiečiai bepro- 
tiškai mėgsta vištieną, o ją įkepus į kukurūzų tešlą, išeitų lyg ir 
tortilja su vištienos įdaru. Apverskite liežuviu. Pasigardžiuokite. 
Koks skonis? 

— Lyg vienas iš „„Dženloko hasiendų“ gyventojų būtų ką tik pa- 
bandęs nuleisti vandenį tualete. 

— Velnias, jūs turbūt vis tiek neturit pinigų. Vilkit pigiu kostiumu. 

— Iš „Dž. S. Penio“ parduotuvės*. 

— Reikia taikyti aukščiau, berneli. Gerai pasiūtu kostiumu gali- 
ma padaryti neblogą ambicingo, bet padoraus žmogaus įspūdį. 

— Dėkui. Kada nors išmėginsiu. 

— Neužmirškit, jokių kraštutinumų. Žmonės nepasitiki kraštuti- 
numais. Viena iš mano silpnybių — havajiški marškiniai. Kur buvo 
mano protas? Kas žmogui havajiškais marškiniais patikės rimtesnį 


reikalą už havajiškų gitarų koncesiją? Niekas. Net B. Dž. 


* Kokybiškų, bet nebrangių prekių parduotuvių tinklas. 


GALI RYTOJUI UŽSAKYT MAN KARSTĄ | 99 


— Gal dar norėtumėt alaus? 

— Geriau šliumpinsiu į „Domino“ klubą arba „Linksmuolį“. Da- 
bar tinkamiausias nakties metas naujoms pažintims megzti. 

— Apgaudinėti. 

— Tas pats galas, — gūžtelėjo Dženkinsas. - Juk gyventi reikia, a? 
O jei turistai neturėtų atliekamų pinigų, čia nesėdėtų, juk neapip- 
lėšinėju našlaičių ir našlių... Et, velnias, tie mulkiai tegu palaukia. 
Dar viena stiklinė alaus nepakenktų, turint galvoj, kaip greit mudu 
perpratom vienas kitą. Nedažnai pasiekiu tokią stadiją bendrauda- 
mas su žmonėmis. Tikiuosi, netaps įpročiu. 

— Manau, dėl to neverta jaudintis. 

Nuo trečios stiklinės alaus Dženkinsas pasidarė dar draugiškesnis. 

— Berneli berneli, ką norėtum sužinoti? Tik pasakyk. Kas mano, 
tas ir tavo — žinoma, už nedidelį užmokestį. 

— Taigi manot, kad B. Dž. mirė kalėjime. 

— Jau sakiau, jis sirgo. Dažnai verkdavo, negalėjo valgyti, susi- 
raukšlėjo kaip džiovinta slyva. Sargybiniai nuolat jam kišdavo nar- 
kotikų, kad nusiramintų ir niekam neįkyrėtų. 

— Tarkim, jis nenumirė, tiesiog atsėdėjo savo ir buvo paleistas. 
Kur jis veikiausiai būtų patraukęs? 

— Jei nebūtų tapęs narkomanu, galbūt atgal į Banginių užutėkį. 
Bet jis buvo narkomanas, visiškas narkomanas. Narkotikų negausi 
tūnodamas Meksikos kaimelyje. Reikia išlįsti iš savo skylės ir grum- 
tis, sukčiauti, elgetauti, vogti. Vargšas B. Dž. Buvo minkštas kaip 
zefyras, minėtiems darbams visiškai netiko. 

— Gal buvo žmogus, kuris būtų tai dėl jo daręs? 

— Turit omeny Tulą? 

— Juk įmanoma, tiesa? 

— O, ji puikiai sugebėjo. Pradėjo verstis prostitucija po poros sa- 
vaičių, kai atsidūrė mieste. Bet abejoju, ar B. Dž. iš jos uždirbtų 
pinigų gavo bent sudilusį skatiką. Ji mokėjo tik imti, o ne duoti. 

— Kodėl būtuoju laiku? 

— Nežinau, ar ji tebėra gyva. Todėl kalbėsiu apie ją būtuoju laiku, 


kol tiksliai nežinosiu. 

„-— Galite sužinoti? 

— Gal. Niekad nemėginau. Aš ir Tula nebuvom geriausi draugai. 
Žinot, kaip ji mane vadindavo? Dėde Hariu. O aš buvau pustuziniu 
metų jaunesnis už jos vyrą, ir dar pačiam žydėjime, taip sakant. 

— Koks buvo jos požiūris į B. Dž.? | 

— Kol pinigų užteko, dėjosi meili. Kelis kartus net atėjo į kalėjimą 
jo aplankyti ir atlikti, kaip sakoma padorioje draugijoje, „vedybinių 
priedermių“. Turbūt ten jai ir toptelėjo tapti profesionale. Lankymo 
dienomis kekšės spiečiasi aplink kalėjimą kaip varnėnai. Ji nesi- 
ruošė imtis ko nors kito, nei skaityti, nei rašyti nemokėjo. Kartais 
matydavau, kaip išsipusčiusi trainiojasi prie pigių barų. Apsimes- 
davo, kad manęs nepažįsta. Gerasis dedė Haris neteko dėdystės. 

— Jūs nemanot, kad ji sumokėjo B. Dž. baudą, davė užstatą 
ar kyšį? 

— Mano nuomone, nieku gyvu. Bet ko verta mano nuomonė? Mo- 
terys — neprotingi padarai, iš kur protingam vyrui, tokiam kaip aš, 
žinoti, kas joms šaus į galvą? 

— Tarkim, — tarė Aragonas, — kad Tula tebėra mieste, o jūs turite 
tokių pažįstamų, kurie galėtų ją surasti. 

— Gerai, tarkim. O toliau? 

— Norėčiau ją kai ko paklausti. Jei turėčiau pakankamai laiko, 
gal ir pats susirasčiau. Bet miesto aš nepažįstu, kaip ji pasivadinu- 
si, kur apsistojusi ir net kaip atrodo, nežinau. 

— Kiek įvertinsit mano paklausinėjimus? 

— Dviem. šimtais dolerių. 

Dženkinsas įgudusia akimi nužvelgė „Dž. S. Penio“ kostiumą, 
marškinius iš „Sears Roebuck“ ir oranžinį kaklaraištį, pusbrolio 
Sandovalio, kuris buvo daltonikas, gimtadienio dovaną. 

— Nesišvaistytum tokiais pinigais, berneli, jei darbas nebūtų iš 
tiesų svarbus. Du šimtai yra grašiai už tikrai svarbų dalyką. Pakel- 
kim sumą iki trijų šimtų, penkiasdešimt avanso. | 

Susitarta už du šimtus penkiasdešimt. Džilė gal ir niurzgės, bet 
Aragonas juto, kad jei ji kada susitiktų Dženkinsą „Domino“ klube 
arba „Linksmuolyje“, jie kaipmat rastų bendrą kalbą. 

Dženkinsas įsikišo į švarko kišenę banknotus, kuriuos jam pada- 
vė Aragonas. 

— Galėčiau iš čia išeiti su šitais penkiasdešimt dolerių, ir daugiau 
manęs nematytum. Ar tau netoptelėjo? 

— Žinoma. Tačiau to nepadarysit. Jums reikia likusių pinigų, kad 
galėtumėt dingti iš miestelio. Užmiršot Emiliją ir išakėtą snukį? 

— Velnias, kaip galėčiau užmiršti. Vienas iš jos giminaičių turbūt 
šią akimirką stovi šalia viešbučio ir laukia, kol išeisiu. Taip nege- 
rai. Štai vienas kaip pirštas pasaulyje, nebent būčiau kur nors užsi- 
žiopsojęs ir dabar ten augtų koks vaikiūkštis... Ar žinot, kad B. Dž. 
ir Tula turėjo vaiką? 

— Girdėjau. 

— Kvailas kaip bato aulas. Kažką keistai vapa. 

— Mes visi keistai vapam. Kai kurie galbūt keisčiau negu dauguma. 

— Ar čia filosofija, ar tauškalai, berneli? 

— Ir to, ir to po truputį. 

— Nesvarbu. Stengiuosi vengti abiejų. - Dženkinsas atsistojo. Svir- 
duliavo, o nosies galiuką ir abu skruostikaulius išmušė raudonos it 
klouno grimas dėmės. — Verčiau imsiuos darbo. Su tais dviem šim- 
tais turėčiau įsikurti Meksikalyje. Meksikalis pilnas turistų, tiesiog 
aukso kasykla. 

— Nekiškit nagų prie nekilnojamojo turto. 

— 0), aš negaliu nuoširdžiai gailėtis dėl ,„Dženloko hasiendų“. Buvo 
nuostabu, kol viskas nepašlijo. - Vykusi epitafija. 

— Tarkim, jūs rytoj vakare grįšite čia ir atsiskaitysit, kaip seka- 
si, — tarė Aragonas. 

— Jei taip nori. 

— Lauksiu. Labanakt, Dženkinsai. 


— Turiu malonią nuojautą, berneli. Tu atneši man laimę. 


VIENUOLIKTAS SKYRIUS 


Po dvidešimt keturių valandų Aragonas viešbučio kambary tebe- 
laukė žinios iš Hario Dženkinso. Pagaliau po vienuolikos suskambo 
telefonas. 

— Čia aš, berneli. 

— Kur jūs? 

— Nesuk dėl to galvos. Klausyk, sakiau, kad atneši man laimę, ir, 
dievaži, atnešei. Susitikau vieną žąsiną. Jis atvyko į Meksiką pasi- 
žvalgyti, kokios čia galimybės investuoti, ir taip jau atsitiko, kad 
vieną pasiūliau. Aš. 

— Aš jau investavau į jus penkiasdešimt baksų, dar du šimtus 
gausit. Laukiu ataskaitos. 

— Viskas savo laiku. Šitas reikalas neatidėliotinas. Žąsinas turi 
netrukus išvykti iš miesto, taigi bandau jį sulaikyti. 

— Kaip? 

— Tortiljų su vištiena verslu. Jis mano, kad sėkmė garantuota. 

— Kelias burneles išmetė? 

— Negraži užuomina, — papriekaištavo Dženkinsas. — Bet aš 
neužpyksiu. Gal tu nemėgsti vištienos, o gal esi finansiškai ne- 


įžvalgus. 

— Ar radote Tulą? 

— Lipu jai ant kulnų. Ryt vakare galėsiu tave nuvesti tiesiai pas ją. 

— Kodėl ne šįvakar? 

— Jau sakiau, šįvakar ėmiausi naujo verslo projekto. 

— Kur jūs? 

— Kurių galų tau žinoti? 

— Aš bet kur nueisiu. Noriu apsaugoti savo investiciją. 

— Po velnių, berneli, nedaryk to. Sugadinsi visą reikalą. Tokia 
proga pasitaiko tik kartą gyvenime. Jis riebus, sultingas ir paruoš- 
tas nupešti. 

— Grįžkim prie Tulos. 

— Žinoma, žinoma, klausau. Tiktai aš, galima sakyti, skubu. 

— Rodos, jūs mane šantažuojat, - tarė Aragonas. - Juk jau žinot, 
kur ta mergina, teisybė? 

— Net jei pasakyčiau, negalėtum jos rasti. Juk ji nedirba įpras- 
to darbo, neturi nuolatinio adreso ir, aišku, jokio telefono. Kai 
ieškai klientų slapstydamasis nuo policijos, reikia mikliai suk- 
tis, supranti? 

— Kur jūs, Dženkinsai? 

— Prašau manęs neraginti, - tarė Dženkinsas ir padėjo ragelį. 

Aragonas padarė tą patį. Buvo vėlu, jis pavargo. Norėjo eiti gulti 
ir šiąnakt užmiršti Dženkinsą, bet dėl dviejų dalykų pokalbis jam 
kėlė nerimą. Pirmas buvo galimybė, kad Dženkinsas, sėkmingai 
nupešęs naująjį žąsiną, nebesitrainios po miestą laukdamas dar dvie- 
jų Džilės šimtų. Ryt rytą jis bus Meksikalyje. 

Antra galimybė tam tikra prasme trikdė labiau. Turtingi, girti, 
lengvatikiai turistai Rio Seke nėra retenybė, bet kad Dženkinsas 
taip greit ir taip lengvai tokį susirado, atrodė įtartina. Lengviausia 
apmauti sukčių, o Dženkinsą — lengviau negu daugumą. Iš esmės 
jis buvo toks pat naivuolis kaip ir jo peikiamas B. Dž. B. Dž. tikėjo 
Kalėdų seneliu ir pelyte, nusinešančia dantukus, o Dženkinsas — 
vaivorykštėm su aukso puodais. Jei jo neapšvarins, tai tik todėl, 
kad nelabai ką peštų: penkiasdešimt dolerių, kuriuos gavo avanso 


už Tulos suradimą. 

Aragonas beveik neabejojo, kad Dženkinsas sužinojo, kur gyvena 
mergina, o atsisakė daugiau pasakyti telefonu tik bijodamas negau- 
ti dar dviejų šimtų dolerių. Žmogui, atsidūrusiam Dženkinso padė- 
tyje, tokia baimė visiškai suprantama. Tikriausiai jis šimtus kartų 
apgavo ir buvo apgautas. Dabar, kai iš tiesų turi ką parduoti, įteiks 
asmeniškai, už grynus pinigus, ir tada, kada panorės. O šiuo tarpu 
kažkoks įkaušęs amerikietis turistas klausosi išvedžiojimų apie tor- 
tiljas su vištienos įdaru. 

Vilkdamasis švarką ir rišdamasis kaklaraištį, Aragonas dar kartą 
pergalvojo pokalbį. Iš teisybės Dženkinsas neminėjo žodžio „ame- 
rikietis“, kalbėjo tik apie žąsiną, paruoštą nupešti. Žąsinas gali bū- 
ti eskimas ar alžyrietis, bet tokia tikimybė nedidelė. Emilija išvar- 
dijo tris vietas, kuriose mėgsta sukinėtis Dženkinsas, nes jos atitinka 
amerikiečių turistų skonį, o vakar vakare Dženkinsas paminėjo dvi 
iš jų — „Linksmuolį“ ir „Domino“ klubą. 

Aragonas priešais komodos veidrodį susišukavo ir pasitaisė kak- 
laraištį. 


— Varai į miestą, berneli. 


„Linksmuolis“ buvo naujame miesto rajone, kuris jau atrodė se- 
nas, o po kelerių metų virs dar vienu lūšnynu. Tačiau šią akimirką 
verslas klestėjo. Prie durų dviem eilėm stovėjo flotilė taksi, besi- 
varžančių dėl kekšių dėmesio. Dženkinsas palygino merginas, ku- 
rios šlaistosi aplink kalėjimą, su pulku varnėnų. Susispietusios ant 
šaligatvio priešais klubą, jos iš tiesų buvo panašios į varnėnus, be- 
siruošiančius tūpti nakčiai, čirškiančius, purpčiojančius, nenustygs- 
tančius, niurnančius. 

Paauglė aukštu kaip namas baltų plaukų peruku ir keturių colių 
kamštine platforma įsikirto Aragonui į švarko rankovę ir užkalbino 
angliškai. 

— Ei, gringai, einam pasismagint. Kaip? Tik pasakyk. Tu tigras, 
aš katytė, aš tigrė, tu katinėlis. 


— Aš čia atėjau su reikalu. 

— Puiku, imkimės reikalo. 

— Dėkui, ne. 

— Nesutinki? 

— Nesutinku. 

— Kalės vaikas, ant cento pasikoręs. - Ji grįžo prie pulkelio krai- 
pydama uodegą ir lygindama pašiauštas plunksnas. Buvo kokių 
penkiolikos metų, tiek turėjo Tula, kai pradėjo tarnauti Džilės na- 
muose. 

Aragonas nužvelgė mergaitės bendres svarstydamas, ar tarp jų 
nera Tulos. Ne, visos per jaunos. Tulai dabar būtų dvidešimt treji, 
paprastos viduriniosios klasės amerikietės supratimu, jauna, Rio 
Seko prostitutės — sena. 


— Ei, gringai, smagumo su kaupu. Paišdykausim. Aš karšta. 


„Domino“ klubas stovėjo už tilto per šiuo metų laiku išdžiūvusią 
upę, kurios vardu pavadintas miestas. Buvo spalis, liūčių sezonas 
vėlavo. Po ilgų sausros mėnesių rio* buvo seco**, aukštesniuose 
miesto kvartaluose šuliniai nuseko, o esančiuose prie jūros vanduo 
pasidarė sūrus. 

Anksčiau lūšnynus ir lindynes nuo rajonų, kuriuose gyveno tur- 
tingesni verslininkai ir žmonės, turintys profesiją, skyrė siauras me- 
dinis tiltas. Virš naujai apmūrytos betonu upės vagos pastačius nau- 
jąjį tiltą, abu miesto rajonus pasidarė sunku atskirti. Plieno arką 
kasdien kirsdavo tūkstančiai automobilių ir pėsčiųjų. Turtingesnie- 
ji miestiečiai pasipiktino del tokio įsibrovimo ir spruko į kalnus, į 
geležinių vartų ir grandininių tvorų vienumą. Jų apleistus namus 
nugriovė ir pastatė daugiabučius, pavertė parduotuvėmis arba nak- 
tiniais klubais, tokiais kaip „Domino“. 

Keli juodų dažų sluoksniai, padabinti baltais taškeliais, juodas 


su baltu stogelis virš durų ir neoninė iškaba rodė, kad „Domino“ 


* Upe (isp.) 


** Išdžiūvusi (isp.) 

taikė į aukštesnės klasės klientus negu „Linksmuolis“. Uniformuo- 
tas durininkas neprileido prostitučių arčiau kaip kita gatvės pusė, 
taksi stovėjo viena eile, o nuorūkos buvo sušluotos į nutekamąjį 
griovį. Šiaip viskas labai panašu, Hario Dženkinso taip pat nė 
kvapo. 

Aragonas jau buvo beišeinąs, kai pastebėjo žmogelį mėlynu kos- 
tiumu, užsikniaubusį ant staliuko galinėje kabinoje. Prisiminė, ką 
Emilija kalėjime kalbėjo apie Dženkinsą: „Jis ne girtuoklis, velnio 
lašai nėra jo silpnybė“. 

Šis vakaras buvo išimtis. Dženkinsas trenkė viskiu, lyg būtų juo 
apsipylęs. Nepatogiai pakreipta galva gulėjo ant stalo tarsi atskirta 
nuo kūno. Nors akys atmerktos, bet niekur nežiūrėjo ir nemirksėjo — 
it numirėlio. Viena ranka buvo sugniaužusi tuščią alaus butelį. 

— Dženkinsai? Ei, ar tik nesergat? 

Dženkinso lūpos atsiliepdamos krustelėjo, bet iš jų išsprūdo tik 
keli seilių burbuliukai ir nuvarvėjo smakru. Aragonas išsitraukė 
nosinę ir pabandė nušluostyti seiles. Visas Dženkinso veidas, plau- 
kai, marškiniai ir kaklaraištis, net švarko pečiai buvo šlapi nors 
gręžk. Lyg būtų ne apsilaistęs viskiu, o apipiltas pilna stikline, kaž- 
kieno paleista į jį iš įtūžio. 

— Dženkinsai, ar girdit mane? 

Jis sudejavo. 

— Kas atsitiko? Ar bloga? 

Priėjo vienas iš padavėjų, jaunas vyriškis drėgnu raudonu it ne- 
iškepusi jautiena veidu. Jis kalbėjo angliškai Niujorko tartimi. 

— Jūsų draugas? 

— Aš jį pažįstu. 

— To užtenka. Išsiveskit. Nenoriu, kad viską apvemtų. 

— Man rodos, jis serga. 

— Man nerūpi, kodėl jis taip daro, tik tegu vemia kur nors kitur. 

— Padėkit man jį pakelti, ir aš įsodinsiu į taksi. 

— Man trūkis. 

— Nuo ko, jei toks geraširdis? 


— Matyt, tiesiog pasisekė. Prašom pro užpakalines duris. 

Aragonui pavyko pastatyti Dženkinsą pakišus rankas jam po pa- 
žastimis. 

— Nagi, Dženkinsai, pabuskit. Pabuskit, va — tuoj išskris paukš- 
čiukas. 

— Višta? 

— Višta, višta. Ar galit eiti? 

— Galiu skristi. 

— Puiku. Skrendam namo tūpti. 

Dženkinso akys pamažu darėsi sąmoningos. Vyzdžiai buvo taip 
išsiplėtę, kad rainelių bemaž nebeliko. Jis atsistojo laikydamasis 
stalo, kad nepargriūtų. 

— Kas... jūs? 

— Bernelis. Prisimenat? 

— Oi, kaip man bloga, berneli... padėk man, padėk. 

— Tuoj pasveiksit. Einam. 

Susikibę už rankų, jie nerangiai ir oriai išpėdino pro užpakalines 
duris į blausiai apšviestą plotą, kuriame kadaise augo kažkieno ap- 
tvertas sodas. Tarp dulkėtų vystančių žolynų stovėjo fontanas su 
berniuku vandennešiu, kurio ąsotis ant peties seniai buvo išdžiū- 
vęs. Vienintelė gyva sodo liekana buvo pusplikis eglūnas. 

Aragonas pasodino ligonį ant betoninio suoliuko, juosiančio fon- 
taną. Dženkinso kakta buvo karšta, jis trūksmingai gargė. 

— Dabar paklausykit, Dženkinsai. Palaukit, aš einu suieškosiu 
taksi ir grįšiu. Supratot? Aš grįšiu, todėl laukite čia. Ar supratot? 

Net blausioje šviesoje buvo aiškiai matyti, kad Dženkinsas nepa- 
jėgus suprasti. Jo akys sustiklėjo, pro lūpų kampučius burbulais 
veržėsi vėmalai, ir jis tai nukąsdavo, tai išspjaudavo sakinių gaba- 
lus. Nebuvo panašu į paprastą pasigėrimą. Valandėlę jam prašvie- 
sėjo galvoj, kalba pasidarė rišli ir aiški, ir jis pažino, kad Aragonas — 
draugas. Tačiau dabar, rodos, vėl kliedi: 

— Stambus paukštis, skraidins mane auksiniu... padėk B. Dž., jis 
serga... turiu eiti namo... parduodami išsinešti ir pristatytinai... iš- 
kepk mane prieš mėnulį, Emilija... negeras paukštelis... kur tu, ber- 


neli? Atnešk man išgerti. Vandens. Vandens. 

— Aš čia. Truputį nueisiu, paskui grįšiu ir parvešiu namo. Ar gir- 
dit, Dženkinsai? Pabūkit čia. Nejudėkit. Aš einu pagalbos. 

— Kur bernelis? Vandens. Gerti. 

Dženkinsas abiem rankom sugniaužė marmurinį vandennešį. Ara- 
gonas paliko jį įsikibusį į statulą, lyg ši vis dar lietų gyvybės skystį. 

Aragonas grįžo į barą pastato priešakyje. Vienam taksistui, lau- 
kiančiam prie šaligatvio, davė penkis dolerius, kad padėtų atitempti 
Dženkinsą. Abu vyrai jau suko prie klubo, kai Dženkinsas išsvirdu- 
liavo pro priekines duris nukoręs galvą, lyg ketintų pulti nemato- 
mą, nežinomą priešą. 

— Dženkinsai, palaukit, — sušuko Aragonas. — Ei, palaukit! 

Dženkinsas apsisuko ir nukūrė prie tilto, nardydamas tarp pės- 
čiųjų ir automobilių. Buvo mažas ir mitrus, o jį ištikusi negalė nė 
kiek nesumažino greičio. Tiltą jis pasiekė gal šimtu jardų aplenkęs 
Aragoną. Žengė ant tilto mataruodamas rankomis it višta pakirptais 
sparnais. Paskui, nuėjęs kokį trečdalį kelio, staiga sustojo ir griebė- 
si už pilvo, lyg vėl norėtų vemti. 

Jis užsikvempė ant turėklų. Žmonės nekreipė į jį dėmesio. Elgėsi 
kaip laivo bendrakeleiviai, denyje mandagiai nepaisantys žmogaus, 
susirgusio jūros liga. Po kelių akimirkų jis dingo betoninėje tamso- 
je po tiltu. 

Sukliko moteris. Susirinko minia. Žmonės spoksojo į tamsą, bene 
pamatys ką įdomaus. Nieko nepamatė. Išsivaikščiojo. 

Aragonas stovėjo prie turėklų. Prakaito lašai, šalti ir sunkūs kaip 
krušos ledukai, ritosi veidu. Turiu malonią nuojautą, berneli. Tu 
atneši man laimę. 

— Visagalis Dieve, — šnibždėjo jis. — Atleisk man, Dženkinsai, 
atleisk. 

Greta sustojo žemas storas jaunuolis. Ant darbinių drabužių užsi- 
metęs dryžuotą serapę, o plaukai buvo taip sutepti riebalais, kad 
prisiplojo prie galvos it juoda plastikinė kepurė. 

— Ar jūs jį pastūmėt? — neramiai paklausė gergždžiančiu balsu. 

— Pastūmiau? Dėl Dievo, jis buvo mano draugas. 


— Tai kodėl jį persekiojot? 

— Aš norėjau jam padėti. 

— Kodėl jis bėgo nuo jūsų? 

— Nežinau. O dabar palikit... 

— Netrukus atvyks policija. Jau girdžiu sirenas. 

Girdėjo jas ir Aragonas. 

— Jie elgsis bjauriai, - pareiškė vyriškis. — Policininkai visuomet 
taip elgiasi, kai padarytas sunkus nusikaltimas. 

— Niekas nepadarė nusikaltimo. 

— Jie suima visus, kas pasipainioja po ranka. Reikia veikti greit, 
nes lavonus paprastai laidoja kitą dieną... Kokią istoriją jiems pa- 
porinsit? 

— Jokios. Teisybę. Aš mėginau jį išgelbėti, parvežti namo, nes jis 
susirgo. 

— Man atrodė kitaip. Jūs jį vijotės, o jis bandė pabėgti. Policijai 
nepatinka, kai amerikiečiai atvažiuoja čia galabyti vienas kito. Nuo 
to nukenčia mūsų šalies prestižas. 

— O, dėl Dievo... 

— O jei amerikiečiai keikiasi ir burnoja prieš Dievą... 

— Gerai, gerai. Kiek? 

— Dvidešimt dolerių, kad išvengtumėt mūsų kalėjimo, yra nedaug. 
Mūsų kalėjimas labai prastas. 

Aragonas padavė jam dvidešimties dolerių banknotą, ir vyriškis 
dingo minioje taip pat žaibiškai, kaip Dženkinsas — tamsoje po tiltu. 

Sirenos artinosi. Jis kuo greičiau nupluošė „Domino“ klubo pu- 


sėn. Kojos buvo kaip guminės, o veidu vis dar žliaugė prakaitas. 


DVYLIKTAS SKYRIUS 


Galinė „Domino“ klubo kabina, kur sėdėjo Dženkinsas, buvo iš- 
valyta ir trenkė dezinfekuojančiomis priemonėmis. Apsišvarino net 
jaunasis padavėjas, pirmiau su juo kalbėjęs: vilkėjo ką tik išskalbtą 
ir išlygintą baltą švarką, ant kurio krūtinės kišenėlės buvo išsiuvi- 
nėtas vardas „„Mičelas“. 

Aragonas atsisėdo kabinoje. Po valandėlės prie jo prisedo Miče- 
las su puodeliu kavos. Jis nepasiūlė Aragonui nei kavos, nei ko 
kito. | 

— Kaip jūsų draugas? 

— Nebegyvas. 

— Tikrai? Ką gi, diena mano — amžius mano. 

— Jis vadinosi Haris Dženkinsas, - tyliai tarė Aragonas. - Nebuvo 
blogas žmogus, tiesiog nelaimingas. Pasirinkdavo blogus draugus. 

— O yra ir gerų? Parodykit man. 

— Ką jis gėrė? 

— Alų. Pats išnešiau tuščią butelį, prieš paliepdamas vienam juo- 
džiui viską apkuopti. 

— Jūsų juodžiai apsikuopė labai nuodugniai. Ar kiekvienam lan- 


kytojui išėjus jie sunaudoja galoną dezinfekcinės priemonės? 

— Kabina trenkė vėmalais ir viskiu. 

— Sakėt, Dženkinsas gėrė alų. 

— Aš paėmiau nuo jo stalo tuščią alaus butelį. Neuosčiau, ko buvo 
įpilta. Nusprendžiau, kad alaus butely buvo alus. Beje, tai jo įpras- 
tas gėrimas. Jis dažnai ateidavo ir užsisakydavo alaus. Gurkšnoda- 
vo vieną vienintelį butelį pusę nakties, lūkuriuodamas, bene išvi- 
lios iš ko pinigų ar ko ten jam reikėdavo. Kurių galų kelti šitokį 
triukšmą dėl vieno nebegyvo žmogelio? 

— Mano nuomone, jį nunuodijo. 

— Jūsų nuomonė beprotiška. Eikit namo. Išsimiegokit. 

Aragonas pažvelgė į laikrodį. Dvidešimt minučių antros. 

— Prieš kokias porą valandų Dženkinsas paskambino man į vieš- 
butį. Buvo visiškai blaivus ir gero ūpo. Tačiau po keturiasdešimt 
penkių minučių ir butelio alaus jis buvo taip nusitašęs, kad ėmė ir 
nušoko nuo tilto. Kur čia sveikas protas? 

— Ėmiausi šito verslo dėl pinigų, o ne dėl sveiko proto. Ir žinot, 
kaip aš darau pinigus? Nekišu nosies ne į savo reikalus. Ir nenu- 
silaku. 

— Dženkinsas telefonu pasakė man susičiupęs kažkokį amerikietį. 

— Tai buvo ne amerikietis. 

— O kas? 

— Jau sakiau, nesikišu ne į savo reikalus. Bet pastebėjau, kad jis 
tamsiaodis ir įprastiniais meksikiečio darbiniais drabužiais, pusiau 
tautiniais, pusiau kaubojiškais. 

— Kokio amžiaus? | 

— Iš jų išvaizdos niekaip neatspėsi. Pernai pasamdžiau vieną ma- 
nydamas, kad jam apie trisdešimt, o jis staiga mirė nuo senatvės. 
Tai vis riebalai jų odoje, neleidžia raukšlėtis. 

— Ar Dženkinsas ir jo sebras draugiškai kalbėjosi? 

— Nieko, nei ginčo, nei triukšmo, kol jūs nepasirodėt. 

— Kai aš pasirodžiau, Dženkinsas buvo vienas, o jūs labai troškot 
juo atsikratyti. 

— Negaliu pakęsti apsivėmėlių. 


— Jūs negalit pakęsti baisybės žmonių, tiesa, Mičelai? 

— Šiame versle matai jų blogąją pusę ir gan greitai užmiršti, kad 
jie turi ir gerąją. Beje, devyniais atvejais iš dešimties tokios neturi. 
Dar klausimų? 

— Kas atsitiko Dženkinsui nuo to laiko, kai jis paskambino man ir 
kol aš atėjau? 

— Nieko jam neatsitiko. Jis pasigėrė, išėjo pasivaikščioti, kad pra- 
siblaivytų, nukrito nuo tilto. Taškas. — Mičelas baigė gerti kavą. — 
Todėl nesišvaistykit neapgalvotais žodžiais. Mūsų klubo reputacija 
puiki, geriausia, kokią galima nusipirkti už pinigus. Ištinka bėda, 
viens du, ir jos nelieka. Policija labai supratinga. 

— Kiek dabar kainuoja policininkai? 

— Šuns kaina. Šunys turi būti pigūs. 

— Nelabai gerbiat savo gynėjus. 

— Aš jiems moku, kurių galų dar bučiuot jiems į subinę? — tarė 
Mičelas. — Jei užsirauksit ir pasijusit nuo to geriau, galiu pasakyti, 
kad man gaila jūsų draugo. 

Tai buvo pirma žmoniška Mičelo ištarta frazė. 

— Matyt, kava muša jums į galvą, - pasakė Aragonas. — Valandėlę 
pasivaideno, kad girdžiu silpnai plakant širdį. 


— Aš tik žagsiu. 


Aragonas nuvažiavo į nuovadą ir visą naktį pralaukė. Septintą 
ryto jam pranešė, kad Dženkinso lavonas apžiūrėtas ir nustatyta, 
jog mirtis ištiko nuo sužalojimų netyčia nugriūvus. Jo kišenėje rasta 
penkiasdešimt dolerių, laidotuvėms užteks. Rio Seke laidotuvės pi- 
gios, nės nieko nebalzamuodavo, ir greitos, jei nereikėdavo laukti 
paveldėtojų ir būdavo karšta. Lavoną pernešė į laidojimo biurą, nu- 
vežė kunigui, ir gedulingos mišios už Dženkinsą buvo paskirtos šeštą 
valandą vakaro. 

Mirtis visada baisi, pasakė Aragonui laidojimo biuro savininkas. 

— Bet reikia būti praktiškam. Naujasis tiltas naudingas verslui. 
Nuo jo jau nušoko per trisdešimt žmonių. 


— Policija tvirtina, kad Dženkinso mirtis atsitiktinė. 


GALI RYTOJUI UŽSAKYT MAN KARSTĄ | 113 


— Tokia išvada jiems paranki. Bažnyčiai irgi. Bažnyčia nepritaria 
savižudybei. 

— Man atrodo, Dženkinsas buvo apsvaigintas narkotikais, taigi tai 
buvo žmogžudystė, o ne nelaimingas atsitikimas ar savižudybė. 

— Oi ne, ne, ne. Šis tiltas kaip magnetas traukia iškankintas sie- 
las, ieškančias užmaršties. Jūs irgi turite panašų San Franciske, Auk- 
so vartus. Skaičiau laikraštyje, kad nuo jo jau nušoko per penkis 
šimtus žmonių. Ar tiesa? 

— Nežinau. 

— Bet juk laikraščiai rašo tiesą? 

— Kai ją suvokia ir kai nori, lygiai kaip jūs ir aš. Tiesa tokia, kad 
Dženkinsas buvo nužudytas. 

— Tesprendžia Dievas, — atsakė laidotuvių biuro savininkas. — 


Jis - galutinis Teisėjas. 


Gedulingos mišios buvo aukojamos kapinėse ispanų ir lotynų kalbų 
mišiniu, o Dženkinso pavardė skambėjo kaip „Eris Jenkinas“. Vie- 
nintelis laidotuvininkas buvo storasis jaunuolis dryžuota serape, pri- 
sikabinęs prie Aragono ant tilto. Kai jų akys virš duobės susitiko, 
jis dėjosi Aragono nepažinęs. Bet vos tik mišios baigėsi ir kunigas 
nuėjo, vyriškis prabilo: 

— Mes vėl susitikom. 

— Taip. Tikiuosi, netaps įpročiu. Nenoriu šito. 

— Turit omeny pinigus? — Jis išsitraukė iš kišenės dvidešimties 
dolerių banknotą. — Paėmiau juos ne sau. Seseriai, Emilijai Ontive- 
ros, kad nusipirktų gedulo drabužius ir uždegtų žvakes. Ji palaužta 
sielvarto. 

Aragonas prisiminė kalinę randuotomis rankomis ir nevilties ku- 
pinomis akimis. Šiurkščiai kalbant, jai pasisekė: šis sielvartas ne 
toks skaudus kaip tas, kurį jai buvo numatęs Dženkinsas. 

— Tai buvo didelė meilė, — tarė Ontiverosas. - Žinoma, ji mylėjo 
šiek tiek labiau, nes jis vyras, o vyrui pasitaiko daugiau pagundų. 


Haris nuolat susigundydavo, ypač kai šalia nebūdavo Emilijos, ga- 

linčios užkirsti tam kelią. Uždegti jam žvakes yra tuščias pinigų 
švaistymas, jis net nebuvo katalikas. Bet Emilija nepaiso sveiko 
proto. Net nesuvokia, kaip pasitaisys jos reikalai, kai jo nebėr. Jis ją 
siaubingai siutindavo. Jei ne tie dūkulio priepuoliai, sėdėtų sau ra- 
miai namie ir gyventų gražiai, normaliai. 

— Ką jai pasakėt apie šitą mirtį? 

— Kad jis nusigėrė, neteko pusiausvyros ir persirito per užtvarą. 
Ji nepatikėjo. 

— Kodel? 

— Haris negėrė. Per visas laimingas ir nelaimingas kartu praleis- 
tas dienas ji nė karto nematė jo girto. Ji man pasakė, kad, matyt, B. 
Dž. bus nustūmęs Harį nuo tilto. 

— Kas tas B. Dž.? 

— Amerikietis, kažkoks Hario senų laikų pažįstamas. Haris buvo 
kaltas, kad anas sėdo į kalėjimą. B. Dž. prisiekė suvesti sąskaitas. 
Gal ir tiesa. Aš niekad nebuvau sutikęs to žmogaus, B. Dž., galbūt 
jis labai blogas ir kerštingas, bet Emilijos žodžiais ne visada galima 
tikėti. Iš įkarščio jai net dūmai rūksta, ir negali kišti nosies, kol 
neatauš. — Ontiverosas perbraukė per kaktą atgalia ranka, lyg į jį 
būtų tvokstelėjęs Emilijos siuto karštis. — Aš — vyriausias sūnus 
šeimoje. Mano pareiga rūpintis Emilija ir galbūt vieną gražią dieną 
surasti jai tikrą vyrą. Tai bus lengviau padaryti, kai Hario nebėra. 

Buvo jau vėlyvas metas. Duobkasiai nepasirodė užkasti kapo, lyg 
nebūtų buvę reikalo skubėti į tokias pigias tokio menko žmogaus 
laidotuves. 

— Jūs buvot ant tilto, — tarė Aragonas. — Matėt, kas atsitiko. 

— Ne viską. Buvo naktis, žmonių daug. Vienas iš jų galėjo būti B. 
Dž. Nebūtų buvę sunku tai padaryti. Haris buvo smulkus žmogelis, 
o ne stiprus darbininkas kaip aš - būtų užtekę vos vos stumtelėti, 
greita ir paprasta. 

Aragonas įsmeigė akis į kapo duobę su prastu pušiniu karstu. Ar 
B. Dž. seniai guli tokiame? O gal jis dar gyvas ir tebėra čia, Rio 
Seke? Tarkim; sužinojo, kad Džilė jo ieško. Tarkim, nori pasprukti 


nuo jos ne mažiau, negu Haris Dženkinsas — nuo Emilijos. 

— Ką aš žinau, — tarė Ontiverosas, — o gal jūs esat B. Dž. 

— Ne, aš jo ieškau. 

— Kodėl? 

— Žmona norėtų vėl jį pamatyti. 

— Ji aistringa kaip Emilija? 

— Kadaise buvo. 

— O kai supyksta, dūmai rūksta? 

— Taip, manau, rūksta. 

— Tokios moterys baisiai įkyri. Šeima kiauras dienas mane grau- 
žia, kad surasčiau Emilijai vyrą. Galbūt daba1, kai Hario nebėra, 
man pavyks. Jei galėčiau kaip nors surinkti pinigų jos kraičiui... 

— Ne. 

— Ne? 

— Ne. 

— Tada gal jau eisiu. — Ontiverosas pasėmė saują žemės, metė ant 
karsto ir persižegnojo. - Nuo Emilijos. 

Ir nužingsniavo, serapė plakėsi jam aplink kojas. 

Leidosi saulė, išsiplėtusi į neįtikimai ryškų, raudoną kaip ugnis 
kamuolį. Panašų į Emilijos siutą. Arba Džilės. Po valandėlės jis 


subyrėjo į pelenus už horizonto. 


TRYLIKTAS SKYRIUS 


Po vakarienės jis paskambino Džilei. Šį kartą neturėjo jai pasa- 
kyti nieko geresnio nei praėjusį, užtat prieš mėgindamas jai prisis- 
kambinti, įsipylė dvigubą škotiško viskio. Skubiai perdavė žinias: 
Dženkinsas miręs ir palaidotas, Tula vis dar nerasta, o B. Dž. paieš- 
kos nutrūko. 

Jos elgesys buvo netikėtas — nei pasipiktinimo, nei įtūžio. Iš bal- 
so atrodė, kad ji tiktai prislėgta. 

— Mes prakišom. 

— Taip. 

— Galit grįžti namo. 

— Gerai. 

Stojo ilga tyla, paskui ji staiga prapliupo: 

— Aš negaliu... aš negaliu toliau šitaip gyventi. Negaliu jo palikti 
niūriame užsienio kalėjime. 

Jis nepasakė, ką mano. Galėjai ir palikai, Džile. Tavo sielvartas 
galbūt nuoširdus, bet veluoja daugeliu metų, atsilieka daugeliu 
mylių. 

— Dženkinsas bent jau tinkamai palaidotas, — tarė ji, — nors pats 


buvo kaltas. Jis nutraukė B. Dž. į dugną. 

— B. Dž. nutraukti lengva, ponia Deker. Pavadinkim tai folie d 
deux*. Nei vienas, nei kitas be antrojo nebūtų pakliuvęs į tokią 
beprotišką bėdą. 

— Jūs nusistatęs prieš B. Dž. Dženkinsas palenkė jus savo pusėn. 

— Nepainiokim tyrimo su asmeniniais reikalais, ponia Deker. 

— Man — asmeninis reikalas. Jums, suprantama, ne. Dar nesu su- 
tikusi advokato, kuris būtų jautresnis už padvėsusią skumbrę. 

Džile vėl pradėjo elgtis kaip paprastai. 

— Galit pacituoti mane savo pasipūtėliui bosui, Smedleriui. Pasa- 
kykit, kad visa prakeikta Advokatų asociacija neturi širdies, nė tiek, 
kad užtektų vienam babūnui. 

— Jis nenustebs, — tarė Aragonas. —- Dabar, kai jūsų nuomonė apie 
advokatus išaiškėjo, tęsiu ataskaitą. 

— Kam leidot Dženkinsui pasprukti? 

— Nevisiškai tikslu, ponia Deker. Kai jis atsisakė man telefonu 
pasakyti, kur Tula, išėjau jo ieškoti ir suradau. Bet kažkas prie jo 
prisigretino pirmas ir kažko įbėrė į alaus butelį, iš kurio jis gėrė. Ar 
jį ketinta nužudyti, nežinau. 

— Kas „kažkas“? 

— To irgi nežinau. 

— O kam? 

— Galimas motyvas — sutrukdyti, kad nebūtų perduotos žinios apie 
B. Dž. arba Tulą. 

— Gal buvo tik paprastas apiplėšimas. 

— Jis turėjo penkiasdešimt dolerių, kai jį rado; laidotuvėms paka- 
ko. Beje, tai buvo jūsų penkiasdešimtinė. 

— Taigi aš apmokėjau laidotuves. - Ji trumpai, nervingai nusijuo- 
kė. - Gyvenimas juokingas, o mirtis? Nors rėk. 

— Dženkinsas taip ir darė. Krisdamas rėkė. 

Vėl tyla. 

— Kodel... kodėl pasakojate tokius dalykus? 


— Aš esu advokatas, man patinka, kai žmonės jaučiasi bjauriai. 


Pamišimas dviese (pranc.). 

— Jūs labai nemalonus jaunuolis. 

- Šią akimirką jumis irgi nesu beprotiškai susižavėjęs. Ir perkū- 
niškai džiaugiuosi, kad jumis nebedirbu. 

— Iš kur ištraukėt, kad nebedirbat? 

— Liepėt man grįžti namo. | 

— Liepiau. Bet šią valandėlę, kai neįžeidinėjat, jūs tebedirbate 
man, atsiskaitinėjate. Kalbėkite toliau. 

Aragonas nutylėjo užsigerdamas įžeidimą antra stikline škotiško 
viskio. 

— Dženkinsas, skambindamas vakar vėlai vakare, buvo kaip ap- 
kvaitęs, ne nuo narkotikų ar svaigalų, bet nuo vilties ir malonios 
nuojautos. Sakė susiradęs žąsiną. Aš taip nemanau. Manau, kad 
žąsinas buvo jis. Apie jo bendro išvaizdą pavyko sužinoti tik tiek, 
kad jis vilkėjęs kaip paprastas meksikietis darbininkas. Tai neati- 
tinka Dženkinso žodžių, kad šis susitikimas davęs jam progą, pa- 
sitaikančią tik kartą gyvenime, kad vadinamasis žąsinas atvy- 
kęs į Meksiką iš pietų — atkreipkite dėmesį į žodį „pietūs“ — 
pasižvalgyti, kur galima investuoti, ir kad pasiruošęs finansuoti 
tortiljų su vištiena verslą, kurį piršo Dženkinsas. Vertindami 
Dženkinso mirtį tik vienu požiūriu, susiduriame su aibe priešta- 
ravimų. 

— Aš turiu tik vieną požiūrį, — pareiškė Džilė. — Savo. 

— Žinau, ponia Deker. Bet esama ir kitų. Dženkinso praeitis gana 
įtartina, be abejonės, per pastaruosius porą metų jis buvo įsivėlęs į 
dešimtis suktybių. Iš to gyveno. Galbūt dėl to ir mirė, o B. Dž., Tula, 
jūs ir aš su tuo niekaip nesusiję. 

— Žinoma, man patinka ši mintis. Nenoriu, kad mano sąžinę slėg- 
tų žmogaus mirtis, jei galiu to išvengti. 

— Tada taip ir palikim. Dženkinsas turėjo kitų priešų. 

— Ką turit omeny sakydamas „kitų“? 

— Ne tik B. Dž. 

— B. Dž. nebuvo jo priešas. O juk turėjo būti. B. Dž. niekam nebu- 


vo priešas. 

Emilija mano kitaip, mąstė Aragonas. Bet ji kalėjime, paklaikusi 
iš sielvarto, paklaikusi, kai nesielvartauja. Niekas ja nepatikės. Iš- 
skyrus mane, po perkūnais. Išskyrus mane. 

— Papasakokit man apie tą merginą, Tulą, - tarė Džilė. —- Nors ji 
jau nebe mergina, teisybė? Vis šiokia tokia paguoda. 

— Kai B. Dž. suėmė, ji išvyko paskui jį į Rio Seką. 

— Kokia graudi ištikimybė. 

— Ne visai taip. Pati ėmėsi verslo. 

— Kokio, takų kioskelio ar panašiai? 

— Prostitucijos. 

Ji, regis, nuoširdžiai aiktelėjo iš nuostabos. 

— At... atleiskit. Nesitikėjau... nelinkėjau jai tokio likimo. 

— Žmonių likimai, net jūsų pačios, nepriklauso nuo to, ko jiems 
linkit, ponia Deker. 

— Norėčiau, kad turėtumėt bent vieną malonią žinelę, - be visos 
šitos bjaurasties, mirties ir purvo. 

— Jūs man davėt nešvarų darbą, — tarė Aragonas. — Džiaugiuosi, 
kad baigtas. 

— Luktelėkit, nedėkit ragelio. Čia Ridas bando... Gal liautumeis 
pertraukineti, negaliu klausytis dviejų žmonių vienu metu. Gerai, 
paklausiu... Ridas nori žinoti, ar buvot Amerikos konsulate. 

— Ne. 

— Ten dažnai turima informacijos apie Amerikos piliečius, kurios 
Meksikos valdžia neturi arba neketina prisipažinti turinti. Ridas 
mano, kad prieš grįžtant namo jums reikėtų nueiti ir šiek tiek pa- 
klausinėti. 

— Gera mintis. 

— Padarysit? 

— Taip. 

— Tai jūs man tebedirbat? 

— Manau, taip. 

— Pamėginkit pasakyti nors kiek linksmiau. 


— Valio, — tarė Aragonas ir padėjo ragelį. 

Paprastai po vakarienės Marką guldydavo Ridas. Šiąnakt Džilė 
tai padarė pati. Apiplovė jį kempine, paskui ištrynė nugarą spiritu 
1r apibarstė vaikiška pudra. Išvalė jam dantis, drėkinamuoju kremu 
patepė lūpas ir įlašino vaistų į akį, kuri neužsimerkdavo. Suleido 
vaistus — kad užmigtų ir nors kelias valandas nejaustų skausmo. 
Nemokėjo suktis taip greitai ir kruopščiai kaip Ridas ir kai kuriuos 
darbus atliko kur kliuvo, kur nekliuvo, tarkim, apiplovė jį vežimė- 
lyje, o ne ant guminio patiesalo lovoje. Bet galų gale viskas buvo 
padaryta ir Džilė nuoširdžiai jautė atlikusi pareigą. Energija veržė- 
si per kraštus, taigi panaudojus jos perteklių konstruktyviam dar- 
bui, jai palengvėjo. 

Prieš išeidama į vakarinį sekmininkų bažnyčios susirinkimą, pa- 
linkėti labos nakties užsuko Violeta Smit. Ji padėjo Džilei iškelti 
Marką iš vežimėlio ir paguldyti į lovą. Jis buvo lengvutis ir trapus 
kaip tuščiaviduris stiklinis vaikas. 

— Opapa, — linksmai pasakė Violeta Smit. - Oje, sudžiūvęs kaip 
šakalys. Tai meta šešėlį ant mano virimo. 

— O kodėl neturėtų mesti? — paklausė Džile. —- Nesi labai gera 
virėja. 

— Niekad to netvirtinau. Beje, šiuose namuose, kuriuose viešpa- 
tauja liga, svaigalai ir slaugytojas, besididžiuojantis tuo, ką turi kel- 
nėse, manantis, kad yra Tobulybė, cordon bleu* veltui stengtųsi. Aš 
taisau gerus, paprastus valgius geriems, paprastiems žmonėms. - Ji 
pabrėžė žodį „geras“. Gal nieko nepataisys, bet ir nepagadins. — 
Labanakt, ponia Deker. Mes melsimės už jus susirinkime. 

Džilė luktelėjo, kol Violeta Smit pakankamai atsitolino. 

— Ridas mano, kad reikia pamėginti jai uždrausti tuos susirinki- 
mus. Jis netiki, kad ji moka laikyti paslaptį. Kaip manai? 

Ji dažnai klausdavo jo nuomonės, kad jis jaustųsi prisidedąs 
prie namų reikalų. Net luktelėdavo po kiekvieno klausimo, lyg 


duodama pagalvoti ir atsakyti. Jis neatsakė. Jei ir turėjo ką pasa- 


* Puiki virėja (pranc.). 

kyti, negalėjo, o jei būtų galėjęs, nebūtų norėjęs. Atsakymai be- 
prasmiški, kai nelieka svarstytinų klausimų, tik laikas, kurį rei- 
kia užpildyti. 

— Ji ir Ridas pradėjo vaidytis dėl kiekvieno nieko. Vieną gražią 
dieną, kai tau pasidarys geriau, išvysiu abu, ir mes drauge išvyksim 
į ilgą kelionę. Galbūt nupirksiu dar vieną autofurgoną kaip „Gra- 
žuolis“... Tik pamanyk, jei B. Dž. ir aš būtume išvažiavę „Gražuo- 
liu“, kaip buvau sumaniusi, nebūtų atsitikę nė vieno iš tų baisių 
dalykų. Jis nebūtų pametęs manęs dėl Tulos, nebūtų susidėjęs su 
Hariu Dženkinsu ir nebūtų sėdęs į kalėjimą. Tula nebūtų tapusi 
prostitute Rio Seke, o Dženkinsas tebebūtų gyvas. Dažnai girdėda- 
vai mane kalbant apie Dženkinsą, senąjį B. Dž. nusikaltimo ben- 
drininką. 

Ji stebėjo jo dešinės rankos pirštus, ar nekilstelės rodydamas su- 
sidomėjimą. Jie nejudėjo. Galbūt pradėjo veikti suleisti migdomie- 
ji; galbūt jis negali ir nenori prisiminti. Vis dėlto ji kalbėjo toliau. 
Dabar niekas nebūtų galėjęs jos nutildyti. 

— Vakar naktį Dženkinsas mirė ir šiandien vakare palaidotas. Mek- 
sikoje žmones laidoja kuo greičiau, nežinau, kodėl. Laidotuvės kai- 
navo tik penkiasdešimt dolerių, gali įsivaizduoti? Šiame mieste už 
penkiasdešimt dolerių neleis nė į karstą dirstelėti. Kadangi jis jau 
palaidotas, skrodimo nebus ir turbūt niekas niekad tikrai nežinos, 
nuo ko jis mirė. Aragonas mano, kad jam į alų buvo įberta kažkokių 
narkotikų. Tiesiai nepasakė, bet užsiminė įtariąs, jog tai B. Dž. dar- 
bas. Juokinga, a? 

Jis nemanė, kad juokinga. Juoktis nebemokėjo daug ilgiau ir iš 
seniau negu kalbėti. 

— Suprantama, pasakiau Aragonui, tokia mintis absurdiška. Ta- 
čiau nesu tuo įsitikinusi. Ū, žinau, jog B. Dž. nebūtų griebęsis jokio 
smurto. Bet įberti ko nors į gėrimą - toks žavus nusikaltimėlis, tik- 
rai ne sunkesnis negu pabėgti su tarnaite. 

Jis norėjo, kad ji nustotų kalbėti ir išeitų. Veltui. Jo valia turėjo 


ne daugiau galios negu jis pats. Jis galėjo tiktai klausytis, trokšti, 


122 | MARGARET MILLAR 


kad būtų kurčias, ir tikėtis žemės drebėjimo, audros su perkūnija, 
telefono skambučio, šuns lojimo, automobilio ūžimo kelyje, žemai 
praskrendančio lėktuvo. Užsičiaupk ir palik mane ramybėje, palik 
mane vieną. 

— O Tula, - kalbėjo ji. - Vargšė mažytė Tula, Prieš daugelį metų, 
kai dar nebuvau ištekėjusi už B. Dž., lankiausi Rio Seke. Tikra 
piktžaizdė. Visur puvimo smarvė —- šiukšlių, srutų gatvėse, nuos- 
mukio ir dūlėjimo. Keista tokios gražios mergaitės lemtis. Rodos, 
dabar tokias vadina nimfetėmis. Žinai, kas yra nimfetė? Aš pasižiū- 
rėjau į enciklopediją. Tai jauna nimfa. O nimfa reiškia lervą, o lerva 
lyg ir kokia kirmėlė. „Kirmėliukė“ skamba toli gražu nebe taip mei- 
liai ir paslaptingai, tiesa? Idealus apibūdinimas. — Trumpas kikte- 
lėjimas buvo panašesnis į kosulį. — Lerva išneria, kažin ar kirmė- 
liukė irgi. B. Dž. tai pasirodytų juokinga. Jis turėjo humoro jausmą. 

Aš neturiu. Išeik. 

Ji apkamšė vilnone antklode jam pečius. 

— Ne viena B. Dž. moteris iš tų, kurias tikrai pažįstu, — Etelė, aš, 
Tula, — nebuvo laiminga. Netvirtinu, kad jis dėl to kaltas, tiesiog 
taip yra. Gal jis sugadindavo žmonėms gyvenimą, gal pasirinkdavo 
žmones, kurie buvo linkę susigadinti gyvenimą. Šiaip ar taip, Tulos 
gyvenimas baigtas, o Etelė ieško užsimiršimo kažkokioje keistoje 
sektoje. Lieku aš. Gal dar turiu kokį šansą... Taip, kuo daugiau gal- 
voju, tuo labiau man patinka mintis nusipirkti dar vieną autofurgo- 
ną, panašų į „Gražuolį“. Lygiai tokio nebegausiu, nes praėjo aštuo- 
neri metai, tikriausiai firma daug ką pakeitė. Bet iš esmės tai bus 
„Gražuolis“, ir aš paliepsiu lygiai taip pat užrašyti jo vardą. Paskui, 
kai tau bus geriau, drauge išvažiuosim atostogų. 

Ji nusišypsojo jam. Dirbtine šypsena, kuri iš tolo galėjo pasirody- 
ti nuoširdi ir linksma. Pamatęs ją iš arti, jis pašiurpo. Jos burna 
buvo sustingęs raudonas vaškas, dantys — mažučiai antkapiai, duo- 
bute skruoste iškabinta ledo kirtikliu. 


— Tuir aš, brangusis, — suulbėjo ji, — tu ir aš išvyksim ilgų atostogų. 

Šį vakarą pagal grafiką broliams ir seserims sekmininkams turėjo 
kalbėti Etelė Lokvud. Grupės vadovas ta proga buvo parinktas ne- 
vykęs, nervingas mikčiojantis jauniklis, kuris bandė įveikti savo 
trūkumą rėždamas ilgas prakalbas. 

— Taigi bbbaigiant leiskite man pppasveikinti mūsų nnnelaimės 
ir darbų dddraugę Etelę! 

— Dėkui, Džordžai, — tarė Etelė, trokšdama, kad jai pristatyti nebū- 
tų parinkę tokio negabaus mulkio, — už tokią ilgą ilgą ilgą įžangą. 

Buvo per vėlu skaityti baltąsias eiles, kurias ji parašė sekminin- 
kams ir jų apsivalymo bei gydymo vakarams pagerbti. Būtų apmau- 
du jų atsisakyti, todėl nusprendė patausoti kitam kartui. Nuodėme 
ir liga galima pasikliauti: visuomet bus kitas kartas. 

Šia proga Etelė padėvėtų drabužių parduotuvėje nusipirko apda- 
rą. Dramblio kaulo spalvos šifono suknelė buvo plonytė, dvasinga 
ir sklandė apie ją it ektoplazma. | 

— Dėkui ir jums, broliai ir seserys, kad suteikėt man galimybę. — 
Prie suknelės ji priderino maloniausią savo balsą, tokį švelnų, kad 
atrodė, jis sklinda iš ano pasaulio. 

— Kalbėkit garsiau, aš negirdžiu, — iš paskutinės eilės pasakė 
Violeta Smit. 

— Šį vakarą atėjau čia ne dėl savęs, bet dėl labai ligoto ir bejėgio 
žmogaus. Jis negailestingos moters valioje. Pažįstu ją daug metų ir 
kartoju: ji nepažįsta gailesčio. Maldauju Viešpatį užstoti jį. 

— Kkkoks 17reikalas, sese? 

— Norėčiau, kad daugiau nepertraukinėtum manęs, Džordžai. Ke- 
tinu viską išdėstyti. Moteris, kurią minėjau, pasamdė žmogų, kad 
jis surastų jos pirmąjį vyrą. Turiu priežasčių manyti, kad jei ir kai 
jis bus surastas, antrasis vyras, tasai ligonis, bus... nesiryžtu ištarti 
tokio žodžio, užbaigti tokios minties, bet net pamaldžiausiam krikš- 
čioniui kartais tenka puoselėti nekrikščioniškas mintis. 

„Puoselėti“ buvo pats tinkamiausias žodis. Laukiantys klausyto- 
jai sukruto. Ankstesnės Etelės išpažintys buvo nuobodžios, o ligos 
įprastos: valgė mėsą su krauju, neteko kantrybės, sirgo sinusitu, 


negalėjo prasikalti protinis dantis. 

— Aš bijau, — tarė Etelė, —- kad vargšas senukas bus nužudytas. 
Ji kalbėjo toliau. Kartkartėm pakeldavo rankas, ir nuo rankovių, 
panašių į angelo sparnus, atsklisdavo gardenijų aromatas užnuody- 


tam orui gaivinti. 


— Šį vakarą Violeta Smit neskuba grįžti namo, - tarė Džilė. - Ma- 


tyt, susirinkimas labai įdomus. 


KETURIOLIKTAS SKYRIUS 


Buvo beveik vidurnaktis, kai telefonininkė pagaliau sujungė Ara- 
goną su žmona San Franciske. Prisiskambinęs į ligoninę, jis turėjo 
dar valandėlę palaukti, kol ten ieškojo Lori ir kol ji atėjo. 

— Sveikas, Tomai, — uždususi tarė ji. 

— Iš kur žinai, kad aš? 

— Operatorė pasakė. Pažino tavo balsą. Mano, kad malonus. 

— Na? 

— Kas „na“? 

— O tu ką manai? 

— Tavo „r“ per skardūs. 

— Tikrmrai? 

— Man nekliūva. Mano irgi per skardūs, juk esu škotė. 

— Tai skardenkim kartu. 

— Skamba dviprasmiškai, — tarė Lori. — Neabejoju, kad tau taip 
pasisakė netyčia. 

— Tikrai? 

— Na, beveik neabejoju. Tomai, nejaugi gėrei? 

— Vos vos, kad būtų drąsiau atsiskaityti Slibinei Džilei. 

— Ji tokia baisi? 

— Nežinau. Kuo daugiau su ja kalbuosi, tuo mažiau suprantu. 

— Tu gėrei. Tiesą sakant, girdžiu pobūvio triukšmą. Linksminiesi? 

— Galbūt esu vienintelis žmogus Rio Seke, kuris nesilinksmina, — 
tarė Aragonas. — Kaip tik dabar čiabuviai atkunta. Vyrai, moterys, 
vaikai, šunys, asilai, visi, kurie tik gali pakrutėti, sukrunta. 

— Ar ir tu norėtum? 

— Ne. Man labiau patinka sėdėti ir kalbėti su savo gražuole žmona. 

— Esi jaunas nenaudėlis. 

— Tau geriau žinoti, mergele. 

— Pirmą kartą pavadinai mane mergele, — tarė ji. — Keistai kalbi, 
Tomai. Kas atsitiko? 

— Ilga istorija, susijusi su žmogum, kuris man patiko... Noriu tave 
kai ko paklausti iš medicinos srities. Turi laisvą minutėlę? 

— Kokias dešimt. Man pertrauka, esu internų poilsio kambaryje. 

— Ką žinai apie haliucinogenus? 

— Viena vertus, daugiau, negu noru. Antra vertus, per mažai. Čia 
atveža taip apkvaitusių vaikų, kad manom, jog jie beviltiški bepro- 
čiai, kol praeina narkotikų poveikis. Kartais ir nepraeina. Aną mė- 
nesį aštuonmetis berniukas mirė sustojus kvėpavimui, nes padau- 
gino meskalino. Taip ir nepasakė, kiek jo suvartojo ar iš kur gavo. 
Abu tėvai narkomanai, užsiima sąmonę stimuliuojančia meditacija, 
bet nė vienas nieko neprisipažįsta. Tiesą sakant, jie pagrasino pa- 
duoti ligoninę į teismą... Ką nori sužinoti? 

— Kalbėk, kalbėk. 

— Visa bėda, kad dabar, be senųjų — hašišo, LSD, - atsirado dau- 
gybė naujų haliucinogenų. Jų gatvės pavadinimai dažnai viliojan- 
tys: „Vyšninis aksomas“, „Angelų dulkės“, „Kiniškos lėlės“. Mirti- 
nos dozės labai skiriasi, priešnuodžio faktiškai nėra. Jei 
nukentėjusieji labai susijaudinę, raminame trankviliantais, barbi- 
tūro rūgšties dariniais arba išplauname skrandį, jei yra nors men- 
kiausios vilties, kad organizmas dar neabsorbavo narkotiko. Nors 
paprastai tik stebim, kol baigiasi poveikis. Ar panašu į paskaitą? 

— Aš to ir prašiau. Kalbėk toliau. 

— Be naujų narkotikų, susiduriam ir su senųjų arba senųjų ir nau- 
jųjų mišiniais, kurie gali būti mirtini. Pakeliamas kokaino kiekis, 
suvartotas kartu su pakeliamu metedrino kiekiu, tampa nebepake- 
liamas... Ar tas kažkas, kuris tau patiko, nebegyvas? 

— Žuvo nukritęs nuo tilto. Policija tvirtina, kad nelaimingas atsi- 
tikimas. Plačiąja prasme jie teisūs. Jei kas nors prikištų nagus prie 
mano automobilio stabdžių ir aš negalėčiau laiku sustoti, kad neat- 
sitrenkčiau į sunkvežimį, būtų nelaimingas atsitikimas. Manau, kaž- 
kas prikišo nagus prie Dženkinso stabdžių. Kokias keturiasdešimt 
penkias minutes prieš man jį surandant jis paskambino iš naktinio 
klubo atidėti sutarto pasimatymo. Pasakė sutikęs žmogų, ketinantį 
investuoti Meksikoje, ir kad pardavęs jam sumanymą finansuoti tor- 
tiljų su vištiena verslą. Aš nepatikėjau. Žinojau, kad Dženkinsas 
trokšta išvykti iš miesto, kol jo draugužės neišleido iš kalėjimo, o aš 
nenorėjau, kad jis išvyktų nesuteikęs man kitos informacijos, kurią 
buvo pažadėjęs. Nuėjau į naktinį klubą ir radau Dženkinsą atro- 
dantį labai prastai. Jis vėmė, baisiai prakaitavo ir tankiai kvėpavo. 
Atrodė kaip išėjęs iš galvos. Tiksliau, tai atsikvošėdavo, tai vėl ap- 
kiausdavo, dažniau apkiausdavo. Trumpai atpažino mane ir šnek- 
telėjo. 

— Arjis tave ko nors praše? 

— Padėti. Prašė padėti, o aš negalėjau... 

— Aš turėjau omeny ko nors konkretaus, tarkim, vandens. 

— Jis prašė vandens. Net mėgino pasisemti iš fontano. Fontanas 
buvo išdžiūvęs. 

— Kalbėk. 

— Nuėjau ieškoti jam pagalbos, — pasakojo Aragonas. — Maniau, 
kad pabus prie fontano, kol sugrįšiu. Nepabuvo. Pasileido bėgti, kai 
vėl mane pamatė, lyg norėtų pasprukti nuo priešo. Aš nubėgau įkan- 
din. Veikiausiai jis ėjo namo, gyveno anapus tilto. Tik neparėjo. 
Staiga pasuko prie užtvaros, persilenkė ir nukrito. 

— Kaip tau atrodo, ar jam svaigo galva? 


— Buvo apkvaitęs, apsvaigęs, koks skirtumas? 

— Galvos svaigimas ir orientacijos sutrikimas yra du apsinuodiji- 
mo LSD požymiai. Kaip ir kiti tavo minėtieji: gausus prakaitavimas, 
itin dažnas pulsas, šleikštulys ir vėmimas, džiūstanti burna, išsiplėtę 
vyzdžiai. Skrodimas galėtų parodyti LSD pėdsakus šlapime. 

— Skrodimo nebus. Jis jau palaidotas. Butelis, iš kurio gėrė, šiukš- 
lių krūvoje su šimtais tokių pat butelių, o žmogaus, su kuriuo jis 
gėrė, negalima atpažinti, apie apklausą jau nekalbu. 

— Ar tavo pasakojimas —- vienintelis nusikaltimo įrodymas? 

— Mano pasakojimas — ne įrodymas. Net jei būtų įrodymas, net jei 
policija neabejotų, kad Dženkinsas nužudytas, ji nelabai dėl to kvar- 
šintų sau galvą. Menkas žmogelis, buvęs kalinys, be pinigų, o Al- 
bukerke ir kokiam tuzine kitų vietų išduotas orderis jį suimti. Pagal 
luomų hierarchiją jis buvo dugne. Negalėjo nei pakilti, nei smukti. 
Vienintelė išeitis — užsiauginti sparnus ir išskristi. — Susitikau vie- 
ną žąsiną... tortiljų su vištiena sekme garantuota... kekšės spiečiasi 
aplink kalėjimą kaip varnenai... aš — višta, aš galiu skristi... — Jis 
daug kalbėjo apie paukščius. Turiu omeny, jie daug dažniau buvo 
minimi jo kalboje negu kitų žmonių. Gal jis net bandė skristi, kad 

nukrito nuo tilto. 

— Tai įprasta nuo LSD. 

Aragonas išgirdo tykų bar bar bar kitame laido gale ir suprato, 
kad Lori barbena pirštais į stalą, kaip paprastai darydavo, kai kokia 
nors mintis neduodavo jai ramybės ir ji mėgindavo susivokti. 

— Na, kas yra? — paklausė jis. 

— Žmogus, kuris davė Dženkinsui LSD ar ko kito, negalėjo numa- 
tyti, kad šis mėgins skristi ar kad jam ims svaigti galva kaip tik 
tada, kai eis tiltu. Jis pasikliovė labai abejotina sėkme. Tai paika. 

— Vadinasi, mūsų žudikas mulkis. Apskritai šis visuomenės sluoks- 
nis nepasižymi intelektu. 

— Arba tiltas iš esmės nebuvo būtinas, nes žudikas neabejojo, kad 
Dženkinsas išgėrė mirtiną dozę. Galbūt jis trainiojosi aplink lūku- 
riuodamas, kol Dženkinsas gaus galą, bet tu pasirodei klube ir jį 
nubaidei... Reikia apsvarstyti ir trečią galimybę. 

— Kokią? 

— Nebuvo nei žudiko, nei žmogžudystės. Pora vaikinų smaginosi 
maišydami alkoholį su narkotikais: kaip namų šeimininkė, užsige- 
rianti diazepamą taure muskatelio, ar mokinukas kvaišalą, kurio 
gali nusipirkti koridoriuje po dvidešimt penkis centus už vieną, deg- 
tine iš butelio. Alkoholis paprastai sudaro pusę mirtinų mišinių tais 
atvejais, su kuriais mums tenka susidurti. 

— Dženkinsas gėrė alų... 

— Silpnas, bet vis dėlto alkoholis. Išgerk nemažai ir pasigersi. 

— ... Ir tik vieną butelį, anot padavėjo. Su juo buvo kažkoks vyriš- 
kis, iš kurio Dženkinsas tikėjosi išmelžti tiek pinigų, kad nusigautų 
į Meksikalį. Jam reikėjo didelio sumanumo. Taigi nepanašu, kad jis 
būtų kvailiojęs su narkotikais ar sulaužęs įprotį visą vakarą siurb- 
čioti vieną butelį. 

— Tai kas mums lieka? 

— Nieko, — atsakė jis. — Rytoj arba penktadienį grįšiu į Santa 
Felisiją. Slibinė liepė man patikrinti čionykštį Amerikos konsula- 
tą, bene rasiu kokių duomenų apie jos buvusį vyrą. Po to pasuksiu 
namo ir išmesiu iš galvos Dženkinsą, tiltus, B. Dž., Tulą, visą en- 
čiladą*. 

— Ne, neišmesi. 

— Iš kur žinai? 

— Tu visada mėgai enčiladą. 

— Gal išmesiu, gal ne. 

— Geriau išmesk, — tarė ji. — Kalbu rimtai, Tomai. Turėtum būti 
teisme, spręsti sudėtingą mokesčių ar mielą nešvarią skyrybų bylą. 

— Čia irgi yra nešvarios skyrybos, bent jau iš pradžių buvo. Dabar 
dar nešvariau, paslaptingiau, beprotiškiau. Jaučiu kažkokią nesveiką 
atmosferą. 

— Kalbu kaip gydytoja — kai jauti, kad atmosfera nesveika, belie- 
ka iš ten dingti. Taigi dink. 

— Rytoj. Vėliausiai penktadienį. Ar galiu tave dar kai ko pa- 
klausti? 


* Tortilja, įdaryta mėsa ar sūriu ir užpilta aštriu padažu. 

— Juk vis tiek paklausi. 

— Ar LSD lengva gauti? 

— Čia, San Franciske, beveik gali nusipirkti bufete, jei nueisi į 
tinkamą bufetą. Meksikoje padėtis gana miglota. Oficialiai narkoti- 
kai ir haliucinogenai uždrausti. Tačiau gerai žinoma, kad meskalio 
pumpurai ir aukštos kokybės marihuana plačiai paplitę. Mažiau ži- 
noma, kad lygiai sekmingai kaip Turkijoje auginamos opijaus aguo- 
nos. Iš jų gautas heroinas nera baltas kaip turkiškasis. Jis savotiš- 
kos, vadinamosios meksikietiško rudumo spalvos. Lygiai toks pat 
stiprus ir šimtą kartų pavojingesnis, nes jį daug lengviau kontra- 
banda įvežti į šalį. Iš beveik dviejų tūkstančių mylių sienos daugu- 
ma mylių nesaugomos... Bet aš, tiesą sakant, neatsakiau į tavo klau- 
simą. Galbūt tik delsiau prisipažinti, kad nežinau, ar Rio Seke sunku 
gauti LSD. Spėju, kad sunku. Tai laboratorijų, o ne laukų produk- 
tas. Apie jį geriau nusimanytų ir jį pirktų amerikietis Dženkinsas, o 
ne meksikietis. 

— Puiku. 

— Kodėl puiku? 

— Patvirtina mano pirmąją mintį, kad vyriškis, sėdėjęs su Dženkin- 
su „Domino“ klube, buvo amerikietis, o padavėjas jį apibūdindamas 
melavo. Verčiau eisiu dar kartą aplankyti Mičelo. Jis dedasi padavė- 
ju, bet aš beveik neabejoju, kad yra vienas iš klubo savininkų. 

— Siaubingai vėlu. O jei Mičelas melavo pirmiau, kodėl jam nesu- 
melavus dar kartą? Neišplėši iš jo teisybės. 

— Jį papirko. Aš irgi papirksiu. 

— Tomai, man baisu pagalvoti, kad tu sukinėjiesi tarp tokių tipų 
tokioje vietoje. 

— Aš užaugau meksikiečių kvartale su tokiais tipais. Net nežino- 
jau, kad esama kitokių, kol nepradėjau lankyti mokyklos. 

— Netaukšk šitų kieto vyruko nesąmonių. 

— O tu nekudakuok. Sutarėm? 

— Nieko sau susitarimas. Tu darai, ką nori, o aš per toli, kad tave 
sulaikyčiau. 


— Kaip tu mane sulaikytum, gražiuoju ar piktuoju? 

— Medicinos mokykloje moko ne tik apie ligas. Žinoma, piktuoju. 

— Kada nors aš tau tai priminsiu. 

— Tomai, paklausyk... 

— Liaukis nerimavusi dėl manęs. Aš jau dešimt metų nesimušiau. 
Na, penkerius. Pažadu būti protingas, atsargus, budrus ir taip to- 
liau, ir taip toliau. 

— Labiau būtum nuraminęs be šitų „ir taip toliau“, — šaltai tarė ji. 
— O jei dar bent kartą užsiminsi apie meksikiečių kvartalą, imsiu 
klykti. 

— Negali. Išgąsdinsi ligonius. 

— Čia nėra ligonių. Tik pora internų, taip nuvargusių, kad jie ne- 
pabustų, jei sprogtų bomba. 

— Beje, dėkui už informaciją apie narkotikus. Ji labai vertinga. 

— Kaip įrodysi? 

— Parvešiu dovaną - didžiulį sombrerą pridengti tavo išmintinga- 
jai galvai. Mes, kieti vyrukai, mėgstam žiopliukes. 

— Toliau krapštinėk savo enčiladą. Tikiuosi, pradės graužti 
rėmuo. 


— Aš tave irgi myliu. 


Buvo pirma valanda nakties, pats smagumas „Domino“ klubo ra- 
jone. Prieš eidamas į vidų, Aragonas sustojo pasišnekėti su kekšė- 
mis, laukiančiomis kitoje gatvės pusėje. Šiuo metu bebuvo kelios. 
Beveik visos tik bukai spoksojo, kai Aragonas paminėjo pavardę. 
Tula Lopes. Tik viena, kokių septyniolikos metų mergina, pasakė 
pažinojusi Tulą prieš daugelį metų, kai tik pradėjusi šituo verstis. 
Toji Tula, kurią ji pažinojo, dabar turėtų būti labai sena, gal kokių 
dvidešimt penkerių, negi Aragoną domina tokia ragana? 

— Aš noriu pasikalbėti su ja apie šeimyninius reikalus. Ar galima 
paklausinėti? 

— Kiek? 

— Dvidešimt dolerių. Vadinuosi Aragonas, apsistojau „Pilies“ vieš- 


butyje. 

— Aišku, galima. 

— Kuo tu vardu? 

— Geltonplaukė. 

— Geltonplaukė? 

Merginos plaukai, siekiantys juosmenį, buvo juodi kaip degutas. 

— Kodėl taip keistai žiūri? Vardas nepatinka? 

— Labai patinka. 

— Visiems kitiems vyrams irgi. Jie juokiasi, pasijunta smagiai, 
nežinau, kodėl. Bet jie man daugiau sumoka, kai juokiasi ir sma- 
gūs. O tu? 

— Mes sutarėm dėl kainos. 

Kai ji atsegė rankinę įsidėti dvidešimties dolerių banknoto, kurį 
davė Aragonas, jis pamatė žybtelint peilį. Geltonplaukė pasirūpin- 
davo, kad klientas neišeitų nesumokėjęs. 

Jis įėjo į klubą. Mičelas pamatė. Neapsidžiaugė. 

— Maniau, išvykot iš miesto. 

— Pasilikau užbaigti vieno kito reikaliuko. 

— Neužbaigtų reikaliukų čia kiek nori. Rinkitės. 

— Tu man melavai, Mičelai. 

— Aš meluoju net susiriesdamas, — atsakė Mičelas. — Lankiau 
kursus. 

— Kiek sumokėjo? 

— Už ką? Kas? 

— Amerikietis, vakar vakare buvęs su Dženkinsu. Kiek tau sumo- 
kėjo, kad užmirštum, jog jis čia buvo? 

— Niekas man nemoka už tai, kad užmirščiau. Lankiau ir užmar- 
šumo kursus. Jie vadinasi „Kaip išlikti“. Ir jums patariu. 

— Gal galėčiau tave pasisamdyti vadovu. Kiek prašai? 

— Nešvaistykit pinigų. Jūs jau susikirtot iš pirmosios pamokos, 
kaip neklausinėti. Antroji pamoka dar sunkesnė — kaip atpažinti 
šniukštelį, atsikratyti jo ir neprarasti verslo. Sudiev, drauguži, buvo 


malonu susipažinti. Neskubėkit sugrįžti. 


PENKIOLIKTAS SKYRIUS 


Amerikos konsulatas buvo viename iš senesniųjų miesto rajonų, 
Didžiojoje naujasėdijoje. Rūstus akmeninis pastatas priminė Ara- 
gonui Skaldyklą, o netrukus jis pastebėjo dar vieną panašumą. Kon- 
sulas bei jo pavaduotojas, kaip ir kalėjimo viršininkas su pavaduo- 
toju, mėgo ilgus savaitgalius. Priimamojo sekretorė pranešė, kad 
jie išvyko žvejoti giliuose vandenyse ir grįš tik pirmadienį pavaka- 
ry. Galbūt net antradienį. Jei jūroje kils audra, trečiadienį. O jei 
laivas nuskęs, apskritai negrįš. 

Konsulo atsakomoji sekretorė sėdėjo už didžiulio raudonmedžio 
stalo, o lentelė su pavarde skelbė, kad tai panelė Ekert. Ji buvo 
apvalutė kaip liepsnelė, o galvą laikė pakreipusi į šoną, lyg tykotų 
kirmino. Aragonas iš paskutiniųjų stengėsi jį atstoti įteikdamas vi- 
zitinę Tomo Aragono, Smedlerio, Daunso, Kaslbergo, Makfio ir 
Pauelo firmos advokato kortelę. 

Panelė Ekert užsidėjo akinius plieniniais rėmeliais, dirstelėjo į 
kortelę, švystelėjo ją į šiukšlių dėžę, tarsi kažkur tarp Smedlerio ir 
Pauelo būtų pastebėjusi nuodingą grybelį. 

— Reikalas konfidencialus, pone Aragonai? 


— Taip. 


134 |  MARGARET MILLAR 


— Tada uždarykite duris. Koridoriuje jau savaitė trainiojasi kaž- 
koks vyriškis. Spėju, kad gali būti iš CŽV. O gal kartais jūs iš CŽV? 

— Negi pasakyčiau, jei taip ir būtų? 

— Nežinau. Lig tol niekad šito neklausiau. 

— Atsakau „ne“. Bet galbūt meluoju. 

Tai panelės Ekert nepralinksmino. Atsidususi ji atsilošė kėdėje. 

— Kaip suprantu, jūsų reikalas susijęs su Amerikos piliečiu Pu- 
siasalyje. 

— Jis atvyko į Pusiasalį prieš aštuonerius metus. Nesu tikras, ar 
jis dar čia ir ar gyvas. Jo šeima norėtų išsiaiškinti. 

— Prašom pasakyti pavardę. 

— Baironas Džeimsas Lokvudas. 

— Paskutinis žinomas adresas? 

— Skaldykla. 

— Skaldykla. Tai kalėjimas. 

— Lokvudas buvo suimtas dėl aferų su nekilnojamuoju turtu Ban- 
ginių užutėkyje. Man neleido pasižiūrėti į Skaldyklos bylas. Tačiau 
garantavo, kad jokių dokumentų apie Lokvudo suėmimą ar paleidi- 
mą nėra. 

— Jūs įsitikinęs, kad jį ten nugabeno? 

— Įsitikinęs. Aferų bendrininkas, Haris Dženkinsas, kalėjo kartu. 
Aš kalbėjau su Dženkinsu pirmadienį ir dar kartą antradienį. Tre- 
čiadienį dalyvavau jo laidotuvėse. 

— Arjis sirgo? Be abejo, turiu omeny pirmadienį ir antradienį. 

— Ne. | | 

— Ima atrodyti, — atsargiai prabilo panelė Ekert, — kad čia kaip 
tik toks reikalas, apie kurį nenorėčiau girdėti. 

— Vis dėlto geriau paklausykit. Dženkinsas man papasakojo - tai 
patvirtino dar vienas žmogus, tebesėdintis kalėjime, — jog Lokvu- 
das sirgo ir dažnai triukšmaudavo, o sargybiniai jam duodavo nar- 
kotikų, kad nedrumstų ramybės. Galbūt iš pradžių girdydavo rami- 
namaisiais ar opijaus užpilu, bet galų gale jis tapo narkomanu. 


Išvykdamas iš Banginių užutėkio, buvo apsikarstęs brangenybėmis. 

Veikiausiai iš kalėjimo sargų ar jiems tarpininkaujant už jas pirk- 
davo narkotikų. 

— Narkotikų? — Nuo šito žodžio panelė Ekert atsitiesė, o jos kėdė 
liūdnai sugirgždėjo. — Kokių narkotikų? 

— Nesu tikras. 

— O, žinojau, žinojau, kad manęs laukia bjauri diena. Horoskope 
buvo parašyta: sėdėk namie ir žiūrėk šeimos. Pamaniau, netinka, 
nes šeimos neturiu. Turėjau paklausyti patarimo. Jis buvo skirtas 
man, tikrai man. 

— Koks jūsų ženklas? 

— Skorpionas. 

— Šio ženklo žmonės visuomet įveikia sunkumus, kad ir kokia 
kebli būtų padėtis. 

— Aš maniau, kad skorpionai kūrybingi. 

— Kai nekovoja su sunkumais, kūrybingi. 

— Jei mėginat juokauti, — tarė panelė Ekert, — galiu įspėti, kad 
beveik neturiu humoro jausmo. Ypač jei kalbama kai kuriomis te- 
momis. Apie aguonas. Gimtajame Beikersfelde mėgau aguonas. O 
čia pasaulis bjaurus ir aguonos, žinoma, kitokios — opijaus. 

— Kodėl? Turiu omeny, kodėl pasaulis bjaurus? 

— Mūsų, tai yra JAV valstybės tarnautojų šioje šalyje, padėtis kaip 
tik dabar gana kebli. Tarp abiejų vyriausybių vyksta derybos. Mūsų 
vyriausybė gerai žino, kad visa Siera Madrė, ypač šlaitai prie Ra- 
miojo vandenyno, išmarginta neteisėtais aguonų laukais. Ji nori, 
kad jie būtų sunaikinti. Meksikos vyriausybė pažadėjo bendradar- 
biauti ir iš tiesų padegė keletą laukų. Bet mes prašome juos naikin- 
ti platesniu mastu ir galutinai, tarkim, apipurškiant laukus herbici- 
dais iš kariškų malūnsparnių. Mes tikrai žinom, kad veikti reikia 
greit. Paskutiniai heroino, paimto Los Andžele, pavyzdžiai parodė, 
kad jis visas, šimtu procentų, meksikietiškas. O iš paskutinių Niu- 
jorko pavyzdžių meksikietiški buvo aštuoniasdešimt penki procen- 
tai. Visus domina Turkijoje auginamas ir Marselyje perdirbamas 


narkotikas, o rinkoje baigia įsiviešpatauti meksikietiškasis. Jis per- 

dirbamas kilnojamosiose laboratorijose aplink Kuljakaną, į šiaurę 
nuo Masatlano. Teisėsaugininkai Kuljakaną vadina naujuoju Mar- 
seliu. Suvokiat reikalą? 

— Aiškiai. 

— Klausimas toks: ką mes galime padaryti? Aišku, negalime pa- 
liepti Meksikos pareigūnams apipurkšti laukų, kitaip... Mes turime 
prašyti. Mandagiai. Tai vadinama derybomis. 

— O kol vyksta derybos, norite išvengti bet kokių tarptautinių in- 
cidentų. 

— Taip. 

— Ir toks galėtų kilti dėl žinomo Amerikos piliečio, prievarta ta- 
pusio narkomanu Meksikos kalėjime, nors kalėjusio pagrįstai. 

Panelės Ekert mina buvo nuožmi. 

— Šito mes ir norime išvengti. Kaip tik to. 

— Tai truputį pasiderėkim. 

— Nenorėčiau. 

— Meksikos vyriausybė nenorėtų sunaikinti aguonų laukų, o Jung- 
tinių Valstijų vyriausybė nenorėtų, kad jie liktų nesunaikinti. 

„:— Kuriai vyriausybei turėčiau atstovauti aš? 

— Rinkitės. 

— Šveicarijos. 

— A, vis dėlto turit humoro jausmą, panele Ekert. Šveicarijos. 
Cha cha. 

— Cha cha, - atsiliepė panelė Ekert. - Jūsų sąlygos? 

— Aš netriukšmausiu dėl Lokvudo, o jūs panaudosite konsulo įta- 
ką išsiaiškinti, ar ir kada jis buvo paleistas iš kalėjimo. Kas nors 
turėjo jį užregistruoti — valstijos ar vietos policija, kalėjimo parei- 
gūnai, imigracijos departamentas, koroneris. Jūs galite atidaryti du- 
ris, kurios man uždarytos. Taigi jei atidarysite duris, aš užsičiaup- 
siu. — Aragonas išėmė iš piniginės dar vieną vizitinę kortelę ir 
spausdintomis raidėmis užrašė savo kontoros adresą ir telefono nu- 
merį. — Galit man parašyti šiuo adresu, o jei norėsit, bet kada galit 


paskambinti. Po darbo valandų įsijungia atsakiklis. 

— Konsulas turėtų būti čia, užuot gaudęs žuvis ar nežinia ką. Aš 
negaliu viena imtis tokio reikalo. 

— Skorpionai paprastai apsisprendžia greit. 

— To jūs ir norit, teisybė - greito sprendimo? Gerai, štai jis. Neke- 
tinu laužti durų ieškodama kažkokio narkomano pėdsakų. 

— Jūs nesiderat, panele Ekert. 


— Man nėra reikalo, — atsakė panelė Ekert. — Aš — šveicarė. 


Po pietų jis parskrido į Santa Felisiją. Automobilį rado oro uoste, 
ten, kur paliko, netrūko nei ratų gaubtų, nei radijo antenos, langai 
ir padangos sveiki. Net akumuliatorius veikė: variklis suūžė iš tre- 
čio karto. Jis nusprendė, kad tai geras ženklas. 

„McDonald's“ prie oro uosto nusipirko ketvirtį svaro žuvies su 
bulvių šiaudeliais ir suvalgė kelyje į namus. Buvo dešimt, kai pa- 
skambino Džilei. 

Atsiliepė Violeta Smit. 

— Labas vakaras. Tebūnie pagarbintas Viešpats. 

— Per amžius amen. 

— Kas kalba? 

— Tomas Aragonas. 

— O... Palaukit, pasiimsiu pieštuką ir popieriaus. Jos nėra. Man 
liepta užsirašyti, ką jūs pasakysit. 

— Bet aš nieko svarbaus ne... 

— Na, pasiruošusi. Galit kalbėti. 

— Kuri? 

— Kur... Ji. 

— Dėl Dievo, šito rašyti nereikia. Tai asmeniškas dalykas, mano 
pasakytas jums, nelyginant „kaip jaučiatės“. 

— Teiravosi... apie... sveikatą. 

— Užbraukit. Užsirašykit, kad grįžau į miestą ir rytoj rytą su ja 
pasišnekėsiu. Vis tiek nėra ko pranešti. 


— Jūs neradot pono Lokvudo? 

— Ne. 

— Turiu prisipažinti, man akmuo nuo krūtinės nusirito. 

— Kodėl turite prisipažinti? 

Violeta Smit keistai sušniokštavo, lyg grumdamasi su savo 
sąžine. 

— Verčiau nekalbėsiu taip laisvai telefonu. Niekad nežinai, kas 
gali klausytis. 

— O kas dar gali klausytis? 

— Pirma, naujoji slaugė, ponia Morison. Ją pasamdė, kad Ridas 
galėtų pasiimti porą poilsio dienų šią savaitę. Ponia Deker nusprendė 
ją palaikyti, kol Ridui pasitaisys ūpas. Toji Morison — bjauri senė, 
plienas ir krakmolas, neturi nieko žmoniško. 

— Jei ji klausosi, tikrai ausys raitosi. 

— Jai tat ne naujiena. Aiškiai parodžiau, kad ji man ne prie šir- 
dies, ypač kai gavo svečių kambarį. Tai geriausias kambarys na- 
muose, su vaizdu į vandenyną, „Beauty rest“ čiužiniu ir rausvo ak- 
somo šezlongu. Rausvo aksomo, o juk ji — tik paprasta slaugė. 

— Kur išėjo ponia Deker? — paklausė Aragonas. 

— Į kiną su Ridu. Ridas pasakė, kad jeigu ji retkarčiais neišeis iš 
namų, išeis iš galvos. Vos nepasakiau, kad gal jau išėjo. Bet patylė- 
jau. Už mano automobilį nesumokėta, o kairėj krūminiam dančiui 
reikia naujos karūnėlės. Na, ir dvasiniais sumetimais. 

— Kokiais dvasiniais sumetimais? 

— Bažnyčiai reikia pinigų. Girdėjot, kaip ką tik kažkas dzing- 
telėjo? | 

— Aš netyčia stikline prisiliečiau telefono. 

— Stikline. Ką geriat? 

— Sodos vandenį. - Jis šiek tiek sumelavo. 

— Ridas pastaruoju metu geria svaigalus kaip per Velykas. Jo akys 
družnos, o su ponia Deker kalbasi įžūliai. Jei aš taip pliurpčiau 
dėbčiodama blausiu žvilgsniu, man geruoju nesibaigtų, ne, pone. Ji 
imtų ir... 


— Violeta Smit. 

— Ištrenktų mane žaibo greitumu. Ji leidžia Ridui... 
— Violeta Smit. Aš pavargęs. Noriu miego. 

— Kiek laiko? 

— Penkiolika vienuoliktos. 


— Nuejo... miegoti... dešimt valandų penkiolika minučių. 


ŠEŠIOLIKTAS SKYRIUS 


— Štai ir jis, mūsų klajūnas, ką tik iš svečios šalies. - Čeriti Nel- 
son atsismaukė oranžinį peruką, kad galėtų geriau į jį įsižiūrėti. — 
Tavęs nebuvo tik savaitę, bet matau, susitupėjai, Aragonai. Kas at- 
sitiko? 

— Nieko ypatingo. 

— Ar pasiilgai manęs? 

— Kelis kartus prisiminiau. 

— Aš irgi. Ypač kai šiandien rytą pusę šešių mane pažadino atsa- 
kiklis ir perskaitė naktinį tau skirtą laišką. 

— Naktinį laišką?" 

— Iš Rio Seko. Nori, kad perskaityčiau? Geriau sakyk, kad nori, 
nes užrašiau savais sutrumpinimais. 

— Noriu. 

— Prašau. 

— Prašau. 

— Prašau. Kaip maloniai skamba tas žodis, ar ne? Neprisimenu, 
kad būčiau jį kada girdėjus šitam kabinete. 

— Jūs labai keistai įkalbinėjat, panele Nelson. 


— Čia dar ne viskas. 

— Pasigailėkit manęs. Dvigubai prašau. 

— Gerai. - Ji žvilgtelėjo į popieriaus skiautelę, ištrauktą iš viršu- 
tinio rašomojo stalo stalčiaus. — Pasirašo „Skorpionas“. Atrodo, var- 
das užkoduotas. Iš teisybės, atrodo, kad visas pranešimas užkoduo- 
tas. Tu ne šnipas, a? 

— Šnipas. 

— Rimtai? Kieno pusėj dirbi? 

— O kiek tų pusių? Pasirinkit kurią nors ir skaitykit laišką. 

— „Šveicarijos agentas praneša prasiskverbęs pro popierinės ak- 
mens skaldyklos duris“. Man regis, operatorė sakė „akmens skal- 
dyklos“. Ar ką nors supranti? 

— Taip. 

— „Dokumentuose pažymėta, kad Baironą Džeimsą Lokvudą prieš 
trejus metus paleido teisėjas Gvadalupė Ernandesas. Tikslių duo- 
menų apie Lokvudo paleidimo aplinkybes nėra, kur jis dabar, neži- 
noma. Ernandesui skambinta, bet jis atsisakė suteikti daugiau ži- 
nių. Namų adresas: Viršūnės gatvė. Pamėginkite Mordidą“. Kas ta 
Mordida? 

— Ne ta, o tai. Kąsnis. Kyšis. 

— Gaila. Maniau, kad mergina, kokia nors žavi brunetė, dviguba 
ar triguba agentė — na, kaip paprastai būna. 

Iš kabineto išlindo Smedleris pasiimti pašto. Atrodė per daug iš- 
sičiustijęs, lyg ką tik būtų apsilankęs grožio salone ar laidotuvių 
biuro parengimo kambaryje. 

— Labas rytas, Aragonai. Puikus oras, tiesa? Tokiomis gaiviomis 
rudens dienomis tiesiog jauti, kaip kraujas srūva gyslomis. 

— Taip, pone. Malonu grįžti. 

Smedleris, regis, nustebo. 

— Buvai išvykęs?.. Ar jis buvo išvykęs, panele Nelson? 

— Taip, pone Smedleri. Asmenišku ponios Deker pavedimu. 

— O taip. Kaip sekėsi, Aragonai? 

— Puikiai. 

— Puikiai. Kaip tik toks atsakymas, kokį vertinu. Įpilkite jam puo- 


delį kavos kontoros sąskaita, panele Nelson. 

Smedleris grįžo į kabinetą, o Čeriti įmetė į kavavirę penkiolika 
centų ir išgavo puodelį pusiau karštos pusiau kavos su pusiau grie- 
tinėle. 

— Oi, nereikėjo vargintis, panele Nelson, — tarė Aragonas. — To 
jau per daug, neįeina į jūsų pareigas. Tikrai nereikėjo. 

— Nereikėjo, tai nereikėjo, — tarė ji ir pati išgėrė kavą. — Galiu 
atspausdinti šį raštą mašinėle, jei nori. Kelių tau reikės egzem- 
pliorių? 

— Vieno. 

— Vieno? Niekas niekad nesitenkina vienu. Kadangi reikalas su- 
sijęs su ponia Deker, jai reikės pirmojo egzemplioriaus, o keletą 
pats pasiliksi asmeninėje kartotekoje. 

— Kuriam galui? 

— Taip įprasta, — atsakė Čeriti. - Nesiginčyk. 

— Aš neturiu asmeninės kartotekos. 

— Tokių dalykų prisipažinti negalima. Šiame versle nesusilauksi 
sėkmės nežinodamas svarbiausių dalykų. Pirmoji taisyklė: visada 
turek krūvą visų popierių kopijų. Kuo nereikšmingesnis reikalas, 
tuo daugiau prašyk kopijų. 

— Bet man reikia tik vienos. Tiesą sakant, nelabai reikia ir vie- 
nos. Ponia Deker veikiausiai irgi neturi asmeninės kartotekos. 

— Esu dalykiška moteris, taigi neturiu supratimo, kaip elgtis su 
žmonėmis, kurie nesilaiko įprastų sveiko proto padiktuotų verslo 
taisyklių. 

— Pasakysių, kaip, — tarė Aragonas. — Palikit mus ramybėje. Už- 
mirškit naktinį laišką. Jo nebuvo. 

— Daraisi keistas, Aragonai. Nemanau, kad šnipinėjimas išėjo tau 
į naudą. Reikėtų išmėginti kitą užsiėmimą, kad galėtum daug laiko 
būti gryname ore ir saulėje, tarkim, eigulio. Įsivaizduoju, kaip klai- 
džioji po mišką žaviom žaliom, priderintom prie lapų trumpikėm... 
Neišlėk. Turiu aibę kitų pasiūlymų. 

— Padarykit po dvidešimt kiekvieno kopijų ir įtraukit į kartoteką. 

Atrodė, kad jis pirmą kartą atvyko į šiuos namus ir pamatė tven- 
kinį valantį Ridą ne prieš savaitę, o prieš mėnesį; veranda buvo 
nutolusi nuo apleistų Rio Seko gatvių per kokį pasaulį ar du. Pražy- 
do kamelijos, rausvos ir tobulos marmuro urnose, o šventojo bam- 
buko lapų galai rudeniškai apsitraukė bronza. Ryškiai mėlynų pau- 
lovnijos žiedų atspindžiai suposi mėlyname kaip dangus vandenyje, 
ribindami keraminės nėrovės kontūrus ir švelnindami jos tuščiavi- 
durį vypsnį. Ji atrodė kaip gyva, lyg vaikas, kuris dedasi mėginąs 
nuskęsti. 

Prie stiklo ir aliuminio stalo, padengto dviem, sėdėjo Ridas. Jis 
dėvėjo darbinę uniformą: laisvas kelnes ir trumparankovę medvil- 
ninę palaidinę, užsagstytą iki kaklo. Kaip paprastai, negaišo laiko 
formalumams. 

— Sėsk. Tu ankstyvas. Numanau, kodėl. Savaitę pavalgęs jų mais- 
to, tiesiog miršti iš bado. 

— Aš užaugau taip valgydamas. 

— Tikrai? Veikiausiai turėsi skrandžio opą nesulaukęs nė trisde- 
šimties. Žinai, kodėl naudojami tie siaubingai aštrūs prieskoniai? 
Kad nuslopintų gendančios žuvies, paukštienos ir mėsos kvapą bei 
skonį. 

— Tu labai apsišvietęs, Ridai. 

— Žinau... Senė tuojau ateis. Gražinasi. Ką tu jai pasakei? Jau 
daug mėnesių ji taip nesirūpino savo išvaizda. Tikiuosi, nenusivils. 
Jai nusivylus kenčia namų darbininkai. 

— Tu irgi priskiriamas namų darbininkams? 

— Kol kas. 

— Ką tai reiškia? 

— Nieko nera amžino. Teisingai? Sėskis, atsipūsk. Aš pats gami- 
nau pietus, taigi nereikės valgyti vietinio jovalo, gausi aštraus arti- 
šokų kotų troškinio su kiaušiniais ceiloniškame kokoso pieno pada- 
že. Suskaldžiau keturis kokoso riešutus, kol gavau pieno kiek reikia. 
Violetą Smit ištiko isterijos priepuolis, kad nežino, kur dėti kokoso 
minkštimą. Aš patariau, kur juos dėti, bet jai ta mintis nepatiko. 


Kai kurie žmonės nelinkę klausyti patarimų. 

— Aš suprantu, kodėl. 

Ridas nusijuokė žaismingai ir šelmiškai — taip galėtų juoktis nė- 
rovė iš baseino dugno. 

— Violeta Smit ir aš dažnai nerandam bendros kalbos. Atvirai sa- 
kant, ji nepritapo prie namiškių. Noriu, kad Džilė ją atleistų. 

— Džilė? | 

— Visi ją vadina vardu, bent jau už nugaros. Negalima elgtis taip 
kaip ji ir tikėtis, kad tave laikys karaliene Elžbieta. Karalienė Elž- 
bieta nenusilaka iki žemės graibymo, nelaido gerklės, nedrasko per- 
sonalui akių ir su juo nepokštauja. Neketinu kritikuoti Džilės — tie- 
siog šitaip ji kovoja su didžiule psichologine įtampa dėl Dekerio 
ligos. 

Grindų plokštėmis praskriejo plunksniški pampų žolės kuokšte- 
liai ir įstrigo tarp dyglainės spyglių. Uogos buvo prinokusios ir lau- 
kė žiemos paukščių. 

— Visų pirma, ko tu čia atsiradai, Ridai? — paklausė Aragonas. 

— Dirbau privačioje ligoninėje, kurioje po insulto buvo gydomas 
Dekeris. Aš jam patikau. 

— O poniai Deker? 

— Jai irgi. Patinku moterims. Keista, a, nes susižavėjimą vargu ar 
galima pavadinti abipusiu. Džilė — maloni nebejauna moteris, jei 
mėgsti malonias ir nebejaunas. Ir jei mėgsti moteris. 

— Tu mane nuraminai. 

— Kodėl? 

— Man buvo toptelėję, kad užmezgei romaną su ponia Deker, gal 
net galvoji apie vedybas, kai Dekeris mirs ir jei B. Dž. neatsiras. 

— Et, liaukis. Kurių galų man vesti? 

— Kad anksti išeitum į pensiją ir džiaugtumeis jos malonumais. 

— Aš netikiu nei ankstyvu išėjimu į pensiją, nei santuoka. Taigi 
tavo teorijoje dvi spragos, pakankamai, kad ji supliūkštų, teisybė? 

Aragonas nubraukė nuo staltiesės kelis pampos žolės kuokštus. 
Jie švytėjo saulėje kaip auksinės plunksnos. 

— Pradedu labai rimtai abejoti, - tarė jis, - kad B. Dž. atsiras, nes 


jis arba negali, arba nenori. O Dekeris, kiek suprantu, neišgyvens. 

— Niekas iš mūsų negyvens amžinai, drauguži. Dekeris tik užvers 
kanopas anksčiau už daugumą, štai ir viskas. 

— Kaip manai, kokia bus tikroji mirties priežastis? 

— Inkstų nepakankamumas, kraujo išsiliejimas į smegenis, šir- 
dies hiperemija, kas žino? Visi jo organai prastai veikia. Dėl jo ko- 
voja tik Džilė. Ji iš kailio neriasi, kad jis gyventų. Ji nepasiduos ir 
neleis jam pasiduoti. Jis, tiesą sakant, nenori gyventi. Ji verčia jį 
gyventi. 

— Kodėl? 

— Labai atsidavusi moteris. Tr užsispyrusi. Mano, kad likimas 1š- 
krėtė Dekeriui piktą pokštą, ir priešinasi. Ji šventai tiki dorumu, 
teisingumu ir panašiom nesąmonėm. — Ridas atsistojo, pasitaisė uni- 
forminę palaidinę, lyg eitų dirbti. — Geriau pažiūrėsiu troškinio. Ką 
pranešei Džilei telefonu? 

— Kad B. Dž. prieš trejetą metų paleido iš kalėjimo teisėjas Gva- 
dalupė Ernandesas. 

— Taigi jo nors neišnešė kojom į priekį. 

— Neišnešė, bent jau anot dokumentų. Ernandesas nepanoro aiš- 
kinti smulkmenų panelei Ekert iš konsulato, todėl ji siūlo pamėgin- 
ti jį šiek tiek patepti. Arba dosniai patepti. Suma nebuvo tiksliai 
nurodyta, bet aibė valdininkų gyvena prabangiai iš nedidelių atly- 
ginimų, vadinasi, kažkas už tai moka. 

— O dabar atėjo Džilės eilė. 

— Jei ji norės. 

— Norės, galvą guldau. Sakiau, kad ji tiki dorumu ir teisingumu. 
Ką gi, visi jos pinigai, išskyrus tuos, kuriuos gauna iš Dekerio, iš 
pradžių buvo B. Dž. Jei reikės, ji atiduos dėl jo viską iki paskutinio 
cento, lygiai taip, kaip atiduoda visą savo energiją ir valią Deke- 


riui. Veikiausiai ir rezultatas bus toks pat. Nulis. 


Džilės lekštėje nepaliesti gulėjo artišokų kotai ir kiaušiniai. 
— Kiek? 


— Nežinau, - tarė Aragonas. — Niekad neteko papirkinėti teisėjo. 

— Tvirtini, kad daugelis iš jų gyvena prabangiai. Labai praban- 
giai? Tarkim, kaip čia — šitokiam name su tarnais? 

— Manau, taip. 

— Pradžiai pasiūlyk jam tūkstantį. Būk pasiruošęs kelti kainą, 
kiek reikės. 

— Jūs manot, kad aš grįšiu atgal. 

— Žinoma, grįši. Nenori? 

— Ne. 

— Meti darbą, — tarė ji. — Kai tik reikalas pradėjo aiškėti, meti 
darbą. 

— Ne, nemetu. Jūs klausėt, ar noriu grįžti atgal, o aš atsakiau 
„ne“. Jaučiu, kad tenai kažkas lipa man ant kulnų, seka kiekvieną 
mano žingsnį. 

— Tau vaidenasi. 

— Jei jums labiau patinka šitas žodis, puiku. Man vaidenasi, kad. 
tenai kažkas lipa man ant kulnų, seka kiekvieną... 

— Pripažink, kad skamba neprotingai, Aragonai. Manau, jog ad- 
vokatas, net nepatyręs kaip tu, turėtų būti objektyvesnis. Tas kaž- 
kas, kas slepiasi už tavęs ir eina ta pačia kryptimi kaip tu, nebūti- 
nai tave seka. Tai grįši atgal ar ne? 

— Grįšiu. 

— Tuoj pat. Šiandien popiet arba šįvakar. 

Jis papurtė galvą. 

— Apgailestauju. Man reikia poilsio dienos atsakyti į laiškus, išsi- 
skalbti, at... 

— Skalbiniai, laiškai ir visa kita gali palaukti. Tu ne bejėgis. Negi 
nemoki išsiskalbti kojinių? 

— Taip, po perkūnais, kojines išsiskalbti moku. 

— Tai išsiskalbk. Ir prašom bent kiek susidomėti savo darbu. 

— Stengiuosi, — niūriai tarė jis. 

— O dėl to sekiojimo iš paskos turbūt klysti. Gal jis tave laiko kuo 
nors kitu. 


— Aš irgi pradedu taip manyti. 

— Kaip ten yra, išsiaiškinti labai paprasta. Kai toks dalykas vėl 
atsitiks, tau reikia tik apsisukti, atsistoti priešais jį — ar ją — ir pri- 
sistatyti. Tikriausiai viskas išaiškėtų. 

— Arba dar labiau susipainiotų. 

— Prašom labiau savimi pasitikėti. Aš mėginu. Iš paskutiniųjų, iš 
paskutiniųjų mėginu nepamesti... et, neverta gilintis. Tau reikės dau- 
giau pinigų. 

— Dar ne. Palaukit, kol pasikalbėsiu su Ernandesu. 

— Gerai. — Ji dirstelėjo į lėkštę. — Koks šito jovalo skonis? 

— Negaliu tiksliai apibūdinti, kažkas slidu. 

— Slidu. Dieve! — Ji pakilo ir iškretė lekštės turinį į marmurinę 
urną su kamelijos krūmu. Lapai paslėpė įkalčius. Šuo ar katė gal- 
būt užuostų, paukštis aptiktų ieškodamas vabzdžių, bet Ridas nie- 
kad nepamatys. 

Kai ji grįžo prie stalo su tuščia lėkšte, staiga pasirodė sena ir 
ligota, lyg išmesti maistą būtų reiškę simboliškai išsižadėti paties 
gyvenimo. 

— Turėtumėt papietauti, - tarė Aragonas. — Leiskit jus pakviesti 
mėsainio, garantuotai neslidaus. 

— Tu labai malonus, Aragonai. Esu nuoširdžiai dėkinga, mielai 
suvalgyčiau mėsainį su bulvių šiaudeliais, krūva skanių riebių šiau- 
delių. Bet negaliu palikti Marko. Jis dar nepripratęs prie naujosios 
slaugės. Iš jo pulso suprantu, kad jinai jį erzina. Labai blogai. Po- 
nios Morison rekomendacijos kuo puikiausios, o Markas turi pri- 
prasti prie dar vieno žmogaus, be manęs ir Rido. Ridas gali bet 
kada mesti darbą. Sutarties jis nesudarė, o aš negarantuoju, kad 
pergyvensiu savo vyrą. Tikriausiai pergyvensiu, bet garantuoti ne- 
galiu. Turiu pasiruošti bet kokiems netikėtumams. Pažadėjau jam, 


kad jis niekad neliks vienas. 


Ponios Morison balsas buvo šiugždantis ir iškrakmolytas it ma- 
ža klostyta balta kepurytė, kuri puikavosi jai ant viršugalvio lyg 


karūna. Kad ir kaip smarkiai ji kraipė galvą, karūna laikėsi tvir- 

tai, tarsi būtų su ja gimusi ir turėtų teisę į visas karūnos teikiamas 
privilegijas. 

— Aš atidžiai ištyrinėjau jūsų ligos istoriją, pone Dekeri, - didin- 
zai tarė ji, — Ir nusprendžiau, kad jūsų smegenys pažeistos ne tiek, 
kad negalėtume bendrauti, bent elementariai. Dėl tokio bendravi- 
mo galima labai paprastai susitarti. Žaidėt kada nors „Dvidešimt 
klausimų“? Žinoma, žaidėt. Puiku. Aš jus klausiu tik tokių dalykų, 
į kuriuos galima atsakyti „taip“ arba „ne“. Jūs pakelsite vieną deši- 
nės rankos pirštą, jei atsakymas „taip“, ir du, jei „ne“. Arba, jei 
(Jums taip labiau patinka, sumirksėkite dešine akimi vieną kartą 
atsakydamas „taip“, du kartus — „ne“. Ar, jūsų nuomone, galite tai 
padaryti? 

Jis nekrustelėjo. Turėjo tiek daug pasakyti, kad jį triuškino tas 
daugumas. Pirštai virto varvekliais šiltoje mėsoje, o voką, regis, kaž- 
kas užsiuvo, kad nebeatsimerktų. 

— Na, na, negi nenorit bendrauti tik dėl to, kad mes nepažįstami? 
Aš jūsų s/auge. Turėtumėt manim pasitikėti beveik taip, kaip pasi- 
tikit savo gydytoju ar žmona. Aš su jumis, pone Dekeri, su jumis. 
Pabandykim keletą paprastučių klausimų. Pala, ar aš sakiau, kad 
vienas pirštas ir vienas mirktelėjimas reiškia „taip“, du „ne“ ar 
kad du pirštai ir du mirktelėjimai — „taip“, o vienas — „ne“? Ver- 
čiau pradedam iš naujo. Manau, du pirštai ir du mirktelėjimai turė- 
tų reikšti „taip“, o vienas pirštas ar vienas mirktelėjimas — „ne“. 
Jūs pasiruošęs pradėti? 

Jis atmerkė dešinę akį ir dėbtelėjo į ją su tokia neapykanta, kad 
net ponia Morison, nepasižyminti jautrumu, pajuto, jog atmosfera 
vėsoka. 

— Mes turime bendrauti, pone Dekeri. Aš nemoku skaityti min- 
čių, ojūs — ne daržovė, nors atrodo priešingai. Tebus tai bandoma- 
sis klausimas: ar jūs — daržovė? 

Ne. 

— Na, štai, jau geriau, jūs — ne daržovė. Ar jūs vardu Markas 


Dekeris? Ne? Ar jūs tyčia užsispyręs, ar kvailas? Čia rimtas reika- 

las. Ar saulė šviečia? Taip, šviečia, taigi man reikia dviejų, dviejų 
kartų, reiškiančių „taip“. Suprantate mane? Dar vienas „taip“, du 
pirštai arba du mirktelėjimai. 

Jis sukaupė visas valios jėgas rankai pajudinti. 

— Na, senas ožy, man atrodo, kad šis judesys nešvankus. 


Jis mirktelėjo du kartus. 


SEPTYNIOLIKTAS SKYRIUS 


Aragonas beveik vylėsi, kad nepavyks jo rasti, bet tokio dalyko 
negalėjai nepastebėti. Tai buvo vienintelis namas Viršūnės gatvėje, 
alyvuotame šunkelyje į pietryčius nuo miesto. Ilgas vingiuotas ta- 
kas, vedantis prie jo, buvo apsodintas sidabralapiais eukaliptais, 
kūrie lingavo ir virpėjo sulig menkiausiu vėjelio pūstelėjimu. 

Visas kalvos šlaitas buvo apraizgytas apmazgytas tvora su keliom 
spygliuotos vielos eilėm viršuje. Atkelti stovėjo dvigubi geležinių 
grotų vartai, atidarytos buvo ir sarginės durys. Mažas pastatėlis 
smėlio spalvos plaušaplyčių sienomis ir raudončerpiu stogu buvo 
panašus į miniatiūrinę misiją. Jis priminė Aragonui apleistą Ban- 
ginių užutėkio bažnyčią, kurioje gyveno padre, bet jų amžius sky- 
resi kokiais dviem šimtais metų. Greit paaiškėjo ir kitas, esmin- 
gesnis skirtumas. Prie durų vietoj geraširdiško seno padre stoviniavo 
du jauni uniformuoti vyrai su pistoletais dėkluose. Vienas iš jų tu- 
rėjo ir šautuvą. 

Mandagiai susidomėję, jie žiūrėjo, kaip Aragonas stato aikštelėje 
automobilį ir artinasi prie sarginės. Paskui žmogus su šautuvu link- 
telėjo, ir jo partneris priėjo prie mašinos. Atidarė dešiniąsias prie- 


kines dureles, pasižiūrėjo į smulkmenų skyrelį ir po sėdyne. Tada 

išėmė raktelius, atrakino bagažinę ir apieškojo. Vėl ją uždarė ir 
įkišo raktelius į vietą. Ernandesas stropiai rūpinosi ankstesnėmis 
mordidomis. 

— Ar čia gyvena teisėjas Gvadalupė Ernandesas? — paklausė Ara- 
gonas. 

— Jūs atėjot pas teisėją su reikalu? — monotonišku profesionalo 
balsu prabilo žmogus su šautuvu. 

— Taip. Mano pavardė Aragonas. 

— Dabar šeštadienio popietė, jūsų darbo valandos tikrai neįpras- 
tos, pone Aragonai. 

— Galėjau atvažiuoti tik tokiu laiku. Ką tik atvykau iš Los Andže- 
lo ir tikėjausi, kad ponas Ernandesas šiandien mane priims. 

— Reikalas, del kurio norite su juo susitikti, matyt, labai svarbus. 

— Ne. Aš tik pamaniau, kad jei man pavyks šiandien su juo pasi- 
matyti, rytoj galėsiu grįžti namo. 

— Jums nepatinka mūsų miestas? 

— Jis puikus. 

— Mano nuomone, be galo puikus. 

— Taip. 

— Puikesnis už Los Andželą? 

— Reikėtų šiek tiek pagalvoti. 

— Neskubėkit. — Jis atrėmė šautuvą į sarginės duris. Paskui atsi- 
šliejo sienos, sukryžiavęs rankas ant krūtinės. — Man nedega. Sala- 
sarui, mano padėjėjui, irgi. Tiesa, Salasarai? 

— Neskubu, pone, - atsakė jaunesnysis vyras. — Aš dirbu. 

— Kur tu eitum, jei nedirbtum? | 

— Į chai alai* varžybas. 

— Man labiau patinka korida. Los Andžele koridų nebūna, pone 
Aragonai? 

— Ne. 

— Chai alai. Ar jūs žaidžiate chai alai? 


— Kiek žinau, ne. 


* Žaidimas, panašus į tenisą. 

— Tai kaip pramogaujate? 

— Kumščiuojam pagyvenusias ponias, spardom šunis ir panašiai. 

— Ak, kaip nekultūringa. 

— Teisybė. 

— Turėtumėt atvažiuoti čia pasilinksminti... Šiandien teisėjas ne- 
nusiteikęs linksmintis, a, Salasarai? 

— Ne, pone. 

— Tiesą sakant, negirdėjau, kad kas juoktųsi. 

— Aš irgi, pone. 

— Gal tu geriau nuvežk mūsų svečią iš Amerikos prie namo išsi- 
aiškinti, kodėl niekas nesijuokia. 

— Nesu įsitikinęs, kad išmintinga, pone. 

— Tu niekad nekreti kvailysčių, Salasarai? Teks pradėti nuvežant 
poną Aragoną pas poną Ernandesą. 

— Gerai, pone. 

Asfaltuotas kelias iki namo buvo kokios pusmylės ilgumo. Sala- 
saras važiavo juo, lyg žema pavara treniruotųsi „Indianapolio-500“ 
lenktynėms. Sustojo priešais pastogę automobiliams rytinėje namo 
pusėje. Joje buvo vietos keturiems, bet šiuo tarpu viduje stovėjo tik 
vienas, naujausio modelio džipas. 

— Dėkui, Salasarai, — tarė Aragonas. — Labai įdomi kelionė. 

— Kaip manot, aš — puikus vairuotojas? 

— Tiesiog nuostabus. — Kaip Rio Seko miestas ir tavo bosas. 

Salasaras ištraukė raktelius ir padavė Aragonui, oriai linktelėjęs 
galva. 

— Prieš tai važiavau tik du kartus. Spėju, kad mano talentas įgimtas. 

Pagrindinis namas buvo misijos ir rančos stilių mišinys. Po plačia 
čerpių stogo iškyša namą juosė koks akras verandos. Ji buvo apsta- 
tyta tamsiais sunkiais mediniais suolais ir papuošta glazūruotais 
moliniais puodais, nudažytais tokiomis ryškiomis spalvomis, kad 
juose augantys augalai atrodė pilki ir menkučiai. Daugelis jų buvo 
nudžiūvę ar džiūvo, lyg varžytis su puodais būtų per sunku. 

Po didžiųjų durų arka stovėjo du „Cadillac“ limuzinai ir „Jensen 


6 v +) . . . .- . . . 
Interceptor“ su šoferiais prie vairo. Be trijų vairuotojų ir Salasaro, 

niekur nesimatė nė gyvos dvasios, o vienintelis garsas buvo Salasa- 
ro balsas: 

— Vieną gražią dieną, kai užimsiu aukštą vietą, nusipirksiu didelį 
automobilį kaip tie. O kol kas mokysiuos vaikščiodamas į kiną ir 
atidžiai stebėdamas, kaip juos vairuoti. Svarbu nusitaikyti. 

— Nusitaikyti? 

— Kaip šautuvu. Nusitaikai, ir jis šauna reikiama kryptimi. 

Aragonas vylėsi, kad kai Salasaras nusipirks savo didįjį automo- 
bilį ir nusitaikys, jo arti nebus. 

Pro vierias šonines duris išėjo pagyvenęs vyriškis. Jis vilkėjo uni- 
formą kaip Salasaras ir vartų sargas. Arba uniforma iš pat pradžių 
buvo per maža, arba jis nutuko ją dėvėdamas. Ejo sukimštas į ją 
kaip dešrelė su kojom, panašiom į dantų krapštiklius. 

— Kas šis asmuo? — paklausė jis Salasarą. 

— Amerikietis, kuris šiandien po pietų atskrido iš Los Andželo. Jo 
pavardė Aragonas. 

— Ar jis moka ispaniškai? 

— Taip, vyresnysis inspektoriau. Puikiai. 

— Ko jis nori? 

— Pasimatyti su teisėju Ernandesu. 

— Atsiprašau, kad taip įsiveržiau, — tarė Aragonas. — Jei ponas Er- 
nandesas užsiėmęs svarbiu reikalu, galiu palaukti ir užeiti vėliau. 

Vyresnysis inspektorius susimąstęs žiūrėjo į jį. 

— Ūi, ne. Svarbusis reikalas baigtas. 

— Ar kas nors atsitiko? 

— Kodėl manot, kad atsitiko? 

— Atsargumo priemonės atrodo perdėtos. 

— Perdėtos kam? 

— Paprasto teisėjo namams. 

— Šioje pasaulio vietoje teisėjai turi didelę valdžią. Kur didelė 
valdžia, ten daug priešų. 

— Užtikrinu, kad aš — ne priešas. 

— Taip ir maniau, — tarė vyresnysis inspektorius. — Priešai pa- 


prastai neišdygsta prie vartų ir nepasisako pavardžių. Nebent, ži- 

noma, būtų gudrūs. Bet jūs negudrus. Mano galva, puikiai spėju 
charakterį, o jūs man atrodot vangus jaunuolis — vangių rankų, van- 
gių kojų, vangaus proto. Teisingai? 

— Labai glosto širdį. 

— Jūsų tonas rodo, kad kliudžiau opią vietą. Kokią? 

— Koledže nubėgdavau mylią per keturias minutes ir dešimt se- 
kundžių. 

— Tai geras rezultatas? 

— Taip. 

— Gerai, atsiimsim „vangių kojų“. Visa kita tebegalioja. Eikit vidun. 

Jis nusivedė Aragoną ilgu siauru kambariu, turinčiu panašumo į 
paveikslų galeriją, bažnyčią ir biblioteką. Įrištos oda knygos buvo 
anglų klasikų vertimai į ispanų kalbą. Paveikslai puošniais paauk- 
suotais rėmais buvo religiniai - madonos, nukryžiuotieji, prisikėli- 
mas, išskyrus vieną didžiulį aliejumi tapytą vyriškio portretą: praš- 
matnia skaisčiai raudona uniforma aukso epoletais, su sidabro 
makštimis ir kardu. Po paveikslu ir ant altoriaus kambario gale si- 
dabro žvakidėse degė keliolika žvakių. 

Vyresnysis inspektorius išdidžiai apžvelgė kambarį, lyg būtų jo 
nuosavybė, o vyras raudona uniforma — jis pats kadaise ar bent 
giminaitis. 

— Galerija labai įspūdinga, sutinkat, pone Aragonai? 

— Taip. — Tikiuosi, kad pritarineti pamažu darysis lengviau. Gali 
tekti dar velniškai daug su kuo sutikti. — Labai įspūdinga. 

— Bet aš jaučiu, kad šiek tiek dvejojate. Gal nesat pamaldus? 

— Gal ir ne. 

— Religija gali būti didelė paguoda žmonėms, patekusiems į bėdą. 

— Užsimenat, kad patekau į kažkokią bėdą, vyresnysis inspek- 
toriau? 

— Į kokią bėdą galėjot patekti, jei tik šiandien popiet atvykot į Rio 
Seką? Vargu ar turėjot laiko ieškoti bėdos. Veikiausiai aš galiu pa- 
dėti. Eime, parodysiu teisėjo kabinetą. 

Už altoriaus buvo sunkios įmantriai išraižytos ąžuolinės durys ge- 


ležiniais vyriais, kurie perspėjamai sugirgždėjo, kai vyresnysis ins- 

pektorius duris pastūmė. Kambarys už jų smarkiai skyrėsi nuo ga- 
lerijos. Jei ne didelis langas su vaizdu į fasadą, būtų buvęs tik kabi- 
netas su dienos šviesos lempomis, raudonmedžio rašomuoju stalu, 
odine sukamąja kėde ir lentynomis su segtuvais iki pat lubų. Be- 
veik visi stalo stalčiai ir segtuvai buvo ištraukti, iš jų byrėjo popie- 
riai, aplankai, kortelės, rudo popieriaus vokai, laiškai. Paveikslas, 
slėpęs mažutį seifą, buvo nustumtas į šoną, bet seifo durelės užda- 
rytos. Viename kampe stovėjo staliukas su dviem taurėm ir buteliu 
božolė. Butelis buvo pilnas, bet atkimštas. Kamštis gulėjo ant pa- 
dėklo su vis dar kyšančiu iš jo suspausto oro kamščiatraukiu, pana- 
šiu į švirkšto adatą. 

Įėjus vyresniajam inspektoriui su Aragonu, už stalo sėdėjęs vidu- 
tinio amžiaus vyriškis atsistojo ir nufotografavo Aragoną „Polaroi- 
du“. Jau padarytos nuotraukos gulėjo paskleistos prieš jį ant stalo. 
Rodos, dauguma įvairiai vaizdavo netvarką kambaryje. 

— Manau, neprieštarausit dėl nufotografavimo, — tarė vyresnysis 
inspektorius. 

— Pažiūrėsim, ką jūs darysit su nuotrauka. 

— Galbūt nešiosiuos piniginėje. O gal ir ne. Pažiūrėkim, kaip iš- 
ėjo... Neblogai. Vienos fizinės savybės prislopintos, kitos pabrėž- 
tos. Pusiausvyra išlaikyta, kaip manot? 

Vyresnysis inspektorius atkišo nuotrauką, ir Aragonas dirstelėjo į 
ją. Sunkiai save atpažino. Jaunuolis nuotraukoje atrodė pasitikin- 
tis, beveik įžūlus. Jis nieko panašaus nejuto. 

— Galbūt padarėt išvadą, pone Aragonai, kad kas nors apsilankė 
pas teisėją Ernandesą, kai jis dirbo. Jis mėgo atsigriebti naktį, kai 
tik galėdavo, kad dieną daugiau laiko pabūtų su vaikais... Vizitas 
aiškiai nebuvo draugiškas, bent jau draugiškai nesibaigė. Malonė- 
kite nusiimti akinius. Man rodos, mūsų Gonsas norėtų dar vieno 
kadro. 

— Ar galiu atsisakyti? 

— Žinoma, ne. 

Jis nusiėmė akinius. Antroji nuotrauka buvo arčiau tiesos. Atro- 


dė išsigandęs. 

— Tikiuosi, nemanot, kad aš kažkaip su šituo susijęs. Jau sakiau, 
kad ką tik atvykau į miestą. 

— Bet mūsų mieste jau esat buvęs? 

— Esu. 

— Kada? | 

— Aš... na, savaitės pradžioje. Išvažiavau ketvirtadienį po pietų. 

— Dabar tik šeštadienio popietė. Kodėl išvykęs taip greit grįžot? 

— Kontoroje man pranešė, kad teisėjas Ernandesas gali turėti ži- 
nių apie žmogų, kurio ieškau kliento pavedimu. Aš — advokatas. 

— Tai kas? Žmogus, kurį areštavau paskutinį, irgi buvo advokatas. 
Jis suprato įstatymus šiek tiek kitaip negu aš. — Vyresnysis inspek- 
torius nuėjo prie lango su vaizdu į fasadą. — Turbūt jūsų klientas 
turi pavardę. 

— Tai slapta informacija. 

— Jūsų šalyje taip. Mano šalyje ne. Toks vienas esminis mūsų 
teisinių sistemų skirtumas. Taigi prašom pasakyti savo kliento pa- 
vardę. 

— Džilda Greisė Deker. 

— Tr ji pasamdė jus surasti kažką, kas irgi turi pavardę. 

— Baironą Džeimsą Lokvudą, jos pirmąjį vyrą. 

— Kaip su tuo susijęs teisėjas Ernandesas? 

— Lokvudas kalėjo Skaldykloje už nekilnojamojo turto aferą, Er- 
nandeso deka prieš trejus metus paleistas. Nuo to laiko niekas Lok- 
vudo nebematė. 

— Turbūt, — sausai tarė vyresnysis inspektorius, — ponas Lokvu- 
das nenori, kad jį pamatytų. 

— Galimas dalykas. 

— Ū ar galimas dalykas, jog jis ėmėsi žygių, kad jo nepamatytų? 

— Kokių žygių? 

— Tarkim, atvyko į šiuos namus sunaikinti kažkokių su juo susiju- 
sių dokumentų. Tai būtų pakankamai kvaila, juk jis - buvęs kali- 
nys, o teisėjas — svarbus asmuo. Bet tai, kas įvyko paskui, buvo 
tikrų tikriausia kvailumo viršūnė... Ateikit čia. Noriu, kad kai ką 


pamatytumet. 

Aragonas priėjo prie lango. Pro priekines duris išėjo keletas žmo- 
nių: trys vyrai, apkūni moteris tankiu šydu, atsirėmusi į ketvirto 
vyro ranką, ir pustuzinis įvairaus amžiaus, nuo penkerių iki pen- 
kiolikos, vaikų. Moteris ir ją lydintis vyras įsėdo į pirmą limuziną, 
vaikai į antrą. Likusieji sulipo į „Jensen“, i7 visos mašinos lėtai 
nuvažiavo keliu. 

— Pažiūrėkit į tuos žmones, — tarė vyresnysis inspektorius. —- Kaip 
manot, kur jie važiuoja? 

— Nežinau. 

— Kaip jie apsirengę? 

— Juodai. 

— Gedulingai, tiesa? 

— Taip. 

— Kur važiuotų žmonės, gedulingai apsirengę? 


— Į laidotuves, — tarė Aragonas. 


AŠTUONIOLIKTAS SKYRIUS 


Tris valandas Aragonas atsakinėjo į klausimus, iš kurių daugelis 
kartojosi: ką jis veikęs Rio Seke? Ką iš tiesų veikęs? Ką jis faktiš- 
kai iš tiesų veikęs? Kas tas Lokvudas? Ar jis kada nors buvo jį 
susitikęs? Kas tai per žmogus? 

— Nepanašu, kad jis būtų galėjęs griebtis smurto, — tarė Arago- 
nas. — Visi tvirtina, kad buvęs labai romus. 

— Į Skaldyklą patenka daugybė romių žmonių, o išeina iš jos nebe 
tokie romūs. Jūs kalbat apie vakarykštę dieną, aš turiu galvoti apie 
šią ir rytdieną. Lokvudas galėjo pasikeisti. Sutinkat? 

— Taip. — Vėl pritarinėju. Šį kartą nuoširdžiai. 

— Kaip matot, — vyresnysis inspektorius parodė į stalą su atkimš- 
tu vyno buteliu ir dviem taurėm, — Ernandesas ruošėsi pasiūlyti 
svečiui išgerti. Tai rodo, kad jis buvo arba draugas, arba atėjo su 
maloniu pavedimu, na, ką nors atnešė Ernandesui, tarkim, dovaną. 

— Tarkim, mordidą. 

— Gerai, mordidą. Man nepatinka šitas žodis, bet tokia gyvenimo 
tikrovė, todėl mes jį vartosim. Tikrai nekyla abejonių, kad Ernan- 


desas kažko laukė, gal net šio konkretaus asmens, nes vartus paliko 

atkeltus, o sarginėje naktį budima tik ypatingomis progomis. Taigi 
atėjo lankytojas. Pavadinkim jį Lokvudu. 

— Verčiau ne. 

— Puiku —- tada ponu Mordida. Kaip skamba? 

— Geriau. 

— Ponas Mordida privažiavo prie namo, ir Ernandesas jį įsileido. 
Akivaizdu, kad vizitas buvo neoficialus. Ernandesas ant balto šilko 
pižamos buvo užsimetęs raštuotą chalatą. Jis atsivedė poną Mordi- 
dą į šį kabinetą ir atkimšo butelį vyno. Iki šios akimirkos susitiki- 
mas buvo draugiškas. Kodėl jo pobūdis pasikeitė, nežinau. Vaikai 
ir tarnai užima kitą namo sparną, ir dauguma jų miegojo. Ponia 
Ernandes nieko negirdėjo: nei privažiuojančio automobilio, nei gin- 
čo, nei rausimosi kabinete. Nieko nuostabaus, nes plaušaplyčių sie- 
nos pėdos storumo, o ji miegamajame žiūrėjo televizorių. Truputį po 
dešimtos atėjo palinkėti vyrui labos nakties ir rado jį negyvą, o 
kambarį suverstą kaip dabar. Paskambino gydytojui, tas savo ruožtu 
pranešė man. Aš iškart atvykau su Gansu, savo fotografu, ir kele- 
tu kitų vyrų. Nuo to laiko dirbu ir čia, ir ligoninėje, į kurią nuvežė 
Ernandeso lavoną mirties priežasčiai nustatyti. Nerasta jokių smur- 
to žymių, kūnas visaip įrodinėjo miręs sava mirtimi nuo širdies 
priepuolio ar insulto. Jei ne sujauktas kambarys, būtume nesismul- 
kinę. Gal norėtumėt pasižiūrėti kai kurių Ganso darytų lavono nuo- 
traukų? 

— Nelabai. 

— Gansas mėgsta viską fotografuoti. Niekas niekad nežiūri į tas 
nuotraukas, tiesiog gėda, nes juosta brangi. Ar jūs tikrai?.. 

— Tikrai. 

— Puiku, klausykitės toliau. Kai ligoninėje Ernandesui nuvilko 
chalatą, aš pastebėjau mažą kraujo dėmelę ant pižaminio švarko 
nugaros. Keista vieta dėmei. Jei būtų priekyje, atrodytų kaip įsipjo- 
vimo skutantis padarinys ar net raudonojo vyno, kurį, kaip matot, 
mėgo Ernandesas, lašas. Kai atkreipiau daktaro dėmesį į dėmelę, 


jis labai atidžiai apžiūrėjo Ernandeso nugarą ir po kairiuoju menti- 

kauliu aptiko skylutę, žaizdelę, padarytą labai plonu aštriu įnagiu, 
lyg ir ledo kirtikliu. Bet aš netikiu, kad tai buvo ledo kirtiklis. Ma- 
tote ten suspausto oro kamščiatraukį, vis dar įsmeigtą į vyno bute- 
lio kamštį? Aš manau, kad pirmiau jį įsmeigė į Ernandesą, o tik 
paskui į kamštį. Žaizda buvo tokia maža, kad beveik iškart užsi- 
traukė ir visas kraujavimas, išskyrus tą vieną lašą, buvo vidinis. 
Mirtis ištiko labai greitai, nes ginklas pervėrė širdį, ir nuo kraujo 
slėgio perikarde ji nustojo plakusi. Nesu medicinos žinovas, tik apy- 
tikriai kartoju, ką man sakė daktaras. Tas, kas smogė, buvo labai 
įgudęs arba jam nepaprastai pasisekė. 

— Lokvudui netinka, - tarė Aragonas. — Jam visą laiką nesisekė, 
o vienintelis jo įgūdis buvo patikti moterims. 

— Man tai tolygu sekmei. 

— Jam ne. 

— Vis dėlto man praverstų tokie įgūdžiai, ar tai vadintume sėkme, 
ar nesėkme. — Vyresnysis inspektorius įbedė akis į savo pilvą, lyg 
svarstytų, iš kur jis atsirado. - Šitas Lokvudas turbūt buvo liesas? 


— Ne. Tose nuotraukose, kurias mačiau, atrodė gana storas. 


— Aukštas? 

— Ne. 

— Bet labai gražus? 
— Ne. 


— Didelis padrąsinimas — mažas, storas negražus vyras sužavi 
daug moterų. Taip, man labai patinka, ima pagunda žiūrėti į jus 
daug palankiau. Bet būtų neprofesionalu. Aš visada elgiuosi pro- 
fesionaliai. 

— Matau. 

— Vadinas, akivaizdu? 

— Akivaizdu. 

Vyresnysis inspektorius atsisėdo ant sukamosios kėdės už rašo- 
mojo stalo, ir Gansas kaipmat jį nufotografavo. Kol juosta buvo ryš- 
kinama, tvyrojo visiška tyla. Baigtas gaminys rodė mažą negražų, 


storą vyriškį. Vyresnysis inspektorius rimtai ir įdėmiai žiūrėjo į jį. 

— Reikės nuolat prisiminti Lokvudą ir jo moteris. Ar jos buvo 
mielos ir supratingos, iš tų, kurias vyrai renkasi į žmonas ir savo 
vaikų motinas? 

— Aš pažįstu tik vieną. Ji... - Jis abejojo, ar „miela“ ir „supratin- 
ga —“ tinkami žodžiai Džilei apibūdinti. — Ji labai įdomi. 

— Kodėl neprisirišo prie kokio nors kito vyriškio? 

— Prisirišo. Ar bent jau ištekėjo. 

— Tai kaip čia yra, kad nori susirasti Lokvudą? 

— Jos dabartinis vyras miršta. Man atrodo, ji bijo likti viena. 

— Kiek jai metų? 

— Apie penkiasdešimt. 

— Manęs nedomina moterys, nebegalinčios gimdyti vaikų. 

— Suprantama. — Vargšei Džilei širdis plyš. — Viena iš tų moterų 
dar jauna, vos dvidešimt trejų. 

— Tai daug geriau. Ir jai patinka stori negražūs vyrai? 

— Jos pomėgiai neturi reikšmės. Ji prostitutė Rio Seke. Gal jūs ją 
pažįstat. Žinoma, profesine prasme - jūsų profesijos, ne jos. 

— Rio Seke baisybė kekšių. Daugumos klientai yra Amerikos tu- 
ristai, atvykę pasižiūrėti arklių lenktynių ar koridos, karinio jūrų 
laivyno vyrukai, autobusais atvažiuojantys iš San Diego, ir jūrų pės- 
tininkai iš Pendltono kareivinių. 

— Jos pavardė Tula Lopes. 

Vyresnysis inspektorius papurtė galvą. 

— Kekšės neina prie manęs gatvėje ir neprisistatinėja. Jei būčiau 
neoficialus asmuo ir norėčiau surasti tam tikrą jauną moterį, paskleis- 
čiau gandą, kad jos ieškau, ir pasiūlyčiau pinigų už informaciją. 

— Arba pasisamdyčiau šauklį. 

— Tai jūs buvot Skaldykloj? Puiku. Vadinasi, turit šiokį tokį su- 
pratimą, kas atsitinka žmonėms, kurie neatsargiai elgiasi... Ar pa- 
žįstate tokį Dženkinsą? 

— Mano krašte Dženkinsas yra paplitusi pavardė. 

— Mano krašte labai neįprasta. Taigi kai kažkas, pavarde Džen- 
kinsas, pasielgia neįprastai, tarkim, nušoka nuo mūsų naujojo tilto, 


man kyla smalsumas. Ar jūs labai smalsus, pone Aragonai? 

— Pakankamai. 

— Tada drauge apsvarstykim įvairius sutapimus. Abu, ponas Džen- 
kinsas ir jūsų draugas Lokvudas, buvo amerikiečiai. Dženkinsas 
sėdėjo Skaldykloje už tą patį nusikaltimą kaip Lokvudas. Jūs man 
sakot, kad Lokvudą už kažkokį užmokestį paleido teisėjas Ernan- 
desas. O aš jums sakau, kad Dženkinsą irgi paleido tas pats teisėjas 
Ernandesas, kai jis sumokėjo baudą. Ką apie visa tai manot? 

— Kad Ernandesas mokėjo prisidurti prie uždarbio. 

— Jo uždarbio nebūtų užtekę kilimui ant šitų grindų nupirkti. Mū- 
sų pareigūnams mokama labai mažai, todėl jie tampa neoficialiais 
viršininkais. Viena mordida čia, kita ten, ir badu nemirsi. 

— Ernandesas buvo taip toli nuo bado mirties, kaip aš nuo pasky- 
rimo į Aukščiausiąjį teismą. 

— Mordida yra ir jūsų sistemos dalis, nėr ko dėtis, kad atjojot per 
sieną ant balto žirgo. 

— Aš nejodinėju, nesvarbu, kokios spalvos arklys, — tarė Arago- 
nas. — Tik dviračiu važinėju. 

— Neapkenčiu bet kokios mankštos, išskyrus vaizduotės. Nuo kak- 
lo į viršų esu labai sportiškas. Aš kaip kurtas, kuris vejasi mechaninį 
triušį šunų bėgimo take. Tiktai aš sugaunu triušį... Matau, jūs šypso- 
tės, nes aš nepanašus į kurtą. Na, jūs nepanašus į triušį. Bet taip yra. 

Aragonas jau liovėsi šypsotis. 

— Nežinau, ką kurtas padarytų tikram triušiui, jei jį sugautų. 

— Turbūt nieko. Jam svarbu vytis. Bet triušis to nežino. Jam 
svarbu pabėgti. Kartais jis padaro didelę klaidą ir neria į urvą, 
kuris neturi išėjimo. Taip pasielgėt ir jūs. Atlekėt tuo taku tiesiai 
į šį namą. 

— Aš čia atėjau atsitiktinai. 

— Galiu patikėti tik tam tikru atsitiktinumų kiekiu. Paskui prade- 
du žiaukčioti. Gal atmeskim keletą iš šių atsitiktinumų, gerai? 

— Nežinau, kaip. 

— Dar kartą pradėsim iš pradžių. 

Vyresnysis inspektorius pakilo, gana greitai apėjo kambarį, lyg jį 


būtų vijusis sportiška vaizduotė, paskui vėl atsisėdo į sukamąją kė- 

dę. Aragonas įdėmiai žiūrėjo pro langą, bet už jo buvo tamsu. Jis 
matė tik kambario atspindį, storą uniformuotą vyriškį už stalo, vi- 
dutinio amžiaus vyriškį su fotoaparatu, besirausiantį išnaršytų po- 
pierių kratinyje, ir jaunuolį, stovintį prie lango ir spoksantį pro aki- 
nius raginiais rėmeliais lyg triušis, įlindęs į urvą be išėjimo. 

— Na, pone Aragonai, papasakokit atvirai, ko jūs čia atsibeldėt? 

— Gavau telegramą iš JAV konsulato darbuotojo, kuris išsiaiški- 
no, kad Lokvudą iš kalėjimo paleido teisėjas Ernandesas. 

— Jūs tikėjotės pasimatyti su teisėju? 

— Taip. 

— Ir paklausinėti? 

— Taip. 

— Tr atsakymų? 

— Taip. 

— Mordidos, — tarė vyresnysis inspektorius, — bylų spintose ir 
apskaitos knygose nefigūruoja. Teisėjų atsakymuose irgi. 

— Maniau, kad pabandyti verta, nes mano ankstesnės pastangos 
rasti Lokvudą buvo bevaisės. 

— Ši irgi. Ką darysit toliau? 

— Tikriausiai važiuosiu namo. 

— Bet dar liko mergina. Ar jos neieškosit? 

— Ne. 

— Kodėl ne? 

— Bijau. 

— Bijot? Jūs stiprus, jaunas... 

— Aš bijau ne dėl savęs. Man nieko neatsitinka. Aš nepasismeigiu 
ant aštrių įnagių ir nenukrentu nuo tiltų. 

— Vadinasi... - Vyresnysis inspektorius atsirėmė alkūnėmis į sta- 
lą, o jo pirštų galiukai susilietė išsiriesdami kaip tilto arka. — Vadi- 
nasi, jūs pažinojot Dženkinsą. 

— Aš ir nesakiau, kad nepažinojau. 

— Užsiminėt, kad ne. 

— Aš išsisukau nuo atsakymo. Norėjau įsitikinti, ar jūs sumanus ir 


protingas žmogus. 

— O dabar, kai įsitikinot, papasakosit man viską. 

— Visko nėra daug, - tarė Aragonas. - Pirmiausia aš gavau Džen- 
kinso adresą iš jo draugužės Skaldykloje. 

— Prašom jos pavardę. 

— Emilija Ontiveros. 

— Kodėl ji Skaldykloje? 

— Užpuolimas. Dženkinso. 

— Šitas Dženkinsas, matyt, nemokėjo taip žavėti moterų kaip Lok- 
vudas. 

— Tai nebūtų padėję. Panelė Ontiveros iš pavydžiųjų. Beje, Džen- 
kinsas tvirtino, kad nepalaiko jokių ryšių su Lokvudu ir neturi su- 
pratimo, kur jis yra. Už tam tikrą sumą jis sutiko paieškoti Tulos 
Lopes. Manau, surado, bet nebepasinaudojo proga pasakyti man ir 
pasiimti likusių pinigų. Už Tulą Lopes aš sumokėjau jam penkias- 
dešimt dolerių avanso ir pažadėjau dar du šimtus. Ji pagimdė Lok- 
vudui vaiką. Tikėjausi, kad juos dar kas nors sieja ir kad ji galbūt 
suves mane su juo, jei jis gyvas, arba papasakos, kas jam atsitiko, 
jei miręs. 

— Du šimtai dolerių surasti prostitutei šiame krašte — tiesiog pini- 
gų švaistymas. Gali įsigyti tuziną už dešimt centų, o už dvidešimt 
penkis jos nemokamai pridės venerinę ligą. Dabar šiek tiek šva- 
resnės. Anksčiau turistai skųsdavosi. Rio Seke ne visada pasida- 
ro bloga tik del virškinimo sutrikimų... Papasakokit man dar apie 
Dženkinsą. 

— Penkiasdešimt dolerių buvo rasti jo kišenėje apžiūrint palai- 
kus. Jais apmokėtos laidotuvės. Ne kažin kokios — neabejoju, kad 
Ernandeso prašmatnesnės. 

Aragonas galvojo apie gedulingąjį būrelį, išvažiuojantį iš namų 
„Cadillac“ ir „Jensen“ automobiliais, našlę juodu šydu, iškrakmo- 
lytus ir nušveistus vaikus, orius vyrus vakariniais tualetais. Turbūt 
jie vis dar bažnyčioje, meldžiasi už Ernandeso sielą, sumokėję už 
žvakes jo mordidų pinigais. 

— Aš vis dar žiaukčioju nuo sutapimų, - tarė vyresnysis inspekto- 


rius. — Gal išgėrus vyno skrandis susitvarkytų. O jūs norėtumėt? 

Aragonas dirstelėjo į stalą su vyno buteliu 17 persmeigtu kamščiu. 

— Iš to butelio? 

- Žinoma. Raudonąjį vyną visada reikia gerti kambario tempera- 
turos. 

— Aš norėjau pasakyti, kad tai, mano nuomone, įkaltis. 

— Nieko blogo išgerti truputį įkalčio. Dar užtektinai liks. — Vyres- 
nysis inspektorius pripylė dvi taures vyno, padavė vieną Aragonui, 
o kitą kilstelėjo siūlydamas tostą. - Už nusikaltimą. Jei ne jis, mes 
abu būtume bedarbiai. Išgerkit. 

— Verčiau negersiu. 

— Pykina? 

— Įsivaizdavau, kas man būtų gimtajam krašte, jei mane sučiuptų 
geriant žmogžudystės bylos įkaltį. 

— Būtų blogai? 

— Labai blogai. Gal net amen. 

— Na, mes šiek tiek kultūringesni. Truputis įkalčio nė kiek ne 
blogiau už daug. - Jis išgėrė abi taures vyno, paskelbė, kad viduti- 
niškas, garsiai apgailestavo, jog neturi užkąsti mėlynojo sūrio, įsi- 
pylė trečią taurę ir vėl patogiai atsilošė sukamojoje kėdėje. — Šita 
jūsų klientė, kuriai apie penkiasdešimt ir kuriai patinka stori, ne- 
gražūs vyrai, turbūt turtinga? 

— Taip. 

— Katalikė? 

— Ne. 

— Kai reikia, galiu remti ekumenizmą. Kaip manot, ji iš tiesų la- 
bai turtinga? 

— Taip. 

— Žinot, Aragonai, galėčiau pakeisti savo nuomone dėl šeimos. 
Galų gale mano metų žmogui trokšti vaikų, kai pasitaiko proga vesti 
brandžią turtuolę, gali būti klaida. Tokia mintis man staiga pradėjo 
patikti. Kaip manot? 

— Man rodos, nieko gero. 


— Kodėl? 

— Ponia Deker jau ištekėjusi, ji nemoka ispaniškai, turi savo nuo- 
monę ir tiesiai ją išrėžia, be to, šykšti. 

— Bet tapęs jos vyru pinigus tvarkysiu aš. 

— Ne. 

— Aš būsiu viršininkas. 

— Ne. 

— Et, tiek to, ar maža pasaulyje moterų, — numojo vyresnysis ins- 


pektorius. 


Jis atidėjo ataskaitą Džilei, kol pavakarieniavo ir išgėrė tris teki- 
las su citrinų sultimis. Nusprendė kalbėti kuo trumpiau, vildamasis 
išvengti scenų, abipusiškų kaltinimų, gudrumo po laiko ir visko, ko 
ji beprasimanytų, taigi greitosiom apsikeitęs su ja mandagybėmis, 
tarė: 

— Vakariniame laikraštyje išspausdinta žinutė. Tik paklausykit. 

— Ne. Palauk. Geriau nereikia. Tavo balsas skamba keistai. 

— Aš kalbėjau keturias valandas. 

— Apie ką? Ne, nesakyk. Žinoma, atsitiko kas nors blogo. Visada 
taip būna, kai vėlai naktį, kaip dabar, suskamba telefonas ir skam- 
bini tu. 

Jis nieko neatsakė. 

— Aragonai? Operatore, rodos, mūsų pokalbį nutraukė. Aragonai, 
ar girdi mane? Ką darai? 

— Laukiu, kol jūs užsičiaupsit. 

— Storžievis, — tarė Džilė. — Siaubingas storžievis. 

— Žinau. 

— Neketini atsiprašyti? 

— Nebent būčiau priverstas. 

— Netikiu priverstiniais atsiprašymais. Kokia nauda iš priversti- 
nių atsiprašymų? 

— Tr aš nesuprantu. 

— Tu vėl gėrei. Aišku iš tavo įžūlumo. 


— Siurbčioju trečią taurę tekilos. 


GALI RYTOJUI UŽSAKYT MAN KARSTĄ | 167 


— Prasigersi, jei ir toliau taip laksi. Ar tavo šeimoje alkoholizmas 
paveldimas? 

— Gink Dieve, ne. Į gurklį pylė tik mamulė su tėtušiu, abiejų 
pusių seneliai, dėdės Manuelis ir Rechinatas, teta Maja — ji kaip 
reikiant sriaubdavo... 

— Oi, nutilk. 

— Nutilsiu, jei nutilsit jūs. 

Ji valandėlę tylėjo. 

— Ar... ar naujienos blogos? 

-—- Blogos Ernandesui ir nelabai geros man. Jūs pasiruošusi klau- 
sytis? 

— Taip. 

— Gerai. „Teisėjas Gvadalupė Ernandesas, gerai žinomas Rio Se- 
ko juridiniuose sluoksniuose, vakar naktį mirė nuo durtinės žaiz- 
dos, gautos bandant apiplėšti jo namus prieškalnėje. Teisėjo Er- 
nandeso biuras buvo jo namuose, ir nusikaltimas įvyko tame 
kambaryje. Kas pavogta iš apieškoto kabineto, neaišku. Niekas ne- 
suimtas, bet policijos departamento vyresnysis inspektorius Plaja 
tiria kelis svarbius pranešimus. Liūdi teisėjo žmona, Karmela Ma- 
rija Espinosa, šeši vaikai, trys broliai ir sesuo. Gedulingos pamal- 
dos vyks sekmadienio vakare Sopulingosios Motinos bažnyčioje“. 
Štai kaip, ponia Deker. 

— Vadinasi, su juo taip ir nepasikalbėjai ? 

— Vadinasi, — tarė Aragonas, — kažkas pasiekė jį anksčiau už ma- 
ne. Žmogus, gyvenantis taip kaip jis, įsitaiso priešų. Galbūt vienas 
iš jų panoro atgauti savo mordidą. 

— „Apieškotas kabinetas“. Kas buvo apieškota? 

— Rašomojo stalo stalčiai, bylų spintos, viskas. Net jei Ernande- 
sas būtų gyvas ir vadovautų darbui, prireiktų savaitės viskam sudė- 
ti į vietas. Dabar padėtis tokia, kad turbūt niekad tikrai nebus žino- 
ma, ar trūksta kurios nors bylos, tarkim, B. Dž. su jo paleidimo 
aplinkybėmis bei vieta, kur jis dabar įsikūręs. 

— Iš kur žinai, kad tokia byla apskritai buvo? 


— Nežinau. Tikriausiai nebuvo ir beveik tikrai nebėra. 

— Taigi vėl atsidūrėm aklavietėje. 

— Su dar vienu numirėliu. 

— Kaip aš neapkenčiu žodžio „numirėlis“. Bet, dievaži, jau turė- 
jau prie jo priprasti. 

— Prašau neraudoti, kokia jūs vargšė, - tarė Aragonas. — Šįvakar 
mane ilgiausiai tardė, vis dar nerandu sau vietos. Nors tai geriau 
negu sėdėti kalėjime. 

— Tave pasodino į kalėjimą? 

— Beveik. 

— Kokį nusikaltimą padarei? 

— Jokio. Čia nereikia padaryti nusikaltimo, kad atsidurtum kalė- 
jime. Užtenka, kad atrodai, lyg būtum padaręs ar galėjęs padaryti. 

— Niekad nemaniau, kad tu itin panašus į nusikaltėlį, - tarė Dži- 
lė. — Gal kartais į gudruolį. Na, supranti, klastingą, suktą žmogų. 
Galbūt dėl akinių. Ar būtinai turi juos nešioti? 

— Ne. Nešioju savo malonumui. 

— Nėra ko taip siusti. Klausimas buvo visiškai nekaltas. Šiąnakt 
visi baisiai įžeidūs. Ridas padūko, nes atsisakiau atleisti naująją 
Marko slaugę. Jis pavydi. Ji puiki slaugė, ir man malonu su ja kal- 
bėtis. Jis nenori pripažinti, kad man reikia matyti ir daugiau žmo- 
nių, užuot per dienas klausiusis jo tauškalų apie maistą ir Violetos 
Smit — apie religiją. Vargšas Ridas. Atrodo, norėtų mane vesti, bet 
vaikų lopšelyje kažkas bus kažko pripainiojęs su jo antru galu. 

— Vesti jus? 

— Ne mane, o mano pinigus. 

— Kokia jūsų nuomonė šiuo klausimu? 

— Jis berniukas. Berniukai skirti mergytėms. Arba, Rido atveju, 
kitiems berniukams. Jei jis kada pasidarys įkyrus, dosniai jam atsi- 
lyginsiu ir liepsiu dingti. Galų gale jis vis tiek išeis, kai Markas... — 
Neužbaigtas sakinys pakibo ore lyg pusiau užnerta kilpa. - Ką gi, 
tavo darbas baigtas, Aragonai. Gali grįžti namo. 

— Anąkart parkeliavęs, namie neišbuvau nė keturiasdešimt aš- 
tuonių valandų. 


— Šįkart parkeliausi ilgam. Aš pavargusi, tu pavargęs. 

— Man reikia dar čia pabūti. 

— Tučtuojau grįžti atgal, — griežtai tarė ji. — Atsiskaityti. Turbūt 
sukišau krūvą pinigų papirkinedama pusę pusiasalio gyventojų ir 
mokėdama už visas tekilas, kurias išlakei. 

— Tekilą lakti nelengva. Už tai prašau mokėti priedą. 

— Beje, ketinu peržiūrėti tavo išlaidų sąskaitą eilutė po eilutės. 

— Puiku. Pateiksiu ją grįžęs. 

— Tai yra rytoj. 

— Ne. 

— Tu manęs neklausai, Aragonai. Aš pasakiau... 

— Išklausiau ir pasakiau „ne“. Aš pasiliksiu čia ir ieškosiu mer- 
ginos. 

— Palauk. Paklausyk... 

— Labanakt, Džile. 

Jis padėjo ragelį ir užsisakė dar vieną tekilą su citrinos sultimis 
pažiūrėti, ar ją galima lakti. Nieko neišėjo. Ja jis išsivalė dantis, 


labai sudirgindamas dantenas, ir nuėjo gulti. 


DEVYNIOLIKTAS SKYRIUS 


Buvo sekmadienis. 

Saulė nuvijo vakar vakaro ūkaną atgal į jūrą. Drėgni kamelijų 
lapai atrodė kaip tamsiai žali veidrodžiai, o kiparisus nusėję van- 
dens lašai atspindėjo saulę ir buvo panašūs į mažučius stiklinius 
Kalėdų eglutės bumbulus. 

— Graži diena, - pasakė Džile Markui, atnešusi pusryčius. - Giedra 
giedra, atrodo, ištiesk ranką į kalnus, ir paliesi juos. Kai ponia Mo- 
rison ateis, išveš tave į lauką, pamatysi... Žinau, kad ji tau nepatin- 
ka, bet patiks. Ridas negali dirbti kiekvieną dieną. Jis išvažiavo 
aplankyti motinos į Oksnardo pensioną, ji kuoktelėjusi. Bent jau jis 
taip sako. Iš teisybės, aš abejoju, ar jis turi motiną. Bet kadaise 
tikrai turėjo, tai koks skirtumas? 

Viena akimi jis spoksojo į lubas. 

— Dangus? Danguje nė debesėlio, jis mėlynas kaip rugiagėlės. 
Prisimeni rugiagėles, kuriomis pasipuošiau per mūsų vestuves? 
Norėjau išsaugoti, bet tu liepei nesukti galvos, bus tūkstančiai kitų. 
Nuo to laiko tokių mėlynų nebemačiau. 


Jis apgailestavo. 

— Et, nieko, ar šiaip, ar taip būtų išblukusios per tiek laiko. Ne- 
svarbu. Turiu nuolat prisiminti, kad reikia skirti svarbius dalykus 
nuo nesvarbių. — Ji atitraukė užuolaidas. Už nykštukinio jo augalų 
miško kaip išlydytas sidabras mirguliavo jūra. - Rudadumblių ruo- 
žas atrodo purpurinis. Įdomu, kodėl medalį sužeistam mūšyje ka- 
riui vadina „Purpurine širdimi“. Tu žinai? 

Jis nežinojo. Buvo beveik užmiršęs, kad tokio dalyko esama. Ką 
dar jis užmiršo? Minutę čia, savaitę ten, o gal didžiausius laiko ga- 
balus? Galvoje mintys lakstė kryptimis, kurių jis jau nepajėgė val- 
dyti. Kartais jos susidurdavo ir susiliedavo arba nutrūkdavo ir iš- 
nykdavo. 

Metai užtvindydavo mintis ir atslūgdavo palikdami atminties kla- 
nus, pilnus mažų gyvų padarėlių. Kartais potvyniai liaudavosi, kla- 
nai išdžiūdavo ir juose nebelikdavo gyvybės. Ateidavo nepažįsta- 
mas vyriškis ir padėdavo jam tuštintis. Greta sėdėjo nepažįstama 
moteris, kuri tvirtino esanti jo žmona. Dar vieną nepažįstamą mote- 
rį Viešpats pasiuntė jo išgelbėti, bet jis nežinojo, nuo ko. Nepažįsta- 
mi žmonės tai ateidavo, tai išeidavo, tuo tarpu Džilė, Violeta Smit ir 
Ridas slėpdavosi už debesų arba miškuose po sniegu, dingdavo už 
kampo ir horizonto. 

Bet šiandien viskas aišku. Dabar reiškia „šiandien“. Ta moteris 
yra Džilė, jo žmona. Kareiviai gauna „Purpurinę širdį“ už sužeidi- 
mą mūšyje. Taip vadina ir medieną iš Pietų Amerikos, nes jos spal- 
va purpurinė. Rudadumblių plotai iš tolo atrodo purpuriniai; iš arti 
jie vario spalvos, o kai plaukioji tarp jų, jauti, kokie gleivėti jų la- 
pai. Moteris su rytiniu laikraščiu ir apelsinų sulčių stikline, į kurią 
įmerktas plastikinis šiaudelis, — jo žmona Džilė. Ji kuoktelėjusi kaip 
ir Rido motina. 

Ji pasuko jo lovą ir įkišo jam į burną šiaudelį. 

— Išgerk. 

Jis išgėrė. Norėjo papasakoti apie medieną, bet jai tai turbūt pa- 
sirodytų neįdomu. Dabar, kai ji dalija dalykus į svarbius ir nesvar- 
bius, jis svarstė, kuriems pats priskirtinas. Gal per vidurį, linksta 


nesvarbiųjų pusėn. 

— Šaunuolis, — pasakė ji, kai jis baigė gerti apelsinų sultis. — Tu 
šįryt alkanas? 

Ne. Bet jis leido kiaušiniui nuslysti gerkle. 

— Violeta Smit pakepė tau savo ypatingųjų sekmadienio skre- 
bučių. 

Skrebutis buvo supjaustytas kubeliais, išmirkytas šiltame piene 
ir apibarstytas cinamonu, cukrum ir kviečių želmenimis. Ji penėjo 
Jį šaukštu, kelias minutes luktelėdama, kol jis nurys kąsnį. 

Manoma, kad vietinio autobusų vairuotojų streiko grėsmė pra- 
slinkusi. Vyriausybės pastatą Dauningo gatvėje TRA apmėtė bom- 
bomis. Tikimasi, kad žemutinėje Šiaurės Kalifornijos valstijos da- 
lyje rytoj pavakary arba antradienį prasidės smarkūs lietūs. Už kelių 
mylių nuo Buenos Airių nušauti devyni studentai. Los Andželo gy- 
ventoja pripažinta kalta išeikvojusi trisdešimt tūkstančių Krokerio 
nacionalinio banko dolerių. Kranto apsauga išgelbėjo jauną porą, 
ramiu oru burvalte plūduriavusią už penkių mylių nuo pajūrio. 

— Laikraštyje nieko neradau apie teisėją, kuris nužudytas Rio Se- 
ke. Vakar naktį man apie tai telefonu papasakojo Aragonas. Rodos, 
jo pavardė Ernandesas. Ar ne keistas sutapimas, kad kaip tik šis 
teisėjas už kyšį paleido B. Dž. iš kalėjimo? Turbūt buvo didelis ne- 
dorėlis, jei leisdavo žmonėms pūti kalėjime, kol jie surinks pakan- 
kamai pinigų išsipirkti. Jis nusipelnė, kad jį nužudytų, kaip manai, 
brangusis? 

Jis toliau gurkė ypatingąjį Violetos Smit sekmadienio skrebutį. 


Skonis buvo. kaip pirmadienio ryto. 


Violeta Smit atėjo padėklo. Buvo pasipuošusi bažnyčion: praš- 
matnia skrybėle su plunksnomis, atiduota ankstesnės šeimininkės. 
Kalbėjo per Marko galvą, lyg jis naktį būtų numires, tik niekas ne- 
pasirūpino išnešti lavono. 

— Ar jam patiko skrebutis, ponia Deker? 

— Nesiskundė, — sausai tarė Džilė. 


— Ką manot apie mano skrybėlaitę, ar ne per puošni? 

— Ne. 

— Kadangi man nebeleidžiama nešioti papuošalų, pamaniau, kad 
kelios plunksnos pagyvins apdarą... Jis pavalgė? 

— Taip. 

— Vargšelis, tikiuosi, nelabai jaučia skonį. Kviečių želmenys — 
tikra šlykštynė. Praėjusią savaitę jų nusipirko Ridas dėl vyriškumo. 
— Violeta Smit paėmė padėklą. — Gal galėčiau pasikalbėti su jumis 
akis į akį? Nenoriu, kad jis girdėtų. Ir taip vargšas. 

— Aš tau jau sakiau, kad ponui Dekeriui nepatinka, kai apie jį 
kalbama, lyg jo nebūtų. 

— Iš teisybės jo lyg ir nėra, ar ne? 

— Yra, po perkūnais. 

Jis yra. Dabar reiškia „šiandien“. Besibarančios moterys — Vio- 
leta Smit ir jo žmona, Džilė. Jis troško, kad jos išeitų ir grįžtų kaip 
dvi pašalietės. Nepažįstamus žmones pakęsti lengviau. 

Jos kalbėjosi koridoriuje, uždariusios Marko duris. Saulės spin- 
duliai įkypai krito pro stoglangį, ir Violetos Smit skrybėlės plunks- 
nos mirguliavo kaip gyvos. 

— Aš nuolat dėl to laužau galvą, - tarė ji, — ir kad kiek nuleipsiu. 
Nelabai žinau, kas gerai ir kas ne. Nenoriu kišti nosies ne į savo 
reikalus, bet galbūt tiesiog bandau išvengti atsakomybės. 

— Eik prie reikalo. 

— Jūs man liepėt bažnyčioje niekad nekalbėti apie tai, kas dedasi 
šiuose namuose, — apie ponią Lokvud ir visa kita, — aš ir nekalbė- 
jau. Kalbėjo jr. | 

— Kas? 

— Etele Lokvud, jo pirmoji žmona. Praėjusiame susirinkime ji pra- 
šneko apie tai. Bandžiau ją sustabdyti. - Ji neprisiminė, kaip pa- 
prašė iš kambario galo: „Kalbėkit garsiau, aš negirdžiu“. O jei toks 
prisiminimas būtų prasiveržęs į sąmonę, ji nebūtų prisipažinusi. — 
Ponia Lokvud vis tiek kalbėjo. 

— Negaliu uždrausti jai šnekėti, — tarė Džilė. — Nei apie poną 
Lokvudą, nei apie ką nors kita. 

— Bet ji kalba baisius dalykus. 

— Kokius? 

Medinis Violetos Smit veidas sueižėjo nuo abejonės. 

— Mes duodam garbės žodį nepasakoti pašaliniams, kas vyksta 
susirinkimuose, ir aš bijau. Jis klausosi Aukštybėse. Verčiau pati 
nueikit pas ponią Lokvud. 

— Nenoriu. Daug metų nesimatėm. 

— Verčiau pasimatykit. Ji keistoka, kaip ir mes visi, bet žino kaž- 
ką, ko jūs nežinot, nors turėtumėt žinoti. 

— Apie B. Dž.? 

— Taip. 

— Tai svarbu? 

— Nestovėčiau čia aušindama.burną, kai Jis klausosi Aukštybėse, 
jei nebūtų svarbu. — Violetos Smit plunksnos virpėjo. — Pasakyti 
jums adresą? 

— Adresą žinau, - tarė Džilė. — Etelė ir aš esam senos draugės. 


DVIDEŠIMTAS SKYRIUS 


Ji prisiminė paskutinį kartą, kai matė šiuos namus. 

B. Dž. pats ją įsileido. Jo veidas buvo paraudęs iš susijaudinimo 
1r lūkesčio. 

— Visas namas savaitę bus mūsų. Etelė išvažiavo į Taksoną pas 
seserį, o aš, kol jos nėra, turėčiau gyventi Universiteto klube. Nuo- 
stabu? 

Buvo nuostabu. 

Jie pasinaudojo didžiule svečių kambario lova, užtiesta mėlyno 
šilko užtiesalu, kuris lamdėsi. Paskui B. Dž., dar nuogas, mėgino 
išlyginti raukšles rankomis. Atrodė kvailai ir bejėgiškai. Ji bepro- 
tiškai jį mylėjo. 

— Kitą kartą nuimsim užtiesalą, — tarė ji. 

— Kitą kartą? — Jis nesusidorojo su šituo, ką jau kalbėti apie kitą. 
Dirstelėjo į lagaminą, kurį ji atsivežė, lyg neprisimintų, kaip užnešė 
ji į viršų ir padėjo ant lentynos kojūgaly. - Žinai, gal tau nereikėjo 
atsikraustyti, Dži Dži. Verčiau susitikinėkim motelyje. 

— Aš noriu pasilikti čia. Man baisiai patinka šis kambarys. Aš 


myliu tave. 

— Prakeikta lovatiesė, ji pirmiausiai ją pastebės. Kodėl negalėjo 
parinkti medžiagos, kuri nesiglamžo? 

— Nereikia jos bijoti. 

— Ji gali apalpti. Dažnai alpsta. 

— O jeigu aš nualpčiau? Tuojau pat? | 

— Nė velnio, Dži Dži, nenualptum. Noriu pasakyti... nualptum? 

— Regis, ne. Stengiuosi, bet neturiu reikiamų įgūdžių. 

Ji vėl plumptelėjo ant lovos, tyčia. 

— Dėl Dievo, - tarė jis, - nulipk. 

— Ne. 

— Tu neįsivaizduoji... 

— Įsivaizduoju. Aš tik noriu, kad tu mylėtum mane taip, jog tau 
daugiau niekas pasaulyje nerūpėtų. 

— Beprotiška. 

— Tada aš beprotė. Ar mane tebemyli? 

— Žinoma, myliu. Bet Etelė parsigabeno tą užtiesalą net iš Hon- 
kongo. 

— Galbūt jei mums pasiseks, jinai jį išsiveš atgal į Honkongą. 
 Nelauktai sau pačiam jis pratrūko juokais įsivaizdavęs Etelę, vel- 
kančią užtiesalą atgal į Honkongą. 

Vėliau jis atgavo sveiką protą ir išsigando. Džilė ne. „Man vis 
tiek, — tarė ji, — net jei Etelė šią akimirką įžengtų pro duris“. Ne- 
įžengė. [žengė po penkių dienų. Etelė susiginčijo su seserim ir anksti 
grįžo namo. Ji pasipiktino, pasišlykštėjo, prikaišiojo. Ji raudojo, ji 
alpo, ji klykė. Paskui grįžo pas seserį į Taksoną visko apgalvoti. 

B. Dž. irgi galvojo. 

— Žinai, aš jai nelabai patinku. Nekaltinu jos. Nesu kažin koks 
lobis. 

— Man esi, - tarė Džilė. 

— Tu nejuokavai, kai pasakei esanti beprotė. Aš — grynas lobis. 
Mirk juokais. 

— Tai tiesa. 

— Kaip manai, ką man dabar daryti? 


— Išsiskirk ir vesk mane. 

— Ar... ar tu man peršiesi? 

— Taip. 

— Moterys neturėtų taip elgtis, Dži Dži. Jos turėtų laukti, kol joms 
pasipirš. 

— Laukiau. Tu nesipiršai. 

— Kaip galėjau? Aš vedęs. 

— Aš netekėjusi. Todėl peršuosi. Ar vesi mane? 

— O Viešpatie... | 

— Palik Viešpatį ramybėje. Tai mano ir tavo reikalas, B. Dž. 

B. Dž. pasitarė su advokatu ir persikėlė į Universiteto klubą. Etelė 
atidavė lovatiesę į cheminę valyklą. Džilė pradėjo pirktis kraitį. Jei 
kartais šmėkštelėdavo koks sąžinės priekaišto šešėlis, užsimerkda- 


vo ar atsukdavo nugarą. Tai mano ir tavo reikalas, B. Dž. 


Iš tolo didelis baltai tinkuotas namas atrodė taip pat. Bet prisiar- 
tinusi Džilė pamatė, kad nuo sienų ir larigų rėmų lupasi dažai. Me- 
džiai kieme parudavo dėl vandens stokos ir metė lapus į sausą paukš- 
čių girdyklą ir išdžiūvusią kūdrą. Ant sienos viršaus gūžėsi juodas 
katinas, lyg lauktų Visų Šventųjų dienos išvakarių ar meto, kai paukš- 
čių girdykla prisipildys. Žaliomis smalsiomis akimis jis stebėjo, kaip 
Džilė eina per kiemą ir spaudžia durų skambutį. 

Šį kartą ją ileido Etelė. 

— Laukiau jūsų, — tarė ji. — Violeta Smit paskambino, kad ateinat. 

— Pati nežinau, ko man čia reikia. 

— Sužinosit. Užeikit. 

— Mes galim pasišnekėti čia. 

— Bijot, kad paspendžiau jums spąstus? Kaip keista. Užtikrinu, 
kad ant nieko negriežiu danties ir atleidau visiems savo priešams. 
Užeikit, jums bus įdomu pamatyti permainas namuose. 

Džilė įėjo į vidų spėliodama, kokios tos permainos ir ar mėlyno 
šilko lovatiesė irgi pakeista. Turbūt pirmiausia. 

Svetainė buvo apstatyta prabangiai, bet nemaloniai šalta, kaip 


kambariai, kuriais nesinaudojama. Dulkių sluoksnis lyg šeimos 

prakeiksmas nugulė viską: raudonas aksomo kėdes ir stalus mar- 
muro viršum, apkūnių romių moterų ir pasipūtusių vyrų portretus 
paauksuotais rėmais. Sidabrinės vazos rožių pumpurams ir krištolo 
indai kamelijoms buvo tušti. Sietynus netrukdomi apraizgė voratin- 
kliai, o lubų tinkas suskilinėjo, lyg namas būtų nukentėjęs nuo ke- 
lių sprogimų. 

Prie tų įskilimų derinosi ir raukšlės Etelės veide, suskirsčiusios 
Jį į dalis it reljefinį žemėlapį. Ji buvo liesa kaip šakalys. Viskas 
plona - rankos ir kojos, žilstantys plaukai, net oda tarsi permatoma. 
Atrodė, mėlynos gyslos smilkiniuose beveik nepridengtos. 

— Spoksoti nemandagu. - Jos balsas buvo vos garsesnis už šnabž- 
desį, „s“ šiek tiek šnypštė. Tyliai ir mirtinai, lyg besiveržiančios 
dujos. — Sakiau jums, kad yra permainų. Neturiu iš ko išlaikyti to- 
kio rūmo. 

— B. Dž. jus paliko gerai aprūpintą. 

— Taip. Bet laikai keičiasi — didėjantys mokesčiai, infliacija, ke- 
letas nesėkmingų investicijų, paskola senam draugui. Jokių bepro- 
tiškų išlaidų, gyveni, ir tiek, bet po kelerių metų namas pradeda 
atrodyti šitaip. B. Dž. susisielotų jį pamatęs. 

— Nesijaudinkit, nepamatys. 

— Tikrai? Galbūt klystat. 

— Kas jus paskatino taip kalbėti? 

— Galbūt anglų kalba nespecialistams. Galbūt gerokai praktiš- 
kesnis dalykas... Dieve, užmiršau savo geras manieras. Prašom sės- 
tis. Krėslai su atlošais prie židinio labai patogūs, bet jūs tai žinot, 
tiesa? Kaip man dabar į jus kreiptis? Manau, nelabai tinka vadinti 
Džile i Dži Dži, kaip vadindavo B. Dž. B. Dž. ir Dži Dži. Kaip 
miela. 

— Mano pavardė ponia Deker. Geriau pastovėsiu. 

— Puiku. — Ji atsisėdo į vieną iš krėslų ir pradėjo švelniai švel- 
niai, lyg ramindama nusenusią šeimos katę, glostyti raudono akso- 
mo apmušalą. - Nemanykit, kad Violeta Smit mėgaujasi tuščiai lai- 


dydama liežuvį. Ji jautė turinti man kai ką pasakyti. 

— Ką? 

— Kad jūs bandėt surasti B. Dž. ir pėdsakas nutrūko Rio Seko 
kalėjime, kuriame jis, kaip manoma, mirė. 

— () kodėl Violeta Smit juto turinti jums tai pasakyti? 

— Nes jūsų ir mano duomenys nesutampa. Paskola senam drau- 
gui, kurią minėjau prieš valandėlę, iš tikrųjų buvo skirta ne senam 
draugui. 

— Buvo skirta B. Dž.? 

— Taip. 

— Kada? 

— Prieš trejus metus. Jis nemirė kalėjime. Aš sumokėjau dešimt 
tūkstančių dolerių, kad jį iš ten ištraukčiau. Nebuvo lengva gauti 
tiek papildomų pinigų. Pardaviau kai kuriuos savo antikvarinius 
daiktus, o kiek trūko, pasiskolinau iš sesers. Žinau, kad pinigus jis 
tikrai gavo. Paleistas man parašė padėkos laiškelį, porą eilučių be 
atgalinio adreso. Aš jo neišsaugojau. Veikiausiai įsižeidžiau, kad 
toks trumpas, toks... beveik nemandagus. Manau, lig tol niekad ne- 
buvo ėmęs pinigų iš moters ir tikriausiai jautėsi pažemintas. - Jos 
balse suskambo ausį rėžianti abejonės gaidelė. — Tačiau laišką, tą, 
kuriuo jis prašė pinigų, tebeturiu. Tas buvo malonus, o taip, iš tiesų 
labai malonus. Noriu, kad jį perskaitytumėt. 

— Kodėl? 

— Kad nepatikrinusi nepasikliautumėt mano žodžiais. 

— Aš pasikliauju. 

— Ar nemanot, kad verčiau pasikliauti jo žodžiais? Štai. 

Laiškas, kurį Džilė gavo prieš penkerius metus, buvo parašytas 
„brangiame aukščiausios rūšies lape, su įspaudu Dženloko hasien- 
dos, Banginių užutėkis, Kalifornijos pusiasalio pietūs. Šis buvo pa- 
rašytas plonučiame popieriuje, tokio Džilė nebuvo mačiusi nuo vai- 
kystės. Antspauduotas Rio Seke, o atgalinis adresas buvo Skaldykla: 
LA CANTERA, PENITENCIARIA DEL ESTADO. 

Brangi Etele, 

nežinau, kaip pradeti šį laišką, nes tau tikrai neturečiau rašyti. Aš 
šlykščiai su tavim pasielgiau. Turi teisę ir priežasčių sudraskyti šį 
laišką neskaičiusi. Bet nedraskyk. Daugiau neturiu į ką kreiptis. 
Esu uždarytas į šią siaubingą vietą, tokią siaubingą, kad tau būtų 
nepakenčiama įžengti pro vartus. Prisimenu, kaip mes vieną dieną 
nuėjom į paklydusių gyvulelių prieglaudą atsiimti Eindželo, kaip 
tu verkei vien pamačiusi uždarytus gyvulelius. Tai va, dabar aš vie- 


nas iš jų... 


— Kas buvo Eindželas? — paklausė Džilė. 

— Mūsų Jorkšyro terjeras. 

— Nežinojau, kad B. Dž. kažkada turėjo šunį. — Tai buvo visiškai 
nesvarbi smulkmena, bet ji kėlė nerimą. Džilė staiga suvokė, kad 
jis nugyveno ištisą gyvenimą prieš ją susitikdamas, kad Etelės vyru 


buvo dukart ilgiau negu jos. 


Aš purvinam narve, Etele, o nepadariau žmonėms nieko blogo. Ke- 
tinau tik pagerinti to Dievo užmiršto kaimo, kuriame įstrigau, gyve- 
nimą. Kodėl aš visuomet kur nors įstringu? Matyt, dėl to, kad esu be 
charakterio, kaip tu man kadaise sakei. Mane labai užgavo tie tavo 
žodžiai. Niekad dorai nežinojau, kas tas charakteris, tai kaip galė- 
jau jį turėti. 

Be paliovos trokštu pradeti viską iš pradžių ar bent grįžti į tą metą, 
kai pradėjau daryti baisias klaidas. Tu — vienintelė moteris, kurią 
nuoširdžiai mylėjau, žavėjausi ir gerbiau. Niekad negalejau atitikti 
tavo reikalavimų. Visoms kitoms moterims trūko tavo aristokratišku- 
mo, Etele. Speju, kad del to jos man ir patiko, mat nebuvo geresnės už 


mane, 0 aš juk niekam vertas... 

Džilei pradėjo drebėti rankos. Popierius sušnarėjo lyg piktas kuž- 
desys. 

— Jis buvo apimtas nevilties. Iš nevilties žmonės meluoja. 

— Arba sako tiesą. 

— Čia nėra nė žodžio... 

— Skaitykite toliau. 


Aš nesuprantu, kaip susidejau su Džile. Ji buvo linksma, mudu 
drauge šiek tiek pasismaginom, bet staiga ji pradėjo reikalauti, kad 
Ją vesčiau. Ji man pasipiršo, aš nejuokauju. Tai paglostė man savi- 
meilę. Turejau gerokai pamiklinti liežuvį, kad tu bent pradetum svars- 
tyti, ar teketi už manęs, o štai kita moteris trokšta mane tureti. Aš 
nesiteisinu, Etele. Tiktai noriu, kad suprastum, jog tokiems kaip aš 
visokie dalykai tiesiog atsitinka. Paprasti žmonės mato, kas jiems 
gresia, tir pasilenkdami išvengia smūgio, kovoja arba pabega. Bet 
kai kurie iš mūsų neįžvelgia grėsmes, ir mes galų gale atsiduriame 
štai tokioj vietoj. Nemeginsiu tau jos aprašyti. Vis tiek nepatiketum, 
esi per daug nesuteptos sielos ir švaraus kūno. Ar vis dar daugybę 
karių kasdien maudaisi po dušu? Dieve mano, nieko nepagailečiau 
užilgą karštą maudynę po dušu tuojau pat. Kokia prabanga vel būti 
švariam. Skaldykloje visi ir viskas glitu. Juokinga, kad amerikiečiai 
sugalvojo šitiek žodžių kalėjimui pavadinti, lyg tai būtų koks pokš- 
tas - belange, kurtinys, cype, šaltoji, Dievo kletis, šuns maltuvė ir t.t. 
Čia niekas jo nevadina kitaip kaip Skaldykla. Per daug rimta vieta, 
kad ją pravardžiuotum. Aš turiu iš čia ištrūkti. Turiu. 

Etele, tu - vienintele mano viltis. Vienas iš sargybinių pasakė, kad 
kitą mėnesį pagaliau bus nagrinėjama mano byla. Negaliu paaiš- 
kinti, kaip veikia ši beprotiška sistema, bet ne taip, kaip mūsiškė su 
prisiekusiaisiais ir pan. Žmogus, paskirtas man teiseju, nulems ma- 
no likimą. Sklinda gandai, kad amerikiečius jis paleidžia už nusta- 
tytą sumą —- dešimt tūkstančių dolerių. Kalte, nekaltumas ir teisin- 
gumas čia - tik žodžiai. Nesvarbu, ką aš padariau ar ko nepadariau, 


už dešimt tūkstančių dolerių galiu iš čia ištrūkti. 

Prašau man padeti. Prašau padeti man, Etele, del Dievo mei- 
lės. Aš mirsiu čia, jei tu manęs neištrauksi. Aš purvinas. Mano 
drabužiai, mano gultas, maistas, kurį valgau — viskas nešvaru. 
Man išpuvę dantys, slenka plaukai, o akys taip nusilpo, kad vos 
beįžiūriu, ką rašau. Simtą kartų atsiteisiau už kiekvieną skriau- 
dą, kurią kam nors esu padaręs. Daugiau nebegaliu. Aš tavo va- 


lioje, Etele. B. Dž. 


Džilė sulankstė laišką ir greit įkišo atgal į voką, kad Etelė nepa- 
stebėtų, kaip smarkiai dreba rankos. Ją pykino, lyg kažkas ką tik 
būtų iš visų jėgų trenkęs į pilvą, o gumulas gerklėje buvo toks di- 
džiulis ir sunkus, kad ji bijojo, jog balsas pro jį neprasiverš. 

— Kodėl prašėt, kad aš tai perskaityčiau? 

— Kad suprastumėt, jog toliau ieškoti B. Dž. beprasmiška. Net jei 
Jį surastumėt, vis tiek nenorėtų su jumis gyventi. Sunkią valandą jis 
kreipėsi į mane, ne į jus. Visa tai parašyta laiške. Aš esu vienintelė 
moteris, kurią jis mylėjo, žavėjosi ir gerbė. 

— Užsičiaupk, po perkūnais! Uždaryk srėbtuvę, tu... 

— B. Dž. buvo teisus, - tyliai tarė Etelė. - Jums trūksta aristokra- 


tiškumo. 


Po pietų Džilė verkė, kartais dėl B. Dž., kartais dėl savęs. Ponia 
Morison davė jai dvi tabletes, o Violeta Smit atnešė gėrimo, kurio 
dažnai susimaišydavo sau jėgoms išsekus, kol dar nebuvo davusi 
blaivybės įžado.. 

Pagaliau išverkusi visas ašaras, ji įsilašino į akis vaistų, kad jos 
praskaidrėtų, hamamelio kompresais sumažino patinimą, o makia- 
žu paslėpė sielvarto raukšles aplink burną. Tada nuėjo koridorium į 
vyro kambarį. 

— Šįryt buvau pas Etelę Lokvud, — tarė nežiūrėdama į jį. — Ji 


parodė man laišką, kurį B. Dž. jai parašė iš kalėjimo. 

Jis krustelėjo galvą. Nenorėjo apie tai girdėti. Viskas buvo toli ir 
seniai. Kas ta Etelė? 

— Laiške buvo daug įdomių dalykų, asmeniškų dalykų apie ma- 
ne. Bendra nuomonė ta, kad aš prasčiokė. Tik įsivaizduok. Visuo- 
met maniau, kad esu labai prašmatni ponia. O tu ne? 

Jis žinojo, kas dabar bus. 

— Be to. aš nešvari. Nestoviu kiaurą dieną po dušu, todėl esu 
nešvari. 

Jis išgirdo jos balse gaidelę, reiškiančią, kad jai tuoj prasidės 
isterijos priepuolis ir niekas jos nesustabdys. Net ponia Morison, 
įkišusi galvą pro duris ir paklaususi, ar negalinti kuo nors padėti. 

— Gali, — atšovė Džilė. — Eik po velnių. 

— Aš sakiau atsigulti ir pailsėti išgėrus tas tabletes. Savaime su- 
prantama, maniau... 

— Susikišk savo nuomonę į subinę. 

— Jūsų anatomijos žinios labai skurdžios. — Ponia Morison nu- 
kreipė dėmesį į invalido vežimėlį. - Aš būsiu prieškambarį, jei jums 
manęs prireiks, pone Dekeri. Paspauskite mygtuką, aš išgirsiu. Tur- 
būt išgirsiu ir daugiau įvairių dalykų, bet mano pareiga neapleisti 
ligonio, kai aplinkybės palankios ir kai nepalankios. Paspauskite 
mygtuką. Supratot, pone Dekeri? Parodykit, kad supratot, pakelda- 
mas du dešinės rankos pirštus, „taip“. O gal mes sutarėm, kad vie- 
nas pirštas „taip“, o du „ne“? Nebežinau. Nesvarbu. Paskambinkit. 

— Dink, — tarė Džilė. —- Mauk iš čia. 

— Aš būsiu prieškambaryje, pone Dekeri. Ir klausysiuos. 

Jis tylom gulėjo nejudėdamas ir troško, kad visos moterys, ponia 
Morison, Violeta Smit, Džilė ir dar šita, Etelė, išeitų ir nebegrįžtų. 
Kas ta Etelė? 

Džilė trumpai ją apibūdino. Etelė yra piktaliežuvė, šventeiva, pa- 
sipūtusi sena kalė. 

— Kas jai davė teisę mane smerkti? Aš tokia pat aristokratiška 
kaip ji. Po perkūnais, aš — prašmatni dama. Ar klausaisi? Girdi, 
prieškambario landūne? Aš — prašmaini dama! 


Ji vėl pravirko. 

— Žinai, kas buvo parašyta laiške? „Nesuprantu, kaip susidėjau 
su Džile. Ji buvo linksma, mudu drauge šiek tiek pasismaginom, 
bet staiga ji pradėjo reikalauti, kad ją vesčiau. Ji man pasipiršo“. 
Taip buvo parašyta laiške, lyg aš būčiau maldavusi, lyg būčiau vi- 
siškai smukusi. 

Ir vėl ašara veja ašarą. 

Jis troško ją nuraminti ar paaiškinti, daryti ką nors, kad sustab- 
dytų tvaną, gresiantį nunešti į jūrą juos abu. Mes skęstam, Džile ir 


aš, mes drauge skęstam. 


DVIDEŠIMT PIRMAS SKYRIUS 


Sekmadienį Aragonas praleido važinėdamas vėžių išvagotais Rio 
Seko keliais ir vaikščiodamas dulkėtomis gatvėmis. Pradėjo nuo 
batsiuvio dirbtuvės, kur pirmiau gyveno Dženkinsas, ir pro skardi- 
ninkus, audėjus, puodžius ir medžio raižytojus prasibrovė į viešna- 
mių kvartalą su pigiais barais, striptizu ir kambariukais, kuriuose 
gyveno, dirbo ir mirė prostitutės. Kalbėjosi su prekiautojais, taksis- 
tais, kekšėmis, gatvės dainininkais. Niekas nebuvo girdėjęs apie 
Tulą Lopes. 

Aštuntą valandą jis grįžo į viešbutį vakarieniauti. Kai stabtelėjo 
registratūroje pasiimti kambario rakto, budėjo tas pats pagyvenęs 
vyriškis, kuris pirmąją nakvynės naktį davė jam insekticido. Atro- 
dė susijaudinęs. 

— Jums patinka mūsų viešbutyje, pone? 

— Puikus. 

— Uodų nebėra? 

— Galima susitvarkyti. — Aš geriu alų, o uodai jį išsiurbia neleis- 
dami gadinti man kepenų. Visiškai neprasta sistema. 

— Aš papasakojau vyresniajam inspektoriui Plajai, kad, kaip ame- 


rikielis, esate ramus ir mandagus jaunuolis. 

— O kodėl tai pasakojot vyresniajam inspektoriui? 

— Nes klausė. 

— Regis, priežastis svari. 

— Aš taip ir maniau. - Kažkoks pakvaišęs vabzdys veržėsi į lempą 
virš stalo, ir registratorius valandėlę stebėjo jį vangiai susidomėjęs. 
— Kodel vyresnysis inspektorius klausė, nežinau. Bet jūs tikrai išsi- 
aiškinsit. 

— Tikrai? 

— O taip. Jis jūsų laukia valgomajame. Nuo septynių. Jau suvalgė 
vieną vakarienę, dabar gal baigia ir antrą. Savaime suprantama, 
mes negalim jam pateikti sąskaitos. Būtų neprotinga. Tačiau kodėl 
turi mokėti viešbutis, jei jis čia sėdi dėl jūsų? Kartkartėm į viešbutį 
užsuka policininkas, bet niekad — toks įtakingas ir su tokiu milži- 
nišku apetitu. 

— Įrašykit jo vakarienes į mano sąskaitą. 

— Ojei jus paskui tiek ir tematysim, kas apmokės sąskaitą? Tik- 
riausiai norėtumėt atsiskaityti šįvakar. 

— Ne, nenorėčiau. 

— O jei aš primygtinai reikalauju? 

— Vis tiek nenorėčiau. 

— Galbūt jūs ne toks mandagus amerikietis, kaip maniau, — tarė 
registratorius ir griebė vabzdį, puldinėjantį lempą virš stalo. Ara- 


gonas paliko juodu kautis. 


Vyresnysis inspektorius Plaja civiliniais drabužiais sėdėjo valgo- 
mojo kampe už vazono su palme, lyg slapstytųsi. Bet masės, kurią 
reikėjo paslėpti, buvo per daug ir neišvengiamai daugėjo toliau. Jis 
valgė apkepą su vaisiais ir plakta grietinėle, iš stiklinio bokalo už- 
sigerdamas kažkuo tirštu ir gelsvu. 

— O, ponas Aragonas. Labas vakaras. 

— Labas vakaras, vyresnysis inspektoriau. 

— Laukiau jūsų ir stūmiau laiką užkandžiaudamas. Prašom sėstis. 


— Sėduosi. 

— Paragaukit rompopo. Tai romas su kiaušinio tryniu ir cukrumi. 

— Dėkui, ne. 

— Puiku, eisim prie reikalo. — Vyresnysis inspektorius atsisegė 
kelnių diržą, ir pilvas plūstelėjo į tarpą tarp jo ir stalo lyg avarinė 
pagalvė, kuri išsipučia nuo sutrenkimo. — Sklinda gandai, kad jūs 
po visą miestą ieškot tos merginos, Tulos Lopes. 

— Taip. 

— Vis dar norit ją pamatyti? 

— Labai. 

— Ko gero, galėsiu padėti. Taip, manau, kad visiškai įmanoma. 

— Jūs žinote, kur ji? 

— Žinau. Einam, aplankysim ją. 

— Aš dar nevakarieniavau. 

— Taupydamas laiką, pavalgiau už abu. 

— Jūs labai malonus. 

— Kiek vėliau gal nuoširdžiai taip manysit. Jei reikia vemti, ge- 
riau, kai skrandis tuščias. — Jis posunkiai atsistojo ir sukimšo pilvą 
atgal į diržo gniaužtus. Tada paprašė sąskaitos. 

— Aš liepiau administratoriui įrašyti vakarienę į mano sąskaitą, — 
tarė Aragonas. 

— Kam jums tai daryti? Sąžinė nešvari? 

— Ne. 

— Bandot mane paveikti? 

— Ne. 

— Tai kurių galų jums mokėti už mano vakarienę, lyg būtumėt 
pakvietęs mane į svečius? 

— Aš... 

— Žinoma, nebent mane pakvietėt, o aš laiku negavau kvietimo. 
Taip galėtų būti? 

— Galėtų. 

— Tada dėkui už vaišingumą. Daugelis kvietimų man vėluoja arba 
apskritai jų negaunu. Vietos ryšiai netikę, nors, mano nuomone, jūs 
ir aš palaikom gana draugiškus santykius, ar ne? 


— Tr aš taip manau. 

— Tada keliaujam. 

Vyresnysis inspektorius važiavo asmenine mašina, už jį neką di- 
desne „Iloyota“. Elgėsi su ja, lyg būtų jo antrasis „aš“, —- dėmesin- 
gai ir pagarbiai. Kiti automobilininkai signalizavo jam iš užpakalio, 
iškišę galvas pro langus, plūdo pravažiuodami, atsigręžę mosikavo 
kumščiais. Vyresnysis inspektorius jų nepaisė. 

— Kaimo stuobriai, — taikingai tarė. — Iaupau savo įtūžį svarbes- 
nėms progoms. Be to, mano pilvas pilnas. Geras valgis ramina, tei- 
singai? 

— Neprisimenu. Pastaruoju metu neteko valgyti. 

— Pamėginkit neširsti, pone Aragonai. Juk aš darau jums paslau- 
zą. Galėjot sugaišti savaitę, net mėnesį, ieškodamas šitos merginos, 
o aš ją jums suradau. Turite mokytis dėkingumo. 

— Nenoriu būti dėkingas, kol nesužinosiu, už ką. 

Jie pasiekė tiltą. Vyresnysis inspektorius važiavo labai lėtai, ne- 
paisydamas jį skubinančių automobilių. 

— Nagi, pažiūrėkim. Maždaug čia, šioje vietoje, nušoko jūsų drau- 
gas Haris Dženkinsas. Jokia mirtis nėra maloni, bet man atrodo, 
kad Dženkinsas pasirinko arba jam buvo skirta viena iš geresnių — 
pašokai į orą kaip paukštis, ir pliumpt į užmarštį. Teisėjas Ernande- 
sas negalėjo rinktis, nepatyrė tokios gražios skrydžio akimirkos. Ta- 


čiau mirė greit. Kitiems ne taip pasiseka. 


Jos bandyta priešintis. 

Tulai nekliuvo nei lengvo skrydžio, nei staigiai sustojusios Šir- 
dies. Tamsiai violetinėmis kraujosruvomis nusėtas veidas, rankos ir 
kaklas. Kuokštas plaukų išrautas su šaknimis ir įstrigęs tarp su- 
skaldytos kėdės nuolaužų 11 tankus juodas voratinklis. Du prieki- 
niai danlys išmušti, sprandas nusuktas. 

Kambarys buvo panašus į žvėrių narvą, bet trenkė žmonėmis, ai- 
malomis ir bergždumu. 

— Ji nužudyta šiandien anksti rytą, — tarė vyresnysis inspekto- 


rius. — Kaip paprastai tokiuose rajonuose, niekas nieko nematė, nie- 

kas nieko negirdėjo. Ji dirbo įprastą darbą. Tik šis klientas nebuvo 
įprastas. Jis buvo — kaip pasakytumėt angliškai ? 

— Iškrypęs. 

„— Taigi turim kekšės, nužudytos iškrypusio kliento, lavoną. Visiš- 
kai įtikėtina, tiesa? 

— Nežinau. Tebus, kaip jūs sakot. Norėčiau išeiti. 

— Kodėl? Norėjot ją pamatyti? Šiai ji, žiūrėkit... Kas yra, bloga? 

— Bloga. 

— Taip ir maniau, jog jūs iš tokių. Nors džiaukitės, kad nesumokė- 
jot už puikią vakarienę, būtumėt išvėmęs. O dabar neturit ko iš- 
vemti. 

Aragonas išėjo laukan ir įrodė, kad inspektorius klysta. Oras bu- 
vo gaivus, tiesiai nuo jūros, bet jis užuodė tik mažąjį kambarelį, 
negyvą merginą ir savo vėmalus. 

Vyresnysis inspektorius išėjo įkandin. 

— Su jumis darosi sunku, pone Aragonai. Prie visų bėdų man be- 
trūko tik bloguojančio amerikiečio. 

— Man atrodo, kad... turbūt ko nors užvalgiau. 

— Nesąmonė. Tai žmogžudystė. Jums grasios nužudytos merginos. 
Man irgi kelia pasibjaurėjimą, nes esu jautrus žmogus, bet mano 
profesija reikalauja žiūrėti į jas. Akys, virškinimas, protas atitinka- 
mai prisitaiko. Mirtis yra gyvenimo tikrovė. 

Aragonas atsišliejo aprašinėtos, daugiausia angliškai, pastato sie- 
nos. Pirmasis užrašas, kurį perskaitė, kai akyse prašviesėjo, buvo: 
Tave fotografavo „Čanit“ fotoaparatu vepla cha cha Spidas Marti- 
nelis Niuarkas Niu Džersis JAV. 

— Jums geriau, pone Aragonai? 

— Ne. 

— Vemti nustojot. 

— Pristigau vėmalų. Aš... ar galima pasėdėti automobilyje? 

— Puiku. Pasišnekėsime ten. 

Jie grįžo į vyresniojo inspektoriaus „Ioyota“. Net automobilyje 


atidarytais langais Aragonas užuodė Tulos kambarį it narvą ir už- 

merktomis akimis matė sieną, atstojančią bendruomenei skelbimų 
lentą: Tiesiog pragariškos atos... Chinga tu madre... Viva Echeve- 
ria... Fredžiui nuo Či... Labas, Fredi... Dieve, atleisk visiems nusidė- 
Jeliams... Konstansija 3349... Atgailauk... Lolita esta pinchincha! 

— Trys mirtys, — tarė vyresnysis inspektorius. — O jūs lyg ir koks 
bendras vardiklis. Atvykstate į Rio Seką pasikalbėti su Dženkinsu, 
ir staiga jis nušoka nuo tilto. Išvykstate ir grįžtate, šį kartą pasima- 
tyti su teisėju Ernandesu, ir žiū, jį nuduria įsilaužėlis. Jūs ieškote 
Tulos Lopes, ir štai ji, sumušta ir pasmaugta. 

— Aš beveik nepažinojau Dženkinso, niekad nemačiau Ernande- 
so ir ką tik pirmą kartą išvydau Tulą Lopes. 

— Bet kažkas juos visus pažinojo. 

— Taip. 

— Kažkas nenorėjo, kad apie jį kalbėtų, galbūt pasakytų jums, kur 
jį rasti. Kaip manot, prielaida teisinga? 

— Taip. 

— Turim surasti šitą Lokvudą. 

— Taip. 

— Nes jis žudikas, beprotis. 

Aragonas apsiniaukusiomis akimis žiūrėjo į naktį. To Lokvudo, 
kurį pažinojo Džilė, nebebuvo. Jis mirė kažkur pakeliui iš „Gražuo- 
lio“ į Skaldyklą, o dabar jo kūnu naudojasi kažkoks įtūžęs nepažįs- 
tamasis. 

— Ne. Ne, aš negaliu patikėti... 

— Bet reikia, — ramiai atrėmė vyresnysis inspektorius. - Manau, 
išmintingai pasielgtumėt kuo greičiau išvykdamas iš Rio Seko. Čia 
bjauri vieta mirti, ypač šiuo metų laiku. Pavasarį, kai po žiemos 
liūčių pražysta gėlės, būtų geriau. Bet negali rinktis metų laiko su- 
sidūręs su bepročiu. Lokvudas neleis jums jo surasti. Dabar tai, be 
abejo, supratote? 

— Manau, taip. 

— Aišku, jums pikta, kad neatlikot užduoties ir apvylėt savo klientę, 


bet esat jaunas, turite dėl ko gyventi. Vedęs? 

— Taip. 

— Žmona laukia grįžtant? 

— Taip. 

— Karste? 

— Nevarkit mane gąsdindamas. Aš ir taip bijau. 

Jis nejučiom žvilgtelėjo per petį. Gatvės pilnos žmonių. Rio Se- 
kas atsidarinėja nakčiai. 

— Ne, ne, — tarė vyresnysis inspektorius. — Nežiūrėkit atgal. Jo 
ten nėra. Jis neseka jums įkandin. Jis priekyje, laukia už kiekvieno 
kampo, kur bepasuktumėt. 

— Iš kur galėjo žinoti, ką ketinu daryti? 

— Nenoriu būti pernelyg kritiškas, pone Aragonai, bet jūsų veiks- 
mai lengvai nuspėjami. Tai reiškia, kad jūs — mėgėjas. Lokvudas 
baigė Skaldyklos universitetus. 

Lokvudas puikiai išmoko, kaip apgauti sukčių, kaip durti lyg pa- 
tyręs chirurgas, kaip mušti moteris. Diplomas su pagyrimu. 

— Reikia jus nuvežti į viešbutį ir imtis darbo, — tarė vyresnysis 
inspektorius. - Beje, ar po mūsų paskutinio susitikimo nesikalbėjot 
su savo turtingąja kliente? 

— Kalbėjausi. 

— Gal atsitiktinai užsiminėt, kad būčiau tinkamas jaunikis? 

— Ne. 

— Ne, žinoma, ne. Padėtis buvo per daug kebli. Bet dabar ramia 
sąžine galit užsiminti, nes Lokvudas dingo iš akiračio ir padėtis 
nebekebli. Galėtumėt jai pateikti keletą faktų apie mane, juk ne 
viskas ant kaktos parašyta. Pavyzdžiui, aš nė karto nepaėmiau mor- 
didos, na, bent jau didesnės už dėžę kitą svaigalų. Tai turėtų pada- 
ryti jai įspūdį, tiesa? 

— Galbūt. 

— Esu garbingas žmogus. Tebeturiu visus savus dantis. Be to, ap- 
sirūpinęs pragyvenimo lėšomis, kišenpinigių duoda motina. Neno- 
rėčiau, kad jūsų klientė manytų, jog mane domina tik jos pinigai, 


nes iš tiesų esu labai romantiško būdo. Būtinai paminėkit. 

— Paminėsiu, — tarė Aragonas. Džilę reikės žūtbūt pralinksminti 
po to, kai ji išgirs jo ataskaitą: Jūsų brangiausias B. Dž. yra pa- 
kvaišelis, žudantis žmones, bet jį pasiruošęs pavaduoti kitas vyrukas, 
gaunantis kišenpinigių iš motinos tr labai romantiško būdo. Neblo- 
gas pokštas, Džile? 

— Jums gal negera, pone Aragonai. Jei vėl vemsit, prašyčiau ati- 
daryti langą. 


Jis atidarė. 


DVIDEŠIMT ANTRAS SKYRIUS 


— Pagaliau, — tarė Violeta Smit. — Dabar jau tikrai galas, tiesa? 

Ridas nusižiovavo, pasirąžė ir atsisegė dvi viršutines uniformos 
sagas. 

— Nėra prasmės stovėti čia ir šnekėti apie tai. Padėk kuo nors. 
Arba nesipainiok po kojų. 

— Aš bijau. Dar nemačiau nieko mirštant. 

— Tai nežiūrėk. 

— Tau kas, tu slaugytojas. Turbūt visur matei žmones mirštant. 

— Paprastai lovoje. 

— Koks jausmas apima matant, kai miršta žmogus? 

— Džiaugsmingas. Net akys nušvinta. Cho cho. 

— Mūsų pastorius sako, kad kažkurią akimirką siela apleidžia kū- 
ną. Ar galima pajusti, kada tai įvyksta? Noriu pasakyti, ar juntamas 
traukimas, kai siela kyla aukštyn? 

— Kas sako, kad kyla aukštyn? Galbūt Dekerio leidžiasi žemyn. 

— Oi ne. 

— Kai kurios kyla aukštyn, kai kurios leidžiasi žemyn, kai kurios 
gali net į šoną nukrypti. Maniškė aiškiai leidžiasi žemyn. 


— Negali tikrai žinoti. 

— Aš tikrai žinau. 

— Iš kur? Ar esi baisus nusidėjėlis? 

— Kaip mane gyvą matai, - patikino Ridas ir nusižiovavo. — Noriu 
bent pusvalandį nusnūsti verandoje. Pažadink mane, jei senė ims 
blaškytis. | 

Jis nemiegojo nuo keturių, kai Džilė pašaukė jį ir pasakė, kad 
vyras miršta. Tą patį ji buvo sakiusi dešimtis kartų per pastaruosius 
keletą mėnesių, ir Ridas neėmė į galvą, bet atėjęs gydytojas patvir- 
tino, kad tiesa. Siūlė jį vežti į ligoninę, bet Džilė atsisakė. Kuo jam 
gali padėti ligoninė? Prikaišioti vamzdelių į nosį ir pribesti adatų į 
gyslas, pratęsti kančias? Taigi jis liko namie, ir ji buvo su juo. 

— Jis mirs ant mano rankų, kur ir yra jo vieta, - pasakė Džilė 
Ridui. 

— Bus sunku. 

— Jau tu galėtum iškęsti vieną kitą sunkumą. 

— Aš ir kenčiu. O tu gali iškęsti? 

— O Dieve, jis dar kalba. Nebegaliu. Negaliu pakelti jo kančios. 

— Supratai, ką norėjau pasakyti? — tarė Ridas. — Sunku. 


Aragonas oro uoste pasiėmė automobilį ir nuvažiavo tiesiai pas 
Džilę. Jis nebuvo tikras, ką jai pasakyti ir net ką iš tikrųjų žino pats. 
Tulos Lopes mirtis sunaikino paskutinius B. Dž. pėdsakus. 

Jis perėjo verandą. Šezlonge prie baseino gulėjo miegantis Ri- 
das. Nors akis juosė nuovargio ratilai, atrodė labai jaunas ir nekal- 
tas, tikras kerubas, kuris visą naktį nemiegojo darydamas gerus dar- 
bus. Aragonas pašaukė jį vardu, ir Ridas kaipmat nubudęs budriai 
tarė: 

— Ką čia veiki? 

— Atėjau pateikti ataskaitos poniai Deker. 

— Nelaiku pataikei. Seniokas tuoj užvers kanopas. Jeigu jai būti- 
nai reikia ką nors žinoti, pasakyk man, perduosiu nutaikęs valan- 
dėlę tarp isterijos priepuolių. 

— Tula Lopes nebegyva. 

— Tikrai? Labai blogai. 

— Ją sumušė ir pasmaugė. 

— Profesinė rizika. 

— Įdomu, kam galabyti nusmurgusią prostitutę, tokią kaip Tula. 

— Kad būtų ant širdies lengviau. 

— Arba už pinigus. Sakykim, dėl šviesios, aprūpintos ateities. 

— Kalbėk. Aš miegu toliau. — Ridas užsimerkė, lyg ketintų laiky- 
tis žodžio, bet Aragonas pastebėjo, kad jo dilbių raumenys įsitem- 
pę, o dantys sukąsti. — Klausyk, Aragonai, šiuo metu čia mes visi 
vos laikomės ant kojų. Gal tu keliom dienom dingtum? 

— Aš buvau dingęs. Ką tik parsiradau. 

— Gali parsirasti ir į kokią nors kitą vietą. 

— Ne. Paskutinį kartą mane matė šioje vietoje. 

Ridas atsimerkė ir atsisėdo. 

— Ar supranti, kad kalbi keistokai? 

— Nes keistokai jaučiuosi, — tarė Aragonas. — Pavyzdžiui, kaip 
paskutinis mulkis. 

— Tikrai? Ką gi, gyvenimas apmulkina mus visus, sakydavo mano 
mamulė, kol kažkas padarė jai paslaugą ir pervažiavo sunkvežimiu. 
Ar pasakojau tau apie savo senikę? Ji buvo bokso aistruolė, kumš- 
čiuodavo mane užsimovusi bokso pirštines, kai buvau šešerių sep- 
tynerių metų. 

— Anksti išmokai kumščiuotis. 

— Kiekvienas anksti išmoktų, jei neišmokęs gautų į skudurus. 

Aragonas žiūrėjo, kaip pampų žolės kuokštai linksta į saulę lyg 
paauksuoti paukščiai. 

— Keista, kad visi, kuriuos buvau pasamdytas surasti, nebegyvi. 

— Taip, yra dėl ko pasukti galvą. 

— Visų pirma būtų buvę paprasčiau ir saugiau manęs nesamdyti. 
Kodėl ji mane pasamdė? 

— Reikėjo. Tu moki ispaniškai, aš ne, išskyrus vieną kitą žodį, 
kokį nors „amigo“. Juk negalėjau ieškoti Dženkinso kartodamas 
„amigo“, a? — Ridas vėl atsigulė užsidengęs akis dešine ranka. — 


Dėl nieko nesijaudink. Aš nesijaudinu. Meksikos policija kažin ar 

nersis iš kailio, kad nužudyti kekšė, bankrutavęs sukčius ir kyši- 
ninkas teisėjas. Bent jau nesivargins prašydama užsienio valstybę 
išduoti nusikaltėlį. Taigi aukščiau nosį. Atlikai užduotį, užsidirbai 
pinigų ir nesusitepei baltųjų rankelių. 

— Tai viskas, ką man turi pasakyti? 

— Galbūt vėliau dar ką nors sugalvosiu. Šią akimirką esu pavar- 
gęs ir man reikia truputį pailsėti. Laukti, kol žmogus numirs, — var- 
ginantis dalykas, net jei tau į jį nusispjaut. 

— Tau į visus nusispjaut, tiesa, Ridai? 


— Nieko panašaus, amigo. Į save - ne. 


Užuolaidos buvo užtrauktos, bet prasiskverbusioje šviesoje Ara- 
gonas įžiūrėjo, kad deguonies balionas prie lovos atjungtas. Džilė 
buvo palinkusi prie vyro ir prisispaudusi skruostu prie jo skruosto. 
Jos akys paraudo nuo ašarų, o vokai atrodė kaip perregimos pūslės. 

Prie durų stovėjo Violeta Smit juoda uniforma, mažesnė ir labiau 
prislėgta, negu jis prisiminė. 

— Pašalaičiams čia ne vieta, — tarė ji. 

— Aš išeisiu, jei ponia Lokvud panorės. 

— Šią šventą valandėlę, kai siela... 

— Patylėk, — sušnibždėjo Džilė. — Jis vėl bando kalbėti. Kažką 
sako... Ką, brangusis? Na, ką tu nori pasakyti? 

Mirštančiojo lūpos krutėjo, iš jų veržėsi kažkoks tylus beprasmiš- 
kas gargimas ir knirkimas, kol pagaliau pasigirdo atpažįstamas gar- 
sas: „Dži... dži... dži...“ 

— Šlovinkime Viešpatį, - suplojo rankomis Violeta Smit, — jis 1š- 
gelbėtas. Mėgina ištarti „Jėzus“. 

— Ne, —užginčijo Džilė, - ne „Jėzus“. Dži Dži. Jis visuomet mane 
vadindavo Dži Dži. 

— Aš aiškiai girdėjau „Jėzus“. 

— Gerai gerai. 

— Eisiu pasimelsti už jo sielą. O, šlovinkime Viešpatį. 


— Iš tikrųjų. 


GALI RYTOJUI UŽSAKYT MAN KARSTĄ | 197 


Džilė niekuo neišsidavė pastebėjusi Aragoną. 

— Ponia Lokvud? 

Ji vos vos pasuko galvą jo pusėn. 

— Jie visi nebegyvi, tiesa? 

— Taip. 

— Girdi, B. Dž.? Jie visi nebegyvi, kaip buvau žadėjus, kaip su- 
manius. — Stojo ilga tyla. — Jis prieš metus kirto sieną furgonu su 
nelegalais iš Meksikos. Buvo nuskurdęs, ligotas narkomanas. Net 
piniginės neturėjo, bet aš radau jo kišenėje seną iškarpą apie „Džen- 
loko hasiendas“, kurios tapsiančios dideliu žingsniu į priekį Pusia- 
salyje. Kitoje iškarpos pusėje buvo pasakojama apie kažkokį Marką 
Dekerį, išlošusį loterijoje. Atrodė, ta pavardė neša laimę. Jis nega- 
lėjo pasilikti savo, per daug kartų buvo pažeidęs įstatymą. Todėl 
sukūriau jam naują tapatybę, Marko Dekerio, o sau — naują santuo- 
ką, net su medaus menesiu Prancūzijoj. Per Smedlerį ir kitus palei- 
dau gandą, kad Europoje sutikau tinkamą jaunikį ir ketinu už jo 
tekėti. Net susitariau, kad Smedleris per „American Express“ at- 
siųstų man pinigų kraičiui. Juos man persiuntė atgal į Los Andželą, 
kur slaugiau B. Dž. privačioje ligoninėje. Parengiau viską, išskyrus 
insultą. Šis buvo tikras, tiesiog lemtis. 

— Ponia Lokvud, nebūtina man to pasakoti. 

— Esi mano advokatas. Aš privalau nieko nuo tavęs neslėpti. Tei- 
singai? 

— Taip. 

— O tu privalai apie tai neprasižioti. Viską numačiau iš pat pra- 
džių, kai tave pasirinkau... Vienas iš privačios ligoninės slaugytojų 
buvo Ridas. Pasamdžiau jį, kad padėtų parvežti B. Dž. namo ir juo 
rūpintis. Mūsų trijulė tapo ne draugais, o veikiau sąjungininkais, 
susivienijusiais prieš likimą, prieš neteisybę. Ridas irgi buvo nu- 
svilęs nagus. Jis tiko. 

Ji atsistojo ir šiek tiek atitraukė užuolaidą. Saulės spindulių pluoš- 
tas krito mirštančiajam ant krūtinės. 

— Aš nieko negalėjau padaryti dėl B. Dž., tik žiūrėti, kaip miršta, 


valandėlė po valandėlės, colis po colio. Krausčiausi iš galvos dėl 

savo bejėgiškumo, kol vieną dieną, net neprisimenu, kada, man top- 
telėjo, jog vis dėlto kai ką galiu padaryti. Galiu surasti žmones, 
kurie jį sužlugdė, kurie jį sunaikino, ir pasirūpinti, kad jie taip pat 
numirtų. Tula, Dženkinsas, teisėjas turėjo mirti, ir mirti pirma jo, 
kad galėčiau jam papasakoti apie tai ir jis žinotų, jog už jį atkeršyta. 
Aš jam pasakiau. Jis žino. 

— Galbūt nenori žinoti. Galbūt jam net nepatiko mintis apie kerš- 
tą. Tai juk jūsų sumanymas, tiesa? 

— Taip. 

— Ir Rido darbas. 

— Taip. 

— Jūs perduodavot Ridui žinias, kurias jums pranešdavau. Sutei- 
kėt jam alibi apsimesdama, kad jis su jumis, kai aš skambinau iš 
Rio Seko. 

Staiga mirštantysis paskutinį kartą trūktelėjo lovoje, lyg saulės 
spinduliai būtų kliudę taikinį. 

— Jis mirė. — Jos balse pasigirdo nuostabos gaidelė. - Mano vyras 
ką tik mirė. 

Jis žinojo, kad ji klysta. B. Dž. mirė seniai, kažkuriais metais tarp 
„Gražuolio“ ir Skaldyklos. 

